
FORORD. 



Det Emne, som behandles i det foreliggende Arbejde, har 
ikke tidligere været Genstand for en særlig Undersøgelse, 
men har været berørt i de forskellige Værker, som behandler 
de enkelte semitiske Folks Åandsliv. En Del Materiale er 
derved bleven fremført, og Vejen banet for en videregaaende 
Undersøgelse. At give en udtømmende Skildring af alle 
Ejendommeligheder, som knytter sig til Semiternes Ed og 
dens Brug, er vel næppe muligt, i Betragtning af Kilde- 
materialets Omfang; men det har været mit Formaal, saa 
vidt muligt, at samle de væsentlige og karakteristiske Træk. 
Det har været mig særlig magtpaaliggende at faa under- 
søgt, hvad Semiterne har forstaaet ved Eden, og hvilken 
Plads den har indtaget i deres Åandsliv. Jeg fandt, at der 
laa flere forskellige Forestillinger til Grund for den, og har 
ment, at det var paa sin Plads at give en forholdsvis ind- 
gaaende Skildring af disse Begreber, hvori den har sin 
Rod, og ud fra hvilke den forstaas. Jeg har ved denne 
Undersøgelse anvendt en lignende Fremgangsmaade som 
den, der er anvendt af Dr. Vilh. Grønbech i hans Værk 
om Germanerne. Som han har jeg forsøgt at se, hvad de 
forskellige Foreteelser betyder i deres egen Sammenhæng. 
For at undgaa at sammenstille Fænomener, der kun viser 
en rent overfladisk Lighed, har jeg saa godt som helt und- 
ladt at anføre Paralleler fra andre Folk. Som Baggrund 
for Skildringen af Pagten, Forhandelsen og det i Cap. VIII 
fremstillede Sundhedsbegreb maatte der, hvis Arbejdet skulde 
have været bygget op fra Grunden, være foretaget en Under- 
søgelse af Grundbegreberne i Semiternes Livsopfattelse. Paa 
enkelte Steder, navnlig under Behandlingen af Forbandelses- 



tilstanden, det normale Livs Modsætning, har jeg maattet 
forudsætte en saadan Undersøgelse og antydet dens Retning. 
Jeg har her anvendt nogle, af Grønbechs Bestemmelser, da 
det semitiske Materiale tydede i samme Retning som det 
germanske. 

Bogen er skreven under en Studierejse i Udlandet. Da 
jeg paabegyndte Arbejdet, fik jeg forskellige Anvisninger af 
Professorerne Zimmern og Fischer i Leipzig angaaende 
den assyriske og den arabiske Litteratur. Hos Professor 
Snouck Hurgronje i Leiden fik jeg bl. a. Vejledning i Læs- 
ningen af Båguri, hvis Værk er lagt til Grund for Skildringen 
af Eden i det islamiske Læresystem. Nogle arabiske Værker, 
som Professor Goldziher i Budapest henledte min Op- 
mærksomhed paa, kunde jeg endnu benytte efter Bogens 
egentlige Afslutning. Det samme gælder Mercers Disser- 
tation om Babyionernes og Assyrernes Ed. De nævnte Her- 
rer og andre, som har vist mit Arbejde Interesse og bidraget 
til dets Fremkomst, blandt disse særlig min Lærer, Pro- 
fessor Buhl, bringer jeg min Tak. 

Sluttelig skal det angaaende Omskrivningen af de semi- 
tiske Ord bemærkes, at jeg kun har lagt Vægt paa at gen- 
give Stavemaaden, ikke Udtalen. Saaledes har jeg f Ex. 
gengivet det arabiske djim ved g, ikke ved dj, og ethvert 
hebræisk q arnes ved å. Vokalerne er kun betegnede som 
lange, hvor dette ogsaa er udtrykt i den semitiske Ortho- 
grafi. Konsonanttegn, der kun spiller Rollen som „matres 
lectionis", har jeg ikke gengivet ved Konsonanter, I øvrigt 
er de sædvanlig benyttede Tegn anvendt. 



I. 

sproglig Oversigt. 

Den almindeligste Betegnelse for Eden i Assyrisk-Baby- 
1 o ni sk er mamitu. Det ligger nær at betragte det som 
maf Cil-Form til ^amu „tale" \ Det bliver saaledes beslægtet en 
med Verbet tamu „sværge". Barth mente ikke at kunne for- 
lige denne Form med sin Lydlov om m's Forvandling til n 
under en Labials Indflydelse, en Vanskelighed, som Jensen ^ 
(ZDMG XLIII 192) undgik ved at aflede Ordet af en Re- 
duplikationsform måmu^ der svarer til ''amu som babålu til 
'abålu. Meissner (Altbab. Privatrecht p. 120 1) har imidler- 
tid paavist, at der til Grund for 'amu ligger en Rod 'awa, 
saa at mamita oprindelig har lydt mawitu^. Ejendommeligt 
er det, at man i Reglen finder den afkortede Form mamit, 
hvilket maaske lader sig forklare af, at dette Begreb, som vi 
senere vil faa Lejlighed til at se, gaar over til at blive en Art 



1 Jfr. Haupt i BA I p. 7; 15, Anm. 11; 173. 178; Delitzsch i hans assyr. 
Gramm. 1. Aull. § 65, 31 a, men ikke i 2det Opl. og Lexikonnet; Zim- 

mern: Surpu p. 63. 

2 og efter ham Jager (BA I 479). Ordet forekommer ogsaa i Syrisk 
i Formen mawmåtå, der betyder „Ed" og „exorcismus", hvortil hører 
Verbet Hmå. 

3 Jfr. dertil Ungnad i ZA XVII 356. S. A. B. Mercer: The oath in 
Babylonian and Assyrian Literature. Munchener-Dissertation 1911 p. 26 
afviser Afledningen af mamitu fra ^amCi „tale" og henviser til en Rod 
jnt, der hører sammen med det arabiske wamcCa, til hvilken Gruppe 
det assyr. tamA ligeledes skal høre (p. 29). Til Begrundelse henviser 
Mercer til, at ^amåiu „Ord" oprindelig lød ^awåtu. Men hvis mamitu 
selv gaar ud fra Formen mawitu, lader denne Distinction sig ikke ret- 
færdiggøre. 



personligt Væsen i. Imidlertid betegner mamitu ikke blot, 
hvad vi forstaar ved Ed; det forekommer lige saa hyppigt i 
Betydningen Besættelse eller Forbandelse, hvilket er af Vig- 
tighed for vor Forstaaelse af Eden. Lejlighedsvis bruges det 
om den ved Eden indgaaede Forpligtelse 2. 

En nøjere Undersøgelse af dette Begrebs Indhold vil senere 
blive foretaget. 

Af samme Stamme som mamitu er tamitu, der foruden Ed 
betyder dels Guddommens Orakeludtalelse, dels Anmodningen 
om en saadan (se Zimmern: Beitråge p. 190, 3; 88 o. a). 

Parallelt med mamitu forekommer ofte nisu, tilsyne- 
ladende synonymt med dette. Ogsaa det bruges i Betyd- 
ningen „Forbandelse", „Besættelse" (f. Ex. KB IV. p. 145; 
Tallquist: Maqlu V 72; Zimmern: Surpu passim). Men 
i sin Oprindelse er det vidt forskelligt fra mamitu. Det_er 
beslægtet med det hebræiske ndså^ (se G es.- Buhl under ^Jns') 
og betyder Haandsopløftelse^, har altsaa en lignende Op- 
rindelse som det arabiske jamin. Ved Siden af nisu fore- 
kommer Formen nis ilL I Sammensætningen nis qatu be- 
tyder det „Bøn"4. Dette Substantiv har altsaa sin Oprindelse 
fra en Gestus, medens mamitu henleder Tanken paa det ved 
Eden udtalte Ord. 

Til den Ordgruppe, som man oversætter ved „Ed" hører 
ogsaa adu. Schrader, som først har henledt Opmærksom- 
heden paa dette Begreb, oversætter det „Erklæring", „Kon- 
trakt", „Ed" og vil aflede det af en Rod wdp. Revillout 
vil gengive det ved „attestation" og sammenstiller det med 
Hebr. Vflf, Vidne af VVd^ Jensen foreslaar at jævnføre det 



1 saal. Haupt i BA I p. 178. 

2 Saal. Amarnabrev 154, 36 ff. (Wincklers Udg.).' Jfr. Mercer: The 
oath p. 22, 26. 121, 12 og 150, 57 f. betyder det nærmest: Edsforbund. 

3 Jfr. dets Ideogram Zi. I Modsætning hertil vil Delitzsch lægge en 
abstrakt Betydning til Grund: „Væsen, Existens, Personlighed; se HWB s. v. 

4 Jfr. det hebr. nåsa! jad i Betydningen „sværge" og „bede" ; paa noget 
lignende Maade forholder det sig med det arab. basata jadan. 

5 The Babylonian & Oriental_ Record lp. 147; K A T.2 p. 548 jfr. De- 
litzsch HWB p. 232b af Vwdj „festlegen«. 

6 The Bab. & Or. Record II p. 22 f. jfr. I p. 101 ff. Han henviser til 
Formelen kt adi Bel, Nebo osv. i Kontrakter. 



med ja'ad\ Sikkert er det ikke uberettiget at oversætte adfl 
ved „Ed" 2, men det betegner Eden efter dens Indhold som 
en Forpligtelse, ikke Eden som en rituel Handling. Meget 
ofte vil man derfor rigtigst kunne gengive det ved „For- 
pligtelse" eller „Anordning". Saaledes, naar der tales om 
adé mamit ilåni rabuti „de i Eden til de store Guder inde- 
holdte Anordninger" KB. II p. 262 ff. Man vil her ikke 
kunne oversætte det ved „Ed". Ligeledes hedder det adé 
sakåtiu KB. II 166 „bringe Anordninger, Forpligtelser i 
Stand", medens man næppe vilde kunne sige mamit sakånu. 
Assurbanipal siger, at hans Broder i Babylon la issuru adi-ia 
„ikke holdt mine Anordninger" s. Det assyriske adu staar 
saaledes i Betydning meget nær ved det arabiske '^ahd; der 
er derfor ikke ringe Sandsynlighed for, at det ogsaa etymo- 
logisk er det samme Ord*. Revillouts Henvisning til Hebr. 
'^ed vilde da ogsaa have Gyldighed ^ 

De assyriske Verber for at sværge udgaar etymologisk 
fra Betydningen „tale" 6. 

Tamu er rimeligvis afledet af en t-Form af ^amu „tale" 
ligesom f. Ex. det arabiske taqå er dannet af ittaqåy der har 
sin Rod i wagd, er altsaa beslægtet med mamitu'^ og svarer 
i sin Betydning fuldt ud dertil; som dette bruges det meget 
i Besværgelserne for „at besværge", og tamu forekommer 
oftere i Betydningen „besat" s. 

Zakåru, den bekendte semitiske Rod for „nævne", „ihu- 



1 K B. II p. 163 Anm. Se endvidere K B. VI p. 346. 

2 I Nybabylonisk plejer Eden at begynde med ki adt (-ia), meddeles det 
mig af B. Landsberger. Man vil næppe finde adå til Betegnelse for en 
Ed angaaende noget fortidigt. 

3 K B. III 97 VII 85 . 93. Rassamcyl. Col. I 118 (V Rawlinson I). 

4 Delitzsch HWB 24 a anfører et ada „Zeit"; hvis adu er = "ahd, 
behøver adu „Tid" ikke at skilles fra det, da arab. "^ahd som bekendt og- 
saa betyder Tid. 

5 forudsat nemlig at Hebr. Vfif er lig Arab. "^ahd, se Barth: Wurzelunter- 
suchungen p. 34. Schorr (WZKM XXIV 440) anfører formodningsvis 
endnu en Betegnelse for Eden, nemlig qipåt sumim. 

6 En analog Betydningsudvikling foreligger i pi sakånu „tale", som 
faar Bet. „sammensværge sig", Assurbanipal VIII 49 . 69. 

'^ Zimmern: Beitråge henfører i Glossaret p. 63 vel mamitu, men ikke 
tamu til Roden ^amå. 

8 Surpu II 100 ff., III 115 . 116 . 117 ff. VIII 50. 

komme", „omtale" bruges i Betydningen „sværge" f. Ex. 
Surpu III 14. 17.41 .441. 

Den almindelige hebræiske Betegnelse for Ed er s^bu'å, 
hvortil svarer Verbet nisba\ Som det ligger nær, plejer man 
at sætte dette Ord i Forbindelse med s^ba!^ „syv". Til nær- 
mere Begrundelse heraf henviser man navnlig til Gen. 21, 28, 
hvor Abraham og Abimelek bruger 7 Lam ved de Ceremonier, 
som skal befæste deres Pagtslutning. Imidlertid bør man ikke 
tillægge dette for stor Betydning i denne Sammenhæng. Den 
omtalte Fortælling er sammenflettet af to Beretninger. I den 
ene opfordres Abraham til at sværge, at han vil forblive i et 
venligt Forhold til Abimelek, hvad han gaar ind paa; de 
slutter Pagt og sværger hinanden Eder, hvorfor Stedet kaldes 
Beerseba' („Edsbrønd"). I den anden Beretning slutter Abra- 
ham og Abimelek Pagt med Benyttelse af 7 Lam, idet Abra- 
ham derved bekræfter at have gravet nogle Brønde, som hans 
Modparts Folk har tilegnet sig. Skønt det ikke udtrykkelig 
siges, skal de 7 Lam her motivere Navnet Beerseba' („Syv- 
brønd") 2. Der foreligger saaledes her to Forklaringer af 
Navnet Beerseba\ den ene ved sb"^ „Ed", den anden ved 
sb'^ „syv", men en Forbindelse mellem „syv" og „Ed" sættes 
der ikke i Beretningerne. Man kunde mene, at Betegnelsen 
stammede fra Brugen af 7 Offerdyr ved Edsceremonierne; 
men vi har kun dette ene Exempel derpaa. Hvis man har 
set en Forbindelse derimellem, er det derfor snarere secun- 
dært^. I G. T. selv finder vi næppe nogen Forklaring paa 
Slægtskabet mellem „sværge" og „syv". 

Man har henvist til den Rolle, 7-Tallet spiller ved For- 
bandelsen og Eden hos andre semitiske Folk. For Arabernes 
Vedkommende anfører man Herodots Meddelelse, at disse 



1 Jfr. Udtryk i Arabisk som judakkiruhu l-låha Tab. II 7, 1 ; His 559, 
6 = aqsama '^alå Tab. II 600, 5 f. = hallafa 600, 14 = nasadaha l-låha 
II 13, 5.9. 

2 Jfr. Noeldeke: Sieben Brunnen i AR W VII p. 341 . 44. 

3 Gen 15 bruges der 5 Offerdyr. Ibn Esra faar ogsaa her Tallet 7 ud: 
3 store Offerdyr deles hvert i to Stykker, de to Duer regnes for 1 — ialt 
7. Dette viser hvilken Betydning de jødiske Lærde tillagde 7-Tallet i For- 
hold til Eden, Se Levy: Neuhebraisches u. Chaldåisches Worterbuch 
s. V. sb\ 



ved Pagtslutning strøg deres Blod paa 7 Stene. Større Be- 
tydning har det, at saba^a paa Arabisk bruges i Betydningen 
forbande 1. Dog er det umuligt at afgøre, om denne Betyd- 
ning oprindelig har noget med Tallet at gøre. 

I den assyriske Verden forekommer „Syvguddommen" /// 
sibitti ofte i Sværge- eller Besværgelsesformularer som det 
sidste Led i Guderækken. Hehn (Siebenzahl und Sabbat p. 
85) mener her at have fundet Nøglen til det hebræiske nisba\ 
Syv betegner ifølge hans Fremstilling det afsluttede, Helhed; 
derfor kommer 7-Guddommen som det sidste og sammen- 
fattende Led i Guderækken; nisba' skal da betyde „at kalde 
de 7, d. e. Universet, alle Himlens og Jordens Magter til 
Vidne". — Wellhausen har foreslaaet at søge Forklaringen 
af Udtrykket i, at Eden er bleven gentaget 7 Gange 2. 

Der er saaledes fremsat forskellige Forslag for at forklare 
Forbindelsen mellem de to Begreber: „syv" og „sværge"; 
men det maa siges, at intet af dem er helt fyldestgørende, 
og at intet sikkert Resultat kan opstilles, da vi ikke i G. T. 
selv faar nogen Hjælp dertil. Dette maa navnlig fremhæves 
over for Hehn, som gaar ud fra Spekulationer over 7-Tallet, 
der er det gamle Israel ganske fremmede, bortset fra at den 
israelitiske Ed heller ikke bestaar i at kalde Universets Magter 
til Vidne, som det vil fremgaa af det følgende. Det .forsig- 
tigste vil derfor være foreløbig at betragte det som usikkert, 
om der overhovedet er nogen Forbindelse mellem de to Ord- 
stammer; thi ogsaa Formen „at lade sig besyve" er meget 



1 Lisån al-^Arab X p. 12 over Midten. Goldziher: Abh. I p. 119 

sætter dette i Forbindelse med Vsb'- \ Bet. „et vildt Dyr". Wellhausen 
(Reste p. 248) og Noeldeke ZDMG LXi p. 231 jævnfører det med det 
hebræiske. Ordet bruges endnu af Beduiner, og de undgaar helst at 
nævne Tallet 7 ifølge Wetzstein ZDMG. XXII p. 177 A. 1. Meddelelsen 
af Musil: Kusejr ^Amra p, 49, at man ved Edsaflæggelse tegner en Kreds 

med 7 Streger paa langs og 7 paa tværs har næppe Betydning; der er 
her Tale om Tryllekredsen, men andre Tal spiller ved den lige saa stor 
Rolle som 7 (se Doutté: Magie & Religion dans l'Afrique du Nord. Alger 
1909 p. 179 ff.). 

2 En Kvinde skal sværge 7 Eder ved Ka'^baen Agh I 156. løvrigt er 
Gentagelse af Eden 3 Gange hyppigere hos Araberne. Thompson: 
Semitic Magic p. 217 Anm. 1 tænker paa det samme som Wellhausen 
paa Grundlag af en babylonisk Parallel. 



10 

paafaldende, om end en Denomination af et Substantiv ved 
Nifal ikke er helt uden Analogi i. 

s^bitå har ikke saa vid en Betydning som det assyriske 
mamitu, men er dog mere omfattende end vort „Ed". Jes 
65,15 bruges det nærmest i Betydningen Forbandelse ligesom 
Num, 5,21; paa det sidste Sted nærmer det sig Begrebet „Be- 
sættelse"! 

Denne sidste Betydning har Ordet 'ålå, der benyttes som 
Verbum og Substantiv og undertiden er at oversætte ved „Ed". 
Den almindelige Betydning er „forbande", Dm. 17,2; Lev. 
5,1. Paa flere Steder kan man tvivle om, hvorvidt det er at 
oversætte ved „Forbandelse" eller „Ed". Det vexler 1 Sm. 
14,24 og 28 med hisbi% ligeledes Gn. 24,41 jfr. V. 1. Nogle 
Steder anvendes det, hvor Talen er om en Pagt, Gn. 26,28; 
Dt. 29,11. 13. 18. 19 o. a. Men Begrebet Forbandelse, 
eventuelt Besættelse, er aldrig forladt, selv hvor vi vil over- 
sætte det anderledes, og at paavise en Forskel i de enkelte 
Kilders Brug af Ordet^ er umuligt. 

Den arabiske Sprogbrug er her, som ogsaa ellers, den 
rigeste. Den almindeligste Betegnelse for Eden er jamin. 
Blandt de forskellige Forklaringer, de arabiske Filologer giver 
af dette Ord, maa vi holde os til den, at det er Betegnelsen 
for „den højre Haand",^ der paa Grund af den ved Eden 
brugelige Gestus faar Betydningen „Ed". Den afledede Ver- 
balform 'ajmana, sværge, er ikke særlig hyppigt forekom- 
mende, men findes dog. 

Ved Stammen hlf^ gaar man bedst ud fra Substantivet hilf. 



1 Dog er intet af de Ges-Kautzsch § 51 g nævnte Exempler helt sikkert. 

- Dillmann Komm. III 626. Der vil senere blive Lejlighed til nærmere 
Omtale af Begrebet. 

3 At den højre Haand bruges ligger i dennes Fortrin for den venstre. 
Af Adabbøgernes Forskrifter fremgaar det, at man skal begynde med 
højre, hvor noget normalt eller noget, der ikke er Religionen uværdigt, 
foretages (Gazåli: al-Adab fi-l-din i Samlingen magmu^ al-rasåHl af 
Sabri, Kairo 1328 p. 73; Abd al-Qådir: Al-gunja litålibi tang al-haqq 

^azza vja-galla, Mekka 1314 p. 17 f). Se videre S. 56. 

4 Lisån al-'Arab X p 399. Ibn Sidah: Al Mahassas XIII 109, Bulaq 
1319. 

et Forbund af Stammer eller Klaner. Deraf dannes halif,^ et 
Medlem af et saadant Forbund, Verbalformen tahålafa, ind- 
gaa et saadant Forbund med hinanden. At halafa, sværge, 
ikke er det til Grund liggende, men en deraf afledet Betyd- 
ning vil blive nærmere begrundet i næste Afsnit, hilf har 
baade den abstrakte Betydning „Forbund", den konkrete „Del- 
tagerne i Forbundet" og endelig Betydningen „Ed". Ved 
Siden af hilf forekommer halfa som Betegnelse for Eden.^ 

Ibn Sid ah opregner en Del Ordstammer som synonyme 
med hilf.^ Af disse er to særlig almindelige, nemlig 'ahd 
og '^aqd. Om det sidste ved vi, at dets Grundbetydning er 
„at binde", hvilket minder om det hebræiske qsr „binde", der 
bruges om Sammensværgelse. Naar arabiske Filologer siger, 
at 'ahd er synonymt med hilf er det ikke uden videre rig- 
tigt. Medens hilf i sin Grund er et konkret Begreb, er 'ahd 
mere abstrakt. Det betyder et Forhold og hvad dette Forhold 
fører med sig af Rettigheder og Pligter. Det kan bruges om 
et rent udvortes Forhold i Betydningen „Kontakt", „Berøring" 
His. 1020, 16. 18, hvor det staar parallelt med massa „be- 
røre"; man gengiver det bedst her ved: have noget at gøre 
med. Saaledes ogsaa Ibn Sa'd II 2 p. 23,26; 35,24, 77,14.25, 
o. fl. I Forbindelse hermed staar vel Betydningen: Samtid, 
Tid, (f. Ex. Ibn SaM II 2 p. 72,10; 100, 15. 17). I Koranen 
bruges det om Forholdet til Allah, Sur. 2,25.94; 9,7.12; 
19,81. 90, og i verbal Form 7,131 = 43,48; 8,58; 9,1 .4.7; 
20,114; 33,15.23; 43,48. Hovedvægten ligger i de anførte 
Steder paa Forholdet, men Tanken om de dermed følgende 
Rettigheder og Pligter er indesluttet deri. Andre Steder ligger 
Hovedvægten paa dette sidste. Er Menneskene Subjekt, bliver 
det da at gengive ved henholdsvis Ret og Pligt, er Allah Sub- 



1 halif faar en afledet Betydning, idet det ligesom abu, aha osv. bru- 
ges om Besidderen af en Egenskab; man siger halif u l-gud (Ibn Sidah 
anf. St.) Profeten siges at være halifu-l-hilm Laqani: Djaouhara ed. 
Luciani p 36. Vidunderdyret Ål-Zåg siger, at det er halif al-hamr wa-l- 
qahwa {Damiri: Kitåb hajåt al-hajawån II p 3). 

2 Man kan sammenstille hilf med det assyriske ulåpu „Genossenschait" ; 
Forudsætningen herfor er, at det' hebr. ^?l?f ikke er rodbeslægtet med 
ulåpu. 

3 Blandt disse har han ikke medtaget "ill pi. ''ålål Sur. 9,8 . 10. Det 
sættes lig med hilf af His. 920 infra; Mufassal ed. Broch 167,4. 

jekt, ved Krav og Tilsagn. Om Menneskenes Ret forekom- 
mer det ifølge Sagens Natur ikke hyppigt i Koranen; et en- 
kelt Sted haves det i ironisk Form 2,74. ^ Derimod anvendes 
det ofte om Menneskenes Forpligtelse 2,38 .172; 3,70 .71; 
6,153; 9,112; 13,20.25; 17,36; 23,8. Om Guds Krav bruges 
det 2,38; 16,93 . 97, og om Guds Tilsagn eller Forjættelse 
2,74 . 118. Men paa intet af disse Steder er Gensidighedssyns- 
punktet tabt af Syne; dette fremgaar bl. a. af, at man paral- 
lelt med 'ahd stadig finder Verbet 'dhada, en Form, der netop 
udtrykker det gensidige, 2,172; 8,58; 9, 1.4.7; 16,93; 17,36; 
33,15, selv om vi paa disse Steder mindre føler det. Over- 
hovedet er her ikke Tale om forskellige Betydninger af Ordet, 
men kun om, at det snart er den ene, snart den anden Side 
af Begrebet, der træder særlig frem; ^ahd bruges i samme 
Linie til at udtrykke snart Ret, snart Pligt, snart „Forhold" i 
Almindelighed f. Ex. 2,38 . 74. 

Anvendt over for det enkelte Tilfælde kan 'afid ofte faa en 
konkret Betydning. 

Af Betydningen „Rettighed" fremgaar Betydningen „Herre- 
dømme" f. Ex. 'ahd 'ald makkata. Herredømme over Mekka 
Tab III 863,12, det bruges parallelt med al-hilåfa, Chalifatet 
Jaqubi2 II 502,5.9; 503,2; 508, jfr. Tab II 175,16; andetsteds 
bruges det om de dermed følgende Indtægter, Jaqubi II 507 
(dog ikke ^ahd^ men det synonyme ^aqd). Af Betydningen 
Krav udvikler sig Betydningen Befaling, f. Ex. Tab I 1884 
(om Herskerens Dagsbefaling til Hærføreren).^ Det bruges 
om Profetens sidste Forordninger, Ibn Sa'd II 2 p. 24,27; 
44,22; 49,13; 51,5 56,24; 57,11 o. fl. 

Vi har i det foregaaende ikke fundet ^ahd i en Betydning, 
som vi vilde gengive ved Ed. Og dog har de arabiske Filo- 
loger ikke Uret, naar de nævner dette Ord i den Sammen- 
hæng. Begrebet Ed udvikler sig af den Betydning af For- 
pligtelse, som ligger i Ordet. Denne Forpligtelse kan være 



1 Om menneskelige Forbundsfællers Krav 9,4. 

2 ed. Houtsma. 

3 Hertil svarer Verbet 'ahida ilå, befale, Tab II 196,8, Sur 2,119; 3,179 
36,60, Ibn Sa'd II 2 p. 29,14; 35,6; 38,7 o. fl., men Verbet følger ogsaa de 
andre Nuancer af ^ahd. Sur. 20,114 bet. det „indtræde i Forhold til". Hos 
Tab anvendes det oftere om „at overdrage Herredømmet". 

Tiven med de naturlige Forhold som Vaq 68 ^ (og for ^aqd's 
i/^edkommende Tab II 78,4). Men hvor denne Forpligtelse 
jaatages ved et Ord, som man afgiver, bliver den faktisk lig 
ned Ed.2 Over for sine Fjender har man ingen^ Forpligtelse; 
it paatage sig Forpligtelse over for en, hvem man ikke i 
j'orvejen staar i venligt Forhold til, vil derfor sige at gøre 
lam ukrænkelig, give ham Lejde; denne Betydning har '^ahd 
Dfte (f. Ex. Tab III 69,4; 176,15. Goldziher: Abh. II, den 
irab. Text p. 28 i. m.), men det bruges ogsaa i Almindelighed 
3m en edelig, ubrydelig Forpligtelse f. Ex. Tab II 65, 18. For- 
pligtelsens Absoluthed og Ubrydelighed faar et særligt Ud- 
iryk deri, at man siger, at det er en Pligt mod AUåh, altsaa 
li Tilsagn til AUåh, thi at AUåh kræver noget, er det stær- 
keste Udtryk for ForpUgtelsen; 'ahdu l-ldhi bliver da det Ud- 
tryk, som nærmest gengiver Begrebet Ed.^ Det forekommer 
tiyppigt. His. 375,4 f.; 638 f.; Tab III 185,20, Jaqubi II 505, 
509. Jævnsides med dette forekommer ofte, saaledes ogsaa 
paa de her anførte Steder, mitåqu l-ldhi og dimmata l-ldhi^ 
jfr. Sur. 2,25; 13,20 . 25. At give AUåh 'ahd betyder at sværge 
Ham 441, 5 f. n. Man bruger derfor ogsaa Verbet i Formen 
dhada (og 'dqada) med AUåh som Objekt i samme Betyd- 
ning. 

Den almindeligste Betegnelse for at sværge er ved Siden 
af halafa Verbet 'aqsama^ som ogsaa bruges i Formen 
qdsama; dertil svarer Substantivet qasam^ hvortU slutter sig 
muqsam\ endelig qasdma\ dette defineres af de arabiske Fi- 
lologer ^ som de Folk, der sværger paa, at en Sag forholder 
sig paa den ene eUer anden Maade, men det bruges lige saa 
s^el om den Ed, de sværger (f. Ex. Tab. II 69,19). Det frem- 
gaar af den givne Definition, at denne Stammes egentlige 
Brug gælder Eder angaaende noget foreUggende. Dog hed- 
der det et Sted om Qurasiterne, at de taqdsamu 'ald 

1 Jfr. ogsaa Wellhausen: Skizzen und Vorarbeiten IV 83. 

2 Vi berører her den ovenfor omtalte Brug af Ordet i Betydning „Til- 
sagn". 

3 Det staar parallelt med j'amin Sur. 3,71; 9,12; 16,93. 

4 Dette Udtryk uden 'ahd, f. Ex. Tab. III 31. Det til mitåg svarende 
Verbum bruges om at sværge His. 908,7; ogsaa Flertalsform en mawåtiq an- 
ikendes (His. 831,19). 

5 Se Lisån XVI 378; Ham. 434,6. 

kufrin, gav hinanden Eder om at ville bevare deres Vantro i; 
det bruges her som tahålafa. Dog ligger det nær at an- 
tage, at yqsm oprindelig har været anvendt ved Eder an- 
gaaende noget fortidigt, '\/hlf ved Eden om noget fremtidigt; 
dette sidste er sandsynligt, naar Hensyn tages til dets Sam- 
menhæng med Pagtsbegrebet. Men i hvert Fald har en Ud- 
ligning i Sprogbrugen fundet Sted. 

Omkring denne Betydning af qsm grupperer sig andre. 
Det bruges, paa væsentlig senere Steder, om magiske Formler 
og Fremsigelse af saadanne.^ I Form X istaqsama be- 
tyder det „søge Orakel", hvilket vilde svare til en Betydning 
„give Orakelsvar" i IV Form: aqsama, en Betydning, der 
dog ikke er overleveret. Fælles for disse Maader at bruge 
Ordet paa er Betydningen: et afgørende Ord, en overmenne- 
skelig Udtalelse, nøjagtig som det hebræiske qes^m Prov. 
16,10. Heri ser Robertson Smith Rodens Grundbetydning, ^ 
og længere kan vi næppe komme. Betydningen „Magi", som 
forekommer i Hebræisk og Arabisk, lader sig uden Vanske- 
lighed forklare herudfra.^ Wellhausen (Reste p. 133 Anm. 5) 
søger i Begrebet „Tildeling" en ældre Betydning, dels af Hen- 
syn til qasama i I Form, som betyder „dele", dels til qisma. 
Men Begrebet sværge kan vanskeligt udledes af „tildele", 
løvrigt betyder qasama i den ældre Litteratur ikke tildele, 
men „dele", ev. „fordele" (selv His. 134, 4 jfr. 55,6. 7.)^ 

Hertil kommer Stammen Hj, som i IV, V og VIII betyder 
sværge; Substantivet kan hedde 'alwa, 'ulwa, Hlwa, 'aluwwa 
eller ^alijja. Den forefindes i Hebræisk, som ovenfor omtalt, 



1 Buch III om Profetens higra Nr. 35. Jfr. at qasama iflg. Tåg al-'- aras 
bruges om „en Vaabenstilstand mellem Fjenden og de troende"; endv. 
Zuhajr: mu^allaqa 26. 

2 Se de i Dozy: Supplement anførte Steder. Endvidere Doutté: Ma- 
gle & Religion p. 125 A. 3; 127 f. 

3 Journal of Philology XIII p. 276 ff. 

4 Fleischer fandt Grundbetydningen i „Magi". Dette optages af Da- 
vies: Magic, divination and demonology p. 44 ff. af Hensyn til en reli- 
gionshistorisk Teori; jfr. Doutté anf. Sted. 

5 Verber, der bet. dele, skære, forekommer ogsaa ellers med Ed som 
Objekt. Man siger gadama og gazama en Ed, og qata'^a jaminan ud- 
tale en afgjort Ed (battan, hvilket ogsaa betyder skære) Ibn Sid ah p. 114. 
Sikkert har vi i den hos Araberne almindelige Overgang mellem „skære" 
og „afgøre" Forklaringen paa Forholdet mellem qasama og aqsama. 

9g er maaske at finde i den assyriske Dæmon alu (maaske 
Dgsaa i sulu, fremmanet Spøgelse). 

Der findes i Arabisk endnu adskillige Verber, som kan 
bruges i Betydningen sværge. Ved flere af disse er Forholdet 
mellem denne Betydning og den, som er vedkommende Ords 
sædvanlige, ganske gaadefuld. Saaledes nafala „tildele Bytte", 
samata, kana'a, kata% matana, saqqa'a o. a.^^ 

De øvrige semitiske Dialekter, hvis Materiale ikke er med- 
taget, lades ogsaa her ude af Betragtning. 

Den eller det, hvorved man sværger, angives i alle 
Dialekterne med en Præposition, som ellers har lokal Betyd- 
ning. Saaledes i Hebræisk d^, i Arabisk bi, i Assyrisk 
ina, ja endog ina libbL^ I Assyrisk tillige lu; da denne 
Partikel ogsaa bruges til Bekræftelse, er den at sammenstille 
med det arabiske la, der bl. a. forekommer i Sammensætnin- 
gen la'amru.^ Den tredje assyriske Sværgepartikel er nis, en 
forkortet Form af nisu, der ogsaa her viser sig som Parallel 
til det arabiske jamin (jfr. ovf. S. 6). 

Hvad det Arabiske angaar, da er de tre hyppigst brugte 
Partikler det nævnte bi, endvidere ta og wa, alle med Geni- 
tiv, wa bruges kun foran Substantiver, og naar Verbet er 
udeladt^; hvis man „besværger" en anden ved Allah, kan wa 
heller ikke bruges. ^ ta bruges som wa, dog i Reglen kun i 
Forbindelse med Allah. Af disse Partikler er kun bi ganske 
klar. ta antages at være Resten af et længere Ord.*^ Man 
kunde tænke paa 'amånat ell. lign. For dette Fænomen haves 
en Analogi i selve det Arabiske, nemlig Forkortelsen af Ordet 



1 ''amdå l-jamina bet. gøre Eden ubetinget, uigenkaldelig (Lane s. v. 
^4J IV) ; tazabbada l-jamina bruges om den, der „sværger Eden og skyn- 
der sig til den" Tåg al-'-Arås s. v. zbd). 

2 IV Rawlinson 45 1 Obv. ina libbi il Åssur u Marduk. 

3 Ibn Sidah p. 110 regner ogsaa la til Sværgepartiklerne. Naar For- 
men li bruges som Sværgepartikel (se ReckendorB: Die syntaktischen Ver- 
håltnisse des Arabischen p. 194), er det vel en Analogidannelse til bi. 

-* Jfr. Wright: Arabian Grammar II § 62. 

° Ibn Sidah p. 110. Foran wa-llåhi gaar ofte en forstærkende Partikel, 
1 Reglen' ^amå. Af denne Form findes de ejendommelige Varianter '^armå, 
garmå, harmå (se Lane s. v. '•armå). Ogsaa efter Eden kan man tilføje 
et bekræftende Ord, saal. basal, der gengives ved ''amtn {Tag al-^Aråis 
s. V. bsl.). 

G De Goeje hos Wright I § 356 Anm. 

jamin. Selve dette Ord bruges som Sværgepartikel, i Accusa- 
tiv (f. Ex. Imru'ulqais Mu'allaqa 27), ifølge Grammatikerne 
med underforstaaet agsimu, „jeg sværger", og i Nominativ 
(f. Ex. Tab. II 141,7), ifølge Grammatikerne med udeladt Præ- 
dikat („Guds Ed er min Ed").i 

Man har nu Formerne 'ajmunu,^ med det omtalte /: laj- 
munu. Endvidere: ^ajmu, H''mu, "um, mu (hvoraf efter Ana- 
logi med bi Formen mi), munu, mana og mini. Sibawaihi 
nævner endnu lajma. De bruges kun i Forbindelse med 
Allah og Ka'baen (min og mun iflg. Ibn Sidah kun ved rabbi). 

Tilbage staar wa. Dette er af Reckendorff^ blevet iden- 
tificeret med det saakaldte wåwu-l-rubba. Trods Noeldekes 
Indvending* har denne Anskuelse megen Sandsynlighed for 
sig, naar man gaar ud fra, at wåwu-l-rubba ikke altid bør 
gengives „hvor mange", men at det i al Almindelighed er en 
Forstærkelsespartikel, som angiver det, for hvilket man vil 
vække Opmærksomhed. ^ Hvorledes Oprindelsen nu end er 
til dette waw, har vi her en Analogi til det alt nævnte la. 
Det støttes ved, at man som arabisk Sværgepartikel ogsaa 
bruger "a,^ endvidere ha,"' og endog den blotte Accusativ;^ 
naar dertil føjes, at disse Sværgep artikler ofte foran sig har 
^ij\^ er det klart, at vi her har en Gruppe Partikler, der blot 
skal gøre opmærksom paa det ell. den, hvorved man sværger. 
Et lignende Forhold genfinder vi i den hebræiske Brug af 
Ordet haj\ egl. „N. N.s Liv!" og ligeledes i Assyrisk; man 
træffer her Formen risi „ved mit Hoved" og " Nergal u '^ 
Samas, ved Nergal og Samas.^^ 



1 Jfr. Ibn Sidah p. 115 i. m.; Lisån XVII p. 350. 

2 Elif i Beg. af Ordet erklæres af Junus for elif mawsula, iflg. Kufen- 
serne er Formen Pluralis. Som Variant forekommer ogsaa hajmu (se 
Freytags Lexikon s. v.). 

3 Die syntaktischen Verhåltnisse des Arabischen p. 195. 

4 I hans Funf Mu'allakat II p. 39. 

5 Saaledes forekommer det ogsaa i Hebræisk Jes 43,12; 44,8; 51,15; 
Hos 12,6; Am. 9,5 (se Ges-Buhl. 15. Opl. p. 188 a. f. n.). 

6 Fischer i ZDMG LXI p. 737, endvidere samme Tidsskrf. XXI p. 306 
V. 7, og Ibn Sidah, p. 116: ^agaddika; His 452,2. 

7 F. Ex. Ham 212 i. m. Se endv. Glossaret til Tabari s. v. ha. 

8 Ibn Sidah, p. 111; Tab. II, 142,2; Fischer anf. Sted. 

9 F. Ex. anf. Sted af Ham, Ibn Sidah, p. 113, jfr. for moderne Arabisk 
Musil : Kusejr ^Amra, p. 12, 'fw ^ Allah. 

10 Se Landersdorfer: Altbab. Privatbriefe 1908, p. 39. 

Nogle af Sværgepartiklerne indgaar en saa fast Forbindelse 
med visse Substantiver, at der derved opstaar en ny Sværge- 
partikel. Dette gælder i Arabisk Udtrykket bihaqq. Dette 
haqq betyder det, som En kan kræve, og det, som En skal 
yde — Ret og Pligt, bihaqqi l-låti wa-l-uzzå, siger Bahirå 
His. 116, 10, wahaqqika, o de troendes Behersker, forekommer 
Tab. III 152, 5 jfr. II 600, 5^. Denne Udtryksmaade er endnu 
almindelige^. Et andet Exempel er la'amru. Dette ^amr for- 
klarer Rob. Smith som „Dyrkelse", „Religion" og henviser til 
Kåmil 760, 12 ff. som Bevis for at 'amraka er lig 'amraka 
l-låha „ved din Dyrkelse af Allah "3, Men bl. a. det af Gold- 
ziher anførte la'amru-bnåt al- murri viser, at det er ^amr i 
Betydningen Liv her er Tale om*, og 'amraka-llåha forklares 
rigtigt af Ibn Sidah p. 115 ult. som identisk med 'ammartuka- 
llåha'^. la^amru bruges almindeligst ved Personer, baade 
Allah og Mennesker, oftest ved et Pronomen. Man træffer 
la'amru 'abi-ka Ham 352 V. 7 „ved din Faders (= Forfædres) 
Liv", og la'amru-ldin „ved Religionen"*^, hvilket viser, at den 
oprindelige Betydning er glemt, og at det er blevet en ren 
Sværgepartikel. Det har en Parallel i et andet arabisk Ud- 
tryk bihajåti-fulån'' og navnlig i det hebræiske haj. 

Dette opfattes oftest som et Adjektiv. Dog taler flere 
Grunde for, at det er Substantivet, som benyttes; for det 
iørste Analogien med 'amr, for det andet det, at Adjektivet i 
Reglen ikke stilles foran sit Substantiv^; endvidere har vi Dan 
12, 7 Udtrykket b^hé hå-^olåm „ved den eviges Liv", og 2 



1 Fleischer oversætter mærkelig nok wahaqqika „ved Kærligheden" 
hos Risch: Izz ed-Din p. 13. Al-haqq betyder hos Mystikerne Gud jfr. 
1 Ex. Beidåwi til Sur. 73, 7 og Titelen paa Abd al-Qådirs S. 10, Anm. 3 
nævnte Værk. 

2 Snouck Hurgronje: Mekkanische Sprichworter p. 18 f. Javissen: 
p. 190 Not. 1. . 

3 Kinship and Marriage^ p. 69 Anm. Jfr. Goldzihers Note smstds. 

4 Jfr. ogsaa Noeldeke i Z D M G XL, 184 og Nåbiga 17, 16 la'^amri, 
„og mit Liv er mig ikke noget som jeg ringeagter". 

3 Dette er en denomineret Form '■ammara lade En sværge. 

6 Noeldeke: Beitråge zur Kenntnis der Poesie der alten Araber p. 76. 

7 se Dozy: Supplement II 352 b. Efter Musils Meddelelser synes dette 
nu i Nordarabien at være den brugelige Form. 

8 Jfr, Ewald : Lehrbuch der hebr. Sprache 8. Ausg. § 293 b. 

2 



18 



Sam 11, 11 hajj^ka „ved dit Liv", som maa være Substantiv 
og nøjagtig svarer til 'amraka. I G. T. er den Brug gennem- 
ført, at det foran Jahves Navn hedder haj\ ellers hé. Dette 
kalder Kautzsch (Gramm. § 93 aa Anm. 1) „eine rabbinische 
Finesse", som det ganske vist ikke er let at forklare, naar 
man som han opfatter Ordet som Adjektiv. Opfattes det som 
et Substantiv i stat. constr., vilde man kunne opfatte haj som 
Enkelttalsformen (der iøvrigt ellers ikke mere forekommer), 
hé som en Sammentrækning af plur. st. constr. hajjaj > hajje 
> hé; den gamle Enkelttalsform er da bevaret ved Jahve- 
navnet, hvortil ogsaa lydlige Grunde (Sammenstød af de to 
j'er) kan have medvirket^; hé gaar over til at blive en ren 
Partikel, saa det kan bruges foran et personligt Pronomen, 
f. Ex. hé-'åni, hvor der ikke længere er Tale om noget Con- 
structforhold, og foran andre Betegnelser for Liv som i 
hé nafs'^ka. 

Paa de edelige Udsagns syntaktiske Ejendommeligheder 
skal der her ikke gaas nærmere ind. Kun skal det nævnes, 
at Eden bliver en saa betydningsløs Taleform, at den kan 
sættes i en Sætning uden nogen som helst syntaktisk Virk- 
ning, saa at man i arabiske Digte endog finder den sat midt 
i en Constructforbindelse'2. Endvidere skal nævnes det ejen- 
dommelige Fænomen, at en Nægtelse undertiden udelades ved 
Eden: ved Allah, jeg vil (ikke) gøre det eller det. (Ham 695, 2; 
Noeldeke: Delectus 74, 3). Paa den anden Side staar det 
ejendommelige Fænomen paa visse Steder i Koranen, at Næg- 
telsen lå staar foran Verbet „jeg sværger", hvor man vilde 
vente en Forsikringspartikel (Sur 75, 1; 81, 15). Fachr al- 
Din Al-Rdzi tager det som en almindelig Nægtelse og gen- 
giver 75, 1 f. saaledes: Jeg sværger ikke ved Dommedag,, 
og jeg sværger ikke ved den dadlende Sjæl (det behøves 
nemlig ikke, saa indlysende er Sagen), men jég spørger dig: 
Tror du virkelig osv. Mere Sandsynlighed har vel en anden 
af de Forklaringer, han anfører, nemlig, at lå forholder sig 



1 Jfr. Sievers: Metrische Studien I 296 Anm.; han betragter hé som en 
Contraction af Enkelttalsformen. 

2 Wright: Arabian Grammar II p. 222 D. 

til en underforstaaet Tanke og kan gengives: Nej! Med Rette 
afviser han, at det skulde være en Form af Forstærkelses- 
partiklen la, eller at Sætningen skulde tages spørgende (Mafåtih 
al 'gaib VIII p. 367 f.). 

Af den givne lexikalske Oversigt fremgaar det, at Udtryks- 
maaden paa dette Felt er mere flydende og bevægelig hos 
Semiterne end hos os. Der gives ingen fællessemitisk Be- 
tegnelse for Eden, og inden for de enkelte Dialekter har vi 
set, at Sprogbrugen er mindre fast afgrænset end hos os. De 
Ord, der bruges til at betegne Eden, kan for en Del ogsaa 
betegne andre, beslægtede Begreber. Denne Mangel paa fast 
Afgrænsning i Semiternes Sprogbrug har sin Forklaring i, at 
Eden hos dem ikke som hos os er en forstenet Levning 
uden Tilhold i den øvrige Tænkemaade. Hos de gamle Se- 
miter er Eden et naturligt Led i hele den aandelige Organisme ; 
der er mange beslægtede Begreber, og med dem flyder den 
let sammen. Hvor overmenneskelige Magter og Kræfter an- 
vendes for at bekræfte et Udsagn eller gøre et Tilsagn bin- 
dende, har vi Eden. Men Semiterne, for hvem Forholdet til 
overmenneskelige Kræfter stadig var levende, kunde gøre 
dette paa flere end een Maade^ Naar vi vil undersøge, hvilken 
Plads Eden indtog i Semiternes Aandsliv, maa vi undersøge 



1 Interessant er det at se den samme Sag blive behandlet paa forskellige 
Maader, der alle i sidste Instans beror paa samme Grundforestillinger. 
Naar en Ægtemand har faaet Mistanke m. H. t. sin Hustrus Troskab, kan 
han hos Semiterne faa denne Mistankes Berettigelse afgjort ad overnaturlig 
Vej, nemlig paa følgende Maader: Num 5 ved Ordal, idet Hustruen drikker 
Vand med Forbandelse i. Agh I 156 ved at hun sværger 7 Gange ved 
Helligdommen. Agh VIII 50 afgøres det ved en Kåhins Vision. Sur 24, 
6ff. Buch I 117 ved at hver af Ægtefællerne højtideligt tager "Forbandelsen 
paa sig, hvis Modparten har Ret. Gawhari s. v. rtm. ved sympatetisk 
Magi: naar Manden rejser bort, binder han to Grene sammen; har de 
løst sig ved Hjemkomsten, har hun været utro jfr. Reste p. 207. Hos 
Hammurabi frir Hustruen sig, for saa vidt hun ikke er greben paa fersk 
Gerning, ved Ed; dog kan Manden forlange Ordal (Vandprøve). Kohler 
& Peiser: Hammurabis Gesetz §§ 131, 132. Som bekendt fik Muhammed, 
da han kom i hin Situation, Sagen afgjort ved en Aabenbaring fra Allah 
Sur 24, 2 ff. For at Anvendelsen af det overnaturlige kan blive en Ed, 
maa vedkommende selv være den aktive; endvidere er for Eden en Ud- 
talelse nødvendig. „Oath is asseveration or promise made under non- 
human penalty or sanction", saaledes kan Eden ret træffende defineres 
(Tylor i Encyclopædia Britannica s. v.). 

de forskellige beslægtede Fænomener, betragte dens Forhold 
til dem og se, hvorledes den delvis udvikler sig af dem. Her 
kommer væsentlig to Foreteelser i Betragtning: Pagten og 
Forbandelsen, og i Sammenhæng med den sidste en vis Art 
af „Løfter". 



II. 

Pagten og Edens Opstaaen af Pagtsbegrebet. 

Hos Araberne, hvor al Beskyttelse, al Ret og al Pligt beror 
paa Stammefællesskab, er Pagten en meget vigtig Institution, 
som uden at ændre Principet for den hele sociale Ordning 
supplerer den og giver Mulighed for andre Kombinationer end 
de naturligt givne. At der er en Sammenhæng mellem Pagt 
og Ed fremgaar af den ovenfor S. 10 f. omtalte Sprogbrug. 
Fælles for Pagten og Eden er det ubrydelige Forhold, som 
indgaas ved begge. Man kunde nu mene, at Eden er det, 
som ligger til Grund, og det, som gør Pagten ubrydelig. Saa- 
ledes siges det ogsaa af Rob. Smith: „En Pagt om Forbund 
eller Beskyttelse var baseret paa en Ed" (Kinship p. 56), og 
han finder, at Begrebet „sværge" er det, som ligger til Grund 
for Stammen hlf^ der først ved en afledet Sprogbrug anven- 
des om Pagten (p. 53). Men en Gennemførelse af de Syns- 
punkter, Rob. Smith selv har fremført, vil vise, at Pagten op- 
rindelig er et selvstændigt Begreb, der intet har med Eden 
at gøre. 

Til Grund for Pagten ligger Blodblandingen, ved hvil- 
ken der foretages en Sammenpodning af de to Parter; thi 
Slægtskab er for Semiten Delagtighed i fælles Blod. Denne 
Ritus er ganske vist ikke direkte meddelt, men Rob. Smith 
og Wellhausen har gjort det sandsynligt, at den har fundet 
Sted.i Herodot 3,8 beretter, hvorledes de to Parter, der slut- 



1 Rob. Smith: Kinship p. 59 ff.; Religion der Semiten p. 240 f.; Well- 
hausen: Reste p. 128; endvidere Goldziher: Studien I, p. 67 og II, p. 50 
Anm. 

ter Pagt, skærer sig i Tommelfingeren og stryger det deraf 
flydende Blod paa 7 Stene. Rob. Smith mener, at det maa 
underforstaas, at Parterne drikker hinandens Blod, og ved at 
det fælles Blod smøres paa Stenene indgaar den af begge 
anerkendte Guddom som den tredje i Pagten. Men oprinde- 
lig, da hver Stamme har haft sin Gud, har dette Træk be- 
tegnet den fremmedes Indførelse i denne Guds Kultussam- 
fund. — Imidlertid er der her ikke Tale om nogen Guddom, 
hverken som Deltager i Pagten eller som den, i hvis Sam- 
fund den ene Part skulde optages. Hvis de omtalte Stene 
har været i Besiddelse af en særlig „Hellighed", behøver 
denne ikke at være knyttet til en bestemt Guddom. Da Jø- 
derne i Hajbar sluttede Forbund med Qurajs om at udrydde 
Islam, svor begge Parter, idet de stillede sig tæt opad Ka'- 
baen (Vaq. 190), uden at dette forudsatte eller indledede 
noget Forhold mellem Qurasiternes til Ka'baen knyttede 
Stammegud og Jøderne. Men Ka^baen var ifølge den al- 
mindelig antagne Anskuelse et Sted med særlige Kræfter, og 
hvad der foretoges et saadant Sted, fik en særlig Betydning 
og N?^^. Det samme har man vel i det omtalte Tilfælde til- 
sigtet med Stenene, hvis Hensigten ikke blot har været at 
dryppe Blodet paa et Underlag, hvor det ikke udviskedes. — 
Lige saa lidt bør man forudsætte som sikkert, at Parterne i 
det af Herodot omtalte Tilfælde har nydt hinandens Blod, thi 
der findes i* Texten ingen Antydning heraf. Derimod maa 
Hovedvægten lægges paa Blandingen af Parternes Blod som 
det, der konstituerer et ubrydeligt Forhold imellem dem. Vi 
har da en Ceremoni, der kan jævnføres med andre, ved hvilke 
man uden Eden som Mellemled tilvejebringer et /?/(f-Forhold, 
nemlig ganske simpelt derved, at de to Parter bringes i Kon- 
takt med hinanden. 

For Araberne er hver Stamme en ejendommelig Sfære. 
Inden for Stammen er atter hver Slægt en Sfære for sig, der 
er koncentreret i Teltets Herre og udstraales over alt det, 
som tilhører hans Omgivelser: hans Telt, hans Klæder, hans 
Mad, alt, hvad han ejer. Men denne Sfære har en reel Be- 
tydning. Den kan mistes, naar man fjerner sig, og atter er- 
hverves. I Hedenskabet skal Mekkanerne i deres Bolig have 

haft et Idol, som de berørte før en Rejse og strax efter Hjem- 
komsten, i Vi maa tænke os Familiens „Sfære" koncentreret i 
dette, og at man ved den omtalte Ceremoni vil sikre sig at 
bevare saa meget som muligt af den under Rejsen og atter 
genvide det tabte strax efter Tilbagekomsten. Saaledes hører 
vi ogsaa hos de gamle Historikere, hvorledes Mekkanerne 
efter en Rejse strax kredsede om Ka'^baen og berørte den 
sorte Sten. 

Alt, hvad der har Del i en Slægts Sfære, tilhører denne og 
er ukrænkeligt over for dens Medlemmer. Herpaa beror den 
store Betydning af den Forening af Sfærer, som finder Sted 
ved hilf. 

Denne Berøring kan ifølge Sagens Natur foretages paa 
mange Maader. Man kan røre ved den anden Parts Teltreb 
(Agh. XIX 79,31), 2 hvilken Berøring man kan foretage med sin 
Lanse (Agh. II 161,8),3 eller med sin Klædning (Agh. II 184,19 f). 
Man kan gribe fat i vedkommende Persons Klæder (Reste 
109, Anm. 3; ImrWulqais: Mu'allaqa 21; His. 173,4)* eller 
binde sine egne Klæder til hans (Agh.XV117). Agh.X22,10 
binder en Kvinde sin Spand sammen med Hårit b, Zålims 
Spand og tvinger ham derved til at tage sig af hende. Ham. 
148 kommer Forholdet i Stand ved, at de to Mænds Sadler 
berøres. Ham. 254 ved, at den ene sætter sig bag den anden 
paa Hesten. Men det behøver ikke at være Manden selv; 
griber man fat i hans umyndige Søns Bælte, er Forholdet og- 
saa i Orden (Agh. X 27,7); det gælder blot, at vedkommende 
hører til hans Sfære. 

Hvilken af de to Parter, der er den aktive, er ligegyldigt;'^ 
er Kontakten fuldbyrdet, hører de sammen, og den stærkere 



1 Vaq. 350. Citat af Kitab al-asnåm hos Landberg: Arabica V, p. 144. 

- Se Kinship p. 48; Goldziher i Zeitschr. f. Volkerpsychologie 13,251 ff.; 
Litteraturblatt f. orient. Philologie 1885 — 87. Naar habl ligefrem bruges til 
at betegne et Pagtsforhold, behøver det dog ikke at komme af Teltrebet, 
men kan være overført som ved ^aqd (og i Dansk); ogsaa '■usma kan be- 
tegne Pagten, His. 754,28 f. 

3 Ligesom Profeten under den sidste Valfart kun berørte den sorte Sten 
med en Stok, Buch I, 406. 

4 Jfr. Jaussen: Coutumes des Arabes p. 209. 

s ^ahada bihugraiihi bet. iflg. Lånes Lexikon s. v. hugra „tage under 
Beskyttelse"; lier er det altsaa Beskytteren, der tager ved den andens 
Klædning (Brystfolden). 

maa hjælpe den svagere. Meget almindeligt er det Træk, at 
den, som ønsker at drage en anden ind under sin Sfære, 
kaster sin Kappe eller et andet Klædningsstykke over ved- 
kommende. Muhammed kaster ved Hajbar sin Kappe over 
Safijja, hvorved hun kommer til at tilhøre ham (His. 763 f. 
Vaq. 291, jfr. Rut 3,9; se ogsaa Kinship p. 105). Zijåda kaster 
sin Kappe over Musajjib og beder Chalifen give ham fri. 
(Tab. 111 150,10). Umm Hånt' kaster en Kappe over to af 
sin Mands Slægtninge, der søger hendes Beskyttelse ved 
Mekkas Indtagelse og frelser dem derved trods de andre 
troendes Uvilje (His. 820; Vaq 336). Abu Hirås priser den, 
der kastede sin ridd over hans Søn og frelste ham (Ham. 366, 
V. 3). Samme Betydning har det, naar Profeten kaster sin 
Kappe over Ka'b b. Zuhajr, efter at han med sit Digt har 
gjort den tidligere Krænkelse god igen.i Profeten medgiver 
Safwån b. Umajja sin Turban som Lejde; den viser, at han 
er under Profetens Beskyttelse (His. 826,3, jfr. Vaq 266).- Den 
ene Part kan iføre sig den andens Klæder. Jaussen omtaler, 
at da Ibrahim at-Tuål sendte en Stedfortræder til en ubehage- 
lig Ildprøve, var denne iført Ibrahims Dragt og derved saa 
god som han selv.^ At her ikke er Tale om blotte Symboler 
kan ses af andre Fakta, som Jaussen meddeler: et Barn be- 
skyttes mod Sygdom ved at iføres et sundt Barns Klæder 
(p. 29), en steril Kvinde ifører sig en børnerig Kvindes Klæ- 
der (p. 35), og Buhåri meddeler, hvorledes man engang an- 
modede Profeten om hans Skjorte til at hylle en død i for 
derved at bibringe den døde Velsignelse (se Reste 196). 1 
Klæderne hænger de Egenskaber eller Potenser, som Per- 
sonen besidder og udstraaler, og den, som faar Klæderne 
paa, har derved Del i disse. '^ 

Endnu nærmere ligger det at indgaa et Forhold til en Per- 
son ved at berøre ham selv. Dette finder Sted under Form 



1 Et Exempel fra vore Dage kan læses hos Jaussen p. 418, Anm. 2. 

2 Flere Exempler kan findes hos Wellhausen: Reste 195, Anm. 1 og 
Quatremére: Les asiles chez lesArabes, p. 317, 320 f. Se endv. S. Fraenkel 
i Noeldeke-Festskriftet I, p. 293 ff. 

3 Jaussen, p. 439, jfr. Tab. II, 445. 

•1 Der findes Vidnesbyrd om, at det var Skik, at Beskytteren stadig for- 
synede den beskyttede med Klædninger; se Riickert: Hamasa p. 194; 
Landberg: Arabica V, 175 f. 

af Kys. Sawåd kysser ved Badr Profeten paa den nøgne 
Krop, for at det sidste han foretog sig inden Døden, skulde 
være Berøring af Muhammeds Hud ^His. 444, 7 f.). Ligeledes 
kysser Abu Bekr Muhammeds Lig ^His. 1012, 11 jfr. His. 281); 
de optages derved „i hans Samfund". Det samme Princip 
gælder, naar Beduinerne kysser Gæster 3 Gange paa hver 
Kind ved Modtagelsen (Musil 353). Man kan ogsaa med 
Haanden berøre vedkommendes Hoved (His. 813, 11) eller 
gribe ham i Skægget (Quatremére p. 321). Men særlig 
almindeligt er Haandslaget. Da de troende fra Mekka kom 
til Medina og sluttede Broderskaber, skete det ved, at Parterne 
gav hinanden Haanden og sagde: denne er min Broder (His. 
344). „At give hinanden Haandslag" kan derfor bruges i Be- 
tydningen „slutte sig sammen" (Tab. II 128, 17; 130, 13 i). 
Vi vil i næste Afsnit høre mere om Haandslagets Betydning 
ved en særlig Pagtceremoni. 

Under samme Synspunkt maa vi betragte Spisningen. 
Man optager derved noget i sig, som tilhører den andens 
Sfære og indeholder de ejendommelige Potenser, som udgør 
hans Væsen. Derfor spiser Profetens Værter i Medina hans 
Madlevninger og søger med særligt Begær det, der bærer 
Mærke af hans Berøring (His. 338, 14 ff.). Qajs b. Al-Hatim 
spiser noget hos Hirås b. Zuhajrs Hustru og er derved op- 
taget i et Ukrænkelighedsforhold Agh. II 61, 4)i. Nogle Be- 
duiner, som Jaussen traf og indbød til at dele hans Maaltid, 
afslog det bestemt, da de mistænkte En af hans Ledsagere 
for at være en Fjende, og de vilde ikke risikere ved Maal- 
tidet at komme i Pagt med ham (p. 86). — En særlig Rolle 
spiller Saltet. Gæsten staar i Beskyttelsesforhold til Værten, 
saa længe dennes Salt „endnu er i hans Bug"^ (Jaussen 88; 
Musil 357) eller „paa hans Tunge" o: kan smages (se Musil 
anf. St), Udtryk som viser, hvor levende den til Grund lig- 
gende Forestilling endnu er. Man taler om haqqu-l-milh oi 
den Pligt og Ret, som fremkommer ved, at man har spist en 



1 Andre Exempler se Kinship p. 48 og de anførte Artikler af Quatremére 
og Fraenkel. 

■2 dette Udtryk forekommer i et Vers, citeret af Lane s. v. milh. 

Mands Mad (Jaussen 87; Quatremére p. 342); milh gaar der- 
ved ligefrem over til at betyde en ubrydelig Pagt, synonymt 
med hilf, og man kan sige: „mellem N. N. og N. N. er der 
Salt" d. e. Pagt, og man danner deraf et Verbum, f. Ex. i 
Udtrykket bajna-humå hurmatu l-mumålahati „mellem dem 
er der den fælles Saltnydelses Forpligtelse" (se Lane s. v. 
mlh). At det virkelig er Saltet som Fødemiddel, der kommer 
i Betragtning, ses af Sammenstillingen „ved Salt og Aske" 
^Agh. XX 139,28) og Udtrykket „mellem dem er der Føde og 
Salt" (Landberg: Arabica V 157). 

En lignende Betydning har Gaven, hvorved den ene Part 
faar noget, som tilhører den anden. I Medina plejede Bnu 
'Auf at give den, der søgte hilf hos dem, en Pil (His. 288, 
15 ff.). Det kommer her ikke an paa det givnes Værdi. I 
Ma'an tager en Brudgoms Fader som Pant paa den For- 
pligtelse, Brudens Fader har paataget sig over for ham, et 
Græsstraa, der er plukket foran vedkommendes Telt, og læg- 
ger det under sin Turban (Jaussen p. 48). 

Disse Fremgangsmaader, der alle gaar ud paa det samme, 
nemlig en Forening af Parternes Sfærer, forklarer os ogsaa 
den af Herodot omtalte Ceremoni. I Blodet er Mandens 
Potenser koncentrerede; naar to Mænds Blod blandes, med- 
deles deres Potenser til hinanden i, og de er forbundne. 

En anden Fremgangsmaade, der imidlertid hviler paa samme 
Grundforestilling, bestaar deri, at de to Parter samtidig bringes 
i Kontakt med samme Stof, uden at dette i Forvejen tilhører 
den ene eller den anden 2, Dette finder Sted ved Indgaaelsen 
af forskellige berømte Forbund, hvorom de gamle Historikere 
fortæller. 

Da Qurasiterne engang blev uenige ved Opbyggelsen af 



1 Derfor slikker Malik b. Sinån Muhammeds Blod, da han . er saaret 
ved Uhud, og Profeten siger : Den, hvis Blod mit Blod rører, ham vil Hel- 
vede ikke faa Magt over (His. 572, 3 {.)• Ligeledes drak Abdallah b. 
Al-Zubejr hans Blod ved en Aareladning (Noten til nævnte Sted. Bd. II. 
p. 141); men det er ingenlunde nødvendigt, at det skal være Blod; hans 
Urin har samme Virkning (ibd.). '^Aisa priser sig af at være den sidste, 
hvis Spyt blandedes med Profetens Spyt (Ibn Sa^d lig p. 30, 23; 50, 16). 

2 Af disse Ceremonier findes en samlet Fremstilling hos Wellhausen: 
Reste p. 125 f. og Goldziher: Stud. I p. 67, hvor man vil finde mere Bevis- 
materiale. 

Ka'baen, meddeler Ibn Hisdm^ delte de sig i Partier, der slut- 
tede Forbund. Bnu 'Åbd al-Dår og Bnu 'Adt b, Kab b. LvCajj 
sluttede sig sammen, idet begge Parter stak Hænderne ned i 
en Skaal med Blod, og derefter kaldtes de Blodslikkere (His. 
125; Tab. I. 1138; Ham. 72 Scoliet forneden. I Reste anføres 
endvidere Ham. 423; Agh. IV 151). Den sidste Bemærkning 
viser, at man har nydt Blodet. Dette, at man nyder det for- 
bindende Element, forekommer ogsaa ved Fudulforbundet, 
som Profeten skal have deltaget i som Ynglinge. Man drak 
her Zemzemvand, som man først havde bragt i Berøring med 
Ka'baen (Agh. XVI 65 f.; Mas'udi: Muråg III 121; IV 122, 
124 og His. nævner ikke denne Ritus). Men Nydelsen af Blo- 
det i den just omtalte Ceremoni er ikke nødvendig, thi for 
Blod kan man ogsaa bruge Parfume, hvorved Nydelsen er 
udelukket (His. 84 f. Zuhajr: Mu'allaqa 19 og Kommen- 
taren i Arnolds Udg.). Man bruger ogsaa rubb, en tykt fly- 
dende Saft af Dadler eller anden Frugt; det maa have været 
hyppigt anvendt, da ribåb bruges i Betydningen „Pagt" (Lane 
s. V.), og Bnu ''Åbd Manåt og Dabba kaldes al-ribåb (His. 
598), sandsynligvis fordi de har sluttet sig sammen ved denne 
Ritus. Wellhausen forklarer Udtrykket gamasa jaminan, egl. 
dyppe en Ed, ved denne Ceremoni. (Reste 129). 

Man har ment, at disse forskellige Stoffer er valgt som en 
Erstatning for Parternes eget Blod, idet man er gaaet ud fra 
Antagelsen af Parternes gensidige Nydelse af hinandens Blod 
som den til Grund liggende Ceremoni. Da man er kommet 
ud over Kannibalismen, har man erstattet dette med et Offer- 
dyrs Blod, og dette har atter ført til de andre Fremgangs- 
maader. Men, som det allerede er betonet, Nydelsen af Stoffet 
er paa disse Steder ikke det centrale, og vi har her en Me- 
thode, som er forskellig fra den, der bestaar i Blodsugning. 

Ved Siden af disse Ceremonier nævnes Pagtslutning i For- 
bindelse med Ofring. Dette er særlig egnet til at gøre Pagts- 
ceremonien betydningsfuld og bindende, thi ved Ofret frem- 
bringes en Sfære af særlig Kraft og „Hellighed", der med- 



1 His. 86, 5 priser Profeten sin Deltagelse i dette hilf. P, d. a. S. hedder 
det: I Islam gives der ikke hilf Buch II 58. 

deles til det, som foretages i Forbindelse dermed. I særlig 
Orad gælder dette Blodet; det hedder derfor, at Forbundet 
sluttes ved Offerdyrets Blod (Ham. 423, 10 1 jfr. Wellhausens 
Citat af Ibn Kelbi Reste p. 58). Den samme Kraft er knyttet 
til særlige Steder, f. Ex. Ka'baen, hvor Pagten derfor ofte 
sluttes, og vi har ovenfor set et Bxempel paa, at man gav 
det Vand, der brugtes ved Ceremonien, en særlig Kraft ved 
først at bringe det i Berøring med Kctbaen. 

Det følger af den givne Fremstilling, at de, som har fore- 
taget en af de nævnte Ceremonier, derefter er at betragte som 
eet. Hver Part har de Rettigheder og Pligter, som følger med 
at være i den andens Sfære. Men vi kan tillige se, at Pagt 
og Ed ikke nødvendig hører sammen. Er Pagten en Forening 
af Parternes Sfærer som i de her omtalte Ceremonier, da er 
en Ed som det, der skulde begrunde Forholdet, aldeles ikke 
paa sin Plads og i hvert Fald overflødig. Vi kan altsaa ikke 
lægge Eden til Grund for Pagten. Men et Forhold er der 
mellem Pagt og Ed, som det fremgaar af, at hilf kan betyde 
snart det ene, snart det andet. Forklaringen er da snarere 
den, at Eden har udviklet sig af Pagtsbegrebet. Vi 
har ovenfor set, hvorledes Edsbegrebet udvikler sig af det 
abstrakte '^ahd. Vi kan tænke os det udvikle sig af det kon- 
krete hilf paa ganske analog Maade. Det er den ubrydelige 
Forpligtelse, der frembringes i hilf, som leder til Begrebet. 
Hvor denne anvendes paa begrænsede, nærmere bestemte og 
udtrykkelig angivne Formaal bliver den det, vi kalder en Ed. 

Hvor hilf er en Sammenslutning af Stammer, er Formaalet 
egentlig ubegrænset. De to Stammer er blevne een og deler 
alle Rettigheder og Pligter 2. Vi har Meddelelser om saadanne 



1 „derpaa hentedes et Offerdyr, saa slagtedes det, og de dannede hilf 
med hinanden over Blodet". 

2 Lisån s. v. hdm nævner en Formel, som Araberne skal have plejet 
at sige ved Pagtslutning: dami damuka wahadami hadamuka, hvilket 
iflg. Lisån bet. : Hvis du lider Overlast, har jeg (derved) lidt Overlast. Abå 
1-Hajtam sagde dami damuka, d. e. hvis en Mand dræber mig, kræver 
du Blodhævn for mig som for din Slægtning, hadamt hadamuka d. e. 
den der nedslaar Magt og Højhed for mig, nedslaar den for dig. Om 
nogen dræber min vfali, har han dræbt din, om nogen ønsker at slaa dig 
ned, retter han sig mod mig. I en anden Form hedder det: al-damu 
al-damu wa-l-hadmu l-hadmu (saal. His. 297, 2), hvilket skal bet.: Blod 

Forbund, der har opløst de gamle Forhold og bragt nye 
Stammedannelser, og det hedder om dem blot tahålafu de 
dannede hilf meå hinanden (His. 246, 1; Ham. 320, 3). Saa- 
ledes omtales His. 245 f. al-Ahabis^ formentlig saaledes kal- 
dede efter den Dal, hvor de sluttede Forbund. Endvidere 
nævnes de to Forbund i Mekka Ål-Mutajjibån og Ål-Ahlåf^ 
hvert bestaaende af 5 Slægter,- det første benævnt efter" den 
omtalte Ceremoni, at dyppe Hænderne i Røgelse (His. 84 f.; 
Lisån s. v. hlf^ Mas'udi: Murug III, 121 f.; IV 122. 125.; 
Tanbih ed. de Goeje p. 211). At disse Forbindelser har 
haft den oprindelige ubetingede Karakter ses af, at man endnu 
i Islam regnede med dem (se Lisån X p. 399). 

I Praxis er det imidlertid ofte forekommet, at man har 
ønsket at indgaa en saadan Forbindelse med et begrænset 
Formaal for Øje. Et hilf af denne Art er Fudulforbundet, 
der sluttedes om at skaffe alle forurettede i Mekka Oprejs- 
ning; herdannes der ingen nye Kombinationer; ved Indgaaelsen 
af Forbundet siger de: „Vi slutter os sammen, skønt vi alle 
er Folk af samme Hus", — nemlig om at gøre noget, som 
ikke i Forvejen hører til deres Forpligtelser (A g h. XVI 64 — 70; 
His. 85 f.; Mas'udi: Murug IW 121; IV. 122.124). Vi ser 
her tydelig Pagten gaa over til at blive Ed. Af det spe- 
cielle Pagtsbegreb er her kun blevet det tilbage, at de to 
Parter vil udføre deres Formaal sammen. Dette udøver en 
dobbelt Virkning. Idet Pagtsceremonierne mister deres abso- 
lute Karakter, mister ogsaa Pagten sin absolute Karakter som 
en Sammenblanding af to Sfærer, og den bliver betragtet som 
et Forhold grundet paa Ed, idet den ene edeligt lover den 
anden at ville opfylde de med Beskyttelsesforholdet følgende 
Forpligtelser. En forbunden kan saa kaldes mawld jamin 
His. 467, 19; 468, 8 f., og Ham. 187 siges det, at der er to 
Slags Slægtninge, Slægtningen ved Fødsel og Slægtningen 
ved Edi. Paa den anden Side kommer der en vis Ubestemt- 



for Blod d. e. vi søger Hævn for hinandens Blod, og Undladelse for Und- 
ladelse d. e. det Blod, som du lader være og tilgiver, søger heller ikke vi 
Hævn for. Denne Bet. af hdm er dog usikker; Lisån anfører andre Be- 
tydninger: „Grav", „Bolig", „Blodsudgydelse". 

1 Jfr. fra nyere Tid Musil 404: „Kom under Beskyttelse af Eden". 

hed ind i halifens Forhold. Man har Exempler, hvor For- 
holdet er lige saa stærkt som det naturlige, man øvede Blod- 
hævn for ham (Agh. 13,69), han kunde eventuelt arve, ]fr. Sur. 
4, 37 (se Kinship 54) i, man kan endog søge hilfhos en an- 
den Stamme mod sin egen (His. 285, 13). Al-Ahnas b. Serif, 
der var halif hos Bnu Ztthra, optraadte som denne Stammes 
l^aadførende og Anfører, da de forlod Slagpladsen ved Badr 
(His. 438). Om en Asadit erklærer Profeten, at han ikke til- 
hørte Asad, men Profetens Slægt, „han er vor halif (His. 
453). Men netop det sidste Bxempel viser, at der kunde op- 
staa Tvivl. Man kunde paa een Gang være halif i flere 
Stammer, hvilket kunde medføre Konflikter (His. 419). At 
Forholdet ikke behøvede at have den absolute Karakter kan 
ses af, at de troende før Slaget ved Uhud var i Tvivl om, 
hvorvidt de skulde søge Hjælp hos deres jødiske hulafå eller 
ej (His. 559, 11). Mere oplysende er et andet Sted (His. 441): 
„'Utba b. Rabta siger, da hans halif '^Åmr b. Ål-Hadrami 
er dræbt ved Nachla: „Han var kun min halif, og det paa- 
hviler mig at garantere hans Løsepenge og Erstatning af de 
Ejendele, han mister (men ikke direkte Blodhævn)" ^ og denne 
Erstatning kommer ikke ham selv, men halifens Slægt til 
Gode, thi Broderen erklærer sig misfornøjet. Og at en halif 
ikke altid er et fuldt berettiget Medlem af den nye Stamme 
ses af His. 251, hvor det hedder, at en halif ikke kan optage 
en anden i Giwårforhold (og derved forpligte Stammen). Det 
er saaledes aabenbart, at der gives forskellige Grader i hilf- 
Forholdet. 

Der skal her kort omtales et Begreb, der er delvis syno- 
nymt med hilf, nemlig det just nævnte giwdr^. Undertiden 
bruges det parallelt og enstydigt med hilf f. Ex. His. 387, 20. 



1 Se ogsaa Lisån, s. v. hdm (Formelen: Mit Fald er dit Fald, mit Blod 
er dit Blod, du arver mig, og jeg arver dig); jfr. S. 27, Anm. 2. 

2 Weil opfatter i sin Oversættelse dette Sted anderledes, men at den her 
fremsatte Opfattelse er den rette fremgaar af p. 442, hvor det er den dræbtes 
Broder som fordrer Blodhævn. Frænkels Bemærkning (anf. Afh. p. 297 f.): 
„Im Verpflichtung des Patrons gehort natiirlich in erster Reihe die Blutrache 
fur den getoteten Klienten" er saaledes ikke helt korrekt. 

3 Synonymt med agåra ,,optage i Giwårforhold" er hafara; se Scoliet 
til His 442, 7. 

I den almindelige Sprogbrug er der dog en Forskel i. Hilf 
kan anvendes ogsaa, hvor Talen er om jævnbyrdige, giwår 
derimod kun, hvor Forholdet forefindes mellem en stærkere 
og en svagere, der skal beskyttes. Derfor siger Ål-Hårit, som 
søger Beskyttelse hos en 'Iglit: Jeg er går hos dig (Agh. X 
27, 6 f.). Abu l-Ås søger Giwår-Forhold til sin Hustru, Pro- 
fetens Datter Zajnab, da han kommer til Medina (His. 469, 
10 ff.). Agh. XIX 75, 6 hedder det: „Ål-Barrad gik til Harb 
b. Umajja og sluttede /?/(/-Forbund med ham, og Harb gjorde 
hans Giwår-Forhold til sig godt". Oplysende er endvidere 
flg. Exempel fra His. 302: Sa'd b. 'Ubdda fanges og slæbes 
til Mekka. En Mand spørger, om han ikke har giwår-Forhold 
til nogen der. Han nævner to, hvis Varer han beskyttede i 
sin Hjemstavn. Hans ulykkelige Stilling bliver disse meddelt, 
og de udfrir ham strax af deres Stammefællers Vold. Naar 
hertil føjes det ovenfor citerede His. 251, 12: „Jeg er halif 
(ikke et ægte Medlem af Stammen), og en halif kan ikke op- 
tage i giwår-Forhold", og vi tillige har i Erindring, at hilf 
efter det ovenfor fremstillede oprindelig er et Forbund af 
Stammer, da synes Forskellen mellem de to Begreber at være 
den, at giwår har en mere personlig Karakter-, medens hilf 
først og fremmest er et Stammeanliggende. Men da den en- 
kelte ikke kan hævde et saadant Forhold uden sin Stammes 
Bifald, gaar Begreberne let over i hinanden. ^ 

Som halif betyder: Medlem af et hi/f enten den overlegne 
(His. 442, 7) eller den underlegne (His. 441, 13), saaledes be- 
tyder går saavel Beskytter som beskyttet. Det bruges ikke 
blot om rent menneskelige Forhold, men det hedder, „at de 
troende er Allahs girdn (His. 986, 10), ligesom Allah er disses 



1 Jfr. Goldziher: Stud. I 69 n. 3. 

2 Jfr. Procksch: Ueber die Blutrache bei den vorislamischen Arabem 
p. 38: „Der går gehort dem Hause an (bait), nicht zunåchst dem ganzen 
Stamm". 

3 Jfr. His. 650: Det at Abu-l-Barå, som er Stammen ^Åmirs halif, er 
hos Profeten som Ven, er nok til, at det hedder, at der er giwår-Forhold 
mellem Profeten og *Amir. Dette bekræfter, hvor lidet fæstaede Bestem- 
melser der var om halifens Forhold, thi her er en helt anden Anskuelse 
end i Citatet fra His. 251, 12. I Reglen hedder det „min går" og „din 
går", men „vor halif" ell. „halif (hulafå) i hin Stamme" His. 127, 11 — i 
Overensstemmelse den ovenfor fremsatte Opfattelse, men „din halif" fore- 
kommer His. 441, 13; 442, 7. 



31 

mdwld\ Sur. 8, 41, medens Satan var de vantros går i Slaget 
ved Badr, Sur. 8, 50. Ligesom det forpligtende Moment i 
hilf udvikler sig til Betydningen Ed, saaledes dannes ud al 
giwår Begrebet Garanti. Zuhajr siger 2, at der er to Slags 
giwår, Beskyttelsesforholdet og det, som beror paa Garanti; 
går gaar ligefrem over til at betyde Garant (Ham. 25, 12; 
His. 432, 14). 

Idet det gamle Pagtsbegreb om den absolute Forening modi- 
ficeres og delvis erstattes af Forestillingen om gensidige ede- 
lige Tilsagn, rejser der sig et nyt Spørgsmaal: Hvorvidt kan 
den enkelte ved Indgaaelsen af et saadant Forhold forpligte 
sin Stamme? Da Zajnab har taget sin uomvendte Mand i 
Beskyttelse i Medina, erklærer Profeten, at det vel er sket 
uden hans Vidende, men Muslimer er solidariske, og et Ord af 
den ringeste blandt dem binder dem alle (His. 469; Vaq. 
233 f.). Vi ser her det samme i moralsk Form, som efter 
den oprindelige Opfattelse var det naturlige for de gamle 
Arabere — nemlig, at naar man blot er inden for Sfæren, da 
er det ligegyldigt, om det er ved et betydeligt eller ubetyde- 
ligt Medlem af denne, at det finder Sted (jfr. ovf. S. 22). Men 
idet denne Grundanskuelse svækkes, faar vi Exempler paa, at 
den hele Stamme ikke føler sig bunden af de enkelte Med- 
lemmers Ed — en vis Individualisme hæver sig her over for 
den gamle Opfattelse af Stammen som den naturlige Enhed. 
Saaledes gaar det, da Muhammed b. Hisdm tager Stammen 
'Uqaj'l i Ed paa, at den ikke vil dræbe hans Slægtninge. De 
lader En af deres Midte holde sig tilbage fra Eden, og han 
dræber vedkommende (Ham. 25). En lignende Opfattelse 
kommer til Udtryk i følgende Fortælling: 'Amr b. Ål-Mundir 
havde Pagt med Stammen Tajj om, at de ikke skulde fore- 
tage Plyndringstog mod hinanden. Engang efter et mislykket 
Togt møder han nogle Tajjiter, som en af hans Folk opfor- 
drer ham til at plyndre som Erstatning for hans Uheld. Han 
afslaar det med Henvisning til sin Pagt med Tajj\ men den 

1 Om der er nogen Forskel paa dette Udtryk, der His. 546, 3 f. bruges 
enstydigt med halif, og paa går er vanskeligt at afgøre; jfr. Procksch: 
Blutrache p. 25 Anm. 1 og 43 Anm. 1. 

2 Ahlwardts Udg. 1, 43. 

anden svarer: „Du har vel ikke sluttet Pagt med dem alle- 
sammen". (Ham. 635 i. m. = Verset Ham. 645 og 760). Nu 
til Dags forekommer Eden: jeg sværger for mig og mine fem, 
d. e. mine Slægtninge i 5 Generationer (Jaussen 160, Anm. 1). 
Manden kan altsaa forpligte disse, men det maa siges ud- 
trykkelig. Dette er et Mellemstandpunkt mellem det gamle 
Pagtsbegreb og Invidualismen. 

Araberne er det eneste semitiske Folk, hvor de sociale For- 
hold, der betinger Pagtsforholdet, stadig er til Stede. Hos 
intet af de andre Folk kan man derfor forfølge Begrebet som 
hos dem. 

Israeliterne befinder sig i et Mellemstadium. Den gamle 
Stammeordning bestaar endnu til en vis Grad, og flere af de 
sociale Indretninger, f. Ex. Retspraxis staar endnu delvis paa 
et dertil svarende Trin. Men den store Forskel er, at Israe- 
literne ikke længere er Nomader, de begynder at faa en Stad- 
kultur, og Kongedømmet stræber hen imod en centraliseret 
Administration. Deraf opstaar en vis Ubestemthed, som klart 
illustreres af Exemplet med Sunamiterinden, 2 Kg. 4,13, hvor 
det ses, at Tyngdepunktet endnu ligger i Slægten, men ved 
Siden deraf maa man regne med den kongelige Indflydelse. 

Vi kan under disse Forhold ikke vente at finde nogen 
stærk Benyttelse af Pagten i Betydningen hilf, og dog fore- 
kommer denne et Par Steder i det gamle Testamente. Gn. 
14,13 kaldes Emoriterne Mamre, Eskol og 'Aner ba'alé 
¥rit Abram, hvilket betyder det samme som halif eller nøj- 
agtigere du-l-hilf, som ogsaa forekommer, og at Begrebet her 
nøje svarer til det arabiske, ses af V. 24, hvoraf det fremgaar, 
at disse gør Tog sammen med Abraham og faar Del i Byttet. 
Analogt med dette Sted er Neh. 6,18, hvor det om Ammoni- 
teren Tobijja siges, at man i Juda var ba'alé s^buå 16; der 
betyder det det samme som girån, og Udtrykket svarer nøjagtig 
til det tidligere anførte mawlå jamin. Til denne Gruppe 
hører endnu Ob. 7: kol 'anse b^riPka^ hissVuka „alle dine 
Forbundsfæller bedrog dig". 



1 Dette Udtryk kunde paa Arabisk gengives ved ^ahlu-l-hilf. Det staar 
parallelt med ^anse sHdm?ka. 

Paa andre end disse Steder vil man næppe kunne gengive 
det hebræiske b^rit ved hilf. Men der findes en Række af 
Steder, hvor Betydningen ikke fjerner sig meget derfra, hvor 
b^rit nemlig betegner: et gensidigt Ukrænkelighedsfor- 
hold. Dette er mindre positivt end hilf. Betydningen er 
væsentlig en negativ; den ene Part er forpligtet til at skaane 
den andens Liv. Dette er særlig klart Jos. 9, hvor Gibeoni- 
terne ønsker en b^rit med Israel, idet de samtidig tilbyder sig 
selv som Slaver, og V. 15 hedder det: Da gav Josua dem 
Fred {sålom, Ukrænkelighed) og sluttede b^rit med dem, saa 
at han lod dem beholde Livet, i Paa den anden Side var det 
naturligvis ikke Gibeoniterne tilladt at krænke en Israelits Liv, 
2 Sam. 21,4. Et saadant Forhold var det Israeliterne forbudt 
at indgaa med Kananæerne, Dom. 2,2. — Den samme Betyd- 
ning har b^rit 1 Sam. 11,1, hvor Indbyggerne \ Jabes siger 
siger til Nahas: „Indgaa b^rit med os, saa vil vi være dine 
Trælle." Endvidere Job 5,23, og Salm. 55,21. Begge disse Steder 
staar det parallelt med en Form af sdlom, og det sidste Sted er 
det „at bryde en b^nt" det samme som „at lægge Haand 
paa dem, med hvem man har sålom".^ Ligeledes betyder 
den b^rit Isak indgaar med Abimelek, at Isak intet ondt maa 
tilføje Abimelek og hans Slægt, Gen. 26,28 f., jfr. 21,23. Den 
samme negative Betydning har 1 Kg. 20,34 bis: Ahab danner 
b^rit med Benhadad og lader ham gaa, efter at Benhadad 
har gjort ham sine Indrømmelser (disse Indrømmelser danner 
altsaa ikke borttens Indhold). ^ Endvidere 1 Kg. 5,26 (ogZak. 
11,10), hvor det som i de ovenfor anførte Exempler er paral- 
lelt med sålom\ fremdeles hvor der er Tale om, at Israel 



1 Saaledes bør man oversætte, ikke „sluttede Pagt med dem om at 
lade dem beholde Livet." 

2 Jes. 54,10; Ez. 34,25; 37,26 tror jeg, man maa oversætte b^rit sålom 
ved „en ubrydelig Pagt", ikke „en Frelsespagl", altsaa faktisk lig: b^rit 
^oldm (se især Jes. 24,5), hvormed det staar parallelt Ez. 37,26. Det andet 
Led i Constructforholdet er da at opfatte adjektivisk. Samme Udtryk haves 
Num. 25,12 efter LXX's Læsemaade (for M. T. bent selomi); der siges 
altsaa i V. 12 det samme som, naar den der omtalte b^rit i V. 13 kaldes 
evig. Det samme udtrykkes ved en trofast, paalidelig: beriti n^^^m^n^t Salm. 
89,29. 

3 Det er ikke nødvendigt at ændre ^asallefiéka til 2den pers.; sillah 
betyder laisser; Meningen er da: og jeg vil lade dig være i Ukrænkelig- 
hed (læs med LXX biberit) d. e. lade være at angribe dig. 

danner b^rit med en Stormagt, Hos. 12,2. — Jes. 28,15 an- 
vendes det om Spotterne, som har indgaaet en b^rit. d. e. et 
Ukrænkelighedsforhold til Døden. Endelig maa her anføres 
Jes. 33,8; Hos. 2,20 1; Job 40,28. 

Paa andre Steder har b^rit et noget mere positivt Indhold, 
uden dog at dække det arabiske hilf. Saaledes navnlig 1 Sam. 
18,3, hvor den b^rit, som David og Jonatan indgaar, er fuld- 
stændig ubetinget og gælder paa Liv og Død; endvidere 
Am. 1,9, hvor Udtrykket b^rit 'ahim minder os om det Ara- 
biske, hvor 'åhå betyder indgaa Pagtsforhold (His. 344 ff.), 
og 1 Kg. 15,19, hvor Pagtsforholdet, som Asa ønsker med 
Benhadad, er ensbetydende med gensidig Kamp mod Ba'sa^ 
eller Salm. 83,6, hvor Israels Nabofolk danner en b^rtt mod 
Jahve, b^rit er paa disse Steder ikke ganske det samme som 
hilf, fordi den sociale Forudsætning mangler. Derimod kan 
det overalt gengives ved 'ahd og betyder det samme som 
dette, nemlig: Et gensidigt Forhold med de Rettig- 
heder og Pligter, som det medfører for Parterne (Jfr. 
S. 11). Ud fra denne Definition vil vi kunne forstaa alle de 
Anvendelser af b^rit, som findes i G. T. Om begge Parter 
har Rettigheder, om de begge har Pligter, eller om kun den 
ene kan fordre, medens den anden maa yde, er ligegyldigt. 
Hovedvægten ligger paa det gensidige og det forpligtende. 

Der gives nu en Gruppe af Steder i det gi. Test, hvor 
Hovedvægten ligger paa Forholdet uden væsentlig Vægt 
paa dettes nærmere Karakter, idet denne er givet af Omstæn- 
dighederne. Saaledes f. Ex. 2 Sam. 3,12. 13, hvor David ind- 
gik b^rit med Åbner efter denne sidstes Opfordring, imod at 
David fik sin tidligere Hustru Mikal igen; hvad dette Forhold 
nærmere skulde bestaa i var selvfølgeligt; egentlig er kun 
Åbner den ydende, thi han skal skaffe David Kongemagten. 
Denne Side af Begrebet, Forholdet, staar ofte i Forgrunden, 
hvor Talen er om Israels b^rit med Jahve; b^rtts omfattende 



1 At Jahve slutter b^nt med Dyrene paa Israels Vegne vil altsaa sige 
„Fred": Vilddyrene maa ikke gøre Israel noget ondt. Naar man forstaar 
dent paa denne Maade, er der intet paafaldende i Udtrykket, saa det er 
unødvendigt at sige, at det „scheint nicht auf der Hohe der prophetischen 
Anschauung zu stehen". (Gressmann: Israelitisch-jiidische Eschatologie, 
p. 195). 

Betydning fører det med sig, at man uden nogen Forskel 
kan bruge det om Forholdet til Mennesker og Forholdet til 
Gud. En Forskel mellem en „profan" og en „religiøs" Sprog- 
brug findes der ikke. Karakteristisk for denne Brug af Ordet 
er.l Kg. 19,10.14, hvor det hedder, at Israeliterne har op- 
givet (åz^bu) deres b^rit med, d. e. Forhold til Jahve, idet 
de har nedbrudt hans Altre og dræbt hans Profeter. Der er 
her ikke Tale om Overtrædelsen af enkelte Punkter i en 
Overenskomst, men om et fuldstændigt Brud med Jahve som 
Gud. Ofring og Anerkendelse af Jahves Profeter er ikke 
Genstand for en Overenskomst mellem Israel og Jahve, men 
den givne og selvfølgelige Form, hvorunder Israel staar i 
det Forhold til ham, som en Stamme staar i til sin Gud. Paa 
samme Maade bruges det ofte hos Profeterne; saaledes det 
kendte Sted Jer. 31,31 f., hvor Jahve siger, at efter at Israel 
stadig har brudt b^riten med, d. e. Forholdet til ham, vil han 
nu indgaa et Forhold {b^rit) til Israel, som skal være bedre 
end det tidligere derved, at Israel med Glæde vil opfylde de 
Betingelser, som er Grundlaget for dette Forhold. Endvidere 
Jer. 22,9: „. . . de har opgivet Forholdet til Jahve, deres Gud 
{^åzebu 'et b^rit Jahve) og kastet sig ned for andre Guder 
og dyrket dem". Saaledes paa de talrige Steder, hvor det 
hedder, at Israel har brudt dets b^rit med Jahve, navnlig naar 
dette tillige udtrykkes ved, at de dyrker andre Guder. Jos 
7,15; Lev. 26,15; Deut. 17,2 ff.; 31,16.20; 2 Kg. 27,15.38 f.; 
Jer. 11,10; 14,21; Ez. 16,59; 44,7; Hos. 6,7; 8,1; Salm. 44,18 
(vi har ikke fornægtet din b^rit, d. e. Forholdet til dig som 
Gud ^ glemt dig). — Andre Steder tales der om, at Israel over- 
holder sin b^rit, Gen. 17,9; Ex. 19,5; Ez. 17,14; Salm. 25,10; 
103,18. — Det maa stadig betones, at der her ikke er Tale 
om en Overenskomst, men om et Forhold, paa de sidstnævnte 
Steder saa vel som 1 Kg. 19. Forskellen mellem dette og 
de andre Steder er kun den, at dette Forholds nærmere Ind- 
hold og Betingelser i 1 Kg. 19 er de naturligt givne, medens 
det hos Profeterne og de af disse afhængige Steder er sat i 
positive Love og Krav; men det berører ikke det rent ab- 
strakte og formelle Begreb b^rit. 

Imidlertid er der inden for de citerede Steder forskellige 

Nuancer. Mange af de nævnte Steder staar b^rit parallelt 
med hoq, mispåt, tora eller andre Betegnelser for Lov, An- 
ordning, saa det i Betydning nærmer sig disse. Dette be- 
tegner dog ikke en Ændring i Begrebet b^rity men kun, at 
den anden Side af Begrebet, saaledes som det er fremsat i 
den ovenfor givne Definition, her træder mere frem. Israel 
opretholder nemlig sin b^rit med Jahve derved, at det holder 
hans Love. Paa den anden Side opretholder Jahve b^riten 
ved at handle mod Israel, som en Gud handler mod sit Folk, 
nemlig dels ved at være dets Lovgiver, dels ved at udøve 
sin Magt til dets Bedste. Derfor forstaar vi, ogsaa naar Sagen 
ses fra Jahves Synspunkt, Parallelerne mellem b^rit og hoq, 
mispåt osv., og endvidere, at det ofte kan hedde om Jahve, 
at han viser Israel h^s^d og rah^mim, Barmhjertighed, 
Kærlighed, samtidig med at det hedder, at han overholder sin 
b^rit med det. Thi hans Barmhjertighed mod Israel finder sit 
Udtryk i, at han udøver sit Herredømme til det Bedste. Se 
Salm. 89,29.35; Dan. 9,4; Neh. 1,5; 9,32; 2 Chr. 6,14; Deut. 
7,9.12 = 1 Kg. 8,23. 

Alt, hvori dette Forhold finder Udtryk, kan kaldes b^rit. 
Dette ligger i den semitiske Art. Man kan sige, at Jahves 
hps^d eller hoq er hans b^rit. Derfor kan b^rit undertiden 
anvendes rent konkret. Det hedder, at Jahves b^rit er paa 
Israeliternes Legeme, nemlig som Omskærelse, Gen. 17,10.13. 
Israels Opførsel kan kaldes dets b^rit (med Jahve) Ez. 16,61, 
og Jahves b^rit ligger i Arken — nemlig Lovtalerne 1 Kg. 
8,21; 2 Chr. 6,11, akkurat som 'ahd i en given Sammenhæng 
kan betyde Indtægter. 

I Sammenhæng hermed maa vi forstaa det, naar der fore- 
kommer Steder, hvor Gensidighedsforholdet for vor Bevidst- 
hed træder stærkt tilbage, og den anden Side af Begrebet: 
de med et Forhold givne Rettigheder og Pligter staar i 
Forgrunden. Et særlig klart Exempel paa dette er Num. 
25,13, hvor det siges, at Levi skal have en evig Præsteskabs- 
b^rit, d. e. have Præstedømmets Rettigheder og Pligter; saa-r 
ledes ogsaa Deut. 33,9 og Mal. 2,8 (her træder Forholdsbe- 
grebet stærkere frem, nemlig Præsteskabets Forhold til Jahve) 
samt Neh. 13,29. b^rit svarer her til den Side af det ara- 

biske 'ahd, der ogsaa kan gengives ved haqq. Paa disse 
Steder er paa een Gang Betydningen Rettighed og Pligt 
nærværende for Bevidstheden. Et Sted som Deut 4,31 („Fæd- 
renes b^rit, som han tilsvor dem") træder kun Betydningen 
Rettighed frem, andre Steder vil vi bedst gengive det ved 
„Pligt"; saaledes Lev. 24,8: det er en evig b^rit fra Israels 
Side, at de skal lægge Skuebrød frem hver Sabbat, eller Ez. 
17,16, hvor det siges, Sidqijja har overtraadt sin b^rit, nem- 
lig med Nebukadnesar som dennes Vasal, d. e. de Pligter, 
som dette Forhold paalægger ham. 

Ud af denne Betydning danner sig, som ved '^ahd, Betyd- 
ningen „Lov", „Anordning". Der gives en Del Steder, hvor 
b^rit ikke blot, som i de tidligere omtalte Exempler, staar pa- 
rallelt med hoq, mispåt osv., men i en Sammenhæng, hvor 
der for vor Bevidsthed lige saa godt kunde staa hoq. Det 
anvendes paa denne Maade om en kongelig Anordning Jer. 
34,8. Det samme betyder det 2 Kg. 23,3, naar det meddeles, 
at Kong Josijja stillede sig paa den ham forbeholdte Plads i 
Templet „foran Søjlen" og fuldbyrdede den b^rit^ at man 
skulde dyrke Jahve efter den fundne Lovbogs Anordninger, 
og Folket tiltraadte fra sin Side de paalagte Forpligtelser. 
Job giver sine Øjne den b^rit^ d. e. Anordning, at de ikke 
maa give Agt paa en Jomfru, Job 31,1, og Jahve har den 
b^rit med Dag og Nat, at de kommer i rette Tid d. v. s. han 
har anordnet det saa. Jer. 33,20, jfr. V. 25. — Inden for Forhol- 
det mellem Jahve og hans Dyrkere findes b^rit nærmest i 
denne Betydning Jes. 56,4 (om Gildinger, som gør, hvad 
Jahve ønsker og overholder hans b'Tit), og særlig nær ligger 
det os, hvor b^rit staar som Objekt for Verbet siwwd, an- 
ordne, Deut. 4,13; Jos 7,11 = Dom. 2,20; 1 Kg. 11,11. Dog 
kan selv med den Konstruktion den anden Side af Begrebet 
træde mere frem, Salm. 111,9. 

Overhovedet er det ikke altid let for os at sige, hvilken 
Side af Begrebet der paa det paagældende Sted staar i For- 
grunden. Vi har i vort Sprog intet Begreb, som svarer til 
b^rit og intet Ord, hvormed vi kan gengive det. De forskel- 
lige Nuancer maa vi betegne med helt forskellige Vendinger, 
der tilnærmelsesvis giver Udtryk for Betydningen i vedkom- 

mende Sammenhæng. Men vi maa vogte os for at mene 
dermed at have leveret en udtømmende Gengivelse deraf, saa 
at de forskellige Nuancer skulde repræsentere helt nye Be- 
tydninger og Omdannelser af Begrebet. Navnlig formaar vi 
ikke at føle det gensidige, som altid ligger i dette Udtryk. 
Dette Moment er ægte semitisk. For os er Udtryk som Lov, 
Anordning, Herredømme, Pligt udpræget ensidige. For Semi- 
ten udtrykker de alle noget gensidigt, thi han ser dem som 
Udtryk for et Forhold mellem Personer. Dette ligger i de 
arabiske Begreber hilf, 'ahd, haqq, bafa (hvorom mere i 
næste Afsnit), og til alle disse svarer netop det. hebræiske 
b'rit 

At Hebræeren stadig føler det samme ved Ordet — altsaa 
at her ikke er Tale om Betydningsudviklinger, dannede ad 
historisk Vej — ses særlig klart af Steder, hvor vi vilde være 
tilbøjelige til at give en forskellig Oversættelse af Ordet i en 
For- og Eftersætning, f. Ex. Jos. 23,16, hvor der ifølge hele 
Sammenhængen er Tale om at bryde Grundforholdet til Jahve 
ved at dyrke andre Guder; men i den tilknyttede Relativsæt- 
ning ''^ser siwwd 'etkem maa vi tænke paa de inden for 
dette Forhold givne Anordninger; saaledes ogsaa Jos. 7,11; 
Dom. 2,20 o. a. Men særlig karakteristisk er Gen. 17,2 ff., 
hvor b^rit i samme Tale har følgende Nuancer: V. 2. 7 nær- 
mest Tilsagn; V. .9. 10 Forordning, Lov; V. 14 Forhold (ni. 
mellem Gud og hans Dyrkere); V. 13 konkret om Omskærel- 
sen. 2 Kg. 23,3 anvendes det 3 Gange i samme Vers 1) om 
Kong Josijjas Anordning, 2) om den fundne Lovbogs Fordrin- 
ger, 3) om den Forpligtelse, Folket maa overtage iflg. Kongens 
Anordning. 

Man har ment at burde tillægge det nogen Vægt for at 
fastslaa b^rits Betydning, om det indgaas mellem jævnbyrdige 
eller ikke. Det fremgaar af den her givne Fremstilling, at 
dette Spørgsmaal er uden Betydning for Begrebets Karakter. 
Ifølge Sagens Natur anvendes b^rit i G. T. mest om Forholdet 
mellem Jahve og Israel. Men Jahve kan ogsaa have andre 
b^riter. Han har b^rit med David, idet han lover hans Slægt 
Kongedømmet, Salm. 89, 4. 35 f., med Levi, idet han lover 
hans Slægt Præstedømmet, med Pinehas Num. 25, 12 f. Som 

Udtryk for Forholdet mellem Israel og dets Gud er det det 
hebræiske Ord, som bedst kan gengives ved „Religion". Men 
b^rit mister aldrig sin ubestemte Karakter, saa at det skulde 
blive en Specialbetegnelse for den jødiske Religion. Dette 
betegner det kun, hvor det fremgaar af Sammenhængen, at 
det er den, som er ment. Dan 11, 28 siges det om „en for- 
agtelig", at han vil give Agt paa b^rit qod^s, hvilket betyder 
„et helligt Forhold" i, og V. 30: han vil gaa voldsomt frem 
imod „et helligt Forhold". Det fremgaar tydeligt nok af 
Sammenhængen, at hermed menes Israels Gudsforhold d. e» 
den jødiske Religion; men Udtrykket stammer ikke fra en 
almindelig Sprogbrug, ifølge hvilken b^rit betyder den jødiske 
Religion, lige saa lidt som b^rit betyder Lovtavler eller Om- 
skærelse. Forfatteren har med Vilje holdt Udtrykket ubestemt, 
ligesom Udtrykket „en foragtelig"; dette skal forøge det 
clair-obscur, hvori en apokalyptisk Forfatter plejer at indhylle 
sin Tale. I V. 32 kan b^rit være brugt paa samme Maade, 
men marsi'é b^rit kan ogsaa betyde „Pligtsbrydere" d. e. tro- 
løse Folk. Dan. 9, 27 bruges b^rit maaske paa samme dunkle 
Maade som 11, 28. 30 (forudsat at higbir kan betyde „gøre 
vanskelig") 2, og i hvert Fald 11, 22, hvor n^gid b^rit „et (Guds-) 
Forholds Fyrste" anvendes om Ypperstepræsten. De andre 
Steder, som har været anført i denne Sammenhæng, vil senere 
blive omtalt. 

Hvorledes forholder nu Begrebet b^rit sig til Eden? Slægt- 
skabet mellem de to Begreber ligger her som paa det arabiske 
Omraade i det bindende og forpligtende Moment som ligger 
i Pagtsbegrebet. Dette forpligtende Moment faar undertiden 
hos Israeliterne, som hos Araberne paa det Trin vi betegnede 
som et senere, sit Udtryk deri, at b^riten underbygges af 
en Ed. 

Abrahams Pagtslutning med Abimelek fandt Sted, idet han 
svor ikke at ville handle troløst mod ham og hans Slægt, 
Gen. 21, 22 ff.; paa samme Maade svor Isak og Abimelek 
hinanden Eder Gen. 26, 31, ja det siges i V. 28, at der er en 



1 Man oversætter i Almindelighed mindre korrekt: den hellige Pagt. 
- men b^rit kunde her ogsaa betyde „Anordning". 

^ålå imellem dem. Imellem David og Jonatan var der ifølge 
2. Sam. 21, 7 en Jahveed, hvorfor deres Forhold ogsaa kaldes 
en Jahveb^rit 20, 8. Da Jojada indgik b^rit med Officererne 
om at styrte Atalja, lod han dem sværge i Jahves Tempel, 
2 Kg. 11, 4. Da Sidqijja indgaar b^rit med Nebukadnesar som 
dennes Vasal, paalægges der ham en Ed, Ez. 17, 13, og Pro- 
feten dadler ham for at have ringeagtet denne ved sit Oprør, 
V. 16 — 19, og at Eden hører med ved den Form af Pagt, som 
er den oprindeligste, nemlig paa det sociale Omraade, viser 
Neh 6, 18 ba'°lé s^buå. — Saaledes betragtes da ogsaa Grund- 
forholdet mellem Jahve og Israel som bekræftet af en Ed fra 
begge Parter. I den store Tale Deut 29, 9 ff. gentages dette 
stadig. Ez 16, 8 hedder det: „Jeg svor til dig og indgik b^rit 
med dig", og paa den anden Side siger Jahve til Israel i 
V. 59: „Du var en Meneder og b^rit-bryder" (ni. over for 
Jahve selv). Gen. 26, 3 taler om Eden til Abraham; det hen- 
tyder til b^riten, som indgaas Gen. 17. Salm. 105, 9 f. nævner 
Jahves Ed til Isak. Ogsaa dette maa hentyde til b^riten med 
Abraham, som Jahve siger, at han ogsaa vil holde i Hævd 
med Isak (haqimoti) Gen. 17, 19^. 

Paa flere af de anførte Steder er det tvivlsomt, om Fore- 
stillingen er den, at b^riten er grundet paa en Ed, eller at 
b^riten selv er en Ed. Dette beror paa, om det paa ved- 
kommende Sted er Forholdet selv, eller om det er det for- 
pligtende Moment, som særlig er betonet. Det gaar nemlig 
med b^rit som med 'ahd. Ud af Betydningen „en ubrydelig 
Forpligtelse" danner sig Betydningen „et ubrydeligt Til- 
sagn", og dette er faktisk det samme som en Ed. En 
saadan Brug af b^rit haves Gen. 31, 50, hvor Jakobs b^rit med 
Laban i Elohistens Fremstilling gaar ud paa, at Jakob ikke 
maa behandle Labans Døtre slet eller tage flere Hustruer for- 



1 Jeg tror, at man her og flere andre Steder bør gengive haqimoti veå: 
holde i Hævd; beriten med Fædrene indeslutter b^rit med Sønnerne og er 
saaledes den samme, som det klart er udtrykt Ez. 16, 60 f. (ogsaa her staar 
haqimoti) jfr. 1 Kg. 15, 19; 1 Sam. 20, 42. Israel har derfor — forudsat, 
at det opfylder sin Pligt — Krav paa det Land, Jahve tilsvor Fædrene, 
Deut. 7, 8; 31, 20; Dom. 2, 1; Jer. 11, 5 osv. Først Jer. 31, 29 ff.; Ez. 
14, 12 ff.; 18; 33, 1 — 20 er Grundlaget for denne Betragtning fjernet, men 
hverken Jeremja eller Ezeqiel har gennemført denne Tanke. Jfr. hertil 
det ovf. S. 31 fremstillede. 

uden dem. Vi vilde udtrykke Sagen saaledes, at Jakob af- 
lægger Ed til Laban derom; men det kaldes en b^rit — I 
Forholdet mellem Jahve og Israel forekommer b^rit oftere 
paa denne Maade. Særlig klart er det Gen. 15, hvor Jahve 
i den jahvistiske Fremstilling indgaar en b^rit med Abraham, 
som gaar ud paa, at han vil skænke Abrahams Slægt Landet 
Kanaan. Her er ikke Tale om, at Jahve nu grunder et For- 
hold til ham som hans Gud; thi cap. 12 viser, at dette For- 
hold allerede i Forvejen bestaar, og den Ceremoni, som led- 
sager Jahves Tilsagn, gaar alene ud paa at skaffe Abraham 
Sikkerhed for, at Jahve vil holde sit Løfte (herom nærmere 
nedenfor). Det regnes da ogsaa for det samme som en Ed, 
idet det ofte hedder, at Jahve har tilsvoret Fædrene Lan- 
det, Gen. 24, 7; 26, 3; 50, 24; Ex. 13, 5; 32, 13; 33, 1; 
Num. 11, 12; 32, 11; Deut. 7, 8; 31, 20; Jos. 1, 6; 5, 6; Dom. 
2, 1; Jer. 11, 5 o. m. a. — Ej heller er der Gen. 9 Tale om 
Indledelsen af et nyt Grundforhold mellem Jahve og Noah, 
thi dette existerer allerede før Syndfloden, men V. 11 viser, 
at b^riten er et forpligtende Tilsagn om, at Jorden ikke mere 
skal ødelægges af en Vandflod. Det i b^rit udtrykte Forhold 
lægger sig paa disse Steder for Dagen i et Tilsagn, der har 
en Eds Ubrydelighed, og kan derfor gengives: edeligt Til- 
sagn. I denne Betydning forekommer Ordet paa mange Steder 
i det gi. Test. Saaledes om Jahves Tilsagn til David 2 Sam. 
23, 51; Jer. 33, 21; Salm. 89, 4. 40 2. I almindeligere Betyd- 
ning om de Tilsagn Jahve har givet Israel som dets Gud 
forekommer det Ex 2, 24; Lev. 26, 9; 2 Kg. 13, 23; Jes. 59, 
21; Salm. 105, 8 (= 1 Chr. 16, 15); 106, 45; 111, 5. 9. 

Et Par Steder, som man har haft Vanskeligheder med, vil 
formentlig kunne forstaas ud fra denne Opfattelse. Ez. 30, 5 
nævner blandt de Folk, der skal omkomme ved Babyionernes 
Hærtog mod Ægypten b^né ^er^s habb^rit Cornill ændrer 
i sin Kommentar ved en sindrig Benyttelse af de gamle Over- 
sættelser habb^nt til hakk^réti og oversætter saaledes „alle 

1 „En evig (d. e. ubrydelig) berit satte han mig (David)", nemlig om 
at Davids Æt skal være Israels Kongeslægt jfr. 2 Sam. 7, 12. 14 — 16. 

2 „Jeg indgaar en b^rit med min udkaarne, tilsværger min Tjener 
David". 

Kretenserne". For saa vidt som der hermed skal menes: Kre- 
tenserne i deres Hjemstavn, er dette i Virkeligheden ingen 
Forbedring af Texten. Hele Stykket taler om et Angreb paa 
Ægypten. Det vilde være højst paafaldende, hvis Profeten 
mente, at Babyionerne for at udføre denne Daad ogsaa vilde 
drage . til Kreta. Men opfatter vi her b^rit som Tilsagn, da 
betyder Texten: Sønner af det forjættede Land, hvilket her i 
Sammenhængen vil sige: de i Ægypten bosatte Jøder. Israe- 
literne nævnes her mellem de fremmede Stammer (læs : hå'^råb 
Araberne), som har bosat sig i Ægypten eller bor ved dets 
Grænse. Efter Papyrusfundene i Elefantine ved vi, at der var 
gamle Jødekolonier i Ægypten, saa Kommentatorernes Ind- 
vending paa dette Punkt falder bort^. — Paa samme Maade 
kan man forstaa maVak habb^rit Mal. 3, 1, nemlig som „den 
tilsagte, den forjættede Udsending". Det ligger nær, for at 
undgaa en Gentagelse af 1 a, at foretage Ændringen til m^lek 
habb^nt „den forjættede Konge", men i begge Tilfælde er 
Betydningen den samme: Messias, den Konge, som skal komme 
og gøre Israel til et Herskerfolk ved at betvinge de andre 
Nationer og derved forberede Jahves egen Aabenbaring og 
Tidernes Ende. Stedet lyder saaledes i Oversættelse (med 
den foretagne Rettelse): Se, jeg sender min Udsending, og 
han baner Vej for mig; den Herre, I spørger efter, flux drager 
han ind i sit Palads; den tilsagte Konge, som I ønsker, se 
han kommer 2. — Stykket slutter sig saaledes til 1, 2 — 5, men 



1 Se Kommentarerne af Smend, Cornill, Bertholet og Kraetzschmar til 
Stedet. Hieronymus og Theodoret har forstaaet Stedet som det her er 
fremstillet, og Rosenmuller gengiver det i Tilslutning til dem ved „filii 
terræ promissionis" (Rosenmiiller: Scholia II 1826 p. 266). 

■2 Man har i Reglen oversat „Pagtens Engel" og hypotetisk opfattet det 
som en Betegnelse for Jahve selv (saal. f. Ex. Wellhausen til Stedet; 
Buhl: Messianske Forjættelser, p. 165); men Vers 1 a viser, at denne ud- 
sendte maa være forskellig fra Jahve selv. Endvidere maatte man saa 
her opfatte „Pagten" som en Betegnelse for den israelitiske Religion, skønt 
Sammenhængen ikke giver os denne Betydning i Hænde. Kraetzschmar: 
Die Bundesvorstellung im A. T. Marburg 1896, p. 237 ff. vil forstaa det 
om Menighedens Skytsengel i Analogi med Dan 10, idet han mener at 
kunne oversætte habbent v&å: den jødiske Menighed — en Opfattelse, der 
imidlertid savner enhver Begrundelse. En lidet nærliggende Forklaring 
finder man hos Gressmann: Isr.-jud. Eschatologie, p. 202, ifølge hvem 
maVak habberit er den „zum Engel Jahves degradierter" ba'-al berit Dom. 
8,23; 9. 4. 46, som Sikemiterne dyrkede. 

de følgende Vers viser, at det ogsaa staar i Forbindelse med 
1, 6 ff., idet denne Hersker skal genoprette den forsømte Kultus. 

Om forpligtende Tilsagn fra Menneskers Side bruges b^rit 
2 Chr. 15,12: Israeliterne indgik i Åsas Dage en b^rit om at 
ville søge Jahve, d. e. forpligtede sig højtideligt dertil, lige- 
som Judæerne Jer. 34,10 højtidelig forpligtede sig til at fri- 
give deres Slaver. (Dette er deres b^rit, medens Sidqijjas b^rit 
bestaar i, at han anordner dem dette, V. 8). Endelig skal 
nævnes Esr. 10,3, hvor Judæerne indgaar en b^rit for deres 
Gud om at bortsende deres fremmede Hustruer. 

En detailleret Fremstilling af Begrebet b^rit og det forskel- 
lige reale Indhold, som de israelitiske Forfattere lægger i det, 
er her ikke paa sin Plads. Det har kun været Hensigten at 
opsøge dets Betydning og skizzere de forskellige Anvendel- 
ser deraf for at se, i hvilket Forhold det staar til Eden. Be- 
viset for, at den her fremsatte Opfattelse er den rette, maa 
hovedsagelig søges i, at det i alle de Nuancer, som her er 
paapegede, har en nøje Parallel i det tilsvarende arabiske 
Begreb. Det forekommer mig, at man ikke tidligere har været 
tilstrækkelig opmærksom paa de arabiske Paralleler og der- 
for ikke skarpt nok bemærket den semitiske Aand, som gen- 
nemtrænger dette Begreb og giver det Liv. Man har i ældre 
og nyere Tid oversat Ordet ved Pagt, „Bund", men paa evro- 
pæisk Vis forstaaet dette som Overenskomst, „Vertrag". Men 
Erkendelsen af, at det ofte bruges, hvor faktisk kun den ene 
har at befale, har da ført til, at man har lagt Betydningen 
„Afgørelse" til Grund. I begge Tilfælde har man maattet 
betragte Overgangen fra den tvesidige til den ensidige Be- 
tydning eller omvendt som uforklarlig. ^ Enten man nu har 
gjort det ene eller det andet, har man ladet sig forlede af 
det evropæiske Begreb „Overenskomst" til at betragte b^rit 
som Indledningen til. Grundlæggelsen af et Forhold, den Af- 
tale eller Bestemmelse, paa hvilken Forholdet hviler, ^ medens 
det i Virkeligheden betyder Forholdet selv. 

1 Kraetzschmar giver i sin Bog: Die Bundesvorstellung, p. 3 f. en Over- 
sigt over Repræsentanter for disse to Anskuelser. 

- „. . . die Vorstellung . . ., dass Israels Verhåltnis zu Jahve aus einer 
berit fliesse". Stade: Biblische Tlieologie des A. T.. p. 36; ligeledes H. 
Schultz: Alttesti. Theologie^ 1896, p. 312 og de andre gl.testlige The- 
ologier. 

Den udførligste og omhyggeligste nyere Undersøgelse af 
Begrebet, nemlig det allerede citerede Værk af Kraetzsch- 
mar,i har ikke bidraget til at klare Begrebet, men tværtimod 
draget den just omtalte Ensidighed ud i det yderste. Han 
definerer b^rit som „diejenige kultische Handlung, durch die 
in feierlicher Weise Verpflichtungen oder Abmachungen irgend 
welcher Art absolut bindend und unverbriichlich gemacht 
wurden" (p. 40). Kraetzschmar har her faaet Begrebet fuld- 
stændig renset for det, som Semiten altid føler i det (nemlig 
det gensidige Forhold), og lagt en Betydning til Grund, som 
det overhovedet aldrig har, og som han ifølge Sagens Natur 
intet Bevis kan anføre for. løvrigt har K. ikke strengt fast- 
holdt sin Definition. I en Sammenhæng, hvor han kalder 
b^rit en Ritus (p. 41), hedder det dog, at det i alle fra det 
praktiske Liv tagne Exempler bruges om Forpligtelser, 
sanktionerede ved en hellig Handling. Men heller ikke dette 
er korrekt, thi ved ingen af den ældre Tids politiske b^riter 
hører vi noget om en saadan Handling; det er muligt, at 
den har fundet Sted, men nødvendigt er det ikke. Heller 
ikke ved Undersøgelsen af b^rit-Ceremonierne har K. haft Øje 
for det gensidigt forbindende, som de udtrykker; b^rit-Cere- 
monien er for ham en Forbandelsesceremoni. Derfor volder 
det fælles Maaltid, hvorom der undertiden meddeles, nogle 
Vanskeligheder; thi denne Sammenspisning har jo intet med 
en Forbandelse at gøre; men han finder den Udvej, at Maal- 
tidet ikke hører med til b^ritens Indgaaelse. Det er kun et 
Middel til at faa Parterne til at forholde sig fredeligt, indtil 
b^rit-Højtideligheden kan finde Sted (p. 46). Haandslaget er 
„eine spåtere Vereinfachung" (p.47; af Dyrenes Sønderdeling?). 
Ved Anvendelsen paa det religiøse Omraade indskærper K., 
at man maa holde Begreberne „Forhold til Jahve" og „Pagts- 
forhold" ude fra hinanden (p. 100), thi Pagtsforholdet beteg- 
ner, mener han, at Forholdet grundes paa en historisk Ind- 
ledningsakt, der gør Forholdet uløseligt. Derfor kan Amos 
og Hosea ikke have brugt Betegnelsen. Hos 8,1 bruges det 
ganske vist, men det erklæres for uægte (dog uden anden 



Andre Behandlinger findes omtalt hos ham. 

Begrundelse, end at det strider mod Skemaet). Først Deute- 
ronomium bygger Grundforholdet til Jahve paa et System af 
b^riter. Hos Jeremja og endnu mere hos Ezeqiel og Deute- 
rojesaja ser man nu bort fra de enkelte Pagtslutninger, den 
rituelle Handling træder i Baggrunden, og man ser paa den 
til Grund for det hele liggende Frelseshensigt. Først nu 
bruges b^rit om Forholdet selv (p. 142 ff. 161 . 169 . 179 f.). 
I P.'s Tidsalder bliver det en religiøs terminus technicus, og 
endelig faar det Betydningen „Menigheden" (p. 199 . 234, jfr. 

39 f.). 

Dette Forsøg paa at konstruere en historisk Udvikling af 
Begrebet b^rit kan ikke siges at være tilstrækkelig begrun- 
det. ^ Som vi i det foregaaende har set betegner b^rit ikke 
først paa et senere Tidspunkt „et Forhold", og „i P.'s Tids- 
alder" finder vi endog det mest oprindelige Begreb af Pag- 
ten, nemlig anvendt paa det sociale Omraade (de anførte 
Steder, Neh. 6,8 og Gen. 14), og der er, som vi har set, intet 
Sted, hvor b^rit antydes at betyde „Menigheden". 

For Indgaaelsen af en b^rit gives der forskellige Betegnel- 
ser. Først og fremmest det tilsvarende Verbum bårå. Det 
forekommer eet Sted i Imperativ, nemlig 1 Sam. 17,8. Her 
siger Goliat til de israelitiske Krigere: „Hvorfor giver I jer til 
at stille jer op til Slag? Jeg er jo Filisteren og I er Sauls 
Trælle!" beru låk^m 'is w^jered 'elaj. Man plejer her^ at 
ændre b^ru til bah^ru for at faa Oversættelsen frem: Vælg 
Jer en Mand, at han kan komme ned til mig (og kæmpe 
med mig). I Virkeligheden er denne Ændring overflødig, 
naar vi opfatter bårå som Verbet til b^rit; b^ru låkem 'is 
bliver da det, som paa Arabisk vilde hedde: 'åhidu 'imra'an, 
og betyder: Indgaa en '^ahd med, d. e. overdrag en Mand det 
Hverv at optræde paa eders Vegne, hvilket vil sige: vælg til 



1 Det hyppigt forekommende b^rit '■olåm, der let forstaas, naar berit 
opfattes som ^ahd, volder naturligvis K. Vanskeligheder, da en „berit-Pagt" 
efter hans Fremstilling jo altid maa være evig. Han siger, at dette Udtryk 
beror paa en „Abschleifung" af Grundbegrebet. 

2 Se Kommentarerne af Budde, Nowack og Smith. 1 Kg. 18,25, som 
man plejer at henvise til, vilde b^ru være umuligt, da Objektet er en Tyr; 
ligeledes 2 Sam. 24,12. Imidlertid gengiver naturligvis bah^ru i det væ- 
sentlige Meningen rigtigt, jfr. Lagarde: Prophetae: bah^ru Ukon. 

eders Repræsentant. Herved faar vi endog en Nuance med, 
som ikke faar sit Udtryk i bah°ru: Goliat siger „jeg er Fili- 
steren", ikke „en (tilfældig) Filister", men den Filister, som 
træder frem paa sit Folks Vegne. Det er da naturligt, at han 
siger til de andre: Vælg I fra Jer Side En, som kan frem- 
træde paa eders Vegne og kæmpe med mig. At Goliat 
virkelig indtager den Stilling, ses af, at hans Landsmænd 
flygter, saa snart han er falden, V. 51. 

Men dette Sted staar ikke isoleret, thi b^nt er rimeligvis 
selv en Verbalform, en Infinitivdannelse af et Verbum tert. j, 
der har bevaret sit / ligesom b^ktt og s^bit, medens disse 
Verber ellers i Infinitiv i Reglen har antaget Form efter verba 
tert. w.i Rigtigheden af denne Betragtning støttes ved, at der 
er Steder, hvor det synes at have bevaret sin verbale Kraft, 
idet det kan have et Objekt efter sig. Dette finder Sted Ez. 
16, 8; 16, 60 fdtåk); Jes. 59, 21 Cotåm)^; Lev. 26, 42 f^/ 
b^ritijdaqob); Jer. 33,20 C^^ b^f'iii hajjom w^'et b^riti hallajlå 
d. e. min Anordning til Dagen og min Anordning til Natten). 
Endnu to Steder kunde man maaske formode, at b^rit har 
verbal Kraft, nemlig Jes. 42, 6 og 49, 8, hvor det mærkelige 
lib^rit^åm næppe bør oversættes: en Folkepagt, men i Sammen- 
hængen kan forstaas saaledes: Jeg sætter dig til at træde i 
Forhold til Folk, nemlig som deres Lærer (42, 6) og Hersker 
(49, 8). Hvor mange Gange det paa b^rit følgende 'et, der 
opfattes som Præpositionen „med", i Virkeligheden skulde 
være at opfatte som Objektspartiklen, er det ikke muligt at 
afgøres 



1 Det henføres sædvanlig under Nominer med fem-Endelsen t. Gese- 
nius-Kautzsch Gramm. 28 Aufl., § 94 fi. Konig: Lehrgebaude der hebr. 
Sprache II, p. 168. Barth betragter det ifølge sin Grundanskuelse som en 
Infinitivdannelse (se Nominalbildung, § 97 g). 

2 Dog svækkes disse Steders Beviskraft ved, at ^otåm og Httåm under- 
tiden er forvexlede, navnlig hos Ezeqiel. 

3 Angaaende Etymologien af Ordet, som iøvrigt er uden Betydning for 
Forstaaelsen af dets Brug, er man højst uenig. Zimmern sætter det i 
Forbindelse med Ass. barå schauen K. A. T. 606; saaledes Ges.-Buhl s. v. 
bårå; i sine Beitråge p, 90 er han endog tilbøjelig til at betragte b^rit som 

et Laan af barutu. Andre afleder det af Vbrj skære, fastsætte; saaledes 
Gesenius i sin Thesaurus, Levy i sin Worterbuch o. a. Kraetzschmar 

p. 245 af Vbrj binde, som skal ligge til Grund for biritu Lænke, hvilket 
vilde være analogt med %qd. Men det er tvivlsomt, om den Stamme fore- 

Det hyppigst forekommende Udtryk er karat b^rit Gese- 
nius: Thesaurus, og siden ham de alier fleste Forskere søger 
Forklaringen til dette Udtryk i Gen. 15, hvor nogle Dyr ved 
b^rit-Ceremonien sønderdeles; deraf Udtrykket „skære en b^rit". 
Til Støtte for dette henviser man til det græske opxia xéjj-vctv. 
Men der er den Forskel, at opxia ogsaa kan betyde de ved 
Edsaflæggelsen anvendte Dyr, i hvilken Betydning vi aldrig 
finder b^rit. Dertil kommer, som det snart vil blive vist, at 
Ceremonien Gen. 15 ingenlunde er en saa karakteristisk Pagts- 
ceremoni, som det almindelig antages. Vi bør derfor langt 
snarere søge Aarsagen til denne Sprogbrug i den hos Semi- 
terne ofte forekommende Overgang mellem Betydningerne 
„skære" og „afgøre" i, og hellere end. søge Analogi hos Græ- 
kerne finde Opklaringen hos Araberne, hvor Udtrykket qata'a 
jamtnan er en temmelig nøjagtig Parallel (jfr. ovf. S. 14 Anm. 
5). Denne Betragtning støttes yderligere ved, at karat (for 
hvilket Levy i sin nyhebræiske Ordbog ogsaa anfører Betyd- 
ningen decidere) forekommer med "ålå som Objekt Deut. 29, 
11. 13, med dåb år Jer. 34, 18; Hag. 2, 5; Salm. 105, 9, og 
med '^månå Neh. 10, 1. 

Man har paa Grundlag af den førstnævnte Tydning af karat 
ment her at have det oprindelige Udtryk, som da skulde 
bruges, hvor Parterne var ligestillede, i Modsætning til de 
andre Udtryk, der brugtes, naar en overordnet stod overfor 
en underordnet 2. Men man kan ikke paavise nogen begrundet 
Forskel mellem karat og de andre Betegnelser (sim, nåtan. 



kommer. Ed. Meyer: Die Israeliten p. 558 Anm. sætter det i Forbindelse 
med bårå spise, fordi Pagten ofte indledes med et Maaltid, Homme!: 
Altisraelit. Ueberlieferung p. XI med Ætiopisk ebrét, afvexlende Tjeneste, 
Funktion jfr. ZDMG 46, 536 f. Seybold i Festskriftet til Noeldeke p. 
757 f. sætter det i Forbindelse med det arabiske barå^a, hvilket rent over- 
fladisk kunde synes ret bestikkende, da dette arab. Ord nutildags bruges 
om Anordninger. Men i Virkeligheden ligger Betydningen af de to Ord 
fjernt fra hinanden; thi ved berit ligger den gensidige Forpligtelse til Grund, 
medens barå*a gaar ud fra den modsatte Betydning: Frihed for Forpligtelse. 
En virkelig sikker Etymologi er endnu ikke funden. 

1 Jfr. håras, gåzfir, håtak. 

2 Kraetzschmar nævner da ogsaa som karakteristisk, at karat be ikke 
forekommer hos P., hvor Talen er om Forholdet mellem Jahve og Israel ; 
men det bruges i Skrifter, der staar paa samme Trin som P., f. Ex. Jes. 
61, 8; Zak. 11, 10; 2 Chr. 21, 7 osv. (hos Ez., Jer. og D. Jes.). 

héqim; om dette sidste, der er lig Arab. 'aqåma se S. 40 
Anm. 1)1, og Spørgsmaalet om Parterne er ligestillede, er i 
og for sig Begrebet fremmed; i G. T. forekommer egentlig 
intet Exempel paa b^rit mellem helt ligestillede. — Subjekt 
for Handlingen er undertiden begge Parter, Gen. 21, 27. 32; 
31, 44; 1 Sam. 23, 18; 1 Kg. 5, 26, ellers i Reglen den, 
som tager Initiativet. Det kan være den underlegne Part, 
Hos. 12, 2; 2 Chr. 23, 3, men er næsten altid den overlegne. 
Paa de to nævnte Steder, hvor den underlegne er Subjekt, 
er det forbundet med Præpositionen Hm. Ved Siden af dette 
anvendes ^et og l^; det er neppe muligt at fastslaa nogen 
Forskel i Brugen af dem, og de bruges alle saavel i de yngste 
som i de ældste Skrifter, ligesom selve Verbet karat. 

En b^rit kan indgaas uden alle Formaliteter; thi det er, 
som det er fremhævet, ikke Indgaaelsen af Forholdet, men 
Forholdet selv, der er det fremherskende i Begrebet. Ind- 
ledelsens Form afhænger derfor af Omstændighederne. Naar 
Job indgaar en b^rit med sine Øjne, vil Ceremonier have væ- 
ret overflødige. Den blotte Aftale om at indgaa en b^rit kan 
være tilstrækkelig. Saaledes er b^riten mellem Åbner og David 
i Stand i samme Øjeblik, som Åbner har opfyldt den af David 
stillede Betingelse, om den end yderligere styrkes ved et 
fælles Gilde i Hebron, 2 Sam. 3, 12 ff.; ej heller 1 Kg. 15, 19 
hører vi om Ceremonier. Men hvor b^riten har en betydnings- 
fuld Karakter, hører vi dog i Reglen om visse Riter, som iagt- 
tages. Vi føres ved disse Riter delvis tilbage til den An- 
skuelse, som ligger til Grund for Pagtsbegrebet hos Semiterne, 
nemlig Sammenblanding af Sfærer. 

Med særlig Tydelighed finder dette Sted ved Jonatans og 
Davids b^rit, idet de udvexler Klæder, 1 Sam. 18, 3 f., en 
Skik om hvis Betydning hos Araberne der ovenfor er talt 
(S. 23). Som hos Araberne forekommer her ogsaa den 
direkte gensidige Berøring, navnlig i Form af Haandslag. 
Saaledes hører vi, at Sidqijjas b^rit med Nebukadnesar bragtes 
i Stand ved Haandslag Ez. 17, 18. Præsterne styrkede deres 



1 Neh. 10, 1: karat ''amånå = Arab. ^^atd mitåqan. Det tilsvarende 
Arab, ^amån bet. Sikkerhed, Lejde. 

t^rit om at bortsende deres Hustruer ved Haandslag Esr. 
10, 19 jfr. V. 3. (Der staar ikke, hvem de gav Haandslag, 
hvilket er saa meget mærkeligere som b^rit her nærmest be- 
iyder Tilsagn). Samme Ceremoni bruges mellem Fyrsten og 
lians Undersaatter, naar de hylder ham, samt hvor Talen er 
om Køb, hvorom vi i næste Afsnit vil høre mere. Hvor ind- 
groet denne Ceremoni er, viser Udtrykket: Ræk Jahve Haan- 
den 2 Chr. 30, 8. 

Til denne Gruppe hører ogsaa Kysset. Naar man kysser 
sine Slægtninge eller sin elskede, vil det naturligvis ikke være 
at forklare ved Pagtsf orestillinger, om man end kan have set 
noget mere i disse naturlige Former for Berøring end vi. 
jyien man vil vel her kunne nævne 2 Sam. 14, 33, hvor David 
genoptager Absalon, efter at han har været i Unaade, med et 
Kys. Herhen hører ogsaa Hyldingskysset (se nedenfor), og 
naar man kysser Guder, da opnaar man derved Delagtighed i 
deres Kraft som de gamle Arabere gør det ved Bestrygning 
€ller Omkredsning, 1 Kg. 19, 18; Hos. 13, 2K 

Ogsaa den fælles Spisning forekommer hos Israeliteme. 
Saaledes paa det før omtalte Sted, 2 Sam. 3, hvor Åbner og 
hans Mænd spiser hos David. Endvidere i Jahvistens Beret- 
ning om Isaks og Abimeleks b^rit Gen. 26, 30 og om Jakobs 
og Labans b^rit Gen. 31, 54. Samme Ritus forekommer i For- 
tællingen om Gibeoniterne Jos. 9, 14. At det samme ligger 
iil Grund for Udtrykket „en Saltpagt" ^ Num. 18, 19; 2 Chr. 
13, 5 viser Analogien hos Araberne samt Esr. 4, 14, hvor 
Jødernes Fjender skriver til Kongen: Vi har spist Paladsets 
Salt, hvorved de vil godtgøre, at de er Kongens Venner. Ud- 
irykket „en Saltpagt" er imidlertid hos Israeliterne blevet et 
almindeligt Udtryk for „en fast sluttet Pagt", thi det bruges 
paa de anførte Steder om Forholdet mellem Jahve og Israel, 
livor det ikke kan være afledet direkte af Ceremonien. Det 



1 Berøringen behøver ikke at være umiddelbar, det samme opnaas ved, 
at man strækker Haanden ud. Vi hører Ester 4, 11; 8, 4, at Kongen 
rækker sit Scepter ud mod den, han vil modtage, og denne berører da 
Spidsen, 5, 2. Paa lignende Maade er det vel at forstaa, naar Tilbederne 
og Guden paa bab. Seglcylindre rækker Hænderne mod hinanden. En 
anden Forklaring søger Fischer: Z D M G LXV p, 795 Anm. 4. 

2 ogsaa „en Pagt med Salt"; se Aruch.ed. Kohut II p. 205. 

synes endog, som den oprindelige Betydning er glemt, naar 
Lev. 2, 13 i dette Udtryk finder en Begrundelse for Saltets 
Anvendelse ved Ofrets. 

Endelig finder vi ogsaa Gaven anvendt paa den S. 25 om- 
talte Maade, nemlig til Forening af to Parter ved at noget gaar 
fra den enes Sfære over i den andens. Dette finder Sted 
Gen. 21 ved Abrahams b^rit med Abimeiek, baade hos E (V. 
27) og hos J (V. 30)2. jvied dette Sted, hvor den gammel- 
semitiske Opfattelse af Gavens Betydning endnu er ganske 
tydelig, kan man ikke sammenstille Steder som Jes. 30, 6; 
Hos. 12, 2; 1 Kg. 15, 19, hvor der er Tale om, at en ringere 
Stat søger at erhverve en stærkeres Velvilje ved Gaver. Der- 
imod Gen. 33, 8— 11, hvor Jakob paatrænger Esau en Gave, 
skinner endnu det andet Synspunkt klart igennem. 

Man plejer at finde den karakteristiske Pagts-Geremoni i 
Gen. 15. Men er Pagten efter sin væsentlige Natur et For- 
hold, som to Parter indgaar med hinanden, da maatte dog 
den særlig karakteristiske Ceremoni gaa ud paa at binde 
dem begge. I Gen. 15 er det imidlertid kun den ene Part, 
som bindes, nemlig Jahve, i Lighed med Jer. 34, 18 f., hvor 
samme Ceremoni forekommer. Gen. 15 er denne Ritus for- 
anlediget ved Abrahams Spørgsmaal V. 8: Hvoraf kan jeg 
vide, at jeg skal faa Landet? d. v. s. giv mig Sikkerhed for, 
at du vil holde dit Løfte til mig^. Paa samme Maade tjener 
Ceremonien Jer. 34 til at styrke Judæernes Løfte om at fri- 
give deres Slaver. Vi vilde derfor kalde Ceremonien en Eds- 
ceremoni snarere end en Pagtsceremoni. — Ceremonien i 
Gen. 15 gaar ud: paa følgende:. Abraham tager en Kvie, en 



1 Saltet betegner jkke blot Næringsmidlet, men ogsaa Rensningsmidlet.^ 
Saaledes anvendes' dét ogsaa ved rituel Rensning (efter Menstruation) 
His. 768. .: • ;. ■ . 

: 2 Jeg følger her Kildesondringen i -Buhls Oversættelse. I V. 30 faar 
Abimeiek 7 Lam for at de kan være Abraham selv et Bevis paa at det 
er ham, der har Krav paa den omstridte Brønd. Meningen maa være : 
Idet Abimeiek modtager den, har han b^rit med Abraham og derved- aner- 
kendt, at han ikke\haf Grund til Strid med ham om Brønden; jfr; Dill- 
mann til Stedet og. det -ovf. S. 24 af Jaussen anførte Exempel. - 

3 Jeg følger atter her Buhls Kildesbndring. Gunkel henfører V. 6 
(Abraham troede Jahve) til samme Kilde som V. 9 f. og giar derved hele 
Ceremonien meningsløs; p. d. a. S. -udskiller han V. 8, skønt V. 9 f. tydelig: 
nok hører sammen dermed som Svaret : til Spørgsmaalet 

Ged og en Vædder, alle treaarige; dertil en Turdeldue og en 
anden Fugl. Han skærer Dyrene over og lægger Stykkerne 
over for hinanden, men Fuglene bevares hele. Da det er 
blevet mørkt, kommer en rygende og flammende Ovn, som 
skrider frem mellem Stykkerne i. At dette sidste betegner 
Jahves Nærværelse, er klart 2. Formodentlig er baj j om håhu^ 
V. 19 kun et højtideligt Udtryk for „da", og det derpaa føl- 
gende Udsagn: „Dit Afkom skænker jeg dette Land fra Ægyp- 
tens Flod 3 til den store Flod"^ har lydt, idet Jahve skred 
frem mellem Kødstykkerne. — Man har ment, at denne Gaaen 
mellem Stykkerne tjente til paa mystisk Maade at forbinde 
Parterne^; men det vilde forudsætte, at begge Parter foretog 
denne Handling, hvilket her netop ikke er Tilfældet '^. Den 
almindeligste Opfattelse'' er vel den, at Parterne nedkalder en 
Forbandelse over sig, som skal gaa ud paa, at det skal gaa 
Pagtsbryderen som disse sønderskaarne Dyr; man henviser 
derfor til Dom. 19, 29; 1 Sam. 11, 7 samt Paralleler hos Ro- 
mere og Græker (citerede af Winer: Realworterbuch s. v. 
Bund, hos Ed, Meyer paa anførte Sted samt Kraetzschmar 
p. 44 f.)s. Men Sønderdelingen er ikke det vigtigste; thi de 
to Fugle forbliver hele, og her er ikke udtalt nogen For- 
bandelse. Sandsynligheden taler saaledes ikke for, at det hele 
er en Forbandelsesceremoni, men snarere bør man opfatte 



1 Hvis Trækket med Ørnene V. 11 skal have en særlig Betydning, kan 
det kun være, at Jahve værger sig mod at lade sig binde; jfr. til denne 
Tanke, Gen. 32, 23 ff. 

2 Om Jahves Aabenbaring i Ild se nærmere Ed. Meyer: Die Israeliten 
und ihre Nachbarstamme p. 70. 

3 eller ved Ændring til /Zflt/ffl/ „Bæk". 

4 „Eufratfloden" er vel en (pgtig) Glosse til „den store Flod". 

5 Rob. Smith: Religion p, 242 f. Duhm til Jer. 34, 18 f. 

G Naar Gunkel ligesom Staerk mener, at kun Jahve gaar mellem Styk- 
kerne, fordi Pagten er „seine freie Bestimmung, kein Vertrag zweier Par- 
teien", da beror det paa en ganske misvisende Opfattelse af hele Hand- 
lingen og af den b^rit, som her dannes, idet det netop er Jahve, der bindes. 

■^ Ewald: Gesch. des Voikes Isr.; Anhang p. 26. Gunkel i sin Kom- 
mentar; Dillmann; Ed. Meyer (Die Israeliten p. 560); Kraetzschmar p. 44 f.; 
Smend: Alttesti. Religionsgeschichte p. 294; Graf til Jer. 34, 18; Valeton 
ZAW XII 225 f.; Stade: Biblische Theologie p. 154. 

8 Hertil er kommet en babylonsk Parallel, MatPilus Ed til Åssurnirari 
MVG. 1898, 228 ff.; den vil senere blive nærmere omtalt. 

den som et Offer. De anvendte Dyr er de i det gamle Testa- 
mente sædvanlig brugte Offerdyr. Naar Fuglene ikke skæres 
itu svarer det til Behandlingen af dem Lev. 1, 14. 17; 12, 6. 8; 
14, 22; 15, 14. 29; Num. 6, 10. At Dyrene skal være tre- 
aarige viser ogsaa, at Ceremonien ikke er analog med den 

1 Sam. 11 foretagne, ved hvilken Dyrenes Art er uden Be- 
tydning. Som en Slagtning i det gi. Test. i Reglen tillige er 
et Offer, saaledes da ogsaa denne. Hensigten er at frem- 
bringe en Sfære, der har den Hellighed og Kraft, som Offeret 
besidder. Idet den forpligtede Part udtaler sit Ord staaende 
bogstavelig midt i Offeret, faar det udtalte Ord en ubrydelig 
Kraft. Stedet bliver da at opfatte paa samme Maade som 
den S. 26 f. omtalte arabiske Brug at danne hilf over Ofret. 
Jer. 34, 18 f, forstaas let paa samme Maade i. — Paa noglie 
Steder er der udtrykkelig Tale om Offer ved Pagtslutningen, 
Salm. 50, 5 ('alé-z?bah) eller om Blod, Ex. 24, 5 ff.; Zak. 
9, 11. Hvor det ovenfor omtalte fælles Maaltid er et Offer- 
maaltid som Gen. 31, 54 foreligger en Forening af to Syns- 
punkter. — Hvis det Jes. 31, 1 forekommende masseka, der 
betyder Forbund, kommer af Roden nsk i Betydning „ud- 
gyde Drikoffer" og ikke i Betydningen „flette", har vi deri 
et Vidnesbyrd om en anden Offerceremoni ved Pagtslutning 2. 

Om b^rit-Slutning paa hellige Steder (jfr. ovf. S. 27) hører 
vi ogsaa i G.T.; bortten sluttes i Helligdommen 1 Sam. 23, 18; 

2 Kg. 11, 4; 23, 3; Jer. 34, 18. 

Vi har nu set, hvilken Rolle Pagtsbegrebet spiller hos He- 
bræerne og navnlig hos Araberne, og i hvilket Forhold Be- 
grebet Forpligtelse og bindende Udsagn staar dertil. Det 
babylonisk-assyriske Materiale byder os intet Stof i denne 
Sammenhæng. Kulturen er hos disse Folk bleven en Stad- 
kultur og en Statskultur med Kongedømme og Centralisation. 
I denne Sfære er det arabiske hilf ikke mere paa sin Plads, 



1 V. 18 c. er i hvert Fald umuligt i Sammenhængen, men jeg tror, at 
Duhm har Ret i, at det hele er udspundet af senere antikvarisk Lærdom, 
jfr. Buhls Oversættelse. 

2 Schwally: Semitische Kriegsaltertiimer I 1901 p. 55 f. ser i 1 Sam. 
7, 6 et Exempel paa et saadant Pagtsdrikoffer. Til de græske Edscere- 
monier hørte just Libationen, nemlig af ublandet Vin (Kircher: Die sacrale 
Bedeutung des Weines im Alterthum p. 11 f.; 22 f.; 90). 

og Betingelserne for de Forestillinger, som er knyttede til 
dette Begreb, mangler. Pagt har her sin moderne Betydning: 
Overenskomst, og dens Garanti søges ikke i Ceremonier, der 
binder Parterne sammen, men i Forbandelsen, der truer den, 
som bryder Aftalen. 



III. 
Baj-Pagten. 



Araberne har en særlig Betegnelse for en „Pagt", i hvilken 
den ene Part er givende, den anden modtagende, nemlig for- 
skellige Dannelser af Stammen baj\ 

Vi vil først betragte Ordet bafa. Man plejer at oversætte 
det ved Hylding og det dertil svarende Verbum bdja'a ved 
„hylde", og anderledes kan man vel i mange Tilfælde ikke 
gengive det. Men at båja'a ikke falder sammen med vort 
„hylde" ses af, at det uden Forskel bruges med den over- 
ordnede eller den underordnede Part som Subjekt i. Saaledes 
er His. 746, 6. 8 (bis) Muhammed den, om hvem der siges, 
at han båja'^a sine Folk, men samme Sted (L. 8) siges det, 
at Folkene båja'u Muhammed. His. 296, 15 siger Profeten 
til de andre 'ubdjTukum, og Al^Barå siger til ham (L. 17) 
båjTnå „indgåa et baj'a-Forhold med os", medens det His. 
299, 12. 13. 18; 300, 8. 9 er Muhammed, som er Objekt og 
Medinenserne, som er Subjekt^, jfr. His. 717, 11 f. 

Båja'a betyder da: Indtræde i et Forhold til en anden 
Part, i hvilket Forhold den ene Part er overlegen, den 
anden underlegen, eller anderledes udtrykt: i hvilket den 
ene er givende, den anden modtagende. 

Ved denne Definition er der fjernet andre Ensidigheder, 



1 Den anden Part kan staa som Objekt eller med // His. 898, 11; Tab. 
II 175, 19; 177, 19; 221, 2; 222, 3. 

2 Paa samme Maade er det med sålaha; His. 902, 13 er den under- 
legne, 903, 15 den overlegne Part Subjekt. 

som knytter sig til Begrebet „Hylding". Ved det andet 'Aqaba- 
Møde foretog de troende Medinensere en baj'a med Profeten, 
His. 296 f. Men baj'a betyder iier ikke Hylding som Profet, 
thi denne Anerkendelse havde allerede fundet Sted og er For- 
udsætning for denne baj'a. Det, som finder Sted paa dette 
Møde er, at Muhammed optages i Beskj^elsesforbund af 
Medinenserne; men det kaldes baj'a, ikke hilf, fordi denne 
Pagt har den særlige Form, at Muhammed er de andres Over- 
hoved. — Endvidere stemmer det med den givne Definition, 
at Ordet ikke blot bruges om et omfattende, varigt Undersaat- 
forhold, men ogsaa, hvor Talen er om et bestemt, begrænset 
Formaal. Et Exempel herpaa forekommer formodentlig Buch 
II 159 f., hvor det hedder, at 3 Slags Mennesker hades af 
Gud, blandt dem „en Mand, der indgaar baj'-Forhold med en 
anden Mand, men kun gør det paa verdslig Vis: hvis han 
giver ham, hvad han vil, holder han sin Forpligtelse mod 
ham; i modsat Fald gør han det ikke". Talen behøver her 
ikke at være om en Regent. Tydeligere er dette imidlertid, 
hvor det Formaal, som Akten retter sig imod, udtrykkelig 
nævnes. Dette fandt f. Ex. Sted ved Hudajbija, da Muhammed 
under Træet lod sine Tilhængere afgive Tilsagn om at ville 
holde ud i Kampen. Begrebet Hylding er her udelukket, da 
her kun er Tale om Tilhængere, som forlængst har hyldet 
Profeten. Det siges da ogsaa, at deres baj'a gjaldt 'alå l-mawt 
eller ifølge en anden Overlevering 'alå 'an lå nafirra d. e, 
at de vilde kæmpe til Døden ell. at de ikke vilde flygte ^ (His. 
746; Vaq. 254). Denne baj'a har altsaa Værdien af en Ed, 
der afgives om i den forestaaende Kamp at holde Stand til 
det yderste. En saadan baj'a med Hærføreren er oftere fore- 
kommet før Kampen, Buch II 238 f. Man kan ogsaa finde 
et Udtryk som båja'a-hu 'alå' l-harb d. e. han gav ham Til- 
sagn om at ville kæmpe under ham. His. 300, 19. 

Alle disse Exempler bekræfter, at vi i baj' har et Begreb, 
der er ganske parallelt med hilf, blot snævrere^. Hvor det 



1 Et tredje Udtryk for det samme er '^alå l-sabri. 

2 Denne Indskrænkning bestaar for det første i, at der maa være For- 
skel paa Parternes Stilling i Forholdet; endvidere er ved baj^-Forhold den 
ene Part altid en enkelt. 

anvendes over for bestemte Formaal bliver det som hilf fak- 
tisk lig en Ed, og selv hvor dette ikke er Tilfældet, har det 
Karakteren af Ed ved det Moment af ubrydelig Forpligtelse, 
som ligger i det. Man kan da ogsaa i en given Sammen- 
hæng finde båja'a erstattet af istahlafa „kræve Ed". „Da 
Jezid var død, krævede hans Søn Mu'åwija, b. Jezid Ed", 
hedder det Ham. 319, 4. 

En udførlig Skildring af en baj'a-Ceremoni giver His. 296 ff 
(da Medinenserne ved andet 'Aqabamøde overtog Beskyttel- 
sen af Muhammed) efter Beretning af Ka'b b. Malik, som selv 
var med: Først spørger Al-'Abbås paa Profetens Vegne Me- 
dinenserne, om de vil tage ham i Beskyttelse, hvortil de 
svarer: „Vi har hørt dig, tal o Profet!" Hermed gaar 'Abbas 
ud af Fortællingen, hvori han saaledes spiller en ret over- 
flødig Rolle og maaske oprindelig slet ikke hører hjemme.^ 
Profeten citerer nu Koranvers, forkynder Allah og siger: „Jeg 
indgaar et baj'a-Forhold med eder om,^ at I skal værge mig 
mod det, I værger eders Kvinder og Børn imod". Da greb 
Al-Barå b. Ma'rur hans Haand og sagde: „Ja, ved den som 
har sendt dig med Sandheden som Profet, vi vil værge 
dig mod det, som vi værger vor Familie imod, og vi indgaar 
€t baj'a-Forhold til dig, o Guds Profet, og vi er alle Krigs- 
mænd og Vaabendragere, ifølge Arv fra Slægt til Slægt". 
Paa en tilstedeværendes Spørgsmaal til Muhammed, om han 
ogsaa vil blive, tro, hvis han bliver sejrrig, svarer han med 
€t Smil: „Blod for Blod, Fald for Fald!"^ Medinenserne 
sagde nu til Profeten: „Ræk din Haand frem!" Saa rakte 
han Haanden frem, og de indgik Forholdet til ham, idet de 
lagde deres Haand i hans (dette gør de aabenbart alle, 300, 7 f.) 

Ceremonien bestaar her af to Dele: Den højtidelige Til- 
sigelse med udtrykkelig Udtalelse af det, som Forholdet gaar 
ud paa, og Forpligtelsen ved Haandslaget. Denne Hand- 
ling har vi allerede lært at kende som en Form for to Sfærers 
Sammenblanding ved Berøring, hvilket yderligere bekræfter, 
at det hele betragtes som en „Pagt". Udtalelsen af For- 

1 Jfr. herom Buhl: Muhammeds Liv, p. 191. 

2 '^alå ''an, men ogsaa ''an uden ^a/d, Buch III, p. 33, 5 f. n. 

3 Jfr. hertil S. 27 Anm. 2. 

maalet er, som ved hilf, ikke altid nødvendig, da Formaal og- 
Betingelser ved Chalifhylding er givne og selvfølgelige. Men 
Haandslaget er altid den Form, hvorunder Forpligtelsen paa- 
tages. Saaledes ved Hudajbija, His. 746, jfr. Sur. 48,10: Guds 
Haand er over deres Hænder. Ved Chalifhyldingen er det 
det staaende Udtryk: Han udstrakte sin Haand, og den anden 
indgik baj^a-Forhold til ham, f. Ex. Tab. II 21,17; III 47^ 
(flere Gange); 601,14; 663,16 o. fl., saa at „give Haandslag"^ 
bliver lig med „hylde ".^ — Den Haand, man giver, er den 
højre (det siges f. Ex. His. 898,11), thi den højre Side er den 
venstre overlegen. 'Aisa fortæller, at Profeten altid helst be- 
gyndte med den højre Part (Buch I, 118 f. n.), ved Ligtvæt- 
ning skal man begynde med højre Side (Buch I, 317 tre 
Gange), man maa ikke røre sin Skam med højre Haand 
(Buch I, 52), man maa ikke spytte til højre osv.^ 

Ogsaa her er det af Betydning, at Handlingen foregaar paa 
et Sted, der besidder en særlig Hellighed. Træet ved Hudaj- 
bija, hvorunder Ceremonien foregik i Aaret 7, var senere 
Genstand for Tilbedelse,^ og der er, som Snouck Hurgronje 
har vist det, stor Sandsynlighed for, at disse hellige Steder i 
Islam ikke først har erhvervet denne Hellighed ved Profeten, 
Ogsaa ellers hører vi om Indgaaelse af en Forpligtelse under 
et Træ (Vaq. 98). 

Ejendommeligt er det, at det ikke er absolut nødvendigt,, 
at begge Parter er til Stede ved Handlingen. Saaledes op- 
tager ifølge His. 717,11 f. 'Amr. b. Al-'As Abessiniens Negus 
i Islam, idet han spørger: „Vil du underordne dig mig paa 
hans (ni. Muhammeds) Vegne paa Grundlag af Islam?"* Han 
svarer ja og giver ham Haandslag — hvilket altsaa gælder 
som Muhammeds Haandslag. ^ Et andet Exempel nævnes 
Tab. III, 862 i: Dåwud b. Isa erklærer i en Tale paa Min- 



1 Jfr. hertil Goldziher i Zeitschrift f. Volkerpsychologie. XVI, 1886, p, 
380 f. Paa samme Maade betyder dette Udtryk i Hebræisk „garantere" 
(se nedenfor). 

2 Flere Exempler hos Goldziher: Die Zåhiriten, p. 85. Se endv. S. 10, 
Anm. 3. 

3 Goldziher: Stud. II, 306 f. og Wellhausen: Reste 104. 

4 *afatubåji*uni lahu %lå 1-islåm. 

5 Spørgsmaalet om, hvorvidt dette er historisk, er her uden Betydning. 

baren i Mekkas Moske Muhammed b. Hårun al Rasid for afsat 
som Chalif og Broderen 'Abdallåh Al-Ma'mfln for indsat. 
Derpaa træder de fornemme een for een op paa Minbarens 
Trin, og, hedder det: båja'ahu Wabdillåhi, d. e. indgik baj'a- 
Forhold med ham for Abdallåh. Dernæst stiger han ned og 
sætter sig i et Hjørne af Moskeen, hvor de jævnere Folk 
kommer og foretager Indsættelsen af Ma'mtJin paa ham, idet 
de giver ham Haandslag, medens han oplæser for dem kitåba 
l-bafati, det Skriftstykke, hvor Pligter og Rettigheder i For- 
holdet har staaet. Et saadant opbevaredes i Ka'baen (p. 861,1; 
862,12). — Et Exempel paa, at den anden Part kan mangle, 
meddeles Buch III, 8 3f. n.: 'Utmån b.'Affån overværede ikke 
Handlingen ved Hudajbija, fordi han var sendt til Mekka. 
Profeten erstattede symbolsk hans Nærværelse, idet han sagde 
om sin højre Haand: Det er 'Utmåns Haand. Saa greb han 
den med sin venstre og sagde: „Dette er for 'Utmdn.'' 

Israeliterne har ingen særlig Betegnelse for en Pagt af 
den Art, men selve Sagen har de: at en Regent har „Pagt" 
med sit Folk, og baj'^ er det fjerde arabiske Begreb, som gaar 
op i Begrebet b^rit.i 2 Sam. 3,21 siger Åbner til David: „Lad 
mig gaa hen at forsamle hele Israel hos min Herre, Kongen, 
at de kan indgaa en b^rit med dig og du blive Konge 
over alt, hvad du ønsker." Og af lignende Art er den b^rit, 
som Åbner allerede har indgaaet med David 3,12, thi den 
indeholder tydelig nok Anerkendelsen af David som Hersker. 
(„Indgaa b^rit med mig, saa vil jeg hjælpe dig at bringe hele 
Israel over paa din Side"). Det meddeles da ogsaa 5,3, at 
Folket i Hebron indgik b^rit med David foran Jahve, og de 
salvede ham til Konge. 2 Kg. 11,17 meddeler, at Ypperste- 
præsten Jojada bringer b^riten i Stand mellem den unge Joas 
og Folket, efter at 'Atalja er bleven dræbt. ^ Maaske er Jos. 

1 Ved Siden af hilfy '^ahd og haqq-, jfr. S. 38. 

2 I Texten staar der: Jojada bragte beriten i Stand mellem Jahve og 
Kongen og Folket, saa at det skulde være Jahves Folk. Det derpaa føl- 
gende: og mellem Kongen og Folket plejer man at stryge med Henvis- 
ning til, at det mangler 2 Chr. 23,16. Men det har sin gode Betydning: 
Man indgik to beriter, dels mellem Kongen og Folket — hvorved han 
nemlig blev Konge, dels mellem Jahve paa den ene Side og Kongen og 
Folket paa den anden, hvorved Jahve anerkendes som Israels Gud. Kun 
vilde man i Texten vente de to Meddelelser i omvendt Orden. 

24,25 at nævne her. Efter at Josua i en Tale har fremstillet 
Jahves Velgerninger mod Israel og stillet det Valget mellem 
ham og andre Guder, erklærer Folket i V. 24, at det kun vil 
dyrke Jahve. Nu siges i V. 25: „Saa indgik Josua en b^rit 
med Folket paa den Dag, og han satte det Lov og Ret i 
Sikem." Man opfatter sædvanligvis dette som en Pagtslut- 
ning mellem Folket og Jahve. Men om Jahve er der i Sam- 
menhængen slet ikke Tale , og Josua er som Subjekt for 
Verbet wajjikrot l^ tydelig kendetegnet som den ene Part i 
b^riten, ikke som en blot Formidler.^ Texten lader sig da 
simplest forstaa saaledes, at Josua lod sig anerkende som 
Folkets Overhovede, og sidste Del af Verset meddeler, hvor- 
ledes han i Overensstemmelse hermed optræder som Lov- 
giver. Hertil slutter sig saa V. 26 — 28; thi „disse Ord," som 
Josua optegnede paa en Sten, maa være Love og kan ikke 
hentyde til Talen V. 2—24.2 

Ligesom bafa bruges nu b^rit ikke blot om Hyldingen, men 
ogsaa om bestemte Forpligtelser mellem Folk og deres Over- 
hoved. Saaledes bruges det Jer. 34: Kongen, Sidqijja, brin- 
ger en b^rit i Stand med Folket, idet han anordner Frigivelse 
af Slaverne i Overensstemmelse med Lev. 25,10 (V. 8), og 
Folket fra sin Side tiltræder b^ten (V. 10, jfr. S. 37). Her 
indgaas ingen Overenskomst, men Kongen befaler, og Under- 
saatterne forpligter sig til at opfylde hans Befaling. Et ana- 
logt Tilfælde haves 2 Kg. 23,3 ^ 2 Chr. 34,31 f. Efter at Lov- 
bogen er funden i Templet og Kong Josijja for sit eget Ved- 
kommende har anerkendt den som Jahves Lovbog, kalder 
han Repræsentanter for sit Folk op i Templet og forelæser 
dem Indholdet af Lovbogen. V. 3 siges det nu: Derpaa stil- 
lede Kongen sig ved Søjlen og fuldbyrdede b^riten foran 
Jahve, at de skulde holde de i Bogen foreskrevne Bud. 
Og Folket gik ind paa b^riten (jfr. ovf. S. 37). Heller 
ikke her er der Tale om en Pagt, der sluttes med Jahve, 
men om en b^rit, der indgaas med Kongen, d. e. man indgaar 
den Forpligtelse, som han kræver at man skal indgaa. 



1 2 Kg. 11,17, hvor der virkelig er Tale om en Formidler, hedder det 
ikke karat le, men karat ben. 

2 Subjektet vexler i Hebræisk som i Arabisk. 2 Sam. 5,3 er det de 
hyldende, Jos. 24 den hyldede, som er Subjekt. 

Ligesom paa det arabiske Omraade finder vi ogsaa her, at 
denne Handling foregaar under et Træ, Dom. 9,6 (ved 
Hyldingen af Abimelek). Dette Træs Hellighed fremgaar af, 
at der stod en massebe under det (den sædvanlige Rettelse 
af mussåb forudsat). løvrigt foretages Handlingen i Hellig- 
dommen „foran Jahve", Jer. 34,8; 2 Sam. 5,3, og Kongen 
har i Templet sin bestemte Plads ved denne Ceremoni, nem- 
lig ved Søjlen, 2 Kg. 11,14; 23,3. 

Ogsaa den hos Araberne sædvanlige Form, Haandslaget, 
anvendes, 2 Kg. 10,15:' Da Jehu har tilrevet sig Kongemagten, 
lader han Jonadab ben Rekab give sig Haandslag som Tegn 
paa hans Anerkendelse; 1 Chr. 29,24: Alle Stormænd ... lagde 
Haanden under ^ Kong Salomo(s). 

Blandt andre Ceremonier, der tyder paa en „Pagt", kan 
nævnes den, at Folket giver den nye Hersker Gaver (jfr, 
ovf. S. 25. 50), 1 Sam, 10, 27. Dog kunde dette ogsaa stamme 
fra en anden Forestilling og betegne Tribut. 

Om Kysset 1 Sam. 10,1 og Salvingen 1 Sam. 10,27; 
16,13; 1 Kg. 1,39; 2 Kg. 9 oprindelig er at betragte paa 
samme Maadé, kan være tvivlsomt. Det kommer an paa, om 
den, som foretager Handlingen, oprindelig har været at be- 
tragte som Folkets Repræsentant. I den givne Overlevering 
er han Guddommens Repræsentant, og Salven meddeler efter 
en senere Opfattelse aabenbart dennes Aand, Jes. 61,1. Men 
det betydningsfulde ved Salvingen er oprindelig næppe Stof- 
fet, men Berøringen, Gnidningen. ^ 

At Hyldingen af en Konge ogsaa paa hebræisk Grund 
har Betydning af en Ed, ses Præd. 8,2: Overhold en Konges 
Bud, især for Gudsedens Skyld. 

Skønt Ægteskabet hos Araberne ikke direkte henføres 
under Begrebet baj\ hører det dog efter sit Væsen herhen 
paa det Trin, som Rob. Smith kalder ba'al-Ægteskab.^ 

Paa hebræisk Grund er Ægteskabet en b^rit af denne Art, 
og det betragtes som indledet med en Ed. Saaledes Ez. 16,8: 

1 Her „under", paa Arabisk „over". His. 304,7. 

2 Jfr. Wellhausen i ARW. VII, p. 38. 

3 Jfr. Wellhausen: Die Ehe bei den Arabern (Gott. gelehrte Nachrich- 
len 1893), p. 450. 

Profeten lader i sin Tale Jahve tiltale Israel som sin Ung- 
doms Brud, og V. 8 siger han: „Jeg bredte min Kappeflig 
over dig og tilhyllede din Nøgenhed, og jeg svor til dig og 
indgik b^rit med dig ... og du blev min." Endvidere Mal. 
2,14: „Jahve var Vidne mellem dig og din Ungdoms Hustru, 
som du var troløs imod, skønt hun var din Livsledsagerske 
og din lovligt ægtede Hustru". Paa denne Maade bør man 
nemlig sikkert oversætte h^bert^ka w^esft b^rit^ka. Det første 
Ord gengives undertiden ved „Landsmandinde", „Stamme- 
fælle", men det er meget tvivlsomt, om håber kan betyde 
Landsmand, og den almindelige Betydning „Kammerat", 
„Fælle", passer her fortræffeligt, og svarer nøje til, at Man- 
den Prov. 2,17 kaldes Hustruens 'allåf, „Fælle". Udtrykket 
„din b^rits Hustru" betyder „den, med hvem du har indgaaet 
b^rit", d.v.s. den overfor hvem du har lovlige Rettigheder og 
Pligter, altsaa: lovligt ægtede, ligesom det Prov. 2,17 hedder 
om en utro Hustru, at hun svigter sin Ungdoms Mage og 
glemmer sin Guds b^t, d. e. den b^rit med Manden, som 
hun har besvoret ved sin Gud. 

Kraetzschmar vil paa disse Steder oversætte b^rit ved „die 
jiidische Gemeinde".i Hans Argument herfor er, at Ægte- 
skabet hos Jøderne var en saa ringeagtet Institution, at de 
ikke kunde tænke paa at indlede den ved en religiøs Kultus- 
akt. Men b^rit betyder ikke en Kultusakt; paa den anden 
Side blev Ægteskabet netop indledet ved edeligt Tilsagn, som 
det udtrykkelig siges Ez. 16,8, og den Forskel Kraetzschmar 
her vil sætte mellem det, der falder inden for Religionen, og 
det, der falder uden for, er en for det gamle Israel ganske 
fremmed Forestilling. Man kunde dertil føje, at den Bemærk- 
ning, hvorpaa Kraetzschmar grunder det hele. Ægteskabets 
Ringeagtelse hos Jøderne er rent vilkaarlig og ganske i Strid 
med Kendsgerningerne. 2^ 

Den Ceremoni, som Ez. 16,8 omtaler: at brede Kappe- 
fligen over den Kvinde, man vil ægte, forekommer ogsaa 

1 Bundesvorstellung, p. 168; Kommentar til Ez. 16,8 (Nowacks Hand- 
commentar). 

2 K. er imidlertid saa sikker i sin Sag, at han hævder den over for 
Ezeqiel selv, naar denne (16,8) rent ud kalder Ægteskabet en berit. Men 
Profeten maa dog vide det bedre. 

Rut 3,9.1 Det samme gjorde, som ovenfor S. 23 omtalt, Mu- 
hammed ved Safijja. Det forekom ogsaa ellers hos Araberne. 
Den afdødes Arving kunde sikre sig hans Enke til samme 
Brudepris, som den afdøde havde givet, hvis han kastede sin 
Kappe over hende. ^ Betydningen af denne Handling som Pagts- 
ceremoni har vi allerede lært at kende (se S. 23). 

De samme Forestillinger genfinder vi, hvor Talen er om 
Køb. Det samme Verbum båja'a, som bruges ved Aner- 
kendelsen af et Overhovede, anvendes ogsaa om at sælge, 
og baj' betyder Køb eller Salg, hvilket viser, at vi her har 
samme Tanke om et Forhold, hvor den ene giver, den anden 
modtager 3. At Køb foregaar med Haandslag har vi da og- 
saa Vidnesbyrd om Vaq. 314: Muhammed siger til 'Abdallah 
b. Ga'fars Moder, da hun just fik et Tilbud paa et af sine 
Brødres Faar: „Gud velsigne hans Haandslag", og siden 
havde hun altid Held i Køb. — En Slave, der overlades sin 
Herre, lægger sin Haand i hans (His. 223, 8). 

Om Køb og Salg i Israel meddeles der os Rut 4, 7: man 
havde i gamle Dage den Skik ved Indløsning og Byttehandel, 
at en Mand trak sin Sandal af og gav den til den anden 
Part 4. Her giver „Pagten" sig altsaa Udtryk i Overdragelsen 
af en „Gave". Haandslag finder derimod Sted mellem Ga- 
ranten og den, han gaar i Borgen for — et Forhold, der har 



1 Jfr. til denne Ceremoni Wellhausen i A RW. VII, p. 40 ff. 

2 Se Rob. Smiths Citat af Tabaris Kommentar, Kinship, p. 104 f.; Rob. 

Smith oversætter paa dette Grundlag lebuso Mal. 2,16 „hans Hustru". Her- 
med kunde han have sammenlignet Sur. 2,183. 

3 VoUers vil (A RW. VIII, p. 97) i Modsætning til Wellhausen (A RW. 
VII, p. 38) skille disse to Betydninger ad. Til Grund for begge lægger 
han 6a* „Arme", „Favn" og søger Betydningsudviklingen begrundet i 
Haandslaget ved begge Lejligheder; men Haandslaget har dog intet med 
Favnen at gøre. 

4 Salm. 60, 10; 108, 9 er næppe at nævne i denne Sammenhæng; om 
det samme gælder Deut. 25, 9, forekommer mig ikke klart. Oesterley 
(Proceedings f, the Soc, of Bibi. Archæol. 1901 p. 36 f.) vil forklare Am. 
2, 6 ud fra denne Skik. „Som sælger den fattige for et Par Sandaler" skal 
bet. : som ruinerer den fattige for at faa et Par Sandaler, idet denne nemlig 
nødes til at sælge ham sin Jord. Men den fattige har vel næppe Grund- 
ejendom, og Opfattelsen af måkar som Betegnelse for at ruinere er noget 
søgt. Skoen har her Betydning af noget ringe jfr. A. S. Yahuda i 
Noeldekefestskriftet p. 409. 

samme Karakter af en „Pagt" mellem en givende og en mod- 
tagende. Prov. 6, 1; 17, 18; 22, 26; Job 17, 3. 

Paa dette Sted kommer maaske en babylonisk Skik i Be- 
tragtning, den som hedder mahåsu puta; put har faaet Be- 
tydningen Garanti og forekommer ofte i den Betydning i 
nybabyloniske Kontrakter; man siger nasu put og nadånu put 
(f. Ex. K. B. I p. 206; 230) i. Betydningen Garanti er imid- 
lertid fremgaaet af en Ceremoni, der skal bestaa i, at den ene 
har „slaaet den anden paa Forsiden", hvor Talen var om 
Garanti ved Køb og Salg. Meissner, som har gjort op- 
mærksom paa denne Ceremoni 2, anfører et Exempel: 3 Mand 
lejer en Mark sammen; „anna ana annim mahis putV\ hvor- 
ved Garantien er sikret, og Garanten kaldes andetsteds mahis 
puti. Meissner sammenstiller hermed det Sted i Syndflods- 
fortællingen, hvor Enlil stiller sig mellem Utnapistim og hans 
Hustru, berører deres Forside og velsigner dem. Men med 
Urette nævner han her Gen. 24, 2. 9; 47, 29, hvor. en anden 
Forestilling ligger til Grund, som vi senere vil.se. Hvis hint 
babyloniske Udtryk er rigtig.forstaaet^, da synes det, som vi 
her har en Levning af Pagtsbegrebet paa babylonisk Grund, 
hvor det ellers er meget tilbagetrædende. Garanten indtræder 
i et Pagtsforhold til Kreditoren, og dette finder sit Udtryk i 
den gensidige Berøring*. 



1 Jfr. Ungnad i O L Z. 1907, 145. 

2 i M V G. X p. 307 f. 

3 Sikker er Oversættelsen ikke! Ungnad anf. St. anfører: puta emédu 
ana „sich verbiirgen, dass etwas nicht geschieht". Muligvis ligger et 
sumerisk Udtryk til Grund. 

■* Paa ét andet Omraade forekommer denne Forening ved gensidig Be- 
røring. Baru-Præsten skal tage den ofrendes Haand og foran Guden tale 
paa hans Vegne, jfr. His. 228, 20. Medens Præsten udfÉfrer Gfferhandlingen, 
skal vedkommende holde sin Haand paa Offerlammet (Zimmern: Ritual- 
tafeln 1—20 L. 68 ff. = 148 ff.). Jfr. de talrige Seglcylindre, hvor Ado- 
ranten føres for Guden af en anden Gud, der holder ham i fiaanden. 

IV. 

Forbandelsen. 

Vi har i de foregaaende Afsnit set, hvorledes Eden udvikler 
sig af Pagtsbegrebet. Ved Pagten bindes man, og dette kan 
anvendes under saadanne Forhold, at vi vil kalde det en Ed. 
En ganske anden Forestilling ligger til Grund, hvor Eden 
opfattes som en Forbandelse. Ved denne bindes man ikke 
til sin Modpart, men man trues. At denne Trusel ikke er et 
tomt Ønske, men en virkelig Realitet, , har Wellhausens og 
navnlig Goldzihers Studier tilstrækkelig godtgjort. Dog vil 
en nøjere Undersøgelse ogsaa her være paa sin Plads, da 
Begrebet er saare vigtigt for vor Forstaaelse af Eden. Og 
vi vil ikke som Goldziher væsentlig tænke paa Forbandelses- 
ordet, men foreløbig gaa ud fra Forbandelsen som en Tilstand. 

Forbandelsen betegner alt det, som er ondt og skade- 
ligt, alt det, som strider mod normale Forhold. 

Hvad Araberne, nærmere beset, har tænkt sig derved, kan 
vi se af den Definition, som Lisån al-'Arab XVII p. 272 ff. 
giver af det almindelige arabislce Udtryk for Forbandelsen 
al-lcCn; det er HUåd watard min al-hajri; andre siger, til- 
føjes der, min Allåhi wal-halqi. Den specielle Forklaring er 
muslimisk. Tager vi den bort, bliver tilbage, at to'/z betyder 
Bortfjernelse fra det menneskelige Samfund. Det vil under 
de forislamiske Forhold atter sige : Udstødelse af Sitammen. 
For en saadan udstødt en netop Ordet mutarrad terminus 
technicusi, enstydigt med halt (Agh. II 186, 17; Formen 
matrud forekommer Muslim 20, 97, se Goldziher: Abh. I 
p..33 Anm.; tarid Ham. 95, L. 3 f. n.). At det samme ligger 
i 'ab'ada „fjerne" viser Udstødelsesf ormelen 'ab'ada Ildhu 
denne Mand 2. Til Bevis for denne Betydning af la^ana an- 
fører Lisån et Vers af Sammåh: da'artu bihi l-qatå wanafajtu 
'anhu—maqdma l-drbika-l-ragulil-laHn, „Jeg skræmmede der- 



1 Jfr. Ham. 101 sub V. \\^aslu lla>ni Itardu. 

2 Hud 31 b.; jfr. Proksch: Ueber die Blutrache bei den vorislamischen 
Arabern. Leipzig 1899, p. 32. 

med Qatafuglen og beskyttede ham paa det Sted, hvor Ulven 
opholder sig ligesom den forbandede Mand". Lisån tilføjer, 
at den „forbandede" Mand altid holder sig fjernt fra Menne- 
skene, og Digteren sammenligner Ulven med ham. „Enhver, 
som Allah forbander, fjerner han fra sin Barmhjertighed, og 
han paadrager sig Straffen og bliver dødsens" i. Derfor siges 
det ogsaa, at al-la'n er lig al-ta'dib. Et andet Udtryk, der 
fører i samme Retning som 'ab'ada og tard er mahrum i 
Betydningen „forbandet" His. 867, 13. 

Ved sin Definition har Lisån angivet den yderste Form af 
Forbandelsen. Men ba'ada gaar over til at bruges i Betyd- 
ningen „være forbandet" f. Ex. His. 849, 20, og omvendt 
træffer man som Velsignelsesformel: lå jubHdan-ka Ildhu 
„Gud bortfjerne dig ikke", Tab. II 143, 1\ Som bekendt 
forekommer den samme Formel i Tiltalen til de afdøde. „Vær 
Ikke fjern", hedder det stadig i de arabiske Sørgedigte. Den 
afdøde er nemlig i og for sig „fjern" d. e. udstødt af Stam- 
men; Gawhari siger derfor ligefrem al-ba'du l-halåku „at 
blive bortfjernet vil sige at dø" 3. Inden for Døden er der 
imidlertid Grader; man kan være mere eller mindre „fjern"; 
derved faar Udraabet Mening, og det kan hedde: Gud fjerne 
ikke Zijåd, naar han falder (Tab. II 169, 11), og der kan tales 
om en Forbandelse, som følger En ud over Graven (Tab. II 
177, 9; her ganske vist islamisk farvet)*. En af de værste 
Forbandelser, man kan udstøde blandt vore Dages Beduiner, 
er: „Gid du ikke maa faa Aftensmad" (Jaussen p. 101). Der- 
med menes „Dødemaaltider", nemlig „naar du har forladt 
dette Liv"; thi Skyggetilværelsen bliver derved dobbelt 
smertelig. 



1 løvrigt betyder det anførte Vers rimeligvis noget andet. Hig. Lisån 
XVII 275, L. 7 f. n. er „den forbandede Mand" Betegnelsen for et Fugle- 
skræmsel, og Meningen er da: Jeg skræmmede Qatafuglen bort, som et 
Fugleskræmsel gør det. 

2 P. d. a. S. træffer man som Forbandelsesformel: la qarrabahu llåhu 
Tab. II 91, 12. I Koranen er „de som er bragt nær" en Betegnelse for de 
salige. Muligt er det, at dette Udtryk har en forislamisk Herkomst. 

3 Sihåh s. V. b'd. 

4 Goldziher anfører Abh. I p. 29 Anm. 3 herfor Usd al-Gåba I 277 f. n.; 
jfr. Vaq. 187 Noten: Den, som retter Beskyldninger mod en kysk Kvinde, 
ham forbande (la%na) Gud i denne og den anden Verden. 

I Døden og Udstødelsen af Stammen har vi saaledes hos 
Araberne et Udtryk for Forbandelsen i særlig Forstand. Fælles 
for begge er, at vedkommende i dem er sat uden for det 
menneskelige Samfund. 

Men selv inden for dette kan man paa mange Maader 
blive mærket af Forbandelsen. Vi kan her gennemføre De- 
finitionen af den som alt det, der er ondt, skadeligt og unor- 
malt. Den virker her, hvergang en Mand berøves noget af 
det, som udgør hans Ære og Lykke. Hertil hører det hos 
Araberne først og fremmest at være en fri Mand, af gammel, 
ædel Slægt og selv i Besiddelse af mange Sønner. Derfor 
er Berøvelse af Friheden en Forbandelse; det kan finde sit 
Udtryk i, at Pandelokkerne skæres af (Ham. 252); og en saare 
hyppig Forbandelsesformel lyder: lå 'abd la-ka „du har in- 
gen Fader", hvilket vil sige det samme som: „Din Moder er 
en Skøge", du selv altsaa ikke af ædel Slægt (jfr. 1 Sam. 20, 
30); eller man erklærer sig barnløs som Form for en For- 
bandelse (Ham. 252). Den, som er i ringe Stand og fattig er 
forbandet; derfor er det en Forbandelse at kalde En dalil, 
ringe (= Hebr. dal), som det forekommer His. 772, 10. 

Forbandelsen faar paa denne Maade en individuel Karakter. 
For en Mand er det en Forbandelse at blive behandlet som 
en Kvinde (Vaq. 128; 129; Ham. 25, 4 f.), for en Beduin at 
blive Bonde, hvorfor Hassan b. Tåbit kalder Nawfal „en Bonde, 
der kastrerer et Dagen i Forvejen kreperet Æsel" (His. 805). 

til Forbandelsen hører al Slags Sygdom og Legemsfejl. 
Da Abdallåh b. 'Omar har faaet en Byld paa Fingeren og 
spørger Surajh, om han skal skære Fingeren af, fraraader S. 
det og siger: Jeg frygter for, at du saarer din Haand. Hvis 
du saa dør strax, møder du din Herre i lemlæstet Til- 
stand; hvis ikke, lever du som en lemlæstet og bringer For- 
smædelse over dine Børn (Tab. II 159).i Blandt dem, Mu'a- 
wija sendte mod Hugr b. 'Adi var der en eenøjet, men det 
siges ogsaa, at han var en Mand, hvem Ulykken fulgte 
{mas'um ell. 'as' am, Tab. II 140), og om Gu'ajl b. Suråqa 



1 Jfr. Beduinernes Selvforbandelse: Jeg lader mig skille ved min Arm, 
hvis osv. (Musil p. 356). 

5 

meddeles det, at han vel var en from Mand, men lidet agtet 
og grim (Vaq. 193).i Muhammed søgte at hjælpe paa det 
ved at give ham et bedre Navn ('Amr. jfr. ogsaa His. 641); 
men han var dog Genstand for de troendes Spot.^ — For- 
bandelsen giver sig ogsaa Udtryk i tilfældige Ulykkestilfælde 
og Uheld. Saaledes f. Ex. naar En ved Uagtsomhed falder 
for sit eget Sværd; dette gjorde 'Amir b. Al-Akwa', og Pro- 
feten maatte afværge den dermed følgende Forbandelse (His, 
756, 11 ff.). Derfor forekommer tilfældige Ulykkestilfælde som 
Følge af en udtalt Forbandelse. Sa1d b. Zajd forbander En, 
som siger, at han hellere vil have den Kamel, han har mistet, 
end Profetens Forbøn. Følgen var, at vedkommende gled i 
Bjergene og slog sig ihjel (Vaq. 246). 

Naar En snubler, da er det, fordi der er en Forbandelse, som 
maa afværges (Buch III, 105 f. n.;' His. 401; 733, 11; Buch 
III, 41 i. m. er det en Følge af Profetens Forbandelse). 

En Undersøgelse af, hvad Israeliterne forstaar ved For- 
bandelsen, vil bekræfte den allerede omtalte Kendsgerning, at 
Begreberne hos dette Folk staar Araberne nær, men er mo- 
dificerede ved den faste Bosidden i Landet. 

Blandt de hebræiske Betegnelser for Forbandelsen er ^årar 
den stærkeste. Men dette Ord svarer temmelig nøje til den 
af de arabiske Filologer givne Definition af Idana. Dette 
ses særlig tydeligt paa to Steder, Gen. 3,14 og 4,11. Det sidste 
Sted hedder det i Forbandelsen af Qajn: „Nu er du for- 
bandet i^årår) fra det Agerland, som aabnede sin Mund for 
at modtage din Broders Blod fra dig;" drar min betyder her 
klart nok: udstøde fra,^ og Talen er om en Udstødelse af 
hans Stammeomraade. Det samme ligger i Forbandelsen til 
Slangen (3,14): „Fordi du har gjort dette, er du forbandet fra 
{^ år år min) alle Markens Dyr", d.v.s. udstødt af det Selskab, 

1 Lisån meddeler (s. v. stnt), at en satim er en, som er styg af Ansigt, 
og i Verset Agh. XI, 51,16 staar styg {qabili) parallelt med la^im, dadel- 
værdig. 

2 Det var ham, hvis Skikkelse Satan paatog sig i Slaget ved Uhud, da 
han raabte, at Muhammed var falden. Gu^ajl (ell. Gu^ål) selv kunde imid- 
lertid ved Vidner godtgøre, at det ikke var ham (Vaq. 112). 

■^ Gunkels Overs.: Sei verflucht, hinvireg vom Acker ...! jfr. Kautzsch: 
verflucht solist du sein, hinvsreg [getrieben] von dem Boden . . . forsøger 
at skille ''årur fra min, hvilket ikke er sprogligt forsvarligt. 

hvor du hører hjemme ;i for Fremtiden skal Slangen ikke 
mere være som andre Dyr, men i Modsætning til dem krybe 
paa Bugen og æde Støv. 

Vi har flere Steder i G. T. samlet en Række Forbandelser, 
som viser os, hvad Israeliten har forstaaet derved, især Lev. 
26,14 ff. og Deut 28,15 ff., hvor der opregnes, hvad der skal 
ramme Folket, hvis det ikke overholder de guddommelige 
Bud. Indholdet af disse Forbandelser er: Barnløshed (Deut. 
28,18), „de skal fortære Kødet af deres Sønner og Døtre" 
(Lev. 26,29), Ufrugtbarhed paa Mark og i Kvægbestand (Deut. 
28,17.18.23 f. 38 ff. og Lev. 26, 20.26), Frarøvelse af deres 
Ejendom, medens deres Familie skændes (Deut. 28, 30 ff.; 
Lev. 26,22), Fattigdom (Deut. 28,44), Undergang for Fjende- 
haand (Deut. 28,25; Lev. 26,16 . 17 . 25), Ufrihed (Deut. 28,43 f), 
Pest og Sygdom (Deut. 28,21 .22.27.35; Lev. 26,16.25), en 
brat Død (Deut. 28,20), der yderligere forværres ved, at „Li- 
gene skal blive til Føde for alle Himlens Fugle og Jordens 
vilde Dyr, idet ingen skræmmer disse bort" (Deut. 28,26, jfr. 
Lev. 26, 30.39), og Folket skal jages bort fra sit Land, hvor 
det ikke mere kan dyrke Jahve, men ringere, fremmede Gu- 
der (Deut. 28,36, jfr. Lev. 26,33 . 38). 

Borttager man af disse Forbandelser det specielle, som hid- 
rører fra, at Israel er blevet et bosiddende og agerdyrkende 
Folk, ses det, at det, der behersker Tankegangen, væsentlig 
er det samme som hos Araberne. Det er Berøvelsen af Rig- 
dom, Frihed og Magt, Udstødelsen af det givne Samfund og 
Døden, som danner Indholdet. Dette er ogsaa Tilfældet i den 
Forbandelse, som David udstøder over Joab 2 Sam. 3,29: 
Lad der i Joabs Hus aldrig mangle Folk, der lider af Flod 
eller Spedalskhed, Folk, der beskæftiger sig med Tenen eller 
falder for Sværdet eller mangler Brød. Kun er her kommet 
et Moment til, nemlig den rituelle Urenhed. 

Hos Assyrerne har Forbandelsen et mindre socialt Præg. 
Den angaar mindre Ens Forhold til Samfundet end Personen 
selv. De officielle Forbandelser bestaar væsentlig i en An- 

1 Den sædvanlige Gengivelse af min ved „fremfor" ell. „blandt" er vel 
sprogligt mulig, men giver ikke saa prægnant en Betydning, som den her 
fremsatte, der har Analogien med 4,11 for sig. 

raabelse af de Guder, fra hvilke Forbandelsen skal komme. 
En mere reel Forestilling om den assyriske Opfattelse faar 
man ved en Undersøgelse af Begrebet mamitu. Som allerede 
nævnt er dette den almindelige Betegnelse af Eden. Det 
har derfor særlig Interesse i denne Sammenhæng at under- 
søge dets Brug. 

Besværgelsestexterne kan siges at være rettede imod ma- 
mitu, thi det forekommer her i samme Betydning som arratu 
(det hebræiske 'årar)\ saaledes f. Ex. Surpu V — VI, 1 ff. (jfr. 
IV Rawlinson 7 a, 8; b, 7 . 17 . 27 . 37; 47 . 57): En ond For- 
bandelse {arratu) er kommen over et Menneske som en Dæ- 
mon, Jammer, Smerte er kommet over ham, smertelig Jam- 
mer er kommet over ham, en ond Forbandelse (arratu), Be- 
sættelse {mamit), Sot. Hin Mand — den onde Forbandelse 
{arratu) slagtede ham som et Lam ..." Og naar Besvær- 
geren fordriver Forbandelsen, siger han (Surpu V^ VI 67 ff.): 
Forbandelsen {nisu\ Besættelsen {mamitu\ Pinen, ^ Kvalen, ^ 
Sygdommen, Smerten, Synden, Misgerningen, Overtrædelsen, 
Forseelsen, Sygdommen, som er i mit Legeme, mit Kød, mine 
Lemmer, vorde afskrællet som dette Løg. Lad i Dag den 
flammende Ild fortære det. Besættelsen {mamit) yigQ, og mig 
skue Lys". Saaledes gentages det videre i Besværgelsesf orm- 
lerne (Surpu V— VI, 73 ff., 83 ff., 93 ff., 103 ff., 113 ff., 123 ff., 
130 ff.). Ofte kommer denne Sammenstilling af moralske og 
fysiske Onder igen: mamit, hittu, hablatu, sertu, tanthu, nis 
tli,'^ arnu. Besættelse, Forseelse, Overtrædelse, Misgerning, 
Smerte, Forbandelse (Surpu IV, 35 . 36 . 50). Naar alt dette 
fjernes, bliver den syge rask, den lamme faar sin Førlighed, 
den fængslede sin Frihed; thi „Synd, Misgerning, Lidelse, 
Nød, Sorg, Bedrøvelse, Sygdom, Ak og Ve, hvileløse Dage, 
Ulykke, Bedrøvelse, Smerte" (Surpu IV, 35 ff.) er altsammen 
Besættelse, „Synd og Besættelse {arnu, mamit), der er dan- 
net til Menneskets Ulykke". (Surpu IV, 37). Det er et Baand, 



1 Saaledes gengiver Zimmern med Forbehold tertu, masaltu. 

2 Zimmern udfylder nis ili [zakaru] „den Schwur bei Gott." nis ili 
alene kan ogsaa betyde Forbandelse, se V— VI, 67 og Tallquist: Maqlu 
VIII, 130, hvor nis ili, nis qåtå, mamit, staar parallelt med Sygdom, Sot, 
Feber. Tallquist overs.: Das SchwAoren beim Gotte, die Erhebung der 
Hånde zum Eide. 

Lænker, der er knyttet for Mennesket, i men som maa løses 
eller sprænges. ^ 

Virkningen er først og fremmest Sygdom: En Dæmon 
„kastede Sygdom i hans Legeme, en ond mamit sad der i 
hans Knop, en ond Ulykke har den lagt i hans Krop, en ond 
Plage har siddet i hans Krop, en ond Gift har den kastet i 
hans Krop, en ond Synd lagde den i hans Krop, Gift, Synd 
sad der i ham"^. 

Dens Virkning er endvidere at fjerne Hustruen fra Man- 
dens Favn og gøre Mandens Lænd ufrugtbar-^ og saaledes 
udrydde Landets Folk;^ overhovedet alt, hvad ondt er. Syg- 
dom, skadelige Drømme, Tegn, omina osv. Da det altsammen 
tænkes at stamme fra noget dæmonisk, der sidder i Kroppen, 
kan man sige, at mamit betyder Besættelse. 

Men denne specielle Anskuelse ligger ikke altid til Grund 
for Forbandelsen i Assyrisk. I de officielle Forbandelses- 
formler udøves den direkte af nærmere betegnede Guder. Det 

hedder f. Ex.: Den, som ødelægger denne Overenskomst , 

hans Undergang skal Marduk og Sarpanitum udtale". (K. 
B. IV p. 247. 253). Åssurbanipal udtaler, da hans Vasal Gyges 
af Lydien viser sig utro: „Gid hans Lig maa blive kastet for 
hans Fjende, og man maa bortføre hans Ben", hvilket gik i 
Opfyldelse, da Kimmerierne besejrede ham (K. B. p. 175). En 
lignende Forbandelse, blot stærkere, er denne: „.... hans 
Navn skal forgaa, hans Slægt forsvinde, han selv omkomme 
i Kummer uden Begravelse (K. B. III p. 183 = B. A. I p. 268 ff.), 
eller: „Den, som erklærer det for ugyldigt, skal Anu, Enlil og 
Ea forbande med en ond, uløselig Forbandelse (arrat la 
napsuru marastum), Nabu, den himmelske Skriver, forkorte 
hans Fremtid, Uras og Belitekalli ødelægge hans Navn, hans 



1 F. Ex. Surpu IV, 47: riksu, rakistu; IV, 48 . 56; V— VI, kism; IV, 49 
kasitu, jfr. Vaq, 192 infra. 

2 paråsu IV, 47, patåru II, 144 ff.; IV, 38 ff; paråru (Form II), ramu 
(Form II) IV, 59; pakåra VIII, 30 . 32 . 61. Se Haupt: Akkad. und su- 
mer. Keilinschriften, p. 93 XX; nasåsu King: Magic I, 48. 

3 Thompson: The Devils and evil spirits of Babylonia, p. 6 f. 
•1 Thompson, p. 34 f.; 186 f. 

5 ibd. p. 188. 

Sæd" (K. B. IV p. 215).i Det samme forekommer i de ældste 
Kontrakter: „Den, som ændrer disse Ord, ham skal [Anu], 
Enlil og Ea (?) forbande med en giftig Forbandelse, ^ der ikke 
kan løses, og [denne] skal ikke have sin Sjæl i Live. Samas 
.... skal .... i Underverdenen formene hans afdøde Sjæl 
Adgang" (B. E. VIII 4). 

Vi ser altsaa hos Assyrerne to Forestillinger om Forban- 
delsen: Efter den ene er Forbandelsen Besættelse, et ondt 
Stof, der sidder i En og virker alle fysiske og moralske Onder. 
Efter den anden bestaar den i Berøvelse af det, som hører 
til Menneskets Lykke, nemlig hovedsagelig i Berøvelse af 
Afkom, i almindelig Elendighed, i Døden og Mangel paa den 
Pleje, som den døde Sjæl behøver. Derimod finder man næppe 
her den arabiske og delvis hebræiske Forestilling om For- 
bandelsen som en Udstødelse af Samfundet. 

Forestillingen om Forbandelsen som en Besættelse er 
ikke specielt babylonisk-assyrisk. Denne Forestilling giver 
sig hos alle semitiske Folk Udtryk deri, at Forbandelsen til 
Stadighed hviler over visse Steder, som det er forbundet med 
en vis Fare at berøre. 

Saaledes hører mamit hjemme paa Steppen,^ ligesom 
utukku^ den onde Dæmon, ^ og i G. T. Azazel (Lev. 16, 10. 
21 f.). Ligeledes hviler Forbandelsen over Ruiner og øde- 
lagte Steder: En Jøde maa ikke holde Bøn i en Ruin.-^ For 
Muhammed hviler Forbandelsen i særlig Grad over Al-Higr, 
som han ansaa for en Ruinhob (Sur. 15, 80); da han paa sit 
Togt til Østjordanlandet kom der forbi, advarede ham mod 
Drikkevandet paa det Sted og mod at gaa alene derud om 
Natten; der var to, som dog gjorde det, men af dem blev 



1 Det drejer sig om en Mand, der giver sig paa Aftægt hos sin Datter; 
Kontrakten er fra Nabunå^ids Tid. 

- Jfr. Arab: la^antuhum la^nan wabilan, „jeg forbandede dem med en 
usund Forbandelse" (Ove Chr. Krarup: Auswahl pseudodavidischer Psal- 
men, København 1909, p. 13 i den arabiske Text). At det staar parallelt 
med „jeg paaførte dem en stor Skam", er ogsaa værd at bemærke.^ 

3 seru\ Haupt: Akkad. und sumer. Keilschrifttexte, p. 78, 25. Surpu 
V— VI, 165; det „rene" Sted for det „urene" jfr. Lev. 4,12; Num. 19, 9. 

4 Thompson: The Devils, p. 152; 154, 195; 166; 182, 5. 

^ Traktat Berakot, Goldschmidt: Der babylonische Talmud I, p. 4; jfr. 
for Assyrisk Thompson: The Devils, p. 134 f., 57. 

den ene kvalt, den anden hensat til Tajjiternes Bjerge. Da 
Muhammed selv red forbi, trak han sin Kappe for Ansigtet 
(His. 898 f. og delvis Vaq. 397). Denne Frygt for Ruiner 
nærer Beduinerne ogsaa i vore Dage, hvilket Musil fik at 
føle, da han besøgte Qasejr 'Amra. 

Blandt de Steder, hvor Forbandelsen dvæler, nævner Lisån 
VIII, p. 274, 6 f. Nødtørftsteder. Det synes at fremgaa af 
Lisån, at man endog har kaldt disse Steder „Forbandelses- 
steder" {malå'in). I Islam forurener man sig ved Nødtørften 
og maa foretage en Tvætning derefter. Naar man i Mekka 
betræder hint Sted, siger man: Fred over Noah i Verdenerne 
(Sur. 37, 77).^ Allahs Navn maa ikke nævnes der, men Anas 
meddeler, at Profeten, inden han betraadte Stedet, sagde: 
„Jeg tager min Tilflugt hos dig mod al-hubt wa-lhabå'iP\ 
mod Skændselen og Skændighederne (Buch. I, 50 supra). Det 
stemmer derfor godt med vor Bestemmelse af Forbandelsen 
hos Araberne som det, der er uden for Stammen, at Nød- 
tørftstederne i den ældre Tid var uden for Lejren (His. 898, 
19) og uden for Byen, hvorfor et saadant Sted ogsaa kaldes 
mutabbarraz, „det Sted, hvortil man gaar ud" (Buch. III, 104 
i. m.; 105 f.; His. 733). His. meddeler, at man senere efter 
persisk Skik fik det ind i Husene. Vilde man bringe For- 
bandelse over et Sted, kunde man derfor gøre det ved at 
benytte det som Nødtørftsted, hvad Husajns Tilhængere gjorde 
ved Moskeen i Medina (Tab. III, 556, 13, jfr. His. 31,4). 

I Overensstemmelse med denne Betragtning af Forbandel- 
sen er den Forestilling, at den udstraales fra den Person eller 
det Sted, hvor den har Sæde.^ For det første gennemtræn- 
ger den hele det Objekt, den sidder i. Derfor advarer Pro- 
feten i det ovenfor anførte Exempel mod at drikke Vandet i 
Al-Higr. 'Abdallåh b. 'Omars Hænder lammedes, da han var 
i Hajbar om Natten for at se til sine Besiddelser (Vaq. 294). 



1 Snouck Hurgronje: Mekka II, p. 41. 

2 løvrigt kan Forbandelse under givne Omstændigheder komme fra 

hvad som helst, ogsaa fra Fader og Moder (se Surpu). Derfor holder 
Profeten, før han gaar ind i en By, Bøn mod „det onde af en By, af dens 
Indbyggere og alt, hvad der er i den (His. 756 f.), ligesom han forbander 
med „Forbandelsen fra Gud og Englene og Menneskene" (His. 970, 8); 
„en evig Forbandelse fra Jorden til Himlen", hedder det, Jaussen 229. 

En forbandet Hønes Æg skal man ikke spise, ej heller drikke 
Mælk af et forbandet Faar (Goldziher: Abh. II, p. 29, Anm. 3). 
Men den udstraales ogsaa til Omgivelserne. 

Som det allerede ovenfor er omtalt (S. 21) er dette ikke 
noget, der gælder specielt for Forbandelsen, men lige saa vel 
for det modsatte. Naar det hedder, at Abraham skal blive 
en Lykke {b^råkå), ved hvem Folk skal „velsigne sig" eller 
„skaffe sig Lykke", da betyder det, at han ikke blot selv skal 
have Lykken med sig, men ogsaa udstraale den til andre. ^^ 
Det samme skal iflg. Jes. 19, 24 Israel blive, idet det vinder 
Magt. Men Jer. 26, 6 siges det, at Israel skal blive til en 
qHålå for alle Folk, og Deut. 28, 37, at det skal blive til 
Fabel og Genstand for hvasse Ord og til Ødelæggelse blandt 
Folkene — til Ødelæggelse nemlig, idet Forbandelsen hviler 
paa det og breder sig til Omgivelserne. Saaledes hedder det 
ogsaa Deut. 29, 18 om den, der ved sin Adfærd nedkalder 
Forbandelsen over sig, at han bliver „en Fordærvelse baade 
for vandrigt og tørt", d. e. for skyldige og uskyldige, jfr. Jer. 
29, 17 f.; 42, 18; 44, 12; Num. 5, 21. 27. Derfor maa den hen- 
rettedes Lig ikke blive hængende Natten over; derved vilde 
Landet besmittes, Deut. 21, 23. Et Par Steder i G. T. frem- 
træder denne Forestilling paa betydningsfuld Maade. 

1 Sam. 14, 24 erklærer Saul: „Forbandet i^årur) hver Mand, 
som nyder noget inden Aften, at jeg kan faa Hævn over 
mine Fjender". Jonatan hørte ikke dette og spiste senere paa 
Dagen lidt Honning. Da Oraklet nu gik Saul imod, sluttede 
han, at der var foretaget noget „syndigt", og Loddet udpe- 
gede Jonatein som den skyldige. Han vedgaar at have spist 
og erklærer sig rede til at dø.^ Saul bekræfter, at dette maa 
ske. — Her kan ikke være Tale om nogen Straf, da Jonatan 
jo intet vidste om Forbudet. Ej heller bør man forstaa det 



1 Selve det billedlige Udtryk „Udstraaling", hvormed det ligger os nær 
at betegne dette Forhold, har G. T. selv for Øje, naar det 2 Sam. 21, 17 
hedder, at David er Israels Lampe. 

2 Kittel oversætter (hos Kautzsch: Die Hellige Schrift des A.T. 2. Aufl.) 
dette spiørgende: „Jeg har kun spist lidt Honning — skal jeg dø derfor? 
Men hinneni tillader næppe rent sprogligt denne Oversættelse, og i hvert 
Fald strider den mod Fortællingens Aand, hvor det ikke gælder om lidt 
eller meget. 

ud fra en særlig Grumhed i Sauls Karakter; thi det er Jona- 
tan selv, der først erklærer, at han maa dø, hvad han altsaa 
betragter som naturligt. Og Saul handler ikke i Vrede; men 
den Ed, hvormed han forstærker sin Forsikring om, at Jo- 
natan maa dø, betegner snarere Sorg end Harme. Stedet 
faar sin naturlige Forklaring paa følgende Maade: I samme 
Øjeblik, som Jonatan spiser noget, hviler Forbandelsen over 
ham. Og det er, som han selv indrømmer det, nødvendigt 
at dræbe ham for at udrydde den Infektion, som allerede har 
virket (som Oraklet viser) og ellers vilde udbredes over hele 
Hæren. 1 Folkets Indsigelse herimod er ganske følgerigtig: 
Jonatan, som har skaffet den store Sejr, skal ikke dø; han 
har i Dag handlet med Gud. D.v. s. Jonatan kan ikke være 
inficeret af Forbandelse, tværtimod, den Sejr, han har vundet^ 
viser det modsatte; Forbandelsen kan kun være et akut Til- 
fælde og kan derfor afledes paa anden Vis — nemlig ved at 
Jonatan udløses. ^ 

Parallel med denne Fortælling er Jos. 7, der fortæller om 
'Ak an (ell. 'Akar), som har tilvendt sig noget af det Bytte, 
der er herem d. e. viet til Tilintetgørelse. Som Følge af dette 
lider Israeliterne et stort Nederlag over for 'Ajjiternes langt 
underlegne Styrke. Jahve meddeler nu Josua, hvad Grunden 
er: der befinder sig noget her^m i Israel, hvorfor det selv er 
blevet til her^m (V. 12 jfr. 6, 18). Ved Loddet skal det ud- 
findes, hvem der har det, og han skal brændes tillige med 
alt, hvad der tilhører ham, d. e. Familie og Ejendele (V. 15), 
— Det er tydeligt, at her er Tale om en Forbandelse, som 
breder sig over hele Hæren og derfor maa udryddes. At alt 
hvad der tilhører 'Akan, skal brændes med, viser, at Syns- 
punktet ikke. er Straf, men Udryddelse. ^ Historien er i sin 



1 Jfr. ogsaa Budde til Stedet. 

2 En saadan Udløsning finder Sted over for Menneskers og urene Dyrs 
Førstefødte (Num. 18, 15 f.), og bestaar i Betaling af en vis Sum; saa- 
ledes Ex. 21, 30 (E) og Num. 3, 46 ff. (P); Udløsning ved Offerdyr nævnes 
Ex. 13, 13. 15; 34, 20 (J.). Ewald, Wellhausen, Budde o. a. antager, at Ud- 
løsningen her finder Sted ved et Menneske, hvilket dog ikke er nødvendigt. 

3 Jfr. Schwally: Semit. Kriegsaltertiimer, p. 42. Kommentatorerne (Dill- 
mann, Holzinger, delvis Steuernagel) betragter Opbrændingen som en 
skærpet Straf og sammenligner dermed Gen. 38, 24; Lev. 20, 14, der taler 
om at brænde utugtige. Men de ser bort fra det Træk, at Familien bræn- 

Grund blottet for hvad vi vilde kalde moralske Momenter. 
Men i den givne Overlevering, hvor den er gaaet ind under 
Jahvereligionen, er dette Forhold blevet noget forvansket, idet 
'Akans Brøde fremtræder under Form af en Overtrædelse af 
en positiv Befaling fra Jahve (V. 11), hvorved der gives 'Akans 
Tilintetgørelse Karaktermærke af en Straf (V. 15. 25). 

Paa arabisk Grund træffer vi den samme Betragtning af 
dem, der tilegner sig noget af Byttet, her dog ogsaa i en 
Form, hvor det oprindelige er tilsløret af senere Forestillinger. 
Ved Hajbar havde Farwa taget et Hovedbind og glemt at ud- 
levere det, men bragte det senere tilbage. Profeten sagde, 
da han hørte det: „Det var et Helvedes Hovedbind", d. e. det 
kunde føre sin Mand i Helvede. En anden, Karkara, der var 
falden, var ifølge Profetens Udtalelse gaaet i Helvede paa 
Grund af et Stykke Klæde, han havde taget. — Efter Byttets 
Fordeling ved Hajbar kom der nogle med nogle Sten og 
Muslingeskaller uden Værd, som de havde glemt. Muhammed 
lod dem hver især sværge, at det kun skyldtes en Forglem- 
melse; derpaa lagdes de bundne paa en Baare, og M. for- 
rettede Døds-salat over dem (hvorved deres Død skal sym- 
boliseres). Og at Opbrænding har været anvendt, fremgaar 
af denne Bemærkning: Muhammed lod ikke alt dens Gods, 
hos hvem der fandtes stjaalet Bytte, opbrænde, men skældte 
ham ud og viste ham til Rette (Vaq. 282 jfr. 292). 

Herhen hører Forestillingen om „Ulykkesmænd". Den, 
som bringer et ulykkeligt Budskab, er en farlig Person, som 
kan vente sig en ilde Medfart (2 Sam. 18, 20; Vaq. 65). — 
Om en Quraéit, Hujaj, siges det, at han var en bekendt 
Ulykkesmand, og at han styrtede sit Folk i Ulykke som Abu 
Qahl Qurasiterne (Vaq. 196, 197). Beklagelige er de, der 
besejres af Ulykkesmænd i Stedet for af ædelbaarne lykke- 
lige (His. 830, 19). — Forbandelsen ligger i vedkommende 



<ies med. Holz. og Steuern. erklærer dette Træk i V. 15 for Glosse uden 
nogen som helst Grund, og Holz. vil (i Kautzsch: Die heilige Schrift des 
A.T., 2. Auflg.) forstaa "otåm i V. 25 om ^Akans Ejendele; men dette Ord 
kan kun betegne Personer. løvrigt falder formodentlig Opbrænding af 
utugtige ind under samme Synspunkt. Dette maa ogsaa være Tilfældet 
med 1. Sam. 31, 12, hvis Texten er rigtig; men den synes ikke at kunne 
forliges med det følgende Vers. 

Mands Navn. Jes. 65, 15 hedder det om de straffede, at de 
skal give deres Navn til s^buå for de udvalgte, paa samme 
Maade som Abrahams Navn skulde bruges til b^råkå (Gen. 
12, 3 o. s. V jfr. Jer. 29, 22), og vi saa oven for, at Muhammed 
gav Ulykkesmanden Gu'ajl b. Suråqa et andet Navn (S. 66). 
Muhammed nægtede at drage forbi Bjerge med ildeklingende 
Navne, og da han engang mellem Hunajn og Tå1f passerede 
en Vej, der hed „den snævre", ændrede han dens Navn til 
„den lette" (His. 872, 9). 

Man kommer, som det vil forstaas af alt dette, først og 
fremmest i Forbandelsestilstanden ved Berøring med noget, 
over hvilket Forbandelsen hviler. Saaledes ved at berøres af 
en Dæmoni, ved at komme i Nærheden af en forbandet Per- 
son eller et forbandet Sted — med mindre man tager sine 
Forholdsregler. En Kvinde forbandede paa en Rejse sin Kamel. 
Da sagde han (vel hendes Mand): „Hold Jer fra den, thi den 
er forbandet"! (Lisån s. v. la'ana p. 274). Naar endvidere 
Forbandelsesordet bringer En i Forbandelse, beror det i 
Virkeligheden paa det samme. Ordet hænger nøje sammen 
med det, som det udsiger, og naar det udslynges mod En, 
er man derved i Berøring med Sagen selv. 

Derfor kan man værge sig mod Forbandelsen ved at skjule 
sig for den. Muhammed trak Kappen for Ansigtet, da han 
drog forbi Al-Higr (His. 899, 8; se ovf. S. 71). Da Muham- 
med og de Kristne skulde forbande hinanden for at se, hvis 
Religion der var den bedste, skjulte de Kristne sig for ikke 
at rammes (Agh. X 144, 21 jfr. His. 410; Sur. 3, 54). Man 
kan ogsaa kaste sig ned og lade Forbandelsen glide hen over 
sig, saa den ikke berører En. Dette skete ved den bekendte 
Lejlighed, da Hubajb hang paa Marterpælen og udstødte en 
Forbandelse mod sine Bødler; Abu Sufjån kastede da hastigt 
sin Søn Mu'åwija til Jorden, at den ikke skulde ramme ham. 
(His. 641, 14 ff.; Vaq. 159). En anden Fremgangsmaade er 
det at tilstoppe Ørerne; det gjorde Huwajtib b. 'Abd AVUzzå 
ved samme Lejlighed (Vaq. 159). 'Da Jøderne af Qurajza 
forbandede Profeten, der rykkede frem imod dem, søgte 'Ali 



1 Thompson: The Devils p. 44 ff.; 152 f. 

at hindre, at Muhammed fik det at høre (Vaq. 211)i. Paa 
samme Maade værger man sig mod det onde Blik ved at til- 
hylle sig 2, 

Vi har set, at der er 3 Hovedforestillinger, som ligger til 
Grund for den semitiske Forbandelse: Udstødelse af Sam- 
fundet, Berøvelse af Lykke og Ære, Besættelse. Den 
sidste Betragtning kan være sammenknyttet med en af de to 
andre, som det bl. a. er klart af Exemplerne fra 1 Sam. 14 
og Jos. 7 og af den ovenfor givne Fremstilling af mamit 
Men denne Sammenknytning er ikke absolut nødvendig. For- 
bandelsen kan tilføjes en anden som en Ulykke, uden at den 
sidder i vedkommende som en Besættelse, der smitter. Saa- 
ledes blev Gibeoniterne forbandede, idet de fornedredes soci- 
alt (Jos. 9, 23); men de er ikke derfor farlige for deres Om- 
givelser. Ej h^ler er Jorden besat, fordi den forbandes til 
at bære Torne og Tidsler. I 'Antaras Mu'allaqa Vers 22 
hedder det om en Kamel, at „den er bleven forbandet (luHnat) 
med et mælkeløst, tørt Yver"; men Forbandelsen er her ikke 
skadelig; tværtimod. Kamelen egner sig saa meget bedre til 
at være Ridedyr. En Sammenligning mellem dette Sted og 
det ovf. S. 75 af Lisån citerede Exempel viser, hvor lidet 
man her tør regne med gennemført Konsekvens. — 

Efter at vi har søgt at bestemme Forbandelsens Art, vil 
det have sin Interesse at undersøge de forskellige Betegnelser 
for at bringe en anden ind under den ovenfor beskrevne Til- 
stand. Særhg karakteristisk er her det Hebræiske. 

Her betegner 'drar, som S. 66 vist. Udstødelsen. Særlig 
klart er det paa de to Steder, som da omtaltes. Gen. 3, 14; 
4, 11, fordi det der er forbundet med Præpositionen miriy 
„fra", og det, som Qajn og Slangen udstødes fra, netop er 
det Samfund, hvortil de er knyttede. Denne Opfattelse af 
'årar kan nogenlunde gennemføres for det gi. Tests Ved- 
kommende paa de Steder, hvor Sammenhængen giver nogen 
nærmere Oplysning om dette Begreb. 



1 Naar det Lev. 19, 14 forbydes at forbande en døv, ligger der paa det 
Sted en anden Forestilling til Grund. 

2 Se Exemplerne Reste p. 196. En anden Fremgangsmaade meddeles 
Vaq. 192 Anm. 4. 

Dom. 5, 23 hedder det: ^dru Meroz og dets Beboere, fordi 
de ikke kom til Hjælp. Her er Tale om de israelitiske Stam- 
mer, der har samlet sig og kæmpet for Livet mod Kana- 
næerne. At Forbandelsen mod en liden Stammedel, som har 
holdt sig tilbage, betyder, at den ikke mere skal regnes til 
Samfundet, som den har svigtet, er kun naturligt i. Over- 
hovedet er denne Opfattelse naturlig, hvor der er Tale om et 
Anliggende, der gælder hele Folket. Den, der her ikke vare- 
tager Folkets Interesse, skal ikke regnes som Medlem af det. 
Dette er Tilfældet Jos. 6, 26; den, som genopbygger Jericho, 
der er ødelagt af Israeliterne, er ^årur. Thi han har derved 
vist sig som en Fjende af Israel. Paa samme Maade er det 
Dom. 21, 18 med den, der giver en Kvinde til Benjamin. Og- 
saa 1 Sam. 14, 24 gælder dette Synspunkt, og vi har set, at 
denne Udstødelse tænktes udført ved Døden. Endelig kan 
vi gennemføre dette, hvor der er Tale om, at den, som ikke 
overholder bortten med Jahve er 'årur; thi at overholde For- 
holdet til Jahve er just et Udtryk for at udøve Betingelserne 
for at tilhøre det israelitiske Samfund; saaledes Jer. 11, 3 og 
Deut. 27, 15—26; jfr. Mal. 1, 14. Et Par Steder ligger samme 
Betydning i hvert Fald nær. David siger 1 Sam. 26, 19, at 
hvis Mennesker har opægget Saul imod ham, da er de ''årurim 
for Jahve, thi de har jaget ham bort fra Jahves Land. — 
David befinder sig altsaa selv i den Tilstand, og det er nær- 
liggende, at det just er den, han vil have sine Fjender sat i. 
Jer. 17, 5 hedder det, at den Mand, der stoler paa Menne- 
skene er ''årur: han er som et nøgent Træ paa Steppen og 

oplever intet godt han bor i Ørkenen, i en saltholdig, 

ubeboelig Egn. — Atter er der tænkt paa En, som ikke har 
Samfundets Støtte, og som Ulykken derfor følger. 

^årar kan ogsaa anvendes om den sociale Fornedrelse, 
Udstødelsen af de frie og fuldtberettigede Mænds Lag. Dette 
betyder det Gen. 9, 25, hvor K^na'an erklæres ^årur, idet han 
bliver Træl for sine Brødre, og Jos. 9, 23, hvor Gibeoniterne 
af Josua gøres til Trælle ved Templet. Anvendt over for et 

1 Denne Opfattelse anbefales saa meget mere, som Jahves MaPak op- 
fordrer Stammerne til at udøve det (og ikke f. Ex. siger: ''årur Meroz, 
forbandet er M.). 

Folk som Helhed betegner ^årar Lammelse af Kraft og Ind- 
skrænkning af Antal, Num. 22, 6, over for Dyr og det livløse: 
Ødelæggelse af den Ejendommelighed, hvori dets Væsen be- 
staar, og som gør det nyttigt Gen. 3, 17 siger Jahve at Jor- 
den skal være "årårå for Menneskets Skyld jfr. 5, 29; dette 
forklares 3, 17 f. saaledes, at den skal bære Tjørn og Tidsler 
og være vanskelig at dyrke. Jer. 20, 14 hedder det: 'årur 
den Dag, da jeg fødtes. I det paralelle Sted Job 3, 3 staar 
der ikke ^årur, men jobbed „gaa til Grunde", og det forklares 
nærmere ved, at den skal blive til Mulm og Mørke, udstødt 
af Dagenes Tal. — De Forbandelser, der opregnes Deut. 28, 
retter sig ogsaa mod Kurv og Dejgtrug (V. 17) og Kvæget 
(V. 18); det betyder, at Kurv og Dejgtrug skal være tomme 
og Kvæget mislykkes. 

Ved Siden af 'årar forekommer qillel. De staar sammen, 
om end ikke parallelt. Gen. 12, 3; Ex. 22, 27. Til Qal, Nifal 
og Hifil er knyttet Betydningen „være let" med de to Side- 
betydninger „være hastig" og „være ringe" (som Arabisk 
qalla). Til Pilpel er knyttet Betydningen „ryste". ^ Det bruges 
Ez. 21, 26 om at ryste Orakelpilene. Schwally sætter dette 
i Forbindelse med maqqel, (Trylle)-Stav og finder deri Grund- 
betydningen. Heraf vil han aflede Betydningen „forbande", 
som Ordet har i Pi'el, hvoraf atter Betydningen „være ringe" 
skal afledes. Han jævnfører hermed Arabisk aqsama, men 
det er ikke nogen nøje Parallel, da det ikke betyder forbande, 
og Konsekvensen af Schwallys Antagelse vilde være, at det 
arabisk qalla, som kun betyder „være ringe", var et Laan 
fra Hebræisk. 

Overgangen mellem Betydningen „være ringe" og „for- 
bande" fremgaar af et Sted som 1. Sam. 2, 30: Den, som 
ærer mig, ærer jeg i^^kabbed), men de, som ringeagter mig, 
forringes (af qll). Denne Modsætning til kbd er karakteri- 
stisk for qillel. Betegner 'årar Døden i Modsætning til Livet, 
Udstødelsen af Samfundet, saa betegner qillel Fornedrelsen, 
Berøvelsen af den Ære og Lykke, som man har. Det be- 
tegner altsaa den anden af de S. 76 nævnte Grundbetragt- 



1 Jfr. Buhl s. V. i Ges.-Buhl. 

ninger af Forbandelsen. Denne Betydning bekræfter sig over- 
alt i G.T. F. Ex. Gen. 8, 21 siger Jahve: „Jeg vil ikke mere 
qallel Jorden for Menneskenes Skyld". Dette har han gjort 
ved Syndfloden. Her bruges qallel, fordi der kun er Tale 
om en forbigaaende Skade, medens der Gen. 3,17; 5, 29 er 
Tale om noget blivende. Jes. 65, 20 hedder det (med Buhls 
Ændring af Texten): „Den, som ikke naar de hundrede Aar,. 
gælder som forbandet". Ogsaa her er qll det naturlige Ud- 
tryk, thi det betyder blot, at han ikke naar det Maal af Lykke 
som de andre. P. d. a. S. er Grænsen ifølge Sagens Natur 
ofte flydende mellem 'årar og qillel. Deut. 23, 5 og Jos. 24^ 
9 bruges qll, hvor Talen er om Bile'ams Forbandelse, medens 
Num. 22, 6; 23, 7 har 'årar om det samme. Men Forskellen 
mellem dem udviskes aldrig helt, og ^drar kan i Overens- 
stemmelse med sin Grundbetydning aldrig anvendes med Gud 
som Objekt; man bruger i det Tilfælde qll (Ex. 22, 27; Lev. 
24, 10 ff.; 1. Sam. 3, 13). 

Parallelt med 'årar forekommer qdbab Num. 22, 11. 17; 
23, 11. 13. 27; 24, 10 (Lev. 24, 11. 16 nåqab\ men det fore- 
kommer for sjældent til, at dets Karakter nøjere kan bestem- 
mes. 

Til den her behandlede Gruppe af Ord maa henregnes 
zå'am. Dette oversættes almindeligvis ved „Vrede" og „vre- 
des". Men Ordet betegner ikke nogen Affekt. Det staar 
Num. 23, 7 ^ 'årar, i V. 8 og Prov. 24, 24 ^ qdbab. Da 
Balaq ikke vil opfordre Bile'am til at blive vred paa Israel,^ 
men til ved sit Ord at forringe dets Magt, maa det her om- 
trent betyde det samme som forbande. Salm. 7, 12 staar 'el 
zo'em ^ sofet saddiq\ retfærdig Dommer er imidlertid ikke 
en, som bliver vred, men her i Sammenhængen en, som 
straffer. Forbindelsen mellem „forbande" og „straffe" har vi 
set ogsaa paa arabisk Omraade; z'm synes saaledes at have 
den almindelige Betydning „øve ondt imod", enten ved Ord 
(Forbandelse) eller ved Handhng (ev. Straf). Saaledes staar 
det overalt i G. T., hvor det forekommer som Verbum: Jes. 
66, 14; Mik. 6, 10; Zak. 1, 12; Mal. 1, 4; Prov. 22, 14; 24, 
24; 25, 23 (ogsaa her vil man kunne gengive niz'amim ved 
„nedslagne", „bedrøvelige", som dem, der har været Gen- 

stand for ondt, i Stedet for „vrede", hvorved Nifal vilde faa 
samme Betydning som Qal.); Dan 11, 30. — Substantivet 
za'am forekommer undertiden parallelt med 'af og q^s^f, der 
betyder Vrede (som Lidenskab): Jes. 10, 5. 25; Jer. 10, 10; 
Nah. 1, 6; Hab. 3, 12; Sef. 3, 8 ^ Salm. 69, 25; Salm. 102, 
11, eller med 'ebrå\ Ez. 21, 36; 22, 31, men kun paa Steder, 
hvor der er Tale om, at denne Vrede giver sig Udslag i 
Straffedomme og Ødelæggelse. Dan. 8, 19; 11, 36 Qfr. Jes. 
26, 20) betegner det ligefrem Ødelæggelsen, Straffedommen. 
Der er saaledes intet af disse Steder, der gaar helt ud over, 
hvad der ligger i Verbet. Jeremja klager: Jeg sad ikke i 
muntres Lag, men alene, tvungen af din Haand, thi du fyldte 
mig med za'am (Jer. 15, 17). Dette betyder næppe: du gjorde 
mig vred; thi Jeremja er ikke vred, men ulykkelig; V. 15 
hedder det, at han bærer Forsmædelse, V. 18, at hans Smerter 
overvælder ham; V. 17 forstaas da bedre saaledes: du fyldte 
mig med Forbandelse, Ulykke, som det hedder Salm. 38, 4: 
der er intet sundt paa mit Legeme p. Gr. a. din za'am. 

Som Verbet Num. 23, 7. 8 bruges om den udtalte Forban- 
delse, saaledes ogsaa Substantivet, Hos. 7, 16: Deres Høv- 
dinger falder for Sværdet mizza'am Honåm, d. e. p. Gr. a. 
de Forbandelser, de udstøder, i Saaledes ogsaa Jes. 30, 27, 
hvor Jahve aabenbarer sig i flammende Vrede og i Skyer, 
„hans Læber er fulde af zd^am^ hans Tunge er som en for-, 
lærende Ild." Man plejer at forstaa za'^am om Skum, der 
staar ham om Munden af Lidenskab. Bedre er det at gen- 
give det ved: Forbandelse, thi da kommer Parallelismen med 
„den fortærende Ild" først til sin Ret. 

Nær ved zå'am ligger gd'ar. Det bruges om at udskælde 
og tilrettevise. Gen. 37, 10; Rut 2, 16; Prov. 13, 1; 17, 10; 
Koh. 7, 5, endog med Bibetydning af det velvillige, men 
ofte anvendes det nærmest i samme Betydning som zå'am. 
Saaledes i Forbandelsesf ormelen Zak. 3, 2: Jig'ar Jahve 
b^ka ha-såtån „Jahve forbande dig. Satan!" Derfor kan det 
staa parallelt med Ord, der betyder ødelægge, Salm. 9, 6. 
Saaledes bruges det, navnlig med Jahve som Subjekt, Jes. 

1 Z6 l(tgåm „det er deres Spot" opfatter man bedst som en Glosse, 
der udlægger det omtalte Udtryk. 

17, 13; Mal. 3, 11 (med Græshopper som Objekt); Nah. 1, 4 
(Havet Objekt); Salm. 18, 16 (= 2 Sam. 22, 16); 68, 31; 106, 
9; 119, 21 o. fl., med Mennesker som Subjekt, Jes. 30, 17. 
Overensstemmende hermed forekommer det afledede migreret 
i Parallelisme med m^erd, Substantivet til 'årar. 

Tilbage staar 'ålå. Forskellen mellem dette og ^årar bliver 
klar, naar man tager i Betragtning, at det ikke kan forbindes 
med min, ja ikke engang forekommer med ydre Objekt; 
^årar og qillel henholder sig væsentlig til Forbandelsens Vir- 
kemaade: den Tilstand, Personen kommer ud af, og den, han 
kommer ind i. Men ^ålå betegner Ulykken som en selvstæn- 
dig Størrelse, som den sidder i En, og som den virker paa 
sine Omgivelser. Det er saaledes det hebræiske Begreb, der 
kommer det assyriske mamitit nærmest, og som forsaavidt 
kan gengives ved Besættelse. Den er et skadeligt Stof, der 
kan have Sæde i Mennesket, Num. 5, der kan „fortære" et 
Land, saa dets Agre visner, Jes. 24, 6; Jer. 23, 10, jfr. Zak. 
5, 3. Den kan derfor undertiden fremstilles under en Form, 
der nærmer sig det personlige, idet det hedder, at den lurer 
paa En, Deut. 29, 19. Verbet betyder at udtale (d. e. frem- 
bringe) en saadan 'ålå (Dom. 17, 2; 1 Sam. 14, 24; 1 Kg. 
8, 31 = 2 Chr. 6, 22; Hos. 4, 2; 10, 4; Joel. 1, 8 (?) er de 
eneste Steder, hvor det forekommer som Verbum). 

I Arabisk indeholder la'ana alle de Nuancer, som ud- 
trykkes ved disse forskellige hebræiske Verber. Men der findes 
mange synonyme Udtryk. Man siger qabahahu Ildhu (Agh. 
VIII 29, 8 jfr. XVI 16, 7) „Gud gøre ham grim, afskyelig", eller 
lahd egl. afbarke (His. 804, 9; 805, 14), eller qdtalahu Ildhu 
„Gud bekæmpe ham", hvilket betyder det samme som den 
kendte babyloniske Formel: En Fjende af Marduk er den, der 
osv. Endvidere er der en hel Række Betegnelser for at ud- 
tale en Forbandelse mod en anden: sabba, ramd, satama, 
qadafa, ta'ana'^. Hvor vanskeligt det er at erkende Nuan- 
cerne mellem disse Udtryk, kan ses af, at Lisån forklarer 



1 Den Forskel, som Gunkel (Schopfung und Chaos, p. 59, Anm. 2) vil 
hævde mellem Brugen af Ordet med Jahve og med Mennesker som Subj., 
lader sig kun delvis gennemføre. 

2 Jfr. Goldzihers Behandling af Forbandelsen i hans Abh. I. 

6 

satama ved en styg Tale, dog uden qadf, medens samme 
Lexikon XI p. 184 siger, at taqådafat er det samme som 
tasåtamat. 

Forbandelsen er efter muslimisk Opfattelse at betragte som 
en Bøn til Gud. Det samme Ord, som betegner Bøn, du'^åy 
betyder ogsaa Udtalelse af en Forbandelse. Efter sin op- 
rindelige Karakter har Forbandelsen imidlertid virket ved sin 
egen Kraft. Forklaringen herpaa er allerede antydet: Ord og 
Sag hører saa nøje sammen, at man ved Udtalelsen af noget 
ondt til en Mand bringer ham i Berøring med Sagen selv. 

Man vil derfor heller ikke altid med Rette kunne betegne 
Forbandelsen som et virkekraftigt udtalt Ønske. Siger man 
til En: „Du er en ædel Mand!" da har man derved faktisk 
forøget hans Ære. Naar Jahves Mal'ak Dom. 6, 12 siger til 
Gideon: Jahve Hmka, betyder det ikke just: „Gid Jahve vil 
være med dig", men „Jahve er med dig", d, e. du er en 
„Lykkemand"!. V. 13 viser ogsaa, at Gideon har forstaaet 
det saaledes, thi han svarer, at dette strider mod de faktiske 
Forhold. Paa samme Maade siges der i Tiltale til Muhammed 
His. 806, 4: Hjælp os, hadåka lldhu^ d. e. Gud har retledet 
dig. Faktum konstateres til Profetens Pris. — Denne Kon- 
statering af et Faktum, som samtidig forstærker dette Fak- 
tums Realitet, gælder nu ogsaa, hvor der er Tale om noget 
ondt. Det er tydeligt i Formelen la abd laka. Nægtelsen 
la med Accusativ uden Nunation betegner ikke noget Ønske, 
men den absolute Negation: Du har ingen Fader d. v. s. din 
Moder er en Skøge, og du selv altsaa ikke en fri, ædel Mand 
af ren Herkomst. Ved at udtale noget saadant over for en 
Mand berøver man ham noget af hans Ære; deri bestaar 
Forbandelsen. 

Ud fra denne Opfattelse af Forbandelsen er det muligt at 
forstaa, at Araberne benytter Perfektum for at udtrykke den^. 
Ham. 72 infra bemærkes det, at man kan sige til et Menneske: 
Du er gaaet til Grunde! selv om det faktisk ikke gaar til 



1 Jfr. Formelen: berukim ''att^m l^ -Jahve 2 Sam. 2, 5. 

2 Weil forbinder i sin Oversættelse fejlagtig dette med det følgende. 

3 Endog med qad Ham. 252, V. 1. Med denne Brug kan sammenlignes 
det hebræiske „profetiske Perfekt". 

Grunde. Saaledes sagde Malik b. 'Auf Ål-Nasri, da han saa 
de troendes Hær nærme sig Hawåzinstammen: „Hawåzin er 
gaaet til Grunde, herefter gives der ingen Hawåzin!" Malik 
udtrykker ikke noget Ønske, men konstaterer en endnu ikke 
fuldbyrdet Kendsgerning; men hvad Betydning en saadan 
Konstatering kan have, viser et analogt Exempel: Da Dimam 
b. Ta^aba har været hos Profeten, siger han til sine Stamme- 
fæller: „Al-Låt og Al-'Uzzå er gaaet til Grunde!" hvortil de 
svarer: „Saa sagte, Dimam! tag dig i Agt for Spedalskhed, 
for Elefantiasis og Besættelse". (His. 944, 11 f.). Dimam har 
ved sin Udtalelse forbandet vedkommende Guder, hvad de 
ventes at ville reagere imod. Det er umuligt at afgøre, om 
disse Guders Undergang er Genstand for Dimams Ønske 
eller ej. Selve Konstateringen af deres Undergang er en 
Forbandelse. . 

Paa samme Maade som det arabiske Perfektum bruges det 
hebræiske Participium. Man siger: 'årur den Mand, som gør 
dette . . . Saaledes Jos. 6, 26: ^årur den Mand for Jahve, som 
giver sig til at genopbygge denne By (Jericho). Dette maa 
ikke opfattes som et Ønske, men er rent beskrivende: i samme 
Øjeblik som en Mand opbygger Byen, er Prædikatet 'årur 
hæftet paa ham, og han er under Forbandelsen, saaledes som 
det ogsaa skete med Chiel, der mistede sin Søn, da han vilde 
opbygge Byen (1 Kg. 16, 34). Ved samme Udtryk hæftedes 
Forbandelsen 1 Sam. 14, 24 paa den, som nød nogen Spise, 
og vi har set, at Forbandelsen ramte Jonatan i samme Øje- 
blik, som han spiste. Paa lignende Maade er Udsagnene 
Deut. 27, 15 ff. og Jer. 11, 3 at forstaa^: saa snart En ved 
sin Handling bliver den i disse Udsagn karakteriserede Per- 
son, er han forbandet. Forskellen mellem disse Steder og et 
Sted som Jer. 17, 5 er kun, at paa dette Sted er der Tale om 
en faktisk forhaandenværende Person, paa de andre Steder 
kun om „idealt" existerende Personer. Derfor kan dette 
Participium fortsættes med det rent beskrivende perfectum 
consecutivum. Jer. 20, 16. Den Ændring til Jussiv, som man 



1 Jfr. Num. 22, 6: Den, du velsigner, er velsignet; den, du forbander, 
er forbandet; Gen. 27, 29. 

her plejer at foretage, er kun nødvendig under Forudsætning 
af den moderne Opfattelse af Forbandelsen som et Ønske. 

Denne reale Kraft, som Udtalelsen af en Forbandelse har, 
giver den dens store Betydning. Man kan ved den efterstræbe 
sin Næstes Liv, Job. 31, 30. Derfor er der hos Israeliterne 
Dødsstraf for at forbande sine Forældre, Ex. 21, 17; Lev. 20, 9, 
jfr. Prov. 20, 20; 30, 11. Den samme Straf tiltænker Abisaj 
Sinti, fordi han forbander David, 2 Sam. 19, 22, en Straf, som 
David ikke vilde udøve i Øjeblikket, men som han paa Døds- 
lejet overlod sin Søn at fuldbyrde, 1 Kg. 2, 8, jfr. Ex. 22, 27; 
Jes. 8, 21. Ved Siden af Forbandelsen af Kongen nævner 
Jes. 8, 21 Forbandelsen af Gud som Udtryk for den højeste 
Fortvivlelse. Ogsaa det er forbudt. Ex. 22, 27, og straffes med 
Stening, Lev. 24, 10 ff. Den, som gør sligt, har nemlig der- 
ved sat sig selv uden for Samfundet. Job. 2, 9 synes Døden 
at være den direkte Følge deraf. 

Forbandelsen egner sig saaledes fortræffeligt som Kamp- 
middel. Paa assyrisk Grund møder vi den Forestilling, at 
Templets Fald var en Følge af Fjendens Forbandelse i. Saa- 
ledes anvendte Moabs Konge Forbandelsen mod Israeliterne, 
Num, 22 ff., og hos Araberne var Forbandelsen et staaende 
Led i Kampen 2. 

Det israelitiske Forbud mod Forbandelse af Forældre (hvor- 
med iøvrigt kan sammenlignes Sur. 17, 24) har en Parallel i Islam 
hvor Forbandelsen af en troende er forbudt (Lisån XVII p. 
136). Derfor hedder det: Den rette Muslim er den, for hvis 
Tunge og hvis Haand de troende er sikre (Buch. I 11). End- 
videre forbydes det at smæde en andens Fædre og Mødre. 
Ifølge en Overlevering sagde Profeten til Abu Darr: „Du er 
en Mand, i hvem Hedenskabet sidder", fordi han smædede 
en andens Moder. Abu Darr svarede, at saaledes plejede 
man at besvare Forhaanelser^. — Det ses ogsaa Agh. VIII 



1 Se Schollmeyer: Der Istarhymnus i M V G. 13 p. 5 (Vers 28). 

2 Goldziher: Abh. I p. 28 ff.; jfr. de parallele Udtryk His. 829, 17: 
sabåb 'aw qitåPaw higå. Til den i Arabisk hyppigt forekommende Sammen- 
ligning mellem Forbandelsen og Pile jfr. i G. T. Jer. 9, 2. 7; Salm. 57, 4; 
sidste Sted kaldes Tungen ogsaa en sleben Kniv, jfr. Salm. 52, 4. 

3 Muslim-Nawawi IV (Kairo 1283) p. 113. 

103, at det er strafbart at udsende Spottedigte mod En (higå), 
Al-Sammåh anklages af Sulajm for at have gjort dette, men 
frir sig ved en jesuitisk Ed. P. d. a. S. nægter Ma'mun at 
dræbe Di'bal, om hvem Abu Sa'd angiver, at han har udtalt 
higå mod Chaliferne, Agh. XVIII 54, 11 ff. Nutildags bødes 
der for en Forbandelse med 300 megidy (Jaussen 228). 

Det fremstilledes ovenfor, at det i hvert Fald ikke altid 
stemmer med Forbandelsens Karakter at betragte den som 
et Ønske. Dette bekræftes ved, at dens Virkning er uafhængig 
af den forbandedes Vilje — ligesom Velsignelsen, Gen. 27, 
33. 36 f.; Num. 23, 6 ff. Den maa finde sit Maal, naar den 
engang er udtalt. Paa et mere sekundært Standpunkt, hvor 
den Forestilling kommer frem, at Forbandelsen kun rammer 
den, der fortjener det, opstaar derfor det Problem, hvad der 
i saa Fald bliver af den udtalte Forbandelse. Forskellige 
islamiske Overleveringer løser dette paa forskellig Maade^. 
Den ene, som tillægges Abu Dardå og Ibn Mas^ud, gaar ud 
paa, at Forbandelsen i saa Fald rammer den, der har udtalt 
den 2. Derfor advares der imod at spotte nogen, at det ikke 
skal falde tilbage paa En selv 3. En anden Tradition, der og- 
saa tillægges Ibn Mas'tJid, hævder en Opfattelse, som er mere 
bekvem, nemlig at Forbandelsen i saa Fald rammer Jøderne: 
„Naar flere Mænd forbander hinanden, og den ene af dem 
udstøder en Forbandelse mod den anden, farer Forbandelsen 
mod den af dem, som fortjener den; men hvis ingen af dem 



1 Prov. 26, 2 bemærker, at en saadan Forbandelse ikke rammer. 

2 „Jeg hørte Profeten sige: Naar Mennesket udstøder en Forbandelse, 
stiger den op til Himlen, og Himlens Porte lukkes for den; derpaa farer 
den ned til Jorden, og Jordens Porte lukkes for den. Saa søger den til 
højre og til venstre, og naar den ikke har fundet Adgang, vender den sig 
til den, som den blev udstødt imod, hvis han har fortjent den. I modsat 
Fald vender den sig mod ham, som har udtalt den" (Abii Dardå). — „Jeg 
hørte Guds Profet sige, at Forbandelsen, naar den rettes imod En, retter 
sig mod ham, og hvis den finder Vej til ham eller Adgang hos ham, gaar 
den ind i ham; men i modsat Fald farer den til sin Herre — Han er op- 
højet og mægtig — og siger: „Min Herre, N. N. har rettet mig mod N. N., 
men jeg har ikke fundet Vej og ikke fundet Adgang hos ham, hvad be- 
faler du mig da?" Han siger: „Far tilbage til det Sted, hvorfra du er 
kommen!« (Ibn Mas'fid). Efter Texten hos Goldziher: Abh. I p. 118. 

3 Goldziher: Abh. II p. 9 (Kitåb al-mu'ammarin XI). 

fortjener den, farer den mod Jøderne, som skjuler, hvad Gud 
— hans Navn er ophøjet — har aabenbaret" i. 

Vi ser her, hvorledes Forbandelsen kan afledes fra den, 
den er rettet imod, og styres mod en anden. Paa dette Fæno- 
men gives der flere Exempler. Da Habbår b. Al-Aswad har 
været Genstand for en Forbandelse, afværger Profeten den, 
idet han siger: „Forbandet er den, som har forbandet dig, 
Habbår!" (Scoliet til His. 467, 2). Da Umm Mistah snublede, 
hvilket betyder, at en Forbandelse er paa Færde (se S. 66), 
sagde hun: Mistah er snublet! (His. 733, 11; Buch. III 105 
infra). Forbandelsen er derved overført paa ham, hvad han 
har gjort sig fortjent til ved at bagtale ^Aisa. Da Abu Håritas 
Muldyr snubler, siger hans Broder, som ledsager ham: „Den 
fjerne 2 er snublet!" hvormed han mente Profeten. Men Abu 
Hårita drager strax Forbandelsen bort fra Profeten igen ved 
at sige: „Nej, du er snublet!" (His. 401). I vore Dage af- 
værger Beduinerne en Forbandelse over en Hest ved at 
gennembore en Hane saaledes, at dens Blod flyder paa He- 
sten (Jaussen 265). 

I G. T. forekommer ogsaa denne Afledning af Forbandelsen. 
Da Jakob frygter for, at hans Fader skal opdage hans Be- 
drageri og forbande ham, siger Rebeka: „Din Forbandelse 
rammer mig!" Gen. 27, 13, hvorpaa Jakob uden Frygt gaar 
til sin Fader. Kvinden fra Tekoa siger til David: „Mig og 
mit Fædrenehus rammer Skylden {'dwon, ni. for uhævnet 
Drab), men Kongen og hans Trone er fri, 2 Sam. 14, 9. — 
En anden Maade at afværge Forbandelsen paa er at neutrali- 
sere den ved en Velsignelse. Dette finder Sted Dom. 17, 2, 
hvor Mikas Moder værger ham mod den Forbandelse, hun 
har udtalt, ved at sige: „Velsignet af Jahve (eller for Jahve) 
er du, min Søn!" Da Suråqa forfulgte Muhammed paa Vejen 
til Medina, forbandede denne ham, hvorved hans Hest snub- 
lede. Paa Suråqas Bøn ophævede Profeten Forbandelsen 



1 Goldzihers Text Abh. I p. 118; Lisån s. v. la'^ana. 

2 „Den fjerne", al- (f bad betyder efter den ovenfor S. 63 ff. givne Frem- 
stilling „den forbandede". I Islam er derfor „den fjerne" (= al- la'^iti) at 
opfatte som Djævelen. Paa den Maade bør man forstaa de af Goldziher: 
Abh. I p. 39 anførte Exempler. 

ved at udtale en Velsignelse over ham (Buch. III 41 i. m.). 
— Saaledes er de Mennesker, der selv følges af „Velsignelse" 
et Værn mod Forbandelsen. Som „Lykkemænd" udstraaler 
de deres Lykke og hindrer derved Forbandelsens Virkninger. 
Paa denne Maade vil man sikkeit bedst kunne forstaa den 
bekendte Hilsen til de forislamiske Konger: ^abaita l-la'na 
(f. Ex. Agh. X 26, 11; Ham. 93 i. m. 101; Nåbiga 3, 1; 5, 48; 
17, 14). Den forklares Ham. 101 saaledes i muslimisk Aand: 
„Lad være at ville en Sag, hvorved du paadrager dig en 
Forbandelse". En Hilsen til en Konge skal imidlertid ikke 
være en Formaning til at være from, men en Hyldest. Det 
bliver den, naar vi ikke opfatter Verbet som ønskende, men 
oversætter: Du afværger Forbandelsen! d.v. s. du er en Lykke- 
mand, der. fordriver Forbandelsens Virkninger. Hilsenen be- 
tyder altsaa det samme som „Jahve er med dig" Dom. 6, 12. 
Til Forbandelsesudtalelsens Form er der knyttet forskellige 
Ejendommeligheder. Ligesom Velsignelsen har den ofte ryt- 
misk Form, Jos. 6, 26; His. 641, 12^. Beslægtet hermed er 
Sansen for Ordspil i Formelen. Ibn Qami'a forbandes, idet 
der siges 'aqma'ahu llåhu (Gud gøre^ ham lille. His. 573, 10; 
Vaq. 117), Qarib med Formelen lå qarrabahu Ildhu (Gud 
bringe ham ikke nær. Tab. II 91, 12), og da Muhammed nær- 
mer sig Hajbar, siger han : harabat Majbar (øde vorde Hajbar), 
His. 757, 11. — En anden Ejendommelighed er Omskrivningen 
enten af den forbandedes Navn eller af Forbandelsens Ind- 
hold. Det første finder f. Ex. Sted, naar man siger „den 
fjerne" for Navnet^, som His. 401, 17. Af Omskrivningen 
for Forbandelsen selv findes der utallige Nuancer. Man siger, 
naar man vil En til Livs: „Din himmelske Hustru savne ikke 
sin Mand" (Vaq. 131), nemlig idet vedkommende falder, eller: 
„Maatte hun klippe sit Haar" {Hud. 29, 2 jfr. Reste 181) d. e. 
miste sine Paarørende. Ofte er disse Omskrivninger dunkle 
og vanskelige at tyde. Al-'Iqd Al-farid p. 255 opregner 
saadanne Formler: „Dens Mund for din Mund" d. e. Jordens 



1 Jfr. Goldziher: Abh. 1 p. 72. 

2 Jeg søger ikke i Overs, at efterligne det arabiske Forbandelsesperfect. 
^ Om Betydningen af dette se S. 86 Anm. 2. 

Mund skal røre ved din Mund, ni. idet du falder for Fjenden, 
„I din Mund Sten og i din Mund Grus"i betyder det samme, 
„Hans Ansigt komme til hans Side" — ni. idet han ligger 
krum og slagen. „Af dine Siders Værn faa du ikke Bestand" 2, 
„Allah overskære hans Hælsene og hans Hals". Andre 
Formler anføres i Al-Mustatrap : „Allah lade dig hverken 
beholde Øjenhaar eller Negle" d. v. s. Øje eller Haand. „AUåh 
hugge ham i smaa Stumper, hakke ham smaat og sprede 
hans Rester til alle Sider!" „Din Familie begræde din Død 
og arve dine Ejendele" o. a. 

Undertiden udelader man selve den egentlige Forbandelse, 
Saaledes nævner 'Iqd Formelen: „Til Hænderne^ og Mun- 
den — !" (nemlig: komme Ulykken), eller man siger 'alajja 
wa'alajja „mig ramme, mig ramme — !" (Tab. III 188, 6). 
Hertil svarer det hebræiske koh Ja'as^h flohim w^koh josif 
„saaledes gøre Elohim, og saaledes fortsætte han", hvortil 
Salm. 120, 3 byder Varianten må fitten l^ka umå josif „hvad 
gøre „han" dig og hvad fortsætte „han" (eller man læse med 
LXX Passiv) 5. — Denne Sky for at udtale Forbandelsen selv 
har sin naturlige Grund i dennes Farlighed. I G. T. giver det 
sig ogsaa Udslag i, at man eufemistisk siger „velsigne", hvor 
man mener „forbande"; saaledes 1 Kg. 21, 10. 13; Salm. 10, 3; 
Job. 1, 5. 11; 2, 5. 9^. Hermed kan jævnføres Brugen af „ren" 
for „uren". Lev. 4, 12. 

Det er allerede omtalt, at man ofte forbander En gennem 
hans Slægt. Dette er mere end en Formsag; thi til Slægten 



1 Jfr. Ham. 103, 21 og Udtrykket taribat jadåhu „hans Hænder komme 
i Støvet«. 

2 Saaledes forklares i *Iqd min kalaH gånibajka lå labbajka. Hvad 
Meningen er med lilmunhann awlad (?), ved jeg ikke. 

3 Atimad Al-Absihi: al Mostatraf tråd. par. G. Rat. II p. 699. Den 
arab. Text staar mig ikke til Raadiglied. 

4 Jfr. Sur. 111, 1. 

5 Goldziher anfører som arabisk Parallel hertil fa'^ala llåhu bifii wa/a^ala 
Tab. II 1059, 11; III 556, 8; men i denne Formel er der næppe noget 
underforstaaet; tlii fa^ala bi betyder her snarest „gøre det af med" jfr. 
p. 1054, 14. 

c Jfr. Grunbaum i ZDMG XXXI p. 354. Det samme gøre Beduinerne, 
naar de siger „Allah gøre dit Ansigt hvidt", hvor de mener „sort" (Jaus- 
sen 202), jfr. Fischer i ZDMG. 1911 p. 53 Anm. 

er Personens Liv og Ære kn5^et. „Du Søn af en Hund" er 
et Udraab, som daglig høres i Orienten den Dag i Dag som 
for Hundredaar siden, og som er blevet saa forslidt, at det 
knapt mere gælder som en egentlig Forbandelse i. Men en 
virkelig Forbandelse af en Persons Fader tages meget alvor- 
ligt. J au SS en (p. 213 f.) fortæller om en Beduin, der havde 
slaaet en anden halvt ihjel og søgte Besk3rttelse hos den mæg- 
tige Muhammed ed-Diåb. Da Voldsmanden en Dag gik forbi 
den mishandledes Telt, udstødte denne en Forbandelse mod 
ham: „Gud forbande din Fader!" Den saarede maatte bøde 
for denne Forbandelse ved at frafalde sine Krav paa den an- 
den; og endda skete det kun ved Ædelmodighed fra Muham- 
meds Side. Han kunde have ødelagt vedkommendes Hus for 
at hævne den, der var i hans Beskyttelse. Ofte rettes For- 
bandelsen mod Moderen. Saaledes paa det oftere anførte 
Sted 1 Sam. 20, 30. Man siger: „Du Søn af en uomskaaren^ 
Kvinde" (Reste 176). 'Abbas haanes med, at han er „Søn af 
en Kvinde, der pattede Faar", d. v. s. var Slavinde (His. 
858, 17). 

En Forbandelse har større eller mindre Virkekraft efter som 
det er en Person med flere eller færre aandelige Kræfter^ 
der udtaler den. Balaq lader Bileam hente for at forbande 
Israeliterne, thi han havde et særligt Ry for sin Forbandel- 
sesevne. Dette har ikke været noget usædvanligt, for der er 
fast Betaling for det (Num. 22, 7); af Job 3, 8 synes det at 
fremgaa, at „Dagforbandere" dannede et Slags Laug.^ 

Elisas Forbandelse af Drengene, som gør Nar ad ham,* har 
strax til Følge, at der kommer nogle Bjørne og fortærer dem^ 
2 Kg. 2, 24 jfr. 6, 18. — Hos Araberne høres ogsaa om 
Mænd, der udmærker sig særligt i den Retning. Saaledes 
Sa'd b. Abi Wakkås (Reste 248). Men den store Mester i 



1 Hvorlidt denne Formel nutildags betyder ses af, at en Fader kan sige 
til sin egen Datter: „Du Datter af en Hund, du Datter af en vantro, du 
Datter af en Englænder!" Snouck Hurgrohje: Mekkanische Sprichworter 
p. 11. 

2 Jfr. hertil 1 Sam. 17, 26; Jos. 5, 9. 

3 Gunkels Læsning af jom som jåm (Schopfung u. Chaos p. 59) er ikke 
tilstrækkelig begrundet. Hans Overs, af ^årar ved bezaubern lader sig 
heller ikke forsvare. 

Forbandelsen er Profeten selv, skønt han fralagde sig at være 
en la''dn. „Den Profeten forbander, ham forbander Allah", 
hedder det His. 989, 9. Ved hans Forbandelse snubler en 
Forfølgers Hest, Buch. III, 41. Han forbander Nadr b. Al- 
Hårit, der har skrevet det Dokument, hvorved hans Slægt 
exkluderes; og strax visner nogle af Nadrs Fingre, His. 230, 
18. Denne Evne kunde blive ham generende, som da han i 
Hidsighed raabte til 'Aisas Frigivne: „Allah afhugge din 
Haand!", hvorpaa Haanden strax hang og dinglede. M. bad 
da Allah regulere hans Evne saaledes, at Forbandelsen for- 
vandledes til Velsignelse, hvis han rettede den mod en troende 
(Vaq. 234). Ofte sendte Profeten sine Fjender i Døden ved 
en Forbandelse. Abu Gahls og tre andre fremragende Høv- 
dingers Fald ved Badr skyldtes en Forbandelse, M. udstødte 
mod dem engang i Mekka (Buch. III, 22 supra). Paa samme 
Maade forholdt det sig med Uqba b. Abi Mu'ajz, der havde 
digtet Spottevers mod ham og ligeledes faldt ved Badr (Vaq. 
58). De to, der saarede ham ved Uhud, døde samme Aar 
som Følge af hans Forbandelse (Vaq. 117). Muhallam b. 
Gutåma døde 7 Dage, efter at Profeten havde forbandet ham 
(His. 989, 2). Forbandelsen er her styrket ved at gentages 3 
Gange). Profeten plejer derfor at indlede sine Slag med en 
Forbandelse af Fjenden. Til de Ting, mod hvilke Allah har 
værnet de troende, hører, at „eders Profet forbander eder, 
saa I dør".i Samme Kraft har hans Velsignelse. En saadan 
udtaler han over en træt Kamel, der da strax faar Kræfter og 
løber hurtigere end de andre (Buch II, 240). 

Ogsaa almindelige Mennesker faar under visse Omstændig- 
heder en særlig Evne til at tale virkekraftige Ord. Saaledes 
i Dødsøjeblikket; dette gælder Hubajb, da han hang paa 
Marterpælen og forbandede sine Bødler (His. 641, 14 f.; 642, 
4; Vaq. 159; jfr. S. 75). I G. T. har vi ingen Exempler af 
denne Art, men dertil svarende Exempler paa Velsignelser, 
udtalt af den døende eller den, der nærmer sig Døden (Gen. 
27, 10 ff.; 47, 7. 10; 48, 8 ff.; 49, 1 ff.). Derfor tillægges der 
ogsaa den døendes Paalæg særlig Vægt (1 Kg. 2, 1 — 9; His. 



1 Se Goldziher: Die Zahiriten, p. 33, Anm. 2. 

832, 11). — En lignende Vægt tillægges der den fødende 
Kvindes Ord (1 Sam. 4, 21); man tager omen af, hvad hun 
siger, naar hun føder, og opkalder Barnet derefter (Gen. 29, 
32 ff.; 35, 18). 

Den Kraft, som Manden behøver til Forbandelsen, kan han 
faa meddelt af Stedet, som han udtaler den paa. Derfor er 
det ikke ligegyldigt, hvor en Forbandelse udtales. Da Bileam 
ikke kan forbande Israeliterne fra Bamot-Ba'al, opfordrer Ba- 
laq ham til at prøve et andet Sted, først paa Pisga (Num. 23, 
14), saa paa Pe'or (23, 28). Forbandelsen mod en uopdaget 
Forbryder foretages foran Alteret (1 Kg. 8, 31). — Den ob- 
ligate Forbandelse, som under Umajjaderne udstødes mod 
'Ali, fandt Sted i Moskeen (f. Ex. Tab. II, 12, 4 f.; Agh. X, 
107, 31). Samme Sted foretages den gensidige Forbandelse, 
som Ægtefæller ved Beskyldning for Utroskab udtaler mod 
hinanden, hvorom der senere vil blive Tale (Buch. I, 117 i. m.). 
En lignende Forestilling ligger til Grund, naar man ved Ud- 
talelsen af en Forbandelse vender sig mod Ka'baen som 
qibla\ saaledes gør Profeten Buch. III, 55 infra; og saaledes 
gjorde 'Abdallåh b. 'Umar og nogle Higazenere, idet de for- 
bandede Zijåd (Tab. II, 158, 20). Det virkede imidlertid paa 
den Maade, at Abdallåh fik en Byld paa Fingeren. 

Den samme Kraft, som Stedet besidder til Stadighed, frem- 
bringes ved Ofret for en kortere Stund (jfr. S. 261). Derfor 
forekommer Forbandelsen i Forbindelse med Ofring Num. 22, 
40; 23, 14. 29 f. 

Som Stedernes Kraft er forskellig, saaledes Tidernes. Mu- 
hammed forbandede sine Fjender i Tilslutning til Gudstjene- 
sten i Fastemaaneden Ramadan, som var særlig egnet der- 
til, i 

Man kan forbande ved Handling, ikke blot ved en Ud- 
talelse. Naar Mænd har vist sig fejge og man derfor vil be- 
røve dem deres mandlige Ære (jfr. S. 65), sker det ikke 
blot ved, at man siger til dem: I er ingen Mænd, men ogsaa 
ved, at de behandles som Kvinder. De Mekkanere, der viste 
sig fejge ved Uhud, sminkedes af de meddragende Kvinder, 



1 Goldziher i Festskriftet til Noeldeke I, p. 323; jfr. Abh. I, p. 32. 

som var de selv Kvinder (Vaq. 128). Umm Ajmån kastede 
Jord i Ansigtet paa dem, tog Sværdet fra En af dem, og gav 
ham en Ten i Haanden i Stedet (Vaq. 129). Det fortæl- 
les, at naar en Mand blandt Banu-1-Hårit viste sig fejg, til- 
slørede Kvinderne sig ikke for ham (Ham. 25, 4 f.). 

Man har bestemte Gestus til at bibringe En Forbandelsen. 
Jes. 57, 4 omtaler Spot ved at spærre Munden op og række 
Tunge; 58, 9 nævner „at pege Fingre". ^ At pege paa Ens 
Baghovede er det samme som at erklære ham for en For- 
ræder, hedder det Ham. 626 (Scol. til Vers 2). Profeten pe- 
ger paa tre af sine Fjender i Mekka, hvilket har Døden til 
Følge (His. 272, 14 f.); da han peger paa Gudestøtterne i 
Ka'baen, falder de (His. 825, 3 f.). Denne Gestus er bevidnet 
paa mange Steder i den arabiske Litteratur, af hvilke Gold- 
ziher har sammenstillet en Del.^ Den kan foretages med hele 
Haanden eller med Fingeren. ^ Det er tidligere fremstillet, 
hvorledes den enes „Potenser" overføres til den anden ved 
Berøring. Ved Udstrækning af Haand eller Finger opnaar 
man det samme som ved den direkte Berøring. Man kan 
saaledes paadrage sig Besættelse ved at pege paa noget, 
hvorfra Besættelsen udstrømmer; saaledes i Surpu II, 7. 88;* 
III, 16.'' Paa den anden Side kan man da overføre Forban- 
delsen ved at pege saa vel som ved at berøre. Efter Om- 
stændighederne kan man naturligvis ogsaa paaføre sig Vel- 
signelse ved, at der peges paa En. Det hedder i en Be- 
sværgelse: „Lad den Mand, jeg berører, være lykkelig . . . ., 
lad der blive peget paa min Ryg med en lykkeligs Finger.*^ 
Saaledes forstaar vi, at Fingerpegning kan finde Sted baade 



1 Det staar parallelt med „daarlig Tale" p. d. e. S. og motå p. d. a. S. 
Boissier (Proceedings of the Soc. of Bibi. Archæology 190i, p. 130) vil 
gengive dette Ord ved „Tryllestav" ell. lign. Andre ændrer det til muttå, 

2 ZDMG. I, 495 f.; Noeldekefestskriftet, p. 320 ff. 

3 Denne kaldes endog al-da"å og al-sabbaba, Lisån XVIII, p. 283. 

4 iibåna taråsu. 

5 qåtå taråsu; her kommer Forbandelsen af at pege paa Ild. Profeten 

forbød at pege paa Lynet, Goldziher : Abh. II, Nachtr. p. CV f. 

9 Thompson: The devils p. 28, 279. 283. Th. overs. V. 279: lad den 
Mand, jeg nu berører, blive velsignet; herefter skulde den anraabende selv 
ved Berøringen overføre Lykke paa en anden; men paa den Maade vilde 
Stedet falde ganske ud af Sammenhængen. 

ved Forbandelsen og ved Bøn,i hvor man ønsker Forbindelse 
med velsindede Magter. 

Num. 12, 14 hedder det, at hvis en Fader spytter sin 
Datter i Ansigtet, bærer hun Beskæmmelse i 7 Dage. Samme 
Behandlingsmaade omtales Deut. 25, 9: Hvis En nægter at 
opfylde sin Pligt, at ægte den afdøde Broders Enke, skal hun 
gaa til ham, spytte ham i Ansigtet, tage hans Sandal af og 
sige: saaledes gaar det den, der ikke opbygger sin Broders 
Slægt. V. 10 tilføjer, at hans Slægt skal stemples som „den 
sandalløses Slægt". Man plejer at sætte denne Aftagning af 
Sandalerne i Forbindelse med den allerede omtalte Skik, at 
Køberen af en Mark faar en Sandal af Sælgeren. Men her- 
med har den intet at gøre; her finder jo intet Køb Sted. Det 
at hun spytter paa ham og Tilføjelsen i V. 10 viser klart, at 
det drejer sig om en Forbandelse. Hun gør ham til en ære- 
løs Niding. At Aftagning af Sandaler virkelig kan betyde det 
ses af den arabiske Forbandelsesformel: Gud slukke hans 
Lys og aftage ham hans Sandaler I^ Det skal ifølge vedkom- 
mende Forfatter betyde: Gud gøre ham til en blind og en 
Krøbling. 

Maaske Sandalaftagningen faar sin Betydning derved, at 
det hører med til en Mands Ære at gaa klædt som al- 
mindelige normale Mennesker. ^ En Ændring i den nor- 
male Klædning bringer En i Forbandelsestilstanden. Det 
gælder ogsaa Frisuren. En Digter nævner i en hypotetisk 
Selvforbandelse jævnsides med sin egen og sin Søns Død, at 
hans Lokker skal komme i Uorden efter at være salvede^ 
(Ham. 252). — Da 'Amir ikke kunde faa Hævn for sin faldne 
Broder 'Amr b. Al-Hadrami, raabte han om Hjælp som en 
beskyttelsesløs, idet han blottede sig, strøede Jord paa sig 
og raabte: Ve *Amr! (His. 442, 8; Vaq. 52). Han kendetegner 



1 Goldziher i ZDMG. L, 495 f. Man udstrækker Fingeren ved salat, 
naar man sidder i den sidste qu^ud-Stilling. 

2 Al-Mostatraf II, p. 699. 

3 Sandalen er særlig nødvendig, da den hindrer den direkte Berøring 
med alskens Smuds. 

4 Læs dihån for rihån, jfr. Noeldeke: Delectus p. 46, 16. Tindingelok- 
kerne er i særlig Grad den fri Mands Kendetegn; de afskæres paa Krigs- 
fanger, og Manden sværger ved dem, Dozy: Supplement II, 352 b. 

sig derved som en forbandet, der ikke har Tilhold i sin 
Stamme. Her kan mindes om den Behandling, Ammoniter- 
kongen gav Davids Udsendinge: han afragede Halvdelen af 
deres Skæg og afskar Halvdelen af deres Klæder forneden 
(2 Sam. 10, 4). Den spedalske skal flænge sine Klæder, til- 
hylle sit Skæg, have uplejet Haar og raabe: Uren, Uren! (Lev. 
13, 45). Derved ses det, at han er i Forbandelsestilstanden, 
og man kan undgaa ham. Tamar strør Aske paa Hovedet 
og flænger sin Klædning, da Amnon har røvet hendes Ære 
(2 Sam. 13, 19). Overhovedet, naar en Ulykke rammer En^ 
flænger man Klæderne og anlægger eventuelt en simpel Dragt 
{_saq), Gen, 37, 29; 44, 13; Jos. 7, 6; 2 Sam. 13, 31; 1 Kg. 
21, 27; 2 Kg. 5, 8; 6, 30 osv. 

En særlig virksom Maade at forbande paa er det at kaste 
Støv eller Grus paa vedkommende, særlig paa dennes Ho- 
ved. Exemplerne herpaå er talrige. ^ Da Muhammed i Mekka 
har foredraget Sur. 36, kaster han Støv over Qurasiternes 
Hoveder; Hakim, som var der til Stede undgik lykkeligt For- 
dærvelsen (Vaq. 51). Da Haandgemænget begyndte ved Badr,. 
kastede Profeten Grus mod Fjenden, idet han udtalte en For- 
bandelse; da flygtede de uden at se sig om (His. 445; Vaq, 
58), jfr. Sur. 8, 17: Ikke kastede du, hvad du kastede, men 
Allah kastede det. Andre Exempler forekommer His. 277, 
11; 285, 18 ff.; 326, 5 ff. (her fremkalder det Blindhed); 358, 
17; 559, 20 ff.; 745; Tab. II, 88, 6; 115, 7. 'Amr bestrøede 
sig med Jord ved den ovenfor omtalte Lejlighed (Vaq. 52). 
Da de slagne Flygtninge vendte hjem fra Mu'ta, kastede Folk 
Støv paa dem og sagde: I Flygtninge! I er flygtet paa Allahs 
Krigssti! (His. 798, 3), og En af de reddede klager over at 
være ladt tilbage med de andre „bestøvede" {mutagabbar 
His. 801, 17); dette Ord betyder her det samme som for- 
bandet. Da en Mand klager over Kvindernes Jamren over 
de faldne, siger Muhammed, at han skal kaste Støv i deres 
Mund, hvad han dog vægrer sig ved (His. 796 f.). Da' 
Hubajras Hustru Hind har antaget Islam, ønsker han hende 



1 Jfr. Reste 250 og Goldziher i ZDMG. XLII 587 ff (hvor Støvets Be- 
tydning delvis er opfattet anderledes end her). 

— hvis hun bryder med Slægten — op paa et højt Bjerg, 
„hvis Fugtighed har samlet sig i Form af tørt Støv" (His. 
828, 14). Ogsaa over for Genstande virker det. Da Profeten 
kastede Smaasten mod en af de faste Bygninger i Hajbar,, 
vaklede den og sank i Grus (Vaq. 276). 

'Alis Tilnavn Abu turåb „han med Støv" maa stamme fra 
hans Fjender 1 og betyde „den forbandede" 2. Der meddeles 
en Legende om, at han engang laa og sov paa Jorden, hvor- 
for Profeten kaldte ham Abu Turåb, eller at det kom af, at 
han plejede at lægge Støv paa Hovedet, naar han var vred 
paa Fatima, i Stedet for at skænde paa hende (His. 422, 13 f.)^. 
Men Navnet bruges stadig af Modstandernes Parti som Skælds- 
ord, f. Ex. Tab. II 89, 11. Hans Tilhænger Hugr erklærede 
over for Zijåd ikke at kende Abu turåb. Tab. II 129 (jfr. 
litaVanannahu L. 14), og 'Alis Tilhængere kaldes af Mod- 
standerne Al-turåbijja, f. Ex. Tab. II 136, 16*. — De usalige 
ved Dommen har støvbedækte, tilsmudsede Ansigter, Sur. 
80, 41. Naar En falder som Blodvidne, tørrer hans tvende 
Mager blandt Hurierne Støvet af hans Ansigt og siger: AUåh 
bestøve dens Ansigt, som har bestøvet dig, og dræbe den, 
som har dræbt dig (His. 770, 7 f.). Iblis lægger Aske paa 
de forældreløses Ansigter, at Menneskene skal hade dem^ 

I det gamle Testamente møder vi en lignende Brug. Sim1 
kastede Sten og Støv efter David, da han forbandede ham 
(2 Sam. 16, 13). Num. 5, 17 skal der Støv i „Forbandelses- 
vandet", som den mistænkte Hustru maa drikke. Den elen- 
dige, der føler sig som en udstødt og som Uglen blandt 
Ruinerne, udtrykker sin Nød ved, at han „æder Støv som 



1 Dette hævdes ogsaa af Noeldeke i ZDMG LII, 29 f., jfr. Buhl: Muham- 
meds Liv, p. 244, Anm. 2. 

2 MuHgvis hører Navnet paa den onde Dæmon *Ifrit herhen, jfr. R. 
Hartmann i ZDMG 1911, p. 538. 

3 En tredje Tradition anfører Noeldeke anf. Sted. 

•* Senere bruges Navnet ganske vist uden Betænkelighed, endog som 
hædrende kunje, f. Ex. naar Gazåli kalder de 4 første Chalifer: Abix Bekr^ 
Abu Hafs, hhix ^Amr og Abu Turåb (Al-qawå*id al %sara i Sabris Sam- 
ling, p. 529). 

5 Gazåli: Mukåsafat al-qulub Bulaq 1300, p. 41 infra. Jfr. Udtrykket „en 
fattig bestøvet" (då matraba) Sur. 90, 16. 

Brød", Salm. 102, 10. Naar Slangen ifølge Forbandelsen Gen. 
3, 14 skal æde Støv, er det derfor en særlig stærk For- 
bandelse. Da Job er ramt af Ulykken, sidder han i Asken 
(Job 2, 8); Tamar strør Aske paa Hovedet^ (2 Sam. 13, 19); 
endnu kan nævnes Steder som Jes. 58, 5; Jer. 6, 26; Jon. 3, 6; 
Tren. 3, 16; Est. 4, 1; Dan. 9, 3. 

Hos Assyrerne bruges Støv ved Besværgelser, f. Ex. 
Maqlu, p. 106, 64;'2 men Udtrykket „æde Støv" forekommer 
ogsaa direkte som Betegnelse for Forbandelsen 3. I Dødsriget 
æder man Jord tit, ligesom Graven hos Araberne er „den 
støvrige"*. 

Naar det hedder, at Ansigtet dækkes med Støv, har det 
sin Grund i, at det er Ærens Sæde og derfor ogsaa Van- 
ærens 5. Naar En er i Besiddelse af sin Ære, er hans An- 
sigt hvidt; mister man Æren, er Ansigtet sort. At gøre An- 
sigtet hvidt betyder derfor at oprejse Ens Ære, f. Ex. Tab. 
III, 32, jfr. II, 17,20, at gøre det sort det modsatte. Derfor er 
det en hyppig Form for Forbandelse at sige, at Ens Ansigt 
skal blive sort (Jaussen 202). „Deres Ansigter vorde grimme!" 
siger Profeten, da han forbander Fjenden ved Badr (His. 445, 
15). Kalaba siger, at hvis hun møder Al-'Argi, der har smæ- 
det Qurasiternes Kvinder, skal hun gøre hans Ansigt sort 
(Agh. I, 155, 1); dette gør hun ved at raabe til ham og 
kaste Sten efter ham. Utugtiges og derved æreløses Ansigt 
sværtes (His. 393, 20). I et Sørgedigt over Profeten hedder 
det, at Ansårernes Ansigter er blevne sorte af Sorg over 
hans Død (His. 1025, ly. Muligvis hænger dette Udtryk 



1 Jastrow (Journal of the Arner.- Orient. Soc. XX 1899, p. 133 ff.) retter 
her til p^ar eller læser ^'får og overs, aftager Hovedsmykket jfr. Judit 9, 1. 

2 Jfr. Boissier i Proc. of the Soc. of Bibi. Arch. 1901, p. 114 ff. 

3 Saaledes i den nedenfor behandlede MatiMlu-Overenskomst, jfr. end- 
videre Streck i OLZ 1905, 490 f. 

4 Saaledes kan man vel His. 837, 1 oversætte kåbi 1-gubår i Analogi 
med kåbi 1-ramåd „den, der har mange Gæster". 

5 Tab. III, 170, 13 f. De frafaldne Israeliters Straf er en Beskæmmelse 
af deres Ansigter, Jer. 7,19. Derfor tilhyller den sørgende sit Ansigt, 2 
Sam. 19, 5, ligesom den forbandede Jer. 14, 3, og Ansigtet tilhylles paa 
den dødsdømte, Est. 7, 8. 

6 Jfr. Dalman: Palåstinischer Diwån, p. 319: Sørgende Enker sværter 
deres Ansigt. 



97 

sammen med Betragtningen af Støvet som Forbandelsens 
Sæde, saa at det „sorte Ansigt" egentlig er det af Jord til- 
smudsede. Udtrykket „at gøre Ansigtet hvidt" vilde da være 
afledet heraf. 

Det kan ikke være undgaaet Opmærksomheden, at der er 
en paafaldende Lighed mellem disse Forbandelsesceremonier 
og de Handlinger, som foretages ved Dødsfald. Afklipning 
af Skæg, Sønderrivning af Klæder, Flængen af Huden, der 
nævnes som Sørgeskikke Jer. 41, 5,^ har vi mødt som For- 
bandelsesceremonier. Sønderrivning af Klæder forekommer 
hyppigt i G. T. ved Dødsfald, 1 Sam. 4, 12; 2 Sam. 1, 2. 11; 
Jer. 41, 5; man salver sig ikke, 2 Sam. 14, 2; Jes. 61, 3, af- 
rager Haaret, Lev. 21, 5; Deut. 14, 1; Jes. 15, 2; Jer. 7, 29; 
16, 6; 41, 5; 48, 37; Mik. 1, 16; Job 1, 20, gaar uden San- 
daler 2 Sam. 15, 30; Jes. 20, 2, jfr. Ez. 24, 17. Man tager 
Støv paa Hovedet, Jos. 7, 6; 1 Sam. 4, 12; 2 Sam. 1, 2; 15, 
32; Ez. 27, 30; Mik. 1, 10; Tren. 2, 10; His. 763, 6; Vaq. 
74. Man tilhyller Hovedet, 2 Sam. 15, 30; 19, 5; man fore- 
tager Lemlæstelser paa sit Legeme, Lev. 19, 28; 21, 5; Deut. 
14, 1; Jer. 16, 6; 41, 5; 47, 5; 48, 37. Alle disse Skikke gen- 
kender vi som Forbandelsesriter. Undertiden kan det være 
vanskeligt at afgøre, om en saadan Handling skyldes For- 
bandelsen eller Døden, f. Ex. Jos. 7, 6; 1 Kg. 21, 27; 2 Kg. 
6, 30. Denne nøje Forbindelse mellem Forbandelsesskikke og 
Dødsskikke kan ikke undre os; thi vi har set, at Forbandel- 
sen i sin yderste Form just er Døden. De forskellige For- 
søg paa at forklare Sørgeskikkene har kun delvis kunnet 
gennemføres. 2 Ved at opfatte dem som henhørende under 



1 Jfr. for Assyrerne Zimmern i KAT. 3, p. 603. 

2 Jastrow (Journal of the American orient. Soc. XX 1899, p. 133 ff., 
jfr. ZAW XXI, p. 23—39 og ZAW 1902, p. 117 ff) vil hævde en rent til- 
fældig Anledning til visse af Skikkene. Brugen af Jord paa Hovedet stam- 
mer fra, at Slægtningene oprindelig bar Jord til Graven i en Kasse paa 
Hovedet, og Sørgeklædet om Lænden er deres Arbejdsdragt ved den Lej- 
lighed; han henviser herfor til Afbildningen paa Gribbestelen. Brugen af 
Aske skal stamme fra Dødeofret. Men Ildofre er af senere Oprindelse og 
som Dødeofre ukendt hos Vestsemiterne, og mærkeligt vilde det være, om 
en alm. semit. Brug skulde have en saadan tilfældig, rent ydre Herkomst. 
Schwally (Das Leben nach dem Tode, Giessen 1892) søger Forklaringen 
til Skikkene i Sjælekultus, hvilket dog kun kunde forklare Dødeofre, men selv 
over for dette hævder Frey (Tod, Seelenglaube und Seelenkult im alten 

Forbandelsen — hvor de, som vi har set, har deres natur- 
lige Forklaring — vil vi kunne forstaa Størstedelen af dem. 
Men Spørgsmaalet bliver saa: Hvorfor sætter den, der har 
mistet en Slægtning, sig i Forbandelsestilstand? Formodent- 
lig ledes vi paa Sporet ved en Overlevering fra *Abdallåh b. 
^Umar;! Profeten advarede mod at betræde Steder, der havde 
været Genstand for guddommelig Straf (d. e. hvorover For- 
bandelsen hviler), med mindre de græder. Hvis de ikke 
græder, skal de ikke gaa derind, ellers vil de rammes af det, 
som ramte Stedet (d. e. inficeres af Forbandelsen). — Den, 
som befinder sig i en til Forbandelsen svarende Tilstand, 
skades ikke af denne; han er vaccineret imod den. Ved 
Dødsfald er Forbandelsen til Huse i Slægten og straaler ud 
fra den døde; ved at sætte sig selv i Forbandelsestilstanden 
værger man sig mod skadelig Indflydelse. Paa lignende Maade 
er maaske den af Goldziher: Abh. I, p. 46 meddelte Ritus 
at forstaa: Den smædende Digter salver kun den ene Side af 
Hovedhaaret, lader sin Kappe hænge slapt og har kun een 
Sandal paa. Han gør sig derved utilgængelig for Modstan- 
derens Smæden og værger sig mod Tilbageslag af sin egen 
Forbandelse. Thi som det allerede er fremstillet, ved at af- 
vige fra den normale Klædedragt sætter man sig selv uden 
for det normale og derved i Forbandelsestilstanden. 



Isr., Leipzig 1898) med Rette, at der er Forskel paa Sjælekultus og Sjæle- 
tro. Overfor de forskellige Forklaringsforsøg maa det hævdes, at forskel- 
lige Motiver kan ligge til Grund, Semitens Forhold til de døde er navn- 
lig bestemt ved et dobbelt Synspunkt: Ønsket om at bevare Forbindelsen 
med ham og Frygt for, at han skal skade. (Dette betones ogsaa af E. 
Aurelius i hans Bog: Forestållningar i Israel om de doda och tillståndet 
efter dSden, Uppsala 1907, p. 140). 

1 Buch. I 150 kitåb salat 33. 

V. 

Den hypotetiske Forbandelse. 

Forbandelsen virker ikke efter saadanne regelmæssige Love 
som vore Naturlove. Man kan gøre dens Virkning afhængig 
af visse Betingelser. Denne Forestilling harmonerer ikke ret 
med den tidligere omtalte, Forbandelsens absolute Virkning; 
men der er intet i Vejen for, at man har næret hinanden 
modsigende Forestillinger om samme Sag; Semiterne har 
ikke selv følt Modsigelsen. — Forestillingen om Forbandel- 
sens betingede Virken er saare vigtig; thi den gør denne til 
et brugbart Middel paa Retslivets Omraade, nemlig under to 
Former, dels til at konstatere Sandheden, hvor en Forbry- 
delse er begaaet, dels til at hindre en fremtidig Forbrydelse. ^ 
Det første kan atter finde Sted under to Former: Enten ved 
man, at Forbrydelsen er begaaet; man søger da ved For- 
bandelsen at finde Forbryderen. Eller man har en Person 
mistænkt, og finder da ved Forbandelsen, om vedkommende 
er skyldig eller ej. 

Hos Israeliterne udtalte man en Forbandelse foran Altret 
mod den ukendte Forbryder, som saa vilde rammes, 1 Kg. 
8, 31.2 Rimeligvis har man næret den Forestilling, at den 
saaledes udladte Forbandelse breder sig fra Gerningsmanden 
til Vidner og Medvidere. Thi hvis disse ikke bringer deres 
Viden for Dagen, berøres de ogsaa. De kan imidlertid og- 
saa være medtagne i Forbandelsen. Men p. d. a. S. berøres 
de ikke kraftigere, end at det kan udslettes ved et Syndoffer 
ligesom Berøring af Lig og anden Urenhed (Lev. 5, 1).^ Dog 
kan dette være ubehageligt nok, saa det kan hedde om Hæ- 
leren, at han hader sig selv, thi han hører Forbandelsen 
uden at angive (Prov. 29, 24). 



1 Naturligvis kan den ogsaa bruges til at fremtvinge noget man ønsker, 
{. Ex. „Gud straffe dig, hvis du ikke faar fat i Malik" (Tab. 111, 119, 3). 

2 Det er dog ikke ganske sikkert, om det her ikke drejer sig om det 
andet af de to ovenfor nævnte Tilfælde, da der V. 32 synes at være Tale 
om Parter, der giver Møde. 

3 Derimod gælder dette ikke Gerningsmanden; han rammes centralt af 
Forbandelsen og kan ikke „sone" den. 

7* 

Hos Araberne udtaler man i vore Dage Forbandelsen 
over den, som ved noget om en Kamel eller et andet bort- 
løbet Dyr, men fortier det (Musil 288 f.).^ 

Mistanken mod en bestemt Person kan bekræftes eller op- 
hæves ved en simpel Forbandelse. Et Exempel herpaa nævner 
Goldziher (Abh. I p. 34 f.); det hedder her: „O Gud, hvis han 
(Disa) virkelig har udøvet sin Misgerning, saa giv ham en 
Blegn for Øjet, der stadig æder om sig, til han lægges i Gra- 
ven!" Kort efter døde Disa. — Men man kan ogsaa gaa mere 
omhyggeligt til Værks, idet man f. Ex. lægger Forbandelsen 
i noget, som den mistænkte maa nyde. Er vedkommende 
skyldig, virker Forbandelsen, i modsat Fald er den virknings- 
løs. Denne Fremgangsmaade er en Or dal, Gudsdom.^ 

Et typisk Exempel forekommer der herpaa i det gi. Test, 
nemlig Num. 5, 11 ff.: Naar en Mand har en Hustru mistænkt 
for Utroskab, skal han sende hende til Præsten med et Offer. 
Denne skal stille hende foran Jahve; der skal han slaa hen- 
des Haar ud og give hende Ofret i Haanden. Selv skal han 
i Haanden holde en Lerskaal med Vand, hvori han kommer 
Støv, som han tager op fra Gulvet. Derpaa skal han sige til 
hende, at hvis hun er uskyldig, skal Vandet ikke skade hende, 
men har hun forset sig, skal Vandet bringe hendes Bug til 
at svulme op og hendes Hofter til at svinde, saa hun bliver 
til en Forbandelse i sin Stamme,^ Forbandelserne skal han 
skrive op og derefter lade det skrevne opløse sig i Vandet, 
som han har i Skaalen. Efter at have frembaaret Ofret giver 
han hende Vandet at drikke, og nu viser Virkningen sig. 
Rammes hun af Forbandelsen, kan hun, som det fremgaar af 
V. 28, ikke mere faa Børn.* 



1 Jfr. den udførligere Formel, som anføres af Landberg: Arabica V, 
159 f. Slige Trusler over for Gud finder man endog i Islam ved saadanne 
Lejligheder; se Goldziher i Noeldekefestskriftet I, p. 304 f., 307. 310. 

2 Hirzel: Der Eid. Leipzig 1902 vil paa Grundlag af det græske Mate- 
riale hævde, at Eden ad historisk Vej har udviklet sig af Gudsdommen, 
og finder Mellemleddet i Eden ved Styx, der oprindelig skal have været 
en Gudsdom med Styxvand. 

3 Jfr. til dette Udtryk S. 72. 

4 Dette ligger formodentlig ogsaa i det Træk, at hendes Hofter svin- 
der ind. 

Hele denne Ritus er ganske klar. Naar Kvindens Haar 
slaas ud, er hun derved bragt i Forbandelsestilstanden. Van- 
det i Skaalen mættes med Forbandelse dels ved Støvet, som 
fyldes deri,i dels ved de skrevne Forbandelser, som opløses 
i det. 2 Under den fastslaaede Betingelse er Vandet nu en 
Gift, der øver sin Virkning, og hun for Resten af sin Leve- 
tid en forbandet Kvinde, med et vanskabt Legeme og uden 
Evne til at opfylde Kvindens normale Funktion (jfr. hertil 2 
Sam. 6, 23). Denne Fremgangsmaade er kun bleven meget 
lidt bearbejdet efter Jahvereligionens specielle Synspunkt. Det 
eneste Træk, som her kan komme i Betragtning, er at der 
bringes Jahve et Offer. Men der finder ikke engang en An- 
raabelse af Jahve Sted. Forbandelsen tilvejebringes uden 
hans Mellemkomst og lægges i Vandet, hvor den virker ved 
sin egen Kraft. ^ 

De Forhold, under hvilke man benytter Forbandelsen til 
at hindre en Handling, som man ønsker at afværge, er 
saare mangfoldige. Under Konflikten med Benjamin erklærede 
de israelitiske Stammer: Forbandet den Mand, der giver en 
Kvinde som Hustru til Benjamin (Dom. 21, 18). Saul erklæ- 
rede den, der spiste noget, for forbandet (1 Sam. 14,24); paa 
samme Maade siger Jahve: Forbandet den Mand, der laver 
Afgudsbilleder osv. (Deut. 27, jfr. Jer. 11, 3). Ved Krig lægger 
man Forbandelsen over en By, idet man ødelægger den fuld- 
stændig og udtaler Forbandelse over den, som opbygger den 
(Jos. 6, 26). Det samme gør Assyrerne. Tiglat Pilesar I 
(ca. 1100) ødelægger en By for Qumani og strør tabtu der- 
paa.* Han laver saa et Lyn (? birqu)^ af Kobber, opskriver 



1 Man skal ikke lægge Vægt paa, at det er Støv fra det hl. Tempels 
Grund (Holzinger til St.). Alt Støv bar i og for sig Forbandelse i sig. 
Baentsch (Nowacks Handkomm.) mener, at Støvet skal til for at give 
Vandet en ækel Smag! 

2 Denne Methode er meget anvendt i Magien, se f. Ex. Doutté: Magie 
et religion, p. 228. 

3 Jfr. til hele Fremgangsmaaden Smith: Religion, p. 138 f. 

^ Indskrf. Col. VI, p. 14 ff. i Wincklers Keilschrifttexte. Betydningen af 
tabtu er ikke fastslaaet. Man overs, det ved Salt. 

° King: Annals Vol. I overs.: memorialtablet. Herimod se Streck i 
ZA. 18, p. 176; han jævnfører Tiglat Pilesar III's Annaler, L. 160, at han 
i Bit-Istar planter Ninibs spidse Lanse (mulmullu). Streck mener, at det 

derpaa det Bytte, han har gjort og Forbud mod at genop- 
bygge Byen. I et Hus af Teglsten opstiller han Lynet. 

Vi har her en Brug, som svarer til den i Num. 5 omtalte, 
nemlig at Forbandelsen lægges i en Genstand, ud fra 
hvilken den virker. Dette finder Sted hos Babyionerne og 
Assyrerne ved deres Anvendelse af Grænsestene, kudurru. 
Man opstillede en kudurru paa sin Grundejendom. Den angav 
Ejendommens Udstrækning og var forsynet med en Række 
Forbandelser mod den, som flyttede den og derved forrykkede 
Grænsen. 1 — Samme Brug er bevidnet for G. T.s Vedkom- 
mende i Jes. 19, 20, og en lignende Fremgangsmaade fore- 
ligger Gen. 31, hvor der af Jakob og Laban oprejses en 
Stenstøtte (V. 45) eller, efter den anden Beretning, en Sten- 
hob (V. 46 f. 48. 51 f.), og Laban siger (V. 51 f.): ^Denne 
Stenhob og denne Støtte (her er begge Kilder forenede) er 
mellem mig og dig! Denne Stenhob er „Vidne", og Sten- 
støtten er „Vidne". Jeg maa ikke komme forbi denne Sten- 
hob til dig, og du maa ikke komme forbi denne Stenhob og 
denne Stenstøtte i ond Hensigt. — Selvfølgelig kan det ikke 
være Meningen, at Stenen eller Stenhoben skal bevidne no- 
get; '^ed maa betyde et virkende Vidne, som det ogsaa bruges 
i Formelen: Gud er Vidne mellem mig og dig (Gen. 31, 50), 



er en Standard, der dokumenterer Kongens Ejendomsret, hvormed kan 
jævnføres, at Assurnasiraplu oprejste sit Billede, hvor han havde besejret 
Fjenden (p. 63. 69. 73. 87. 99); ligesaa Salmanassar II (p. 135. 141. 143. 
147. 155 osv.). Men det karakteristiske er her, at Byen ikke maa genop- 
bygges; derfor har Thureau-Dangin sikkert Ret i, at det skal repræsen- 
tere Forbandelsen (Le glaive tournoyant i Rev. de l'hist. et de litterat, re- 
lig. I 1896, 147 ff). Maaske er det ikke uberettiget at jævnføre Gen. 3, 14. 
Ang. Afbildninger af Lynet, se Andrae: Der Anu-Adad Tempel in Assur, 
Tafel XXXIV, og om Forbandelse ved Lynet, se ovf. S. 92, Anm. 5. 

1 Se f. Ex. K. B. III, p. 163; IV, p. 59. 63. 71. 81 ff., 91. 99; endv. Bei- 
ser i B. A. Il, p. III ff. Ang. Afbildninger og Litteratur til dette Emne 
(ogsaa Forskellen mellem bab. og assyr. kudurru! er) se Otto Weber: 
Die Litteratur der Babyloner und Assyrer, Leipzig 1907, p. 245 — 47. De 
mange Forbandelser har ikke været virksomme nok til at hindre, at en 
Del af Stenene slæbtes til Elam, hvor de er blevne udgravede. — Besvær- 
gelse af en Grænse uden at en saadan Genstand omtales finder ogsaa 

sted: Om Kong Busurassur af Assur og Burnaburias af Kardunias hedder 
det, at de „besvor iitmu) Omraadet og fastsatte denne Grænse" (II Raw- 
linson 65 a 6); itmu betyder: de lagde en (hypotetisk virkende) mamitu 
derpaa, som det ogsaa hedder L. 4: paa dette Omraade lagde de mamit 
for hinanden, jfr. K. B. I, 195. 

hvilket faktisk betyder det samme som: Gud vil dømme mel- 
lem os (V. 53). Den, som kommer forbi under de angivne 
Omstændigheder, ham vil Forbandelsen ramme. Men derfor 
behøver vi ikke at postulere, at der sidder en Guddom i 
Stenen.^ Det er nok at antage, at Forbandelsen er lagt deri, 
som den Num. 5 lægges i Vand. 

Særlig mange Vidnesbyrd om den afværgende Brug af For- 
bandelsen har vi hos Babyionerne og Assyrerne. Byg- 
ninger forsynes med en Indskrift, der forbander den, som 
lader Bygningen forfalde, ^ eller, endnu hyppigere, velsigner 
den, der opretholder den og forbander den, der ikke bevarer 
den.^ Ved alle mulige Retshandler udtales en Forbandelse 
over den, som ændrer noget derved. Saaledes ved Gave- 
breve,* ved Udskillelse af et Distrikt fra en Provins,^ ved 
Handel om en Mark,^ naar en Slave skænkes til Templet,^ 
naar to slutter Formuesfællesskab ; ^ en Testator lægger For- 
bandelse paa den, der forandrer hans Testamente ^ osv. 



1 Gunkel (til St.) endog „die Goftheit" med Henvisning til Westphal: 
Jahves Wohnståtten, p. 103. 

2 F. Ex. K. B. II, 51. 

3 Se K. B. I, 1 ff., 45—47; II, 112 f. 150. 258 ff.; III, 101; Assurbanipals 
Indskr. X, 108 ff. o. m. a. 

4 K. B. IV, 235. 279 (Kyros' og Nabunå'ids Tid). 

5 K. B. III, 170 f. (Nebukadresar I til Gunst for Ritti-Marduk). 

6 Kohler & Ungnad: Hammurabis Gesetz III, Nr. 371. 453, jfr. 478. Paa 
disse Steder er der kun en Forbandelse, ingen Ed, saa at det ikke er be- 
rettiget, naar det p. 223 paa dette Grundlag siges: Der Eidschwur ist ur- 
sprunglich stets ein Anrufen der Gottheit zur Bestrafung der Zuwiderhand- 
lung: Eid ist Fluch, Vi vil i det flg. se, at denne Paastand ikke er ganske 
korrekt. 

7 K. B. IV, 155 fra Assurbanipals Tid). 

8 Kohler & Peiser: Aus dem bab. Rechtsleben IV, p. 45, 

9 ibd. II, p. 19. 

VI. 

Eden som Forbandelse. 

Vi har i det foregaaende Afsnit stærkt nærmet os Brugen 
af Forbandelsen som Ed. For at en hypotetisk Forbandelse 
kan blive Ed, behøves der blot, at den talende anvender den 
mod sig selv. En væsentlig Forskel forefindes der her ikke, 
det er den samme Forestilling, som ligger til Grund, enten 
Forbandelsen rettes mod en anden eller mod En selv. Se- 
miterne føler da heller ikke nogen Forskel. Vi har set, at 
mamitu i Assyrisk og 'ålå i Hebræisk bruges til at betegne 
Forbandelsen og Eden, uden at Overgangen er at mærke. 
Og Israeliterne kan anvende den specielle Betegnelse for 
Eden s^buå om den hypotetiske Forbandelse af andre: Da 
Josua udtalte Forbandelsen over den, der opbyggede Jericho, 
hedder det, at „han paalagde en Ed" wajjasha^ (Jos. 6, 26); 
Sauls Forbandelse over den, der spiste, kaldes en Ed, som 
paalagdes Folket (1 Sam. 14, 26. 27, jfr. Dom. 21, 18). Og 
naar den hypotetiske Forbandelse udtales over en bestemt 
Person, som saa svarer "amen og derved gør Udtalelsen til 
sin egen, er det klart, at Grænsen mellem Forbandelse og 
Ed er ganske flydende (Num. 5, 22; Deut. 27, 15 ff.; Neh. 
5, 13). 

. Paa babylonisk-assyrisk Omraade har vi flere Exempler 
paa, at Forbandelsen bruges som Ed ved politiske Overens- 
komster. Den ældste af disse, som kendes, er vel den, hvorom 
der meddeles paa „Gribbestelen": Eannatum, Fyrste af Lagas 
(iflg. Ed. Meyer ca. 2700 f. Chr.) gør Ende paa Grænsestridig- 
hederne mellem Lagas og Gishu, idet Distriktet Gu-edin til- 
bagegives Lagas og dets Gud Ningirsu. Eannatum og Be- 
boerne af Gishu har svoret hinanden Eder, at de ikke vil 
ændre Overenskomsten, i Dette udføres i Indskriften saaledes: 
(17) Hvis de nogensinde ændrer dette Ord, skal Enlils store 
Net, ved hvem de har udtalt Eden, slaa Gishu ned. Jeg, 



1 Thureau-Dangin : Die sumerischen und akkadischen Konigsinschriften, 
p. 15 ff. 

Eannatum, har kastet Nin-har-sags^ store Net over Folkene 
i Gis-hu; jeg har udtalt Eden; Folkene i Gis-hu har [udtalt 

Eden^or] Eannatum (18) Hvad angaar min Moder Nin- 

har-sag, hvem blandt Folkene i Gishu vil ved sit Ord, hvem 

vil ved sit ændre Ordet og fremtidig bestride det? Hvis 

[de ændrer dette Ord], skal Nin-har-sags store Net, ved hvem 
de har udtalt Eden, slaa Gis-hu ned. — Saaledes videre med 
Enzu, Babbar og Ninki. Eden er her en Forbandelse, der 
slaar Edsbryderen ned. Det Net, den sammenlignes med, 
stammer sikkert fra Krigen, hvor det kastes over Fjenden. 
Marduk havde et saadant, da han kæmpede mod Tiåmat^. 
I G. T. omtales et saadant Ez. 12, 13; 17, 20. En Afbildning 
af det findes paa selve Gribbestelen; mamitu sammenlignes 
oftere med dette Net^. 

Fra en langt senere Tid haves en Overenskomst mellem 
Asarhaddon og Ba'al, Konge af Tyrus*. Her som i den 
foregaaende skal begge Parters Guder ramme den forpligtede 
Part (ni. Tyrierne) med Forbandelsen, hvis de bryder Trak- 
taten. „Himlens og Jordens store Guder, Guderne over 
Assyrien og Guderne over Akkad, Guderne hinsides Floden 
skal forbande Jer med en uløselig Forbandelse (L. 8 — 9), 
'^" Ba-al-sa-me-me "" Ba-al-ma-la-gi-e "^ Ba-al-sa-pa-nu skal 
lade en ugunstig Vind (saru limnu) komme over eders Skibe, 
sprænge eders Takkelage" (10—11), Stormflod skal komme 
over dem; J^'^ Mi-il-gi-su'' '^^ Ja-su-mu-nu skal hengive eders 
Land til [Undergang] og eders Beboere til Bytte; fra eders 
Land (14 — 15). Maden i eders Mund, Tøjet paa eders 



1 De her nævnte Guder er Lokalguder i Lagas og Gis-hu. 

2 Enuma ehs IV 44 (se K. B. VI p. 24 f.; Ungnad hos Gressmann: Alt- 
orientalische Texte p. 16); jfr. Etanamyten K. B. VI p. 104 f. 

3 f. Ex. Cuneiform Texts XVII PI. 34, 14; Jastrow: Die Religion Baby- 
loniens und Assyriens I p. 288; 311. Med hvad Ret Jastrow p. 283 over- 
sætter sidanu Surpu VII 1 6 ved Net ved jeg ikke. Troldkvinder og Trold- 
mænd sætter Net, idet de forgør Mennesker, Maqlu II 152, III 162; VII 82. 
P. d. a. S. vil Besværgeren overvælde Troldmanden som med et Net II 162. 

4 Winckler: Altorientalische Forschungen II 10 ff. samt Nachtrag ibd. 
p. 192 efter Pelser i MVG. 1898 p. 238 ff.; jfr. KAT.3 p. 357 og 437. 

5 ell. Mi-il-kar-ti, jfr. Nachtrag p. 192 og Zimmern i KAT.3 357 Anm. 3. 
Denne (Melqart) og den flg. (Esmun) er de specielt tyriske Guder. 

Krop, Oljen til eders Salving skal de ødelægge (16 — 17). 
As-tar-tu^ skal i et haardt Slag bryde eders Buer ..., lade 
eder sidde [ved eders Fjenders Fødder, en fremmed Fjende 
skal fordele eders Bytte (18—19)]" osv. 

Ejendommeligt for begge disse Dokumenter er det, at begge 
Parters Guder, ogsaa den forpligtedes, er Garanter for For- 
bandelsen. Dette viser, at her ikke er Tale om en blot For- 
bandelse, som den ene Part lægger paa den anden; thi man 
anraaber kun sine egne Guder. Den forpligtede er altsaa selv 
med til at tage den hypotetiske Forbandelse paa sig, hvilket 
vil sige, at her virkelig er Tale om en Ed. 

Et tredje Dokument har en særlig Interesse, fordi det med- 
deler os en Ritus ved en politisk Overenskomst, nemlig ved 
den Overenskomst, som sluttedes mellem Åssurnirari (ca. 
755 — 45) og MatVilu af Bit-Agusi, der havde oprettet et Rige 
i Arpad^. Dens Indhold er, at Matillu forpligtes til at yde 
Åssurnirari Hærfølge og at ofre for ham. Bryder han denne 
Forpligtelse, vil Forbandelsen ramme ham selv, hans Slægt, 
hans Stormænd, hans Hær og hele hans Land. Samtidig med 
at disse Forbandelser udtales, slagtes en Buk. Om denne 
hedder det: „Denne Buk er ikke ført op fra sin Hjord til 
Offer . . . . , men den er ført op .... til at befæste de af 
Åssurnirari, Assurs Konge, fastsatte Forpligtelser (adé). Hvis 
Matillu synder imod Forpligtelserne, saa skal, ligesom denne 
Buk er ført op fra sin Hjord og ikke vender tilbage til sin 
Hjord, og [ikke mere gaar] i Spidsen for sin Hjord, Matillu 
samt hans Sønner, hans Døtre og hans Lands Beboere [føres 
bort], ikke vende tilbage til sit Land, ikke [staa] i Spidsen 
for sit Land. Dette Hoved er ikke Bukkens Hoved, [det er] 
Matillus Hoved, hans Sønners, hans Stormænds, hans Under- 
saatters Hoved. Hvis Mati'ilu [synder] imod disse Forplig- 
telser (adé)^ ligesom denne Buks Hoved er afskaaret, 

skal Matillus Hoved afskaaret". Paa samme Maade fort- 
sættes med sir imittu d. e. den højere Kølle. Herpaa kom- 



1 Saal. for Istar; se Zimmern anf. St. Anm. 5. 

2 Jfr. Winckler i KAT.3 p. 49. Dokumentet er meddelt ai P eis er i 
MVG. 1898 p. 229 ff.; jfr. Zimmern i KAT.3 p. 597 og hans „Christus- 
mythe" p. 43; endv. Weber: Litteratur der Bab. u. Ass. p. 241 f. 

mer der et Hul i Texten. Derefter en Række Forbandelser: 
Mati'ilu og hans Undersaatter skal Sin og Ramman ramme 
med Spedalskhed og Hungersnød, deres Jord og Kvæg skal 
være ufrugtbart, saa de æder deres egne Sønner og Døtre, 
de skal æde Støv^ og drikke Urin. — Mati'ilu skal være en 
Skøge 2, hans Soldater Kvinder; som en Skøge gaar fra Mand 
til Mand, skal de kastes fra Land til Land. Sluttelig opregnes 
de Guder, der garanterer Forbandelsen. Blandt disse har 
sikkert ogsaa været Matillus Guder, men Listen er ikke fuld- 
stændig, da Slutningen er afbrudt. 

Til Ceremonien med den slagtede Buk og den dertil hø- 
rende Forklaring gives der Paralleler hos andre Folk, saaledes 
hos Grækere og Romere^. Særlig slaaende er Parallelen 
Livius I 24: Ved Afslutningen af en politisk Overenskomst 
slagtes et Svin, og det hedder nu: Hvis Romerfolket først 
svigagtigt svigter publico consilio, da skal paa samme Dag 
du, Juppiter, ramme Romerfolket saaledes, som jeg her idag 
rammer dette Svin, og du skal ramme det saa meget stærkere, 
som du har større Styrke og Kraft. 

Der er en paafaldende Lighed mellem denne Ceremoni og 
den, som bruges ved Besværgelser mod Sygdomme og 
Besættelser, f. Ex. Surpu V/VI 60 — 143*: „Besværgelse: Som 
dette Løg afskrælles og kastes paa Ilden, den flammende Ild 
fortærer det; som det ikke mere plantes i et Bed, og der 
ikke mere dannes Fure og Rende om det; som det ikke mere 
slaar Rod i Jorden, dets Stængel ikke mere voxer, ikke mere 
ser Sollyset; som det ikke mere kommer paa en Guds eller 
en Konges Bord — saaledes skal Besættelsen . . . osv., der 
sidder i min Krop, mit Kød, mine Lemmer, afskrælles som 
dette Løg! Idag brænde den flammende Ild det. Besættelsen 



1 Jfr. hertil ovf. S. 96 Anm. 3. 

2 altsaa ikke blot miste sin mandlige Ære, men endog blive en æreløs 
Kvinde. 

3 Se de af Kraetzschmar: Die Bundesvorstellung p. 44 f. og Ed. Meyer: 
Die Israeliten p. 560 anførte Exempler. Se ogsaa Warneck: Die Religion 
der Batak, Leipzig 1909 (=^ Religionsurkunden der Volker IV 1) p. 40 f., 
1. 5. 6. 7. 10. 11; jfr. Legenden p. 42. 

4 Zimmern: Beitråge p. 28 ff.; jfr. Jastrow: Die Rel. Bab. u. Ass. I 
p. 329 ff. 

vige, men jeg skue Lyset!" Saaledes videre: Som denne 
Daddel afskæres og kastes i Ilden ; som denne Palme- 
rippe knækkes af og kastes i Ilden. Endvidere med Faare- 
skind, Gedeskind, Uld, Frø. Af samme Art er denne Text^: 
„Lammet som stedfortrædende for et Menneske, Lammet giver 
han 2 for dets Liv; Lammets Hoved giver han for Menneskets 
Hoved, Lammets Nakke giver han for Menneskets Nakke, 
Lammets Bryst giver han for Menneskets Bryst". — Det, 
som ligger til Grund for disse Steder, er den sympatetiske 
Magi, der spiller saa stor en Rolle i primitive Folks Medicin^, 
og som beror paa Sammenblandingen af Analogi og Idenditet. 
Det er denne Brug, som man i de ovenfor anførte Exempler 
har overført paa Ofret ved Edsaflæggelsen. Men den Mulig- 
hed er ikke udelukket, at det er sekundær Tydning, og at 
det oprindelig har været et virkeligt Offer (jfr. S. 91). Her- 
paa tyder for det første, at det er et Offerdyr, man anvender, 
for det andet den Rolle, som sir imittu spiller; thi denne Del 
af Dyret har just ved Ofringen en særlig Betydning*. 

Endnu en Overenskomst mellem Fyrster bydes os af Kile- 
skrifterne, nemlig den, ved hvilken Hattikongen Subbiluliuma 
giver Mitannikongen Tusattas SørTMattiuaza sin Datter til 
Ægte 5. Vi befinder os her udenfor den semitiske Verden, 
men som Sproget er babylonisk, ligner ogsaa Formen de 
andre her omtalte Overenskomster. I første Halvdel er Matti- 
uaza, i anden Halvdel Subbiluliuma den talende. Mattiuaza 
sværger ikke at ville tage en anden Hustru ved Siden af 
Hattikongens Datter. Dette sker under den Form, at han for 
Tilfælde af Edsbrud nedkalder en Række Forbandelser over 
sig: han selv og denne anden Hustru, hans Slægt og Land 
skal være barnløse, blive som Røg, der stiger mod Himlen, 



1 Zimmern KAT.3 p. 597; Jastrow p, 351; Ungnad i Altorienl. Texte 
p. 1.01. 

2 Præsten (?); jfr. Zimmern. 

3 Om disse Forestillinger i de nordafrikanske Udløbere af den semitiske 
Verden se E. Doutté: Magie & Religion dans l'Afrique du Nord. Alger 
1909 p. 58 ff., 450 ff. 

4 Zimmern KAT3 p. 597; Beitrage p. 95. 

5 Winckler i OLZ. 1910 Sp. 295 ff. i Tilslutning til MVG. 35, 1907. 

eller Vand, der strømmer ud af et Rør og aldrig vender til- 
bage, hans Trone skal omstyrtes, og de Guder, som han be- 
sværger Overenskomsten ved, skal tilintetgøre ham, ligesom 
de i modsat Fald skal velsigne ham og hans Land. Disse 
Forbandelsers Indhold er saaledes det sædvanlige: Døden og 
Berøvelse af Ære og Lykke. 

I det gamle Testamente fremgaar Slægtskabet mellem 
Forbandelse og Ed navnlig af den Maade, hvorpaa ^ålå bru- 
ges (se S. 104). Vi har tidligere set, i hvilken Forstand man 
kan gengive dette Ord ved Forbandelse. Endvidere har vi 
set, hvorledes det anvendes i hypotetisk Form over for andre. 
Her skal nu betragtes nogle Steder, hvor en Person anven- 
der den over for sig selv, altsaa hvor den har Værdien af en 
Ed. Dette er Tilfældet paa nogle Steder hos Ezeqiel, der er 
analoge med de fra det assyriske Omraade anførte. Ez 17, 
13 hedder det, at Nebukadnesar tog en af den kongelige 
Slægt, sluttede med ham en b^rit og „førte ham ind i en 
Forbandelse" 1. Det forekastes Sidqijja, at han ved at bryde 
sin b^rtt med sin Lensherre har ringeagtet denne Forbandelse 
(V. 16. 18. 19). Det er tidligere fremstillet, at det Haandslag, 
som det i V. 18 siges, at Sidqijja har givet Nebukadnesar, viser 
hen til en Opfattelse af deres Forhold som en Pagt, ved hvil- 
ket de bindes sammen (S. 48). Her foreligger altsaa en Sam- 
menblanding af to Riter, til Grund for hvilke der ligger for- 
skellige Forestillinger: ved den ene det bindende, ved den 
anden Forestillingen om noget, som slaar. Denne Sammen- 
blanding er ikke ualmindelig. Den forekommer ogsaa Gen. 
31, hvor Maaltidet, som holdes (V. 54), og Oprejsningen af 
Stenen eller Stenhoben (V. 45 ff.) viser i hver sin Retning. 
Ligeledes hedder det Gen. 26, 28: Lad der være en 'åld 
(Forbandelse, Selvforbandelse) mellem os og dig, og lad os 
slutte b^rtt med dig, og af V. 30 ses det, at Pagten sluttes 
ved et Maaltid. Sammenspisningen og Forbandelsen virker 
her Side om Side og byder hver paa sin Maade Garantien. 



1 Ved en Ændring af Vokalerne kan man læse: Og gik med ham ind 
i en Forbandelse (Kraetzschmar: Bundesvorstellung p. 32; Komm. til St.; 
Bertholet til St). Men den hypotetiske Forbandelse rettes kun mod den 
underlegne Part, ikke mod Sejrherren. 

Derfor staar 'ålå undertiden parallelt med b^rit (Deut. 29, 11. 
13. 18. 19. 20; Hos. 10, 4i). Det forekastes Israeliterne, at de 
ved at bryde Pagten har ringeagtet Selvforbandelsen Ez 16, 
59. Formodentlig er Talen her om Pagten med Jahve (jfr. 
Deut. 29, 11 ff.); dog er det muligt, at der hentydes til Brud- 
det med deres Lensherre Nebukadnesar (jfr. Cap. 17). Man 
kan da oftere finde "ålå brugt ganske synonymt med s^båå 
(jfr. ovf. S. 10; 104). Gen. 24, 3. 9. 37 hedder det, at 
Abraham tog sin Tjener i Ed {^sbVaka\ og naar han op- 
fyldte det der blev ham befalet, var han løst fra Eden (s^bud); 
dette gengives V. 41 ved, at han er løst fra Abrahams 'did. 
I denne Sammenhæng er endnu at nævne Neh. 10, 30. 

Hos Araberne møder vi Forbandelsen brugt som Ed 
under karakteristisk Form ved den Institution, som hedder 
li'dn. Det hedder i Koranen, Sur. 24, 6 — 9: „Om nogen be- 
skylder sin Hustru for Utugt uden at have andre Vidner der- 
paa end sig selv, skal han afgive et 4-dobbelt Vidnesbyrd ved 
Allah om, at han taler sandt. Og det femte skal være, at 
Allahs Forbandelse rammer ham, hvis han taler Løgn. Hun 
kan fri sig for Straf ved at aflægge et 4-dobbelt Vidnesbyrd 
ved Allah om, at han taler Løgn. Og som det femte, at 
Allahs Vrede rammer hende, hvis han taler sandt". Denne 
Handling foregaar i Moskeen for en Opmand (Buch. I 117 i. 
m.; Lisån s. v. la'ana). Naar Hustruen har svoret, som det 
her er foreskrevet, skilles hun fra ham, og han har ingensinde 
mere ægteskabelige Rettigheder over hende. Er hun frugt- 
sommelig og føder Barn, tilhører Barnet hende og kommer 
ikke til Manden , men det betragtes som uægte. Manden 
straffes ikke for Injurier, og Kvinden ikke for Ægteskabsbrud, 
forsaavidt hun siger sin Formel 2. Vi kender kun denne Skik 
som speciel islamisk; men der er al Grund til at antage, at 
Muhammed her som ellers har Forbilleder at holde sig til. 

I talrige arabiske Edsformularer er Eden tydeligt en Selv- 
forbandelse. Saaledes, naar det hedder: qatalani Ildhu Hn 



1 Man oversætter bedst ''ålot saW „sværge hen i Vejret", som Parallelis- 
men viser; saw* bet. ogsaa kun Falskhed i Bet. af det, som intet har paa 
sig, ikke i Bet.: stridende mod Sandheden, hvilket hedder s?q?r. 

2 Jfr. Juynboll: Handbuch des islamischen Gesetzes, p. 192. 

lam 'aqtulka „Allah dræbe mig, hvis jeg ikke dræber dig" 
(Tab. III 155 1), eller: „Min Datter er bleven faderløs og min 
Sønnekone Enke og mine Lokker i Uorden efter Salvingen . . ., 
hvis jeg ikke kæmper imod dem" (Ham. 252) i. En indirekte 
Forbandelse er det, naar En erklærer at ville sønderrive 
Ka^baens Tæppe, hvis det er Gud, som har sendt Muhammed 
(His. 279, 15 f.). Thi Følgen af denne Forgribelse paa det 
hellige vilde være, at han ramtes af Forbandelsen. 

En Mand siger til sin Hustru: „Jeg æder Blod, hvis jeg 
ikke skræmmer dig med en Medhustru . . ." (Ham. 813). At 
det er en Forbandelse at æde Blod er klart. Scoliet giver 
forskellige Forklaringer herpaa^, deriblandt denne: Naar en 
Slægtning dræbes og i Stedet for Blodhævn modtager Ka- 
meler, hvis Mælk han drikker, da er det, som om han drak 
den dræbtes Blod. Denne Forklaring maa modificeres efter 
det kendte Udtryk: „drikke Mælk for Blod" om at tage Ka- 
meler i Stedet for Blodhævn. Men i hvert Fald er her alt- 
saa Tale om at miste en Slægtning. — Ma'dan b. Gawwås 
siger: „Hvis det, som er forebragt dig om mig, er sandt, saa 
dadle mig mine Venner og visne Fingerspidserne paa mine 
Hænder, og ene svøbe jeg Mundir i hans ridd som Ligklæde, 
og en Drabsmand blandt mine Fjender træffe Haut!" (Ham. 
69). Her nedkalder han Forbandelsen over sig under Form 
af, at han bliver Krøbling, mister sine Efterkommere samt 
sin Ære i Vennernes Øjne. Af samme Art er denne Ed: 
„Hvis den Mand taler sandt, er vi de værste Æsler", d. v. s. 
æreløse (His. 355, 9 f.). Exempler paa slige Eder, der be- 
staar i en hypotetisk Selvforbandelse, kunde nævnes i 
Mængde 3. 

En ejendommelig Form for Brugen af Forbandelsen som 
Ed forekommer, naar man indleder et Udsagn med en For- 



1 Jfr. ovf. S. 93. Læs med Noeldeke: Delectus p. 46: ^unågizhå for 
junågizhå. 

2 „Blod spiser man som Medicin, naar man er Døden nær, eller under 
Hungersnød, idet man tapper Kamelens Pukkel; eller Blod er her Slange- 
blod, d. e. Gift«. 

3 Saaledes er Eden ogsaa opfattet Nabiga 3, 3 (Ahlwardts Udg.), naar 
det hedder: jeg sværger ... og Manden kan ikke undslippe Gud. Om 
Forbandelse ved Pagtslutninger jfr. Landberg: Arabica V, p. 159. 

bandelse af sig selv eller den, man taler til, for at give sin 
Udtalelse større Vægt. En Mand siger til sin Hustru: „Du 
er skilt fra mig 3 Gange uigenkaldelig — ! hvad du end siger 
til mig, vil jeg sige det samme til dig"i. Hustruen er ikke 
derfor forstødt, men her er kun Tale om et Udraab, hvis 
Mening er den underforstaaede, at den deri udtalte For- 
bandelse virker, hvis Udtalelsens øvrige Indhold ikke stem- 
mer med Sandheden. Sur. 74, 19. 20 hedder det: qutila kaj fa 
qaddara, egl. „han vorde dræbt, som han lagde Planer". En 
lignende Form haves Tab. III 168, 6: qåtalahu Ildhu md 
^ahsana dird'ahu „Allah bekæmpe ham, hvor skøn hans Arm 
er". De arabiske Filologer siger, at denne Form for For- 
bandelsen bruges for at udtrykke Forundring og Beundring 
(ta'aggub). Bajdåwi forklarer det i sin Kommentar til Sur. 
74 ved, at Misunderen vilde sige saaledes, og nævner som 
Exempel Formelen: qåtalahu Ildhu md asga'ahu „Allah 
dræbe ham, hvor han er modig". Men i dette Exempel er 
det netop Beundreren, som siger det; man kunde derfor be- 
tragte det som en Eufemisme for en overdreven Ros; men 
disse Forklaringer passer ikke godt, hvor der er Tale om en 
Selvforbandelse, f. Ex. Agh. IX 17, 13: Min Haand visne!^. 
Snarere bør man derfor betragte det som en rent sekundær 
Brug af Forbandelsen til at forstærke Udsagnet, uden at 
der skal lægges for meget i det. Denne løsere Brug af 
Forbandelsen er nemlig hyppig i Arabisk, navnlig som Ind- 
ledning til en Opfordring, der paa den Maade bliver mere 
indtrængende. Saaledes bruges Formlerne hala^a Ildhu qalbaka 
Tab. III 116, 7 og qdtalaka Ildhu Tab. III 162, 5. Hyppigt 
anvendes Formelen la 'abd laka paa den Maade 3; f. Ex. Tab. 



1 Tabari ed. de Goeje, Introductio, p. XCVII, L. 8. Denne Skilsmisse- 
formel har Karakteren af en Forbandelse (jfr, næste Afsnit). 

2 Den samme Forbandelse forekommer Agh. X 8, 16 som en regelret 
hypot. Selvforbandelse: „Min Haand visner den Dag, da jeg slaar Hålid 

og den hjælpende Lanse (egl. Jern) værger ham mod mig", jfr. His. 830, 

18; Nabiga 5, 39. 

3 Jfr. til dette Udtryk Noeldeke: Beitråge zur Kenntnis der Poesie der 
alten Araber, p. 67. 

II 123, 7: „I har ingen Fader! Gaa fra hinanden og kæmp 
ikke!" Vedkommende taler her til sine Venner, saa der er 
ikke Tale om nogen egentlig Forbandelse, jfr. His. 78, 18; 
79, 2; Ham. 72, 6 o. a. Dog bruger man ikke gerne denne 
Formel over for en Mand, som man staar i underordnet For- 
hold til. Samme Mand, som kom med den ovenfor citerede 
Udtalelse, siger sammesteds L. 14 i en lignende Situation til 
den, han har søgt Tilflugt hos: lå abå ligajrika „en anden 
end du har ingen Fader" ^ Denne meningsløse Udtalelse viser 
tydeligt, hvor lidt Indhold man har lagt i den Slags Forban- 
delser — ligesom hos os. Paa samme Maade bruger man 
wajlaka og wajhaka^ hvormed man ellers tiltaler den, der 
er ramt af Ulykken^, f. Ex. His. 807, 17; 812, 19; 955, 4; 
959, 16. 

Hos israeliterne har vi en Forbandelsesformel, der bru- 
ges paa lignende Maade, nemlig den kendte: ko jcCas^h 
^lohim w^ko josif; for Mohim haves jahwe 1 Sam. 26, 13; 
Rut 1, 17. I Pluralis forekommer det 1 Kg. 19, 2; 20, 10, 
sikkert ikke uden Hensigt, da det er i Ikke-Israeliters Mund 
(henholdsvis Izebel og Benhadad). Det bruges som Udtryk 
for en stærk Sindsbevægelse, for Vrede 2 Sam. 3, 9; 1 Kg. 
2, 23; for Sorg 1 Sam. 14, 44, jfr. 2 Kg. 6, 31, og betyder 
omtrent det samme som „Gud straffe mig!" Hvis det Udsagn, 
som man vil bekræfte, er negativt, indledes det ofte med 7/7Z, 
er det positivt, med 'im lo\ Dette 'im synes 1 Sam. 3, 17 
syntaktisk direkte at maatte forbindes med Forbandelsesform- 
len; men i Almindelighed staar denne uden syntaktisk Sam- 
menhæng, ligesom de omtalte arabiske Formler, og Hm be- 



1 Ligeledes Tab. II, 120, 9. 

2 Derfor siger Al-Asma^i, at dette Udtryk er en Anraabelse om Barm- 
hjertighed for vedkommende, Ham. 553 i. m. Omvendt plejer man at ind- 
lede med en Velsignelse, naar man beder om noget, f. Ex. rahimaka Uåhii 
ell. jarhamuka llåhu Tab. II, 30, 14; 144, 5; 600, 2 ell. 'aslahaka Uåhu II, 

125, 17; 37, 10 f., jfr. 39, 12, ell. 'åfåka llåhu II, 31, 6. '„Jeg giver min 
Fader og Moder for dig". His. 796, 14; Agh. VIII, 103, 24 ell. „mine 
Onkler paa fædrene og mødrene Side" d. v. s. du er mig kærere end 
disse. 

8 

tegner selv, som det arabiske "in en stærk Nægtelse^. Dette 
ses af, at Hm vexler med ki (Rut 1, 17; 1 Sam. 14, 44; 1 Kg. 
2, 23; 19, 2) og med ki Hm (2 Sam. 3, 35). 



VII. 

Vielsen (Løftet). 



Man træffer ofte i Arabisk, navnlig hvor det drejer sig om 
Hævn og Krig, en ejendommelig Form for Forsikring, nem- 
lig: Hvis jeg ikke gør saadan og saadan, vil jeg paatagé mig 
dette eller hint. Eller: Jeg vil afholde mig fra dette eller hint, 
indtil jeg har gjort saadan og saadan. — For saa vidt som 
man er tvungen til at paatage sig det, som Udtalelsen gæl- 
der, har vi her en Ed; Udsagnet er da garanteret af en stær- 
kere Magt. I Virkeligheden foreligger her et saadant Til- 
fælde, og Forsikringer af denne Form regnes da ogsaa med 
til Eden i alle figh-Bøger. — Hvori denne overmenneskelige 
Tvang bestaar, vil man se, naar man betragter, hvad det er 
man i Reglen paatager sig ved denne Forsikringsform. Vi vil 
betragte de to Former, der er repræsenterede ved de to oven- 
nævnte Exempler, hver for sig, og først den anden af dem. 
Blandt de talrige Exempler skal nogle enkelte nævnes. Da 
Imru'ulqajs faar Efterretning om, at Asaditerne har dræbt 
hans Fader, siger han: Vin og Kvinder er mig forment (ha- 
rdm), til jeg faar dræbt 100 Asaditer og afskaaret Pandelok- 
kerne paa 100 (Agh. VIII, 68, 2). Zumajl b. 'Ubajr af Fazåra 



1 Jfr. Gesenius-Kautzsch: Hebråische Grammatik, 28 Aufl. § 149. Den 
naturligste Forklaring af denne Brug af Betingelsespartiklerne er vel den, 
at det oprindelig er en Ed af den Art, som behandles i næste Afsnit. At 
en slig Anvendelse forekommer i Jahves Mund udelukker ikke det, da 
Oprindelsen af Brugen øjensynlig er glemt paa: det Trin, som G. T. re- 
præsenterer (se Ges.-Kautzsch § 149 Anm). Ogsaa i Assyrisk er der 
Exempel paa en Ed uden Eftersætning: „Hvis nogen erfarer noget uden 
at meddele Kongen det — !" Behrens: Ass.-bab. Briefe (Leipziger semitist. 
Studien II) p. 16. 

svor ikke at spise Kød, ikke vadske sit Hoved og ikke gaa 
til en Kvinde, før han fik dræbt Ibn Dåra, der havde smædet 
hans Stamme (Ham. 193, 12). 'Abbas b. Mirdås sværger, at 
Vand ikke skal berøre hans Hoved eller Legeme til Tvæt- 
ning, før han har taget Hævn over sin Broders Drabsmand 
(Agh. XIII, 69, 8). Det samme svor Husajn b. Damdam (Ar- 
nold: Septem Mu'allaqåt, p. 68, jfr. Agh. IX, 149 f.).'— Hvad 
denne Afholdelse fra Tvætning betyder, ses af Steder, hvor 
der tilføjes: fra rituel Urenhed {min ganåbatin). Saaledes 
svor Zajd b. Harita efter Kampen med Bnu Fazåra i Wadi 
Qurå, at Tvætning fra rituel Urenhed ikke skulde berøre hans 
Hoved, før han havde gjort Togt mod Bnu Fazåra (His. 980, 
3 f.). Efter Slaget ved Badr aflagde Abu Sufjån det Løfte 
{nadr), at Vand ikke skulde røre hans Hoved og tvætte det 
for rituel Urenhed, før han havde gjort Felttog mod Muham- 
med (His. 543). Ifølge en anden Overlevering erklærede 
han at ville holde sig fra Kvinder og Salving, til han fik 
Hævn (Vaq. 73). Mekkaneren 'Amr b. 'Abd havde ved Grav- 
krigen paataget sig et nadr og erklæret Salving for haråm, 
til han fik Hævn for et Saar, som tildeltes ham ved Badr 
(Vaq. 201). Endnu i vore Dage sværger Beduinen, at han 
ikke vil spise dette eller hint, ikke have Samleje og ikke sove 
i Teltet, før han har faaet Hævn (Musil 334), eller han svær- 
ger ikke at lade sig barbere eller klippe og ikke at have Sam- 
leje, før han har hævnet sig (Musil 365). Og Salm. 132, 1 ff. 
hedder det om David: Han tilsvor Jahve, aflagde Løfte for 
Jakobs Vældige: Jeg vil ikke betræde min Boligs Telt, ikke 
bestige mit Lejes Seng, ikke unde mine Øjne Søvn, mine 
Øjenlaag Hvile, før jeg har fundet Jahves Sted, Jakobs Væl- 
diges Bostade. — Et Løfte, som ifølge Sagens Natur kun 
forekommer sjældent i den muslimiske Overlevering, gaar ud 
paa Afholdelse fra Vin. Durajd b. Al-Simma, der er saaret 
af Asmå, siger: Min Haand er visnet! i: Jeg vil ikke drikke 
gammel Vin, hvis Døden ikke rammer Asmå b. Zinbå' (Agh. 
IX, 17, 13). Wahriz svor en Ed, at han ikke vilde smage 
ublandet Vin, før han fik gjort Bytte af Fanger og Kvæg 



^ Eller min Haand visne! (sallat jamini); se S. 112. 

(His. 44, 4). — Endelig er de fleste af de her nævnte Arter 
samlede i en anden Overlevering end den overfor anførte om 
Imru'ulqajs' Erklæring ved Faderens Død, idet han ifølge 
denne udtalte ikke at ville spise Kød, ikke drikke Vin, ikke 
salve sig med Olje, ikke røre ved en Kvinde, ikke tvætte sit 
Hoved for rituel Urenhed (gandba), før han havde faaet 
Hævn (Agh. VIII, 68, 17 f.). I et Scolion Ham. 301 medde- 
les det os, at man ikke sang, før man havde faaet Hævn. — 
Betegnelsen for at afgive en saadan Erklæring er nadara. Vi 
plejer at oversætte dette: afgive Løfte, men gengiver dermed 
kun daarligt det semitiske Begreb. Et Løfte forudsætter to 
Personer, En, der giver og En, der modtager det; det beteg- 
ner den enes Tilsigelse til den anden om at ville gøre noget, 
som stemmer med dennes Ønske. Alle disse Betingelser 
mangler ved nadr: Een Person er nok, og ved sit nadr er- 
klærer han oprindelig ikke at ville gøre noget, men gaar 
ind under en Tilstand. Vi gengiver det derfor bedre ved 
en „Vielse". 

Rob. Smith har betegnet Tilstanden som en Tabutilstand i. 
Den hedder paa Arabisk ihrdm og er navnlig kendt fra Pil- 
grimsfesten i Mekka. Til de vigtigste Kendemærker ved denne 
hører Afholdenhed fra Kvinder og fra at lade Haaret klippe 2, 
Dertil kommer Afholdelse fra Blodsudgydelse, som imidler- 
tid ikke nødvendig hører med til den viede Tilstand, hvad 
dens Brug ved Krigen viser ^. Endnu kan her nævnes, at det 
var de syriske Pilgrimme forment at sove i Seng under hele 
Rejsen, hvormed Wellhausen (Reste 122) sammenstiller den 
Brug, hvorom His. 128 fortæller, at Homs, naar de var i 
ihrdm, ikke gik ind i Telte med vævede Tæpper {bajt sa'r), 
men kun i Telte med Skind (bajt 'adam), og i faste Huse 
gik de ikke ind ad den sædvanlige Indgang, men brød Vej 



1 Religion p. 254 if. 

2 Om dette Træk ogsaa er bevidnet for den arabiske Krigs Vedkom- 
mende, ved jeg ikke. Da Abu Sufjån kom hjem fra sin vigtige Expedi- 
tion i Medina, afskar han sit Haar ved Isaf og NåMlas Gudestøtter ved Ka*- 
baen (Vaq. 324). 

3 Formodentlig stammede denne Bestemmelse for Pilgrimmene opr. fra, 
at de befandt sig paa det viede Omraade, hvor det er naturligt, at Drab 
var udelukket. 

gennem Muren. — I disse Skikke genfinder vi just det 
samme som man i Eder af den ovenfor nævnte Art paata- 
ger sig. 

For ret at forstaa, hvorledes man er kommet til at benytte 
denne Vielsestilstand til edelige Formaal, er det nødvendigt at 
blive klar over dens egentlige Natur. Wellhausen (Reste 122) 
opfatter hele denne ihrdm-TWstand som noget sekundært ved 
ndr. Det, som spiller Hovedrollen ved ndr, er det Offer, som 
man plejer at bringe ved Aflæggelsen af Tilstanden. „Der 
Ihråm ist nicht der Inhalt des Geliibdes, er ist nur ein dem 
Gelob enden, damit er allen Eifer an die hellige Pflicht setze, 
auferlegter Zwang, bestehend namentlich in gewissen be- 
schwerlichen Abstinenzen, die nur mit der Erfiillung des Geliib- 
des ein Ende nehmen"\ Jeg tror, at denne Paastand maa 
vendes om, og Hovedvægten lægges paa Tilstanden, medens 
Ofret kommer i anden Række. En Betragtning af Forholdene 
paa Hebræisk vil vise dette. 

Paa Hebræisk er den specielle Betegnelse for Paatagelsen 
af denne Tilstand 'issdr (Num. 30), men almindeligvis bruges 
en Betegnelse derfor af samme Rod som det arabiske ndr, 
nemlig i Formen ndr ell. nzr. Denne sidste Rod forekommer 
i Ordet ndzir. Den israelitiske ndztr befinder sig til Stadighed 
i den Tilstand, som andre indgaar for en kortere Tid. Det 
væsentlige Kendemærke paa Naziræatet er Afholdelse fra Vin- 
drikning og fra at klippe Haaret samt fra Berøring med al 
rituel Urenhed (Dom. 13, 5; 1 Sam. 1, 11; Num. 6). Om Af- 
holdenhed fra Kvinder hører vi her ikke 2; men at den hører 
med til Tilstanden, fremgaar af, at den spiller en Rolle for 
Krigeren (1 Sam. 21, 6; 2 Sam. 11, II), som just befinder sig 
i den viede Tilstand ^ og derved kan nyde de viede Skuebrød 
(1 Sam. 21). Vi ser saaledes, at den Tilstand ndztren be- 
finder sig i, er identisk med den, som man ved de ovenfor 



1 Den samme Betragtning hos Conybeare i Artiklen vow i Encyclo- 
pædia Britannica (1911). Man regner stadig med Forhold, hvor Manden 
staar over for en eller anden Gud, som Person over for Person. Her 
drejer det sig imidlertid ikke om Guder, men kun om Kræfter, 

2 Schwally: Semitische Kriegsaltertiimer, p. 62 ff. mener dog, at dette 
ogsaa maa hævdes for Samsons Vedkommende. 

3 Se nærmere herom Schwallys anf. Skrf. p. 46 ff. 

omtalte „Løfter" paatager sig. Men for hans Vedkommende 
er der ikke Tale om noget Offer, hvilket viser, at det først 
og fremmest er Begrebet af den viede Tilstand, som er knyttet 
til Roden ndr. Naar man paatager sig denne Tilstand, er 
det rimeligvis fordi man derved vinder Kræfter. Samson skulde 
være Naziræer for at kunne frelse Israel fra Filistæerne (Dom. 
13, 5), og hans Kræfter er betingede af, at Naziræatet over- 
holdes (Dom. 16, 17 ff.), medens Kraften hos Naziræeren 
Samuel (1 Sam. 1, 11) ytrer sig mere paa det aandelige Om- 
raade. Derfor paatager man sig det før Krig i Israel, ligesom 
man under Kampen kunde paatage sig særlige Former deraf 
for at hjælpe paa Krigslykken (1 Sam. 14, 2A)\ og der er al 
Grund til at antage, at disse Afholdenhedsceremonier ogsaa 
hos Araberne oprindelig har været den selvfølgelige For- 
beredelse til Krigen, ikke Genstand for særlige Løfter under 
denne 2. 

Paa det Trin, som den overleverede Litteratur repræsenterer, 
er imidlertid dette Synspunkt af /Zflfr-Tilstanden som en Kraft- 
tilstand for en stor Del gaaet tabt. Den betragtes mere som 
en asketisk Ydelse. Derfor kan der komme „Løfter", hvor 
kun det asketiske Moment spiller en Rolle, medens Vielses- 
synspunktet er traadt i Baggrunden 3. Den paatagne Tilstands 
Betydning er nu hovedsagelig en moralsk. Da den paalægger 
En ubehagelige Afsavn, ønskes den endt saa snart som muligt 
og tilskynder derved til at opfylde den Betingelse, man har 
sat for at afslutte den. Det, som binder En til ikke af afslutte 



1 Weniqqamti me^ojebaj kan saaledes oversættes regelmæssigt: „for at 
jeg kan faa Hævn". Overs.: og indtil jeg faar Hævn . . ." vilde naturligere 
kræve en Gentagelse af Propositionen ^ad (jfr. dog Jes. 5, 8; Ges.-Kautzsch 
§ 112 w). 

2 Jfr. Rob. Smith: Religion p. 255. Ofrets Betydning er den, at den 
viede ved det kommer tilbage til det normale Livs Tilstand. Maaske har 
det udviklet sig af Haarofret, der næppe opr. er et Offer, men kun Ned- 
læggelsen paa et viet Sted af det viede Haar. Idet Vielsessynspunktet træ- 
der tilbage og Tilstanden bliver en asketisk Ydelse faar Ofret en større 
Betydning som det vigtigste. Her vil Wellhausens Betragtning kunne hæv- 
des. Der finder nu en Sammenblanding Sted mellem den Vielse af sig 
selv, som ender med Offer, og Vielsen af et Offerdyr, foran hvis Udførelse, 
der gaar visse asketiske Ydelser; ned^r paa Hebr. bet. Tilsigelse af et 
Offer. 

3 Saal. naar Jahja b. ^Abdallåh sværger ikke at sove, før Hassan b. Mu- 
hammed bringes ham (Tab. III. 553, 8) ; jfr. for Nutidens Vedk. Musil 365. 

Tilstanden, før Betingelsen er opfyldt, er det Moment af Vielsen, 
som trods Ændringen i Synsmaade stadig er bibeholdt. I 
samme Øjeblik som man har udtalt at ville paatage sig denne 
Tilstand, er man bunden af den^ Hvis man brød den, hjem- 
faldt man til Forbandelsen, hvorfor en saadan Vielse ogsaa 
kån paatages som en hypotetisk Forbandelse (1 Sam. 14, 24). 

Paa denne Ordets Bindekraft og Slægtskabet med For- 
bandelsen ^ beror det, at „Løftet" er brugbart til Ed. Den 
ovenfor omtalte Betegnelse for Afholdenhedsløfter, Hssår^ 
hænger rimeligvis sammen med Verbet 'åsar „binde". Og 
selve „Løftet" kaldes Num. 30, 3 en Ed (s^bud). Det gaar 
med „Løftet" som med Pagten. Vi har her et Forhold, som 
er bindende i sig selv; paa et sekundært Trin faar det den 
Form, at man har svoret at ville paatage sig det, som i flere 
af de ovenfor anførte arabiske Exempler; men p. d. a. S. har 
man ikke anset en Ed for nødvendig til at gøre Udsagnet 
bindende, det betragtes som en Ed i sig selv. Derfor hedder 
det ofte: N. N. nadara dette eller hint, og naar han har fuld- 
byrdet det: han har indløst sin Ed (Ham. 193, 13; 301, Vers 2). 
Begreberne „Ed" og ndr er her helt gaaet over i hinanden. 
I mange Tilfælde vil man nu kunne finde nadara i Betyd- 
ningen: afgive et edeligt Tilsagn. Saaledes især, hvor det 
drejer sig om Krig; nadara bihi betyder: forpligte sig til at 
dræbe en bestemt Person (Ham. 70, 12. 13). Og den høj- 
tidelige Forpligtelse, som man paatog sig før Kampen, og 
som undertiden har Karakteren af en bafa (jfr. S. 54), kaldes 
ogsaa „Geliibde" (Vaq. 120) saa vel som 'ahd ('Amr: Mu'allaqa 
83 f.). Den, der kæmper tappert, har „indfriet sit „Løfte"" 
(Vaq. 120) eller „holdt sin Ed" (Ham. 301: Aldrig saa jeg 
Folk, som var mere tro mod deres Eder og heftigere i An- 
greb osv. end vi). 

Den anden af de S. 114 nævnte Edsf ormer, som er frem- 
gaaet af Vielsen, var denne: Hvis jeg gør (eller ikke gør) 



1 Jfr. hertil Rob. Smith: Religion p. 255 f. o. 

2 Dette Slægtskab ses bl. a. ogsaa deraf, at Roden ndr i Assyrisk i 
Formen nazåru betyder forbande og bruges synonymt med aråru og ezéru 
(se Delitzsch: HWB. p. 457). Jfr. ogsaa Forholdet mellem det arab. ihråm 
og det hebr. her^m. 

saadan og saadan, paatager jeg mig dette eller hint. Her er 
Løftets bindende Karakter anvendt paa en anden Maade. Me- 
dens man i forrige Tilfælde strax paatog sig en Tilstand, som 
man gerne vilde ud af, og som derfor fremtvang den Hand- 
ling, man garanterede ved Løftet, ligger det tvingende i denne 
Sammenhæng i, at Undladelsen af det, man vil garantere, 
drager ubehagelige Følger efter sig. Det specielt edelige 
Moment ligger her som der i, at det man paatager sig -har 
en saadan Karakter, at en stærkere Magt tvinger En til i givet 
Tilfælde at udøve det. Men ifølge Sagens Natur kan disse 
„Løfter" ikke faa den absolut tvingende Karakter som den 
anden Form; thi der drejede det sig om Ens egen Person, 
medens det her gælder noget uden for En. Edens Værdi af- 
hænger da af, hvor pinlig den Ydelse er, som der er Tale omi. 
Her er først at nævne de Tilfælde, hvor man siger: Mine 
Kameler er Offerdyr, hvis det forholder sig saaledes (se 
Freytags Lexikon IV 379 a s. v. hadjun). Dette Ord kan man 
ikke bryde, naar det først er udtalt, thi ved det er Kamelerne 
blevne viede. Hvis man nægtede at ofre Dyrene, naar Be- 
tingelsen er indtraadt, vilde Forbandelsen ramme En, ligesom 
den rammer den der tager viet Bytte (se S. 73 f.). Denne Vielse 
bliver da en Ed af saa meget større Styrkegrad, som Tabet 
af Kamelerne er En føleligt. Hvor denne Ed skal betyde 
noget, har den derfor i Reglen den Form, at man vier alle 
de Kameler, man ejer. Saaledes f. Ex. Ham. 667, Vers 3: 
Jeg sværger og lyver ikke. I modsat Fald tilhører alt, hvad 
jeg ejer, Allahs Hus, idet jeg barfodet driver det derhen. — 
Eller man sætter et meget højt Antal Offerdyr: Al-Muhtår 
sværger ved den almægtige Gud osv., at han ikke vil gøre 



1 Man kan ogsaa ved sit Løfte søge at paalægge en anden en Tvang. 
Det beror da paa den andens Velvilje, om han vil befri En. Til En af de 
til Medina udvandrede sagde man: Din Moder har aflagt det Løfte, at ingen 
Kam skal røre hendes Hoved, før hun ser dig, og at hun ikke vil søge 
Skygge, før hun ser dig; hav Medlidenhed med hende! ^Umar mente, at 
hun nok vilde kæmme sig, naar Lusene plagede hende, og søge Skygge, 
naar Mekkas Hede brændte; men Sønnen rejste dog, His. 319, 11 f.; jfr. 
Scoliet til 290, 1 (Wiistenfelds Udg. II p. 90). Suhajl stiller sig ved Ka'baen 

og sværger at blive der til han faar sin Vilje, His. 753, 4; Vaq. 262. Et 
Par humoristiske Exempler fortælles Agh. IX 130, 7 ff.; jfr. Agh. XIII 2 
infra; XVIII 205, 1 f. 

Oprør, og hvis han gør det, skal han give 1000 Offerdyr og 
slagte dem ved Ka'baens Dør samt frigive alle sine mandlige 
og kvindelige Slaver (Tab. II 600, 15 f.). Al-Muhtår er imid- 
lertid lige fra først af bestemt paa at bryde sirTEd og for- 
beredt paa at betale Omkostningerne: Eden sones ved Sone- 
bøden (hvorom senere). Kamelerne afgives, Slaverne frigives, 
og han er fri. 

I det næstsidste Exempel er Eden yderligere skærpet ved 
den asketiske Ydelse, at vedkommende skal drive Offerdyrene 
i barfodet Tilstand. Den Slags asketiske Tilsagn er ret almin- 
delige. Man erklærer ikke at ville søge Skygge, ikke tale et 
Ord til nogen 1, hvis osv. (jfr. S. 118 Anm. 2). 

Synspunktet for Ofret bliver i Tidens Løb hovedsagelig det, 
at man berøver sig en vis Del af sin Ejendom. Dette for- 
klarer os, at der i Analogi med Ofret kan danne sig to For- 
mer for Løfte-Ed, hvor væsentlig dette Synspunkt ligger til 
Grund, nemlig Løfte om Frigivelse af Slaver og Erklæring 
om Skilsmisse. 

Frigivelse af Slaver'^ nævnes stadig i Koranen som særlig 
fortjenstlig (Sur. 4, 94; 5, 91; 24, 33; 58, 4; 90, 13) og staar 
lige med eller snarere over Bespisning og Beklædning af 
fattige eller Faste til Soning af Synder (4, 94; 5, 91; 58, 4 
jfr. Buch. II 117). Ligesom man ved glædelige Oplevelser 
kunde yde et Offer, saaledes forekom det, at man erklærede 
at ville frigive et vist Antal Slaver. A1-' Abbas frigav saaledes 
den Slave, der kom til ham fra Haggåg og lovede at frigive 
10 andre (Vaq 290). Et Ord om at ville frigive en Slave har 
samme bindende Karakter som Tilsigelsen af et Offer; dette 
gør det brugeligt til Eden. Som ved Ofret afhænger ogsaa 
her Edens Styrke af, hvor mange Slaver man erklærer at 
ville frigive. I det ovenfor anførte Exempel paatog Al-Muhtår 
sig at frigive alle dem, han ejede. Da 'Umar b. Al-Rabi'a"var 



1 Denne Ed er ret almindelig. Inden for Islam er der Enighed om, at 
man ikke bryder en saadan Ed ved at recitere Koranen, hvad ^Abd al-Qådir 
al-Gilåni bruger som Bevis for det hanbalitiske Dogme, at Koranrecitation 
ikke er menneskelig Tale, men Guds Ord og uskabt som Koranen selv. 

(al-Gunja I p. 60 infra). 

2 Jfr. JuynboU: Handbuch des islamischen Gesetzes 1910 p. 205 ff. 

bleven gammel og ansaa Tiden for passende til at lægge 
Digtekunsten paa Hylden, svor han at ville frigive en Slave 
for hvert Vers, han i Fremtiden gjorde, hvilket engang kostede 
ham 9 Slaver (Agh. I 64, 5). 

Paa lige Trin med Eden om Frigivelse af Slaver staar For- 
sikringen om at ville skilles fra sin Hustru, hvis dette eller 
hint ikke er sandt ell. hvis man ikke gør dette eller hint. 
Saaledes opfattes det sikkert rigtigt i Kåmil ed. Wright 270 f.^ 
hvor det hedder, at denne Erklæring er det samme som, naar 
man siger: Jeg vil afgive det eller det af mine Ejendele, hvis 

jeg ikke De to Eder forekommer hyppigt jævnsides, 

f. Ex. Tab. III 176, 4. 7, hvor Al-Mansur siger til Muhammed 
b. 'Abdallåh: Aflæg for mig Ederne ved Skilsmisse og Fri- 
givelse af Slaver (bi-l-talåqi wa-l-Htåqi). Formen er enten: 
talaqtu Hmra'ati ell. Hmra'ati tåliqun (Tab. III 188, 6). Ogsaa 
her afhænger naturligvis Edens Styrke af vedkommende Hu- 
strus Værdi for den sværgende. I Buhturis Hamåsa er der 
flere Digte, hvor en Bedrager roser sig af at have befriet 
sig for sin Kreditor ved en Skilsmisseed, der opfattedes som 
særlig alvorlig (jaminu gamsin), men han havde tænkt paa 
i hvert Tilfælde at ville skille sig ved hende-. Dog maa det 
betænkes, at det først og fremmest var et pekuniært Spørgs- 
maal, nemlig efter som vedkommende havde Raad til at an- 
skaffe sig en ny eller ej. En særlig skrap Form faar denne 
Ed, naar man erklærer alle Hustruer, som man har og som 
man i Fremtiden maatte tage, for uigenkaldelig forskudt, hvis 
man osv.^. Dette betyder Forpligtelse til Coelibat ved Eds- 
brud, en Risiko som ikke vil være uden Virkning for en Araber. 
— Ifølge de nyere Rejsende er denne Ed meget i Brug i vore 
Dage og anses for stærkt bindende*; tallaqa betyder dels 
„forskyde sin Hustru", dels „sværge Skilsmisseed" (Musil 385); 
en speciel Betegnelse for Skilsmisseeden er taqan (Musil 240). 



1 Jfr. Kinship p. 94 f. 

2 Noeldeke: Beitråge zur Kenntnis der Poesie der alten Araber p. 198 ff. 

3 Saaledes i Ederne hos Al-''Umåri, hvorom der tales i næste Afsnit, og 
hos Jaqubi ed. Houtsma p. 505 f.; 509 f. 

^ Jfr. foruden Burckardt, Musil og Jaussen Lane: Manners and Customs 
I p. 470. 

Naar man kommer til en Lejr, og Beduinerne trænger sig om 
den ankomne Gæst for at nøde ham til at tage ind hos sig, 
sværger de at ville gøre det ene eller det andet, skille sig 
ved sin Arm osv., hvis han ikke tager ind hos ham; men den, 
der sværger at ville forskyde sin Hustru i Tilfælde af Afslag, 
tager man ind hos (Jaussen 59). Wahabiterhøvdingen SaCid 
vilde ikke taale denne Ed og lod dem, der svor den, prygle; 
han bekæmpede nemlig de hyppige Skilsmisser (Burckardt: 
Beduinen und Wahabiten p. 421). 

Tilsidst gaar denne Skilsmisseformel over til at blive en 
Form for Forbandelse, som i det S. 112 citerede Exempel af 
Indledningen til Tabari. Saaledes opfattes den ogsaa i de 
gamle Digte, hvor den undertiden anvendes som Trusel over 
for Hustruen, for at hun kan tvinges til et eller andet. F. Ex. 
Ham. 72: „Du er forskudt, hvis du ikke spørger mig, hvilken 
gæv Rytter din Ægtemand var, da han mødte Sudå og Hafam!" 
Saaledes siger 'Amir b. Tuf ajl i til sin Hustru, og Scoliet med- 
deler, at det kan betragtes som en Forbandelse; jfr. Ham. 139. 



VIII. 
Selvhævdelse og Fortabelse ved Eden. 

Vi har i det foregaaende betragtet de forskellige Fænome- 
ner i det semitiske Forestillingsliv, med hvilke Eden er be- 
slægtet, og hvoraf den er fremgaaet. Det er hovedsagelig 
to Fænomener, som ligger til Grund for Eden: Pagten og 
Forbandelsen. Den første binder, den anden truer med at 
slaa, hvis det givne Ord ikke holdes i Hævd. 

I de arabiske Digte forekommer det ofte, at en Digter eller 
hans Stamme gennem ham roser sig af aldrig at bryde en 
Ed. Exemplerne herpaa er talrige. 'Ariq siger til 'Amr: Hvis 



1 Muhammeds Samtidige, Guds Fjende (Vaq. 153 ff. 362. Buhl: Muh.s 
Liv 256). 

der under edelig Forpligtelse gaves os et Stykke Harekød, 
vilde vi holde vor Forpligtelse ^ (Ham. 760, Vers 3). 

'Amr b. Kultum roser sin Stamme for, at den bedst værner 
om Forpligtelsen og mest omhyggeligt holder en Ed, naar 
den er aflagt (Mu'allaqa 67). Abu Du'aib siger: „Du skal sige, 
at hun aldrig har erfaret, at jeg har brudt Forpligtelsen eller 
krænket den Edsforbundne" (Tåg al-*Arus s. v. halafa). Nogle 
faldne lovprises for, at de holdt Ord, selv naar de svor paa 
noget ubehageligt^ {makruh Ham. 27); sligt roses den afdøde 
ofte for i Sørgedigtene (f. Ex. His. 109, 16; 112, 13), ligesom 
overhovedet Troskab mod Forpligtelsen figurerer saa at sige 
i hvert Digt, der priser en Mand, ligesom Troskabsbrud {gadr) 
er noget af det værste, man kan beskylde en Mand for (His. 
447; 516; Ham. 26; 31; 211; 239; 377; 473; 489; 780). „Den 
ædle Mand undgaar gadr, selv om hans Maaltid om Aftenen 
er „Maiken" af tappet Blod"^ (Ham. 645). En Mand erklærer 
derfor: „Jeg sværger en Ed som en Mand af min Slægt, og 
den Ijrver ikke, og i en Ed, som en sanddru udtaler, er der 
ikke Bedrag" (Agh. XII, 15 infra), og Kutajjir skildrer en 
Mand som „en Person af faa Eder*, som holder det han 
sværger paa, og hvis han ubevidst kommer til at udtale en 
Ed, bliver den holdt" (citeret f. Ex. Lane s. v. 'alijjay. 

Hvis vi i den foregaaende Fremstilling havde udtømt alle 
de psychologiske Momenter, som er til Stede i Eden, vilde 



1 Eller det betyder: Selv om der ved Pagtslutningen med os kun gaves 
Harekød (og ikke rigtigt Offerkød) vilde vi dog holde Pagten. Tilføjelsen: 
„og denne Pagt har du rigtigt indgaaet", kunde tyde paa, at den Opfat- 
telse er den rette. 

2 Jfr. Salm. 15, 4. 

3 Under Hungersnød tappede man Blod af Kamelens Hals, kogte og 
spiste det. 

4 Hassan b. Tabit siger til den elskedes Pris, at hun „ikke er hastig til 

at sværge". (His. 522, 9). Derimod har Ka^b b. Zuhajr gjort slette Er- 
faringer: „Hun holder ikke den Forpligtelse, hun har paataget sig, bedre 
end Sien holder Vandet". løvrigt har man ikke taget Elskovseder alt for 
alvorligt (Ham. 575, sidste Vers; hvad det vil sige, at der ikke gives Eder 
for farvede Fingre, ved jeg ikke) — her som andetsteds (se Hirzel: Der 
Eid p. 62). 

5 Jfr. endvidere om Troskab mod Eden Quatremére: Les asiles p. 323 
ff.; Noeldeke: Beitråge p. 80; El Mustatraf par Rat I, 617 f., 627 ff., 677; 
760 f. 

disse citerede Steder synes at være Vidnesbyrd om Edens 
Forfald. De kunde betyde, at Troen paa de overmenneskelige 
Kræfters Virksomhed, hvoraf Edens Betydning betingedes, nu 
var mindre stærk. Digteren priser sin Stamme for, at den 
holder Ord; dette er noget moralsk. Men hvor de omtalte 
Forestillinger er levende, kunde det synes, som om der intet 
moralsk eller umoralsk var ved Eden. Der lægges ved denne 
en truende Fare over En, og man holder sit Ord for at und- 
gaa denne Fare, af Frygt for at skade sig selv. Der er da 
intet at rose sig af. For at forstaa Betydningen af de om- 
talte Steder maa vi imidlertid gøre os to Ting klart. For det 
første, at denne Skelnen mellem det moralske og en rent ud- 
vortes Skade er Semiten fremmed, hvilket bl. a. fremgaar af 
Forbandelsens Forhold til Æren, som vi ovenfor har set det. 
Men for det andet maa vi gøre os klart, at det at tale Sand- 
hed ikke betyder ganske det samme for de gamle Arabere 
som for os. Sandheden er for os et abstrakt Begreb — Ud- 
sagnets Overensstemmelse med Kendsgerningen — og for os 
er det en almen Pligt at tale Sandhed — ogsaa med en ab- 
strakt Begrundelse: for Sandhedens egen Skyld. Denne Be- 
tragtning ligger den gamle Araber ganske fjernt. For ham 
drejer det sig altid om noget bestemt, konkret, og hvad der 
er det afgørende: Sandheden ses ikke blot i Forhold til 
Kendsgerningen, men i Forhold til Personen. 

Det drejer sig ved Eden enten om et Løfte eller om at kon- 
statere en Kendsgerning. At holde sit Løfte er et Udtryk for 
Magt. Den rige og mægtige Scheich, der har Lykken med 
sig, Beduinens Ideal, lægger sin Magt og sin Ære mest ka- 
rakteristisk for Dagen derved, at han holder de — helst store 
— Tilsagn, som han har givet. Ingen holder sine Tilsagn 
som Allah (Sur. 9, 112), hvilket ikke betyder, at han føler sig 
bunden af sit Ord — hvad AUåh netop ikke gør; thi Allah 
er ikke bunden af noget, hvad bl. a. Begyndelsen af samme 
Sure er et slaaende Vidnesbyrd om; men det betyder, at Al- 
lah har Evne til at fuldføre den i Tilsagnet udtalte Vilje. 
Deraf kommer det, at en Stamme saa ofte priser sig for sin 
wafd\ Opfyldelse af den paatagne Forpligtelse, og det er 

denne Form for Sandhed, som spiller den største Rolle ogsaa 
i Koranens Formaninger i. 

Forholdet mellem Sandhed og Magt er os i denne Form 
ikke uforstaaeligt; vi fatter ogsaa, at Sandheden ikke er noget 
absolut, men at der er Grader i den, efter som man har 
større eller ringere Magt til at udøve det tilsagte fuldtud eller 
kun tilnærmelsesvis. 

Fjernere ligger det os, at det samme Forhold mellem Sand- 
hed og Magt bestaar, hvor Talen er om at konstatere noget 
foreliggende. Men vi maa her betænke, at det altid drejer 
sig om konkrete Tilfælde, hvor en Interesse spiller med. To 
Stammer eller Slægter er uenige om, hvorvidt et Medlem af 
den ene er dræbt af et Medlem af den anden, saa den første 
Stamme kan kræve Blodhævn af den anden. Vi forstaar, at 
Sandheden ogsaa her ses i Forhold til Personen. Det at tale 
sandt vil sige at have Ret. Men dette er for en meget stor 
Del et Magtspørgsmaal. Den mægtige har altid Ret. Derfor 
er Sandheden heller ikke i denne Form noget absolut; og- 
saa her er der Grader i Sandheden, saa den ene Part kan 
hævde, at dens Paastand er mere sand end den anden 
Parts. Som der er Grader i Magten, saaledes ogsaa i Sand- 
heden. Et typisk Vidnesbyrd herom haves i en Tradition, der 
henføres til Ibn 'Abbas (om Foranledningen til Sur. 5, 105): 
En Sahmit drog ud med Tamim Al-Dåri og 'Adi b. Baddå. 
Sahmiten dør saa i et Land, hvor ingen Muslim var til Stede 
(altsaa ingen, hvis Vidnesbyrd havde Gyldighed). Da de to 
Rejsefæller bragte hans Efterladenskaber tilbage, savnedes 
der et Bæger af Sølv med indlagt Guld. Profeten paalagde 
da de to en Ed (om at de ikke havde tilvendt sig det). Men 
kort Tid efter blev Bægeret fundet i Mekka, og Ihændehave- 
ren erklærede at have købt det af Tamim og 'Adi. Da gik to 
af de Mænd, der stillede Krav om Bægret, hen og svor: Vort 
Vidnesbyrd er mere sandt i^ahaqqu) end deres 2. — De to 



1 Sagen kan ogsaa ses fra et andet Synspunkt, nemlig fra dens Side, 
hvem Tilsagnet er givet; han har ved Tilsagnet faaet et Krav paa En. 
Hensynsfuldhed mod ham byder derfor, at man holder sit Løfte. Dette 
Synspunkt er det fremherskende i Koranen. 

2 Jfr. Reste p. 189. 



127 

Mænd aflægger her Ed om en Sag, de ikke selv har været 
Vidne til. Saaledes sværger Stammefæller for hinanden om 
Ting, de intet ved om. Det er for dem en ren Interessesag, 
ikke et Spørgsmaal om, hvad der i og for sig er rigtigt. Som 
den enkelte kan tale mere sandt, naar han hæver sig i Magt, 
saaledes bliver en Ting mere sand ved at mange samtidig 
forsikrer den. Dette er Principet ved gasdma, en Edsbrug, 
der senere vil blive beskrevet. Da 'Abdallåh b. Mus'ab i den 
neden for anførte Fortælling (se S. 133) har afgivet sin falske 
Ed og sender Bud til 'Abbas for at denne skal hjælpe ham, 
er der ikke Tale om en rent udvortes Støtte; thi han er jo 
friet ved sin Ed, men om en Støtte over for den Magt, ved 
hvilken han har svoret. Naar de var to om det, blev det 
bedre. Men 'Abbas turde ikke yde ham den Støtte, Risikoen 
var for stor. 

I det gi. Test. findes det samme nøje Forhold mellem 
Magt og Sandhed. Ogsaa her er, i alt Fald for visse Skrif- 
ters Vedkommende, Magt og Lykke, Ret og Sandhed Begre- 
ber, der ikke kan stride mod hinanden. Den stærke har just 
i sin Magt et Bevis paa, at han har Ret. Begge Begreber er 
forenede i Roden sdg^. Dette Ord udtrykker som Verbum i 
Qal Nuancerne: være som man skal (Job. 4, 17; 15, 14; 22, 
3; Salm. 143, 2 o. a.), have Ret, konstatere dette og faa det 
anerkendt (Jes. 43, 9. 26; Job. 11, 2; 40, 8), samt faa Magt 
over sin Modstander (Jes. 45, 25). Et Menneske kan ikke 
faa Ret over for Gud (skønt han efter menneskelige Love har 
det), fordi Gud er stærkere (Job 9, 2; 42, 1. Noget af det 
samme ligger i det ovenfor citerede Salm. 143, 2). De samme 
Nuancer mellem Sandhed, Ret, Sejr, Magt kan konstateres for 
de andre Verbalformers og de afledede Substantivers Ved- 
kommende. 

Denne Opfattelse af Sandheden er vigtig for vor For- 
staaelse af Eden. Det er nemlig ikke alene den ovenfor om- 
talte Pralen af, at man holder sin Ed, der peger henimod en 
anden Opfattelse af Eden end den, vi hidtil har konstateret 



1 Se især Kautzsch: Ueber die Derivate des Stammes sdg im alttesla- 
menfl. Sprachgebrauch 1881 og Buhls Lexikon s. v. 

— Vi saa, at der i de assyriske Eder ofte nævntes en Række 
Guder, som i givet Tilfælde skulde ramme den sværgende. 
Men naar Araberen sværger ved sine Fædre, da kan Meningen 
ikke være, at han paakalder disses Straf i Tilfælde af Eds- 
brud. Det er kun i den første Tid efter Begravelsen, at den 
afdøde Slægtning virker som farlig. Åbnerne hører med til 
Slægten og holder med den. Betragtningen er da her en an- 
den. Araberen finder sig i sin allerhøjeste Selvbevidsthed, 
naar han føler sig i Samfund med Åbnerne. I Samfølelsen 
med dem føler han al sin Ære og Styrke potenseret, thi de 
repræsenterer det der bærer Stammens Liv, og dermed det 
Grundlag, hvorpaa hele hans Existens hviler. Dette maa vi 
nu bringe i Sammenhæng med det, der før blev sagt om 
Sandhedsbegrebet. Jo mere Styrke en Mand kan give sig, 
des mere sandt taler han. Ved at gøre sig sine Ahner nær- 
værende, potenserer den sværgende sig op i et andet Plan, 
hvor hans Ord har større Vægt, end naar han taler som en 
almindelig dødelig. 

Her staar vi da ved en ny Forstaaelse af Eden ved Siden 
af de allerede fremstillede: som en kraftig, potenseret Ud- 
talelse, der just fordi den er kraftigere er mere sand end 
almindelige Ord^. Paa denne Maade forstaar vi et Fænomen, 
som vanskeligere forklares ud fra de tidligere behandlede Op- 
fattelser af Eden, nemlig den Extase, som undertiden fore- 
kommer ved Edsaflæggelsen "2. Ved denne Ed skruer den 
sværgende sig op til at tale Ord, der egentlig er overmenneske- 
lige. Han sætter alle de Værdier, han har i Livet, ind paa 
dette Ord, men derved sætter han dem ogsaa paa Spil. Dette 
er den anden Side af Sagen, som giver hans Ord en særlig 



1 Jfr. hertil S. 111 f. For de arabiske Filologer er Eden netop en stærk 
Bekræftelse, om end Absolutheden under Islams Paavirkning er gaaet af 
den. Den hypotetiske Selvforbandelse anerkendes derfor ikke som en rig- 
tig Ed; thi i en stærk Bekræftelse kan der ikke være stillet Betingelse. 
Dog, siges det, har den Karakteren af en Ed. Den udtalte Forbandelse op- 
hæver Betingelsen. „Hvis det, du har hørt om mig er sandt, da forbande 
mig osv." er i Virkeligheden det samme som: „Det, du har hørt om mig, 
er visselig ikke sandt" (Tebrizis Scolion til Ham. 69, V. 1). 

2 Jeg kender intet klassisk Bevissted derfor, men nyere Rejsende be- 
retter derom, Landberg: Arabica V, 141 f.; Musil 338 f.; Jaussen 188 f. 
Landberg fortæller om Sang og Geværsalver, der yderligere hidser Ge- 
myttet. 

Vægt. Bagved lurer Forbandelsen, nemlig i dens alleryderste 
Form. I et foregaaende Afsnit saa vi Forbandelsen anvendt 
som Ed, idet den eventuelt vil ramme den sværgende med 
denne eller hin Skade, eventuelt ogsaa Døden. Men her er 
der kun Tale om Forbandelsen i den absolute Form: den 
fuldstændige Berøvelse af alt det, som bærer Ens Liv^ Denne 
Ed er derfor den frygteligste af alle. 

Det er ikke let i hvert Tilfælde at analysere en Edsceremoni 
og sige, om denne eller hin Forestilling ligger til Grund; der- 
til mangler vi ogsaa i Reglen Materiale. Men ligesom de hin- 
anden egentlig modsatte Forestillinger ved Pagts-Eden og 
Forbandelses-Eden sammenblandes, saaledes vil man sikkert 
ogsaa kunne finde Momenter af den her fremstillede Opfattelse 
af Eden blandede med de andre Forestillinger. 

Efter det foregaaende kan vi til denne Art af Ed først regne 
Eden ved Fædrene. Den udsiger, blot i stærkere Form, det 
samme som denne: Jeg sværger en Ed som en Mand af min 
Slægt, og den lyver ikke (Agh. XII 15; jfr. S. 124). Eden 
ved Fædrene kan have denne Form: „Jeg tilhører ikke den, 
til hvem min Herkomst henføres (min Ahnherre), hvis" osv. 
(Ham. 652), eller: „Jeg har ingen Moder eller Fader, hvis 
dette er Tilfældet" (Ham. 321, 7); eller den kan blot være 
forbunden med Sværgepartiklen wa : wa'abi, wd'abika (f. Ex. 
His. 10, 15; 11, 13)2, wa'abihi eller la'amru 'abika (Ham. 
338, Vers 5; 'Antaras Mu'allaqa 7). Samme Betydning har 
antagelig wagaddiktty egl. „ved din Bedstefader" d. e. din 
Ahnherre 3 (f. Ex. Tarafa Mu'allaqa 58; Tab. II 110, 1). Man 



1 For saa vidt Eden forholder sig til en Guddom, bliver dennes Stilling 
forskellig efter som Eden opfattes paa denne Maade eller som i Afsnit VI. 
Her er det Guddommen som den, der bærer Ens Liv, og som man siger 
sig løs fra. Der. som den, der bringer ondt over En. Forskellen mellem 
Gudens Stilling i de to Edsformer svinder imidlertid ind, naar hans Magt 
er bleven saa altomfattende, at det ogsaa her er ham, som i givet Tilfælde 
udøver Exekutionen. 

2 Sagt af en Fader til sin Søn i Goldziher: Mu^ammarun (Abh. II p. 63, 
sidste Halvdel). 

3 Som bekendt kan det ogsaa oversættes „ved din Lykke", hvad Well- 
hausen Reste 185 Anm. 2 foretrækker. Noeldeke oversætter i sine Bei- 
tråge 187 „bei deinem Grossvater", men opgiver det i ZDMG. XLI 723. 
Goldziher fastholder det, Studien I p. 229. Det bruges endnu i vore Dage 
(wa giddi) og opfattes som en Ed ved Ahnerne (Musil II i 34). 

sværger ved sin Ahnherres Grav^. Saaledes sværger Kulajb 
af Taglib Wå'il wa'ansåbi wåHlin „ved Wålls Gravstene" 
(Ham. 421 i. m.). Samme Ed sværger Gassås af Bakr Wåll 
(ibd. L. 11 f. n.) og dennes Fader (Ham. 423, 1. 4). Naar 
Gassås Ham. 422, 9 f. n. siger wa'ansåbi Hjålin er Ijål for- 
modentlig en anden Form for Wåll^. Betydningen af Eden 
ved Fædrene ses bl. a. af, at Islam forbyder den; Profeten 
dadlede 'Umar engang, da han anvendte den. Ikke desmindre 
forekommer den oftere 3. 

En anden Maade at sværge ved sin Stamme paa forekom- 
mer i Eden ved Stammens Krigsraab (se herom Goldziher: 
Studien I, 61; Rob. Smith: Kinship 44 Anm.), eller ligefrem 
„ved Slægtskabet" (Ham. 254 i. m.). 

I denne Sammenhæng kan nævnes de Tilfælde, hvor man 
sværger ved sig selv eller sit Liv. Man siger binafst (Ham. 
396), men endnu hyppigere la^amri (Zuhajrs Mu'allaqa 34), 
la'amruka (ibd. 42) eller 'amraki (Goldziher: Mu'ammartin 
p. 63)*. Et Par Steder forekommer det med en Tilføjelse, 
som viser at Eden har den her angivne Karakter, nemlig „og 
mit Liv er ikke noget ubetydeligt" (Ham. 643, 1 f. n.; 646; 
Nåbiga 17, 16). — I disse Formler er den positive Form det 
karakteristiske. Man fremholder det, som man føler sin Exi- 
stens i og derfor ikke kan miste uden at gaa til Grunde. 
Formen kan ogsaa nærme sig noget mere til den simple 
Forbandelses-Ed, f. Ex. Ham. 67: „Jeg lader min Rigdom ^ 
fare og vender mig fra de ædleste og møder mine Gæster 
med gnavent Ansigt" (hvis jeg ikke angriber Ibn Harb). 
Kommentaren siger (p. 68), at dette er en særlig fornem Ed. 
Den sværgende sætter nemlig her alt det, som giver hans Liv 
Værdi, paa Spil. 



1 Jfr. Goldziher: Studien I p. 239. 

2 og ikke Navnet paa en os ukendt Gud, som det antages i Noten hos 
Noeldeke: Delectus p. 40. 

3 Saal. f. Ex. His. 793, 7 i ^Abdallåh b. Rawåhas Mund, skønt han just 

har været saa bekymret for sin Sjæls Frelse. Selv i Profetens Mund fore- 
kommer denne Ed. 

^ Se om disse Formler S. 17. En Mellemting mellem Eden ved sig 
selv og Eden ved Slægten haves i en Formel som denne: „De tilhører 
dig, (saa sandt) jeg er Søn af Hind (Tab. II 69, 7). 

" egl. Haarfylde. 

Den Stilling som Stammen og Fædrene indtager for den 
gamle Araber, indtager Religionen for Muhammedaneren. „Is- 
lam er min Fader, jeg har ingen anden Fader end den", 
hedder det^. Parallel med Eden ved Fædrene er derfor her 
Eden ved Religionen. Den har den Form, at man siger 
wadini (Agh. XII, 124, 11), eller som Muhammed engang 
sagde: „Hvis jeg ikke hjælper Bnu Ka'b, som jeg hjælper 
mig selv, da hjælpe Gud ikke mig" (Vaq. 332). Det forekom- 
mer ogsaa i den Form, at man i givet Tilfælde siger sig løs 
fra Religionen, f. Ex. Tab. III, 106, 1 f.: „Jeg tilhører ikke 
Al-^Abbås, og jeg er løst fra Muhammed, hvis" osv. — Den 
islamiske Religion samler sig i den fuldkomne Afhængighed 
af Gud; Mennesket er intet ved egen Kraft, men kun ved 
Guds Kraft. Den islamiske Fromhed finder derfor sit særlige 
Udtryk i Formler som: Vi tilhører Gud, og til ham vender vi 
tilbage Hnnd lillåhi waHnnd Hlajhi rågi'un Tab. III, 44, 9; 
108, 14; 111, 8; 116, 5; 168, 13) eller: Der gives ingen Kraft 
og Styrke uden ved Allah {lå hawla walå quwwata Hild bi- 
lldhi Qastalåni IX, p. 422 f. n.). Den frygteligste Ed er derfor 
den, hyorved man sætter dette Forhold paa Spil og siger sig 
løs fra „Allahs Kraft og Styrke". Et interessant Exempel her- 
paa fortæller Tabari (III, 616 ff.). Det skal her gengives: 

Isa b. Ga'far beretter ifølge Al-Dabbi: Da jeg i Dag var 
hos de troendes Behersker, Hårijn Al-Rasid, lod han Jahja 
b. 'Abdallåh ('Aliden, der havde rejst Dajlamiterne, men nu 
var i Håruns Vold) føre for sig i Lænker. Hans Fjende 
Bakkår b. 'Abdallåh, der stammede ned fra Al-Zubajr, an- 
klagede ham for at have rejst Medinenserne mod Hårun. 
Denne Anklage besvarer Jahja med at meddele, at dengang 
da hans Broder blev dræbt under Oprør mod Hårfin, kom 
Bakkår og fremsagde et Klagedigt over ham samt tilsagde 
Jahja sin Støtte, hvis det lykkedes ham at tilrive sig Magten. 
Bakkår erklærer dette for idel Opspind og raaber: „Ved Gud, 
o de troendes Behersker, han foruden hvem der ingen Gud 
findes („og hele hans falske Ed til Ende"), der er ikke et 
sandt Ord i det, han siger, og han siger mig Ting paa, som 



1 citeret hos Wright: Arabic Grammar II p. 95 D. 

jeg aldrig har sagt". Al-Ras!d henvender sig nu til Jahja: 
„Han har svoret, har du Vidner, der har hørt denne Klage- 
sang af ham?" -Jahja svarer: „Nej, men maa jeg tage den 
Ed af ham, som jeg vil?" Dette tillades. Han vender sig nu 
til Bakkår og siger: „Sig: Jeg er løst fra Allahs Kraft og 
Styrke og hjemfalden til min egen Kraft og Styrke, hvis jeg 
har sagt dette!" ^ Al-Zubajriten (d. e. Bakkår) siger: „O de 
troendes Behersker, hvad er det for en Ed? Jeg sværger 
ham ved Gud, foruden hvem der ingen Gud er til, og han 
vil lade mig sværge ved noget, som jeg ikke ved, hvad er." 
Men Jahja bemærker hertil: „O de troendes Behersker! Hvis 
han virkelig taler sandt, kan han dog ikke have noget imod 
at sværge den Ed, jeg paalægger ham." Hårun giver ham 
Ret og siger til den anden: „Sværg ham Eden, vé dig!" Da 
sagde han: „Jeg er løst fra Allahs Kraft og Styrke og over- 
givet til min egen Kraft og Styrke" . — men her stoppede 
han op, og, berettes det, han skælvede og rystede for Eden 
og raabte: „De troendes Behersker! Jeg ved ikke, hvad det 
er for en Ed, han kræver af mig. Jeg har svoret ham ved 
Gud den Almægtige, som magter alle Ting!" Men da sagde 
Hårun: „Sværg ham Eden eller jeg erklærer dig for at have 
Uret og straffer dig!" Da, fortælles det, udtalte Bakkår: „Jeg 
er løst fra Allahs Kraft og Styrke og hjemfalden til min egen 
Kraft og Styrke, hvis jeg har sagt det!" Derpaa gik han bort 
fra Hårun. — Denne Beretning slutter med at meddele, at 
Allah slog ham med Apoplexi, saa han døde paa Stedet. 
Naturligvis er Døden ikke det eneste, hvorved han maa bøde. 
Ved at sige sig løs fra Gud har han ogsaa sikret sig en Plads 
i Helvede, selv om det ikke direkte meddeles 2. Denne Maade 
at omkomme paa var saa forfærdelig, at vi forstaar 'Iså b. Ga'fars 
Meddelelse, at der iblandt Al-Zubajriterne, d. e. Bakkårs Slægt, 
herskede en anden Tradition om dennes Endeligt, nemlig at 



1 'anå barfun min hawli Uåhi waquwwatihi muwakkalun Mlå hawli 
waquwwati Mn kuntu qultuhu. 

2 Iflg. en anden Beretning (Mas o ud i: Les prairies d'or VI p. 296 ff. af 

Pariserudgaven) blev han sort som Kul, hans Legeme svulmede op, og 
Graven vægrede sig ved at modtage hans Lig — den kastede det op gen- 
tagne Gange. 

han blev forgivet af en skinsyg Hustru, fordi han viste en 
Slavinde for stor Interesse. 

Tabari meddeler ogsaa en anden Version (p. 621), der be- 
retter om en udførligere Fremgangsmaade ved selve Eds- 
aflæggelsen : 

Abfl Junus beretter fra *Abdallåh b. 'Abbas b. Al-Hassan, 
at det ikke drejer sig om Bakkår, men om dennes Fader 
'Abdallåh b. Mus'ab, der beskylder Jahja for at stifte Op- 
rør mod Hårfin. Edsaflæggelsen foregaar nu saaledes: Jahja 
foretager en salat, bestaaende af to rek'^a, lader saa 'Abdallåh 
gøre det samme og derpaa udtale Velsignelsesformelen over 
Profeten. Dernæst griber han med sin højre Haand 'Abdallåhs 
højre og siger: „AUahumma! Hvis du ved, at jeg har opfordret 
'Abdallåh b. Mus'ab til Oprør imod denne (og han lagde sin 
Haand paa ham og pegede paa ham^), saa straf mig og kast 
mig bort fra dig og overgiv mig til min egen Kraft og Styrke; 
i modsat Fald overgiv ham til hans egen Kraft og Styrke og 
straf ham og kast ham bort fra dig! Amen, o Verdens Herre!" 
hvorpaa 'Abdallåh tilføjede: „Amen, o Verdens Herre!" Jahja 
byder saa 'Abdallåh paa sin Side fremsige den samme Formel, 
hvad han ogsaa gør. — Jahja føres nu tilbage til sit Fængsel 
i en Fløj af Slottet, og 'Abdallåh gaar hjem. Beretteren 
'Abdallåh b. 'Abbas og hans Fader 'Abbas, der har overværet 
Scenen, gaar ogsaa hjem. Faderen er skrækslagen. Kort 
efter kommer der en Slave fra Al-Zubajriten 'Abdallåh for at 
bede A1-' Abbas komme til ham. 'Abbas forstaar, at Hensigten 
er, at han skal støtte Menederen. Da han derved vilde miste 
sin Naade fra Profeten, tør han ikke og sender i sit Sted 
Sønnen 'Abdallåh, vor Fortæller. Men ikke saa snart kommer 
denne til Menederens Hus, før Kvinderne kommer ud med 
Sørgegebærder: med udslagne Haar og slaaende sig for 
Brystet. Da Manden var kommen hjem, havde han raabt: 
Min Mave! min Mave! og var derpaa død. 

Denne Version har det forud for den første, at den mere 
end denne lader os se den positive Side af denne Edsform. 



1 Det maa forstaas saaledes, at han lægger Haanden paa ^Abdallåh og 
peger paa Håriin. 

Det er ikke blot det, at man eventuelt siger sig løs fra sin 
Religion, men man afgiver sin Udtalelse just som Udøver af 
denne Religion og i den Kraft, hvormed den kan fylde sine 
Tilhængere. Dette finder sit Udtryk i de gudstjenstlige Øvel- 
ser, som foretages før Erklæringen. løvrigt er der noget i 
Fremgangsmaaden, som minder om ii'dn-Ceremonien (se 
S. 110). Naar den ene Part holder den anden i Haanden, 
virker det stærke Ord end mere umiddelbart paa den anden, 
som det jo ogsaa gælder. 

Hos Mas'udi^ støttes denne Edsforms Kraft paa en Tradition 
fra 'Ali, ifølge hvilken Profeten sagde: „Ingen sværger denne 
Ed falsk, uden at Allah fremskynder Straffen over ham inden 
tre Dage 2. 

Paa karakteristisk Maade findes denne Edsform i de af 
Ibn Padl Allah Al-'Umåri anførte Edsformeler, som under 
Mamluksultanerne var i Brug for hans Embedsmænd af alle 
Religioner i Riget. Hver Religions Bekendere nævner alle de 
mest karakteristiske Træk af sin Religion og siger sig i Til- 
fælde af Brud paa Troskaben løs derfra 3. Samme Edsform 
foreligger hos Jaqubi (ed. Houtsma) I 505 f.; 509 f. 

En Forening af den islamiske og den gammelarabiske Ed 
forekommer, naar man sværger „ved Allah og Slægtskabet" 
(Agh. IX 130, 12; Tab. I 1396, 11, jfr. Sur. 4, 1), hvormed kan 
jævnføres Beduinernes Brug i vore Dage at sværge ved Æren 
og Religionen (Jaussen 169)*. 

Hos Israeliterne forekommer ogsaa Eden ved Slægten, 
som vi fandt karakteristisk for denne Edsform hos Araberne. 
Dette betyder nemlig den Gen. 24, 2 f.; 31, 53 forekommende 
Ed (se næste Afsnit). Den, som bryder denne, er dermed 



1 se S. 132 Anm. 2. 

2 Smstds. meddeles en anden Form af denne Tradition, hvor det hedder, 
at hvis man priser Allah i sin Ed, da undser han sig ved at fremskynde 
Straffen ; men siger man sig løs fra ham, fører han Straffen over En inden 
tre Dage. Denne Forklaring er ægte arabisk, men ganske meningsløs. 
Ved Løssigelsesformelen priser man faktisk ogsaa Allah. 

3 Al-'Umåris Værk hedder: Kitåb al-taVif f!-l-mustalah al-sarif. Det er 

trykt i Kairo 1312; endv. Cod. Lugd. Warner 352 og Cod.Lips. VoUers 659. 

■i Man kan ogsaa sværge ved noget andet kært, selv om det just ikke 
er alt, man derved sætter paa Spil, f. Ex. over for en Rejsefælle kan en 
Mand sværge ved deres Rejsefællesskab (Ham, 40 over Midten). 

udelukket fra Stammen, hvilket, som vi har set, netop er Grund- 
betydningen af ^årar. En saadan Ed er derfor „en stor Ed" 
(Dom. 21, 5). — Som hos Araberne sværger man ogsaa ved 
sit Liv og sit Hoved 1. Eden ved Hovedet forekommer ogsaa 
hos Babyionerne (se S. 16). 

Som Fædrene repræsenterer det paa Slægten og Stammen 
grundede Samfund, saaledes er Statssamfundet legemliggjort 
i Kongen. Løses man fra Kongen, er man løst fra Staten. 
Gen. 42, 15. 16 sværger Josef i sin Egenskab af Ægypter 
ved Farao. Denne Ed skal endnu paa Ibn Ezras Tid (c. 1170) 
have været almindelig i Ægypten, anvendt paa Chalifen^. Hos 
Babyionerne og Assyrerne er denne Ed ganske almindelig. 
Man sværger ved Kongen og den stedlige Guddom 3. Denne- 
Ed forekommer i G. T. i Tiltale til Kongen selv. „Ved Jahve 
og dig selv!" siger David til Saul 1 Sam. 23, 26; jfr. 17, 55; 
2 Sam. 11, 11; 15, 21. Men det er et Spørgsmaal, om man 
tør betragte disse Steder som Vidnesbyrd om den specielle 
Ed ved Kongen. Dog har de ogsaa i denne Sammenhæng 
deres Interesse. Formelen er dannet ved haj\ altsaa egentlig 
„ved dit Liv". Dette betyder ikke: Lige.saa sandt som det 
er, at du lever, lige saa sandt osv. En saadan rent abstrakt 
Sammenligning vilde intet garantere og derfor ikke være nogen 
Ed. Den egentlige Betydning er, i Analogi med Formelen 
„ved mit Liv" denne: Jeg er løst fra dig osv. Men det er 
ikke blot over for Kongen, man siger „ved dit Liv". Hanna 
siger det til Eli (1 Sam. 1, 26), David til Jonatan (1 Sam. 20, 3), 
Elisa til Elijja (2 Kg. 2, 2). Det er blevet en Form, under hvil- 
ken man udtrykker den Ærbødighed og Hengivenhed, man 
nærer for den anden*. 

Som Babyionerne sværger ved Kongen, saaledes sværger 
de ogsaa ved deres Gud, dels ved Byens Guddom, dels ved 
Landets. Det er de Magter, paa hvilke Samfundet er grundet. 



1 Jfr. Goldschmidt: Der bab. Talmud I, Traktat Berakot 3 a, 19. Se S. 17 f. 

2 Se Rosenmuller: Das alte und neue Morgenland I 1818 p. 200 f. 

3 Se Kohler & Ungnad: Hammurabis Gesetz og Meissner: Altbab. Ver- 
tråge, passim. 

4 Ogsaa hos Araberne sværger man ved dens Liv, som man taler til 
(Agh. V 91, L. 4. f. n. og 110, 24). 

I Israel er det Jahve, man sværger ved. Ingen Israelit vilde 
falde paa at hævde, at Jahve er den eneste, der kan ramme 
En med Forbandelsen. Det kan ikke blot andre Guder, men 
ogsaa alle de dæmoniske Kræfter. Der er derfor megen Sand- 
synlighed for, at der ogsaa her til Grund for Eden ligger den 
samme Anskuelse som fandt Udtryk i Eden ved Fædrene 
og de anførte arabiske Formeler. Idet man sværger ved 
Jahve, sætter man sit Forhold til ham paa Spil. Naar man 
kun maa sværge ved Jahve, betyder det, at han er den eneste, 
af hvem vedkommendes Existens er helt afhængig, d. v. s. den 
eneste, man anerkender som sin Gud. Lige saa naturligt er 
det derfor, at andre Folk sværger ved deres Gud, det ene 
.udelukker ikke det andet. 

Paa den Maade bliver det at sværge ved en Gud et særlig 
karakteristisk Udtryk for det Forhold, man staar i til ham, og 
det kan hedde: Jahve din Gud skal du frygte, og ham skal 
du dyrke, og ved hans Navn skal du sværge! (Deut. 6, 13; 
10, 20). „I som sværger ved Jahves Navn" bruges som Be- 
tegnelse for dem, der dyrker ham Jer. 44, 26 (= Judæerne); 
48, 1; Salm. 63, 12. At Jahve skal antages af andre Folk som 
deres Gud udtrykkes ved, at de skal sværge ved ham (Jer. 
12, 16). Fem ægyptiske Byer skal „paa hin Dag" tale Kana'ans 
Tungemaal og sværge ved Jahve Seba'ot, d. v. s. blive Israe- 
liter (Jes. 19, 18). Hos D. Jes, som forkynder Alverdens Under- 
kastelse under Jahve, faar denne Underkastelse et Udtryk som 
dette: Hvert Knæ skal bøje sig for mig og hver Tunge sværge 
ved mig (Jes. 45, 23). At sværge ved andre Guder er det 
særlige Udtryk for Frafald fra den jahvistiske Religion (Jer. 
5, 7; Hos. 4, 15; Am. 8, 14; Zef. 1, 5). Paa lige Trin med 
Frafaldet staar det at sværge falsk ved Jahve; thi derved fra- 
siger man sig netop Forholdet til ham som sin Gud. Forbud og 
Advarsel mod at sværge falsk staar derfor i umiddelbar Tilslut- 
ning til Forbudet mod Afgudsdyrkelse (Ex. 20, 7, jfr. Jer. 7, 9). 

Svarende til dette Forhold er Grundsætningen i Islam, at 
den, der sværger, kun maa sværge ved Allah. 

IX. 

Ceremonier ved Edsaflæggelsen. 

Der har allerede i det foregaaende i de forskellige Afsnit 
været Tale om Edsceremonier.i Men de har kun været nævnt 
som henhørende til en bestemt Opfattelse af Eden, enten ved 
Pagten eller Forbandelsen. Her skal gives en Oversigt over 
Ceremonierne ud fra mere almindelige Synspunkter. 

For det første skal Eden helst aflægges paa visse Steder^. 
Som vi har set, gælder dette baade Pagten og Forbandelsen, 
men det gælder ogsaa Eden, hvor den ikke staar i noget di- 
rekte Forhold til disse Fænomener. Ogsaa, hvor det gælder 
at udtale et stærkere Ord end almindeligt er, er det natur- 
ligt, at dette bedst foretages paa et Sted, hvor særlige Kræf- 
ter har hjemme. — Som de gamle Arabere siges at have 
aflagt bindende Løfter ved Zemzembrønden (His. 93, 16), 
saaledes aflagde de ogsaa højtidelige Eder i Ka'baens Nær- 
hed. Under Kredsning om Ka'baen sagde Qurasiterne: Ved 
Al-Låt og Al-'Uzzå og ved Manåt, den tredje dertil (Reste 34; 
jfr. Sur. 53, 19 f.). Man svor „mellem Safå og Marwa", et andet 
Udtryk for det samme (His. 317, 18), For at gøre Berørin- 
gen inderligere har man lagt Haanden paa den sorte Sten, 
hvorfor den kaldes jaminu-lldhi (Lisån XVII, p. 351) 3. Da 
Qurasiterne svor Jøderne i Hajbar at staa Last og Brast med 
dem mod Muhammed, gik""de om bag ved det Tæppe, der 
hang over Ka'baen og berørte den umiddelbart (Vaq. 190). 
Håriin al Rasid tog Mekkanerne i Ed ved Ka'baen for at 
sikre sig deres Troskab mod hans Søn (Tab. III 861, 4 ff.). 



1 Adskilligt Materiale til Edsceremonier i Almindelighed findes hos 
Richard Lasch: Der Eid, seine Entstehung und Beziehung zu Glaube und 
Brauch der Naturvolker, Stuttgart 1908. 

2 Om Ed paa en bestemt Tid, nemlig efter Eftermiddagsgudtjenesten, se 
Goldziher i A R W IX, p. 297 ff. 

3 B. Atir mener, at den hedder „Allahs Haand", fordi den kysses som 
en Konges Haand. 

Endnu i vore Dage gælder Eden ved Ka'baen for at være 
stærke — Naturligvis er Ka'baen ikke det eneste Sted, som 
gav en Ed Betydning. Man svor paa det Sted, hvor Ens 
Gud havde hjemme, og hvor hans Støtte var opstillet (Agh. 
IX 8 Hnda di Ihulasati), og naar det hedder, at man svær- 
ger ved „Gudshuset", behøver det ikke altid at være Ka'- 
baen^. 

Man sværger nu til Dags paa den walis Grav, som man 
dyrker, idet man lægger Haanden paa Graven 3, eller hvis 
han ligger i Kiste i en Helligdom, da med Haanden paa Ki- 
sten*. Man sværger samtidig ved den mægtige Gud og den 
naadige Skaber, hvilket viser, at det, som staar forrest i Be- 
vidstheden, ikke er en Forbandelse, man nedkalder. — I Islam 
sværger man ofte i Moskeen (Tab. III 33), og indenfor 
denne særlig paa minbar-en, thi denne er i Besiddelse af en 
særlig Hellighed 5, og ingen Løgn er saa frygtelig som den, 
der udtales af en Imam fra dette Sted (Tab. II, 115, 1 f.). 
Særlig gælder dette Profetens minbar i Medina. Paa den tog 
Kutajjir b. Al-Salt Ed af Al-Sammåh (Agh. VIII 103, 21), og 
han tilføjer, at den, der sværger falsk paa det Sted, sikkert 
gaar i Helvede. Dette støttes paa en Udtalelse af Profeten 
(Tab. II 92, 18 f.). P. d.a. S. nægter Zajd b. Tåbit at sværge 
paa minbar-en, da Marwan krævede det af ham. Han er- 
klærede sig villig til at sværge, hvor han var, men ikke paa 
en minbar, thi Profeten har sagt: „Dine to Vidner eller din 
Ed!" men han har ikke erklæret det ene Sted for ringere 
end det andet (Buch. II 160). Dette kan naturligvis være 
Skalkeskjul. 

I Israel har det sikkert ligesaa været almindeligt, at man 
svor i Helligdommen. Det fremgaar af Ex. 22, 6: Hvis En 
har faaet betroet noget Gods af en anden, og det stjæles, 
uden at Tyven findes, skal den betroede „nærme sig hd-Uohim 



1 Se Snouck Hurgronje: Mekka II, p. 306. 

2 Jfr. Reste 91. 

3 Se Jaussen 311; Musil 338. 342. 

^ Landberg: Arabica V 137; jfr. Grethe Auer: Marokkanische Erzåhlun- 
gen, Bern 1904, p. 152 f.; 182 ff. 

5 Se Becker i Noeldekefestskriftet I, p. 341 ff. 



139 



[og sværge]!, hvis han ikke selv har tilegnet sig det. Om Ed 
ved Helligdommen har vi ogsaa et Vidnesbyrd Hos. 4, 15: 
„Gaa ikke til Gilgal og drag ikke op til Bet-Aw§n, og sværg 
ikke ved Jahve". Da Profeten ikke kan have til Hensigt at 
forbyde Jahveeden, maa man enten tilføje „i Be'ers^ba"^ eller 
forbinde det med det foregaaende: Sværg ikke i Gilgal og 
Bet-Aw§n! Dette sidste giver i Virkeligheden god Mening; 
thi man sværger kun paa det Kultussted, som man anerken- 
der. Ved at sværge paa disse Steder ved Jahve viser 
man, at man billiger deres Kultus som en virkelig Jahvedyr- 
kelse. 

Hos Babyionerne svor man i Templerne, naar man havde 
Retsstrid. Under den ideale Tilstand i Gudeas Dage havde 
man ikke Retsstrid, gik ikke til Sværgestedet, hedder det s. 
Paa Hammurabis Tid havde man særlige Retsbetjente til at 
sørge for Ceremoniellets Udførelse^. Man svor i vedkom- 
mende Guds Tempel (Kohler & Ungnad f. Ex. No. 669. 711. 
718). Der synes at have været en bestemt Afdeling af Temp- 
let dertil, formodentlig ved Indgangen; thi det hedder flere 
Gange, at de der skal sværge, sendes til vedkommende Guds 
„Port" f. Ex. K. & U. 715 = Meissner: Altbabylonisches Pri- 
vatrecht 34); de sværger „i den høje Port" i Samas'es Tempel^ 
(K. & U. 706; jfr. endvidere 697. 713. 732), „foran Guden" (K. 
& U. 34. 696. 723). Dette sidste Udtryk maa betyde: foran 
Gudebilledet eller Gudeemblemet. Derfor hedder det ogsaa, 
at de svor „ved Samas'es Emblem", ved Nannars, ved Ajas. 



1 Disse Ord er underforstaaede eller udfaldne i M. T. LXX har dem. 
At her virkelig er Tale om Ed ses klart af V. 10. 

2 Se Grundene herfor i Nowacks Kommentar. 

3 Thureau-Dangin: Sumerisch-akkadische Konigsinschriften, p. 69 (5, 
5 ff.). 

4 Kohler & Ungnad: Hammurabis Gesetz. III p. 256. 

5 I Israel f oregaar som bekendt Retshandlerne i „Porten", hvad man al- 
tid har forstaaet om Byporten. Analogien med de her anførte Exempler 
kunde tyde paa, at det i Virkeligheden er Tempel-„porten". I Jerusalem 

kunde det være den sa%r b^né hå^åm, som omtales Jer. 17, 19, jfr. Rut 
3, 11 (hverken her eller Deut. 17, 5 er der i Virkeligheden nogen Antyd- 
ning af, at det skulde være Byens Indgangsport). Iflg. 1 Kg. 7, 7 holdes 
Rettergang i en Hal af Kongeborgen (som stødte op til Templet). 

Enlils osv. (K. & U. 74. 694. 695. 708. 715. 716. 735. 742)i. 
Et Sted hedder det: „Samas'es Emblem har han trukket 
ud" (nasåhu K. & U. 716. 1066). Man har udtalt den For- 
modning, at det her drejer sig om Ordal: Gudeemblemet var 
befæstet i Gulvet og skulde trækkes ud, hvilket ikke altid er 
lykkedes (K. & U. III, p. 258). Dog ligger Tanken om Ordal 
i denne Betydning fjernt paa dette Sted, hvor der er Tale 
om en almindelig Skik ved Edsaflæggelsen. Man kunde tænke 
sig Edsceremonimesteren som Subjekt, saa at Meningen var: 
han tog Gudeemblemet frem til Edsaflæggelse. Der er nem- 
lig ogsaa andet, der tyder paa, at Emblemerne først maa brin- 
ges ind. Det hedder, at disse stiller sig ind i det Lokale, 
hvor der sværges 2, 

Naar Emblemet er bragt ind, har den sværgende rimeligvis 
berørt det, som man berører Ka'baen. Gudeemblemet har 
samme Betydning for Eden som det hellige Sted. Ved Be- 
røringen deraf faar den talendes Ord den Kraft, det skal have. 
Der kan efter dette næppe være nogen Tvivl om, hvorfor 
man i alle de semitiske Dialekter bruger lokale Præpositioner 
som Sværgepartikel. Den Formel, man fremsiger, udtrykker 
i Ord den Handling, man foretager ved Edsaflæggelsen. Staar 
man ved Ka'baen, siger man: Jeg sværger ved Ka'baen. 
Disse Formler bruges da ogsaa, selv naar man ikke befinder 
sig paa vedkommende Sted. Derfor findes der mange Eds- 
formler, hvor man sværger „ved" Ka'baen^ (f. Ex. Zuhajr: 



1 At surinnu betyder Emblem, se Frank i Z A XXII 113. Ungnad 
overs. „Panier". Om disse Emblemer se især Frank: Gottersymbole (Leip- 
ziger semitist Stud. II, 2). Samas^es sædvanlige Symbol er Solskiven, som 

Sins er Maaneseglen. B. Landsberger meddeler mig, at sassaru, der har 
været oversat „Kataster", men som har Determinativ som Gud (Meissner: 

Altbab. Privatrecht 105) ogsaa er Symbol for Samas og betyder: Sav. Jfr. 
Mercer: The oath p. 10 A. 2; 35 A. 2. 3. Flere Symboler nævnes K. & U. 
715 = Meissner 43. 

2 At irubu (K. & U. 708. 715) er at opfatte saaledes viser Sætningens 
grammatiske Bygning (B. Landsberger har gjort mig opmærksom paa 
dette). 

3 Ed ved Helligdommen kommer ogsaa i Betragtning ud fra et andet 
Synspunkt, idet Helligdommen lige saa vel som Guden er en Repræsen- 
tant for den Verden af stærkere Kræfter, der ligger til Grund for og bærer 
den materielle. Denne Ed er for Israeliternes Vedkommende bevidnet i de 
aramæiske Papyri fra Elefantine (Pap. 32; jfr. Ed. Meyer i Sitzungsbe- 



141 

Mu'allaqa 16 — 17; jfr. Ham. 319, 1, hvor der ikke bruges bi, 
men wa). Denne Formel er bevaret, da de muslimiske Filo- 
loger opfatter den som en Ed „ved Ka'baens Herre", en For- 
mel, som ogsaa ofte forekommer (f. Ex. Goldziher: Abh. II, 
15. 59). Ligeledes sværger man ved minbar^. 

Brugen af Stedpræpositionen ved Gudens Navn er ogsaa 
let forstaaelig, da man svor foran eller ved (Inda), eventuelt 
i Berøring med Gudens Emblem. Overgangen mellem Lo- 
kalpræpositionen og Edspartiklen ses i en Edsformel som 
„ved de (af Offerblod farvede) rødlige Støtter" {^ansåb His. 
534, 16). Man ved her næppe om bi er Stedbetegnelse eller 
Sværgepartikel^. 

I dette Citat ser vi tillige Ofret nævnt i Forbindelse med 
Eden. Vi har set, at Ofret er et Led af de Riter, som iagt- 
tages ved Pagtslutning og ved Forbandelse. Ved den sidste 
tydes Ofret undertiden som en symbolsk Forbandelse, en 
Tydning, som dog maaske er sekundær (s. S. 108). Ofrets 
Betydning er ved Eden den samme som Stedets,: at indgyde 
Styrke i de udtalte Ord. Om et saadant Edsoffer hører vi 
Ham. 423, 15: Gassås'es Stammefæller sværger paa en slag- 
tet Kamels Blod at kæmpe for ham, da Faderen vil udlevere 
ham. Zuhajr siger: Eder fra os og Jer forenes paa et Svær- 
gested, paa hvilket Blodet flyder (Zuh. I 50 Ahlwardts Udg.). 
Ifølge Tåg Al -'Ar li s (s. v. qsnC) menes med Sværgestedet 
Mekka; enten vi tænker paa det eller paa Altret 3, er Anven- 
delse af Offer ved Edsaflæggelse i den forislamiske Tid her 
godtgjort. Ogsaa nutildags bruges Ofret ved lignende Lejlig- 
heder, f. Ex. for at binde en Mand ved hans Løfte om at 
give en anden sin Datter til Brud (Jaussen 344 f.). — Offer 
og Blod forekommer da ogsaa ret ofte i Edsformler. Ham. 
761, Vers 4 sværges der ved „Offerdyret, hvis Pukkel er 



richte der Kongl. preuss. Akad. d. Wiss. 1911 p. 1049 ff.). Om en Ed ved 
denne Helligdoms „Særgud" behøver der ikke at være Tale (Meyer). Der 
er ingen principiel Forskel mellem den Helligdoms Væsen og Jahves 
Væsen. Jfr. endv. Mt 23, 16. 

1 Becker i Noeldekefestskrf. I 335. 

2 Saaledes ogsaa i det Reste 20 citerede Sted: Jeg sværger ærligt en 
rigtig Ed ved Manåt, hvor Hazrags Offerplads er. 

3 Wellhausen forstod det i første Udg. af Reste saaledes. 

gennemstunget, og hvis Føl, det unge Kamelføl, traver i den 
vide Ørken." Muslimisk faar det den Form, at man sværger 
ved disse Offerdyrs Herre (Ham. 715, 6; Agh. X. 22, 7; XII. 
15,28 f; i Al-Hansås Digt, Noeldeke: Beitråge p. 164; Kins- 
hip 59)1. 

Den direkte Berøring, hvorom der ovenfor var Tale, finder 
Sted i vore Dage, naar Beduinen lægger Haanden paa den 
Grav, ved hvis Beboer han sværger (Musil 331. Det kan ogsaa 
være en Sten p. 326). Paa samme Maade lægges Haanden 
paa Koranen eller paa Buhåris sahih^. Denne direkte Berø- 
ring, som kun kunde finde Sted, hvor man havde det hellige 
i umiddelbar Nærhed, maa, hvor Gudebilledet eller Emble- 
met er kommet fjernere, ændres til, at man rækker Haanden 
ud imod det. Man opnaar derved en lignende Virkning som 
ved den umiddelbare Berøring (se S. 92). Hvor Gudebilledet 
helt forsvinder og Guden bliver en blot Himmelgud, bliver 
Haandsoprækningen da tilbage som et fast Led af Edscere- 
monierne. Saaledes er Forholdet i det gi. Test. Man løfter 
Haanden mod Jahve, naar man sværger (Gen. 14,22). Det 
„at løfte Haanden" bliver derved et Synonym for at sværge 
(ligesom „Haandsopløftelse" iAssyrisk er synonymt med „Bøh"), 
saa det endog siges om Jahve, at han løfter Haanden (Ex. 
6,8; Deut. 32,40; Ez. 20,28.42; 36,7). 



1 Usikkert er Ham. 190, 16: fahalafa lahå bi-l-^uzzajajni wamatgarata 

tatasabbabu brajdi magzarata Mnni^ lå ^atazawwagu ^alajkum (bedre ^lajki) 

„han svor hende ved de to ^Uzzåer og matgara, den flyder ud ved Siderne 

af magzara: jeg vil ikke ægte nogen foruden dig." Rob. Smith tager mat- 

garatu=tagiru „Frugtsaft;" magzara er Slagtested (Ham. 190 i. m.) De to 

^Uzzåerer Al-Låt og Al-Uzzå, jfr. Reste 38, 9. 3 og Noeldeke i ZDMG. 
XLI. 710. Stedet skulde efter Rob. Smith betyde: han svor hende ved Lat 
og Uzza og Saften, som flyder ved Slagtestedets o: Altrets Sider. Identi- 
fikationen af matgara og tagir er imidlertid betænkelig og de arabiske 

Lexica ukendt. (Prof. Fischer erklærede det for grammatisk umuligt og 
ansaa Stedet for korrumperet). Matgara og magzara kunde være Sted- 
navne, saa det betød: Han svor ved de to Uzzåer og (Dalen) matgara, der 

strækker sig ved Siderne af magzara. Her vilde da være en lignende Sam- 
menstilling af Guden og Stedet som S. 141 Anm. 2. 

2 Goldziher: Die Zåhiriten p. 115; Studien II p. 252 Anm. 2. MouHé- 
ras: Le Maroc inconnu. Paris 1895 p. 406. Lane: Manners and customs 
3 edit. I.. 168. 470. Denne Forstærkelse af Eden kaldes paa Arabisk ta*zim 

ell. taglit. Om denne Brug i den officielle Islam se Båguri II 358. 

Den direkte Berøring ved Edsaflæggelsen har vi dog ogsaa 
Vidnesbyrd om i Q. T., nemlig Berøring af Mandens Geni- 
talier. Gen. 24,2 ff. siger Abraham til sin Slave: „Læg din 
Haand under min Lænd, at jeg kan tage dig i Ed ved Jahve, 
Himlens og Jordens Gud, at du ikke vil tage min Søn en 
Hustru af Kananæernes Kvinder, blandt hvilke jeg bor, men 
at du vil drage til mit Land og min Hjemstavn og tage min 
Søn Isak en Hustru derfra!" V. 9 meddeler: „Da lagde Sla- 
ven sin Haand under sin Herre Abrahams Lænd og svor ham 
denne Ed." Gen. 47, 29 maa Josef sværge sin Fader Jakob 
at ville begrave ham i hans Fædreland, og han aflægger Eden, 
idet han lægger Haanden under Faderens Lænd. — Man har 
i Anledning af denne Ritus henvist til Fallusdyrkelsen og Be- 
tragtningen af Kønsdelene som „das Gottliche im Menschen"i. 
Men her er ikke Tale om nogen Guddom. Mandens Genita- 
lier repræsenterer Slægten, for det første Børnene, men der- 
næst Slægten i det hele, som det fremgaar af de Formler, 
der ledsager den samme Ritus hos Araberne i vore Dage 2. 
Eden betyder da ikke, at Efterkommerne skal hævne Edsbrud^, 
men det samme som Eden ved Fædrene. Den er en Ed ved 
Slægten, som man i Tilfælde af Uordholdenhed løsrives fra. I 
de to israelitiske Exempler lægger den sværgende Haanden 
under en andens Lænd. Men i det ene Tilfælde er det en 
Slave, i det andet Sønnen, som begge er afhængige af Fa- 
miliefaderens Slægt. I de arabiske Exempler fra nyere 
Tid forekommer denne Edsform paa den Maade, at Edskræ- 
veren griber den anden om Genitalierne og forlanger, at han 
skal sværge ved sin Slægt. Den naturlige Fremgangsmaade, 
at den sværgende selv lægger Haanden under sin egen Lænd, 
finder imidlertid ogsaa Sted. Et Exempel herpaa meddeles fra 
Ægypten i Beretningerne om Bonapartes Felttog i dette 
Land'i. 

I Gen. 24 har vi ikke denne Ed i dens rene Form. To 



1 Gunkel: Kommentar til Genesis 3 Aufl. p. 250 f. Noget andet er det, 
naar man sværger ved Gudens Fallus (Curtiss: Primit. Semit. Rel. 113). 

2 Se Landberg: Arabica V. p. 143. Musil 338 f. 

3 Saal. Dillmann i sin Kommentar. 

4 Citeret i Eichhorns AUgemeine Bibliotek X. p, 458 ff, 

Edsf ormer er her sammenblandede: Slaven lægger Haanden 
under Lænden og sværger ved Jahve. Det første henviser 
til en Tid, da Hebræerne ligesom Araberne i Slægten og Fæ- 
drene saa det højeste, det som Existensen afhang af. Den 
ånden Halvdel stammer fra den (for os) historiske Periode, 
hvor Jahve er bleven Israel alt. De to Eder forenes umærke- 
ligt, idet den ene kun finder Udtryk i en Ritus, som man 
maaske har tydet anderledes end oprindeligt i. — En Rest af 
denne gamle Ritus forefindes maaske Gen. 31, 53, hvor Jakob 
sværger ved sin Fader Isaks pahad. Dette Ord, som kan 
betyde Rædsel, forekommer Job. 40, 17 i samme Betydning 
som det arabiske fahid, der ligesom det assyriske birku an- 
vendes til at betegne Sædet for Mandens Avlekraft. En Van- 
skelighed ved den Opfattelse er det, at "Isaks pahad'' fore- 
kommer V. 42 parallet med „min Faders Gud, Abrahams Gud." 
Men dette kan stamme fra en Tid, da man har forstaaet pa- 
had anderledes end oprindeligt^. 

En ejendommelig arabisk Ritus er Eden ved et Baal. Med- 
delelsen herom stammer fra Qawhari (Sihåh s. v. hawla^). 
Han beretter efter Abu 'Ubajda: I Hedenskabet havde hver 
Stamme {qawm) en Ild, over hvilken der var sat Vogtere. 
Naar der opstod Strid mellem to Mænd, gik de til Ilden og 
svor ved den. Vogterne kastede Salt paa Ilden. Denne Ild 
kaldes al-hawlatu „Skrækken." — Denne Fremgangsmaade 
finder endnu Sted*. Lisån (s. v. mhs) nævner som Vidnes- 



1 Jfr, til denne Forening af gammelt og nyt S. 134. 

2 Det andet ^lohé mangler i LXX, ^abråhåm kunde da være Glosse til 
''åbi og pahad jishåq en senere Fuldstændiggørelse af Glossen. Den her 
formodningsvis fremsatte Tydning af pahad er jeg bleven gjort opmærk- 
som paa ved C. van Arendonk, Leiden. Gressmann: Isr.-jud. Eschato- 
logie p. 16 f. ved at meddele følgende om pahad Jishåq: Det er en ka- 
nanitisk Gud, „denn man leistet einen Eid nur bei der Gottheit". I præ- 
historisk Tid har man ofret ham Menneskeofre, ,^wie man aus Jdc. 11, 
34 ff. (!) der Geschichte der Jephtatochter, vermuten mochte". Gen. 27, 33 
er der en „deutliche volksetymologische Anspielung auf diesen Namen". 
Der staar nemlig, at Isak blev forfærdet, da han opdagede Jaqobs Be- 
drageri ! 

3 Jfr. Reste 189. 

4 Se Landberg: Arabica V, p. 133 f. og hans Citat af Al-Nagirami. Ang. 
dennes Skrift om Arabernes Eder se Goldziher i Mélanges Derenbourg, 
Paris 1909, p. 221 ff. 

byrd om denne Ed et Vers af Nåbiga^, hvor mihås tydes om 
„de ved Ild-Eden forenede." Rob. Smith vil dog her tænke 
paa et indbrændt Stammemærke (Kinship 58 Anm.). Andet- 
steds (Religion 241) oversætter han det ved „de indridsede" 
og tænker paa en Blodpagt. Dog retfærdiggøres denne Over- 
sættelse næppe af Lisån. — Hvorledes Ildceremonien i Virke- 
ligheden er at forstaa, er det vanskeligt at afgøre. Om Arne- 
ilden kan der næppe være Tale, da den ingen Rolle spiller 
hos Araberne 2. 

Hos Nutidens Arabere forekommer forskellige Riter, som er 
optagne fra magiske Fremgangsmaader^. Dette gælder 
særlig den Ritus, ved hvilken man anvender Tryllecirkelen'*. 
Den anvendes ved særlig højtidelige Lejligheder, og denne Ed 
er stærkt bindende. At blive tvungen til den er næsten lige 
saa skrækkeligt som Døden. Derfor kommer den ovenfor om- 
talte Extase særlig for Dagen ved den, og man sørger om- 
hyggeligt for, at alle Vaaben er fjernede, før Ceremonien be- 
gynder. Kredsen tegnes uden for Lejren med en Sabel; under- 
tiden er der 3 Kredse indenfor hinanden (Landberg 131 f), 
undertiden er Kredsen delt i Felter ved Tværlinier (iflg. Musil 
7 paa hver Led) eller blot to paa hinanden vinkelret staaende 
Diametre. Den anklagede træder nu ind i Kredsen og svær- 
ger sig fri, hvis han er uskyldig. Er han det ikke, vover han 
næppe at sværge. Han er dermed eo ipso udstødt af Stam- 
men (se Landberg). Denne Tryllekreds kaldes undertiden 
Davids eller Salomons Ring° (Landberg 124 f). Ofte lægges 
der et eller andet inde i Kredsen, Kamelgødning, Aske eller 



1 „foren din mihas" Nab. 24, 1. 

2 I de arab. Digte spiller Ilden særlig en Rolle som Baune. Den For- 
mel, som meddeles i Forbindelse med Ceremonien Landberg: Arabica V 
p. 133 kunde tyde paa, at det er Baunen, her er Tale om. Ild bruges des- 
uden til Ordal His. 17 og Burckardt: Beduinen und Wahab. 28; Landberg: 
Arabica V. p. 162 ff; Jaussen 439. 

3 Jfr. ovf. S. 108 og ^azama samt za^ama i Betydningen „sværge." (Ibn 
Sidah: Al-Muh. XIII", p. 116). 

4 Burckardt: Beduinen und Wahab. p. 103; Landberg: Arabica V p. 124 
ff; Musil 338 f; 343; Jaussen 188 f. 

5 Jfr. hertil Doutté: Magie et Religion dans l'Afrique du Nord p. 157; 
113 Anm. 2, hvor kaldes håtam Slimån. Ellers hedder Kredsen hutta ell. 
hatt, der ogsaa anvendes, hvor Talen er om Sandsigeri (Tarafa 4, 5). I 
Sydarabien siger man saht (Landberg 129. 134). 

10 

et Stykke Teltklæde (Musil 342), en blind Hundehvalp (Musil 
339), Ting hvori det er vanskeligt at finde noget Princip. — 
Særlig almindelig er semle wa-nemle-Eden. Ved den anbrin- 
ger man Myrer i Kredsen, planter et Sværd i Midten og svær- 
ger med Haanden paa det. Brugen af Sværdet som det, der 
kendetegner Manden, er forstaaelig-. Ifølge His. 86 gik Husajn 
til Ka'baen med et Sværd for at opfordre sine forbundne til 
at staa sig bi. Hvad Myren angaar, da siger Lisån (s. v.namla 
XVIII. 204), at Profeten forbød at dræbe den, og det hedder: 
Ved tre Ting udøves Trolddom: ved Myren, ved Gift og ved 
ondt Blik 2. Endnu maa bemærkes, at denne Ed ligesom For- 
bandelsen ofte udøves med qibla (Landberg). 

Der forekommer endnu forskellige ejendommelige Frem- 
gangsmaader ved Edsaflæggelsen hos vore Dages Beduiner, 
hvorom henvises til de S. 145 Anm. 4 anførte Værker^. 



1 Jfr. ogsaa Jaussen 150. Det er ikke ualmindeligt, at Krigeren svær- 
ger ved sin Lanse, jfr. Ham. 234, L. 8 f. n.; 441. Saaledes svor ogsaa 
Skytherne ved Sværdet (ARW. VIII. Beiheft p. 72). 

2 Jfr. namala i Bet. forbande. Myrens Anvendelse ved Tryllekredsen 
bevidnes ogsaa af det i Lisån citerede Vers: „Hos os er der ingen Fejl, 
saa at En var uden Herkomst. Vi tilhører en ædel Stamme og drager ikke 
Kreds om Myren," hvorledes dette end nærmere er at opfatte. Myrens omi- 
nøse Betydning ses ogsaa af et Vers af Abii 1-Ward Al-GaMi, som citeres 
Lisån XIV. p. 203: „AUåh forbandede hende, som fødte ham, og hun fødte 
En med Myrer og Ulykker." Forskellige Traditioner om Profetens Forbud 
mod at dræbe Myren meddeler Damirt: „Kitåb hajåt al- hajawån II. p. 431 

ff. (Udg. 1284), hvor iøvrigt Fabelen om Myrerne og Sal'omo (jfr. Sur. 27, 

18 ff.) varieres. I Slaget ved Hunajn repræsenteres Englene ifg. B. Hisåm 

ved Myrer. Om Myren efter Babyionernes Forestilling se Hunger: Baby- 
lonischeTieromina. Berlin 1909 p. 136 ff. 

3 Eden med Haanden paa Teltpælen, idet man sværger „ved dette Telts 
og dets Beboeres Liv" (Burckardt 103) er efter Afsnit VIII klar. Mindre 
klar er Eden ved et tilfældigt Træstykke, som man tager i Haanden (Musil, 
Landberg, Jaussen). Antagelig har vi her atter med magiske Kunster at 
gøre. Man sværger ogsaa med Brød og Kaffe i Haanden, idet man svær- 
ger ved Familien. 

X. 

Eden og Guderae. Edsformler. 

Der har i det foregaaende ikke været megen Anledning til 
at tale om Guderne. En kort Omtale af disses Forhold til 
Eden vil maaske her være paa sin Plads. — Den almindelige 
Opfattelse er vel den, at Guderne og Eden hører uadskilleligt 
sammen. Af det foregaaende fremgaar det, at dette ikke er 
Tilfældet. Hvilken Betragtning der end ligger til Grund for 
Eden — ved ingen af dem er Guder i og for sig en Nød- 
vendighed. Ved Pagten er det Ritus i sig selv, som binder. 
Forbandelsen virker af sig selv ved Berøring eller ved Ud- 
talelsen. Vielsen er Paatagelsen af en bestemt Tilstand, og 
endelig ved den sidst behandlede Opfattelse af Eden er Gu- 
den kun nødvendig, for saa vidt som denne er bleven Udtryk 
for den højeste Værdi, hvoraf Vedkommende er helt afhængig 
— men dette kan, som vi har set, ogsaa være andet end 
Guderne. 

Ved en af de Opfattelser, der ligger til Grund for Eden, 
nemlig den, hvor Eden tages som en Forbandelse, kan den 
endog faa en selvstændig Udvikling over for Guderne. Dette 
er paa karakteristisk Maade Tilfældet i Assyrisk. Her, hvor 
Guderne spiller saa stor en Rolle i alle Forbandelsesformler, 
kunde man antage, at mamit kun fik sin Kraft fra disse. Men 
det er ikke Tilfældet; mamit kan komme fra alt mellem Him- 
mel og Jordi, fra Træer, fra Ild, fra Forældre, fra Redskaber, 
saaledes ogsaa fra Guderne, som Besværgelserne (særlig Surpu) 
viser. Forskellen er blot, at den sidste er stærkere end de 
andre, Mamitu kaldes ofte i Formlerne uløselig. Dette tages 
i den mest fuldstændige Betydning, saa at den heller ikke kan 
løses af Guderne. Saaledes hedder det i en Besværgelses- 



1 Saaledes ogsaa Forbandelser hos Araberne. Profeten bad altid, før 
han gik ind i en By, mod det onde fra Byen, dens Indbyggere og alt, hvad 
der var i den (His. 756 f.), og han nævner i en Formel „Allahs og Eng- 
lenes og Menneskenes Forbandelse" (His, 970, 8); jfr. Udtrykket: en evig 
Forbandelse fra Jorden til Himlen (Jaussen 229). 

10* 

eller Edsformular i; mamit, mamit, en Tryllekreds, der ikke 
kan forrykkes, en Gudernes Kreds, der ikke kan overskrides, 
Kreds af Himlen og Jorden, der ikke kan forandres, ikke en 
eneste Gud kan ophæve, ingen Gud eller Menneske kan løse 
den (eller: løses af dens Kreds) osv. — Til Slut (L. 36 — 40): 
Den, som ikke frygter Eden ved de store Guder, ham skal 
Eden ved de store Guder gribe. De store Guder skal for- 
bande ham. — Vi ser her, hvorledes mamit fører sin selv- 
stændige Tilværelse og delvis er Guderne overlegen. Saaledes 
hedder det ogsaa i Surpu V 16 ff.; VII 38 ff., at Marduk mel- 
der sin Fader Ea: „En Dæmon har ramt et Menneske, men 
jeg ved ikke, hvad det Menneske har begaaet, og hvorved 
det helbredes". Det Baand, hvormed mamit binder, ligger 
udenfor Gudernes direkte Virke- og Magtomraade. Eden er 
stærkere end Guderne, for saa vidt den virker efter sine be- 
stemte Love, som Guderne maa rette sig efter 2. Anus Over- 
herredømme betegnes ved, at han er Himlens mamiP. 

At Mamitu optræder i Guderækken som en selvstændig 
Guddom kan efter dette ikke vække Forundring. Mamitu 
nævnes som Gudinde i Gilgamesepos X Col. VI 36 ff., og det 
hedder her: „" Anunnaki, de store Guder, forsamler sig, 
" Mamitu, som danner Skæbnen, fastsætter Skæbnerne sam- 
men med dem." Af Sammenhængen fremgaar det, at hun er 
en Underverdens-Gudinde; paa andre Steder nævnes hun da 
ogsaa i Forbindelse med Nergal (Surpu VIII 14), eventuelt 
som dennes Gemalinde*. — Paa andre Steder er det Samas, 



1 Cuneiform Texts XVII PI. 34. 

2 Til disse Forestillinger hører det ogsaa, at Marduk, da han kaares til 
Gudernes Øverste, faar overgivet en Trylleformel og Skæbnetavlerne 
(Enuma eUs II 43, jfr. VII 26. 34). Skæbnen er stærkere end Guderne, 
men Skæbnen og Mamitu hører sammen (se ndf. Citatet af Gilgamesepos). 

3 II Ravs^linson 47, 16, jfr. Sayce: Hibbert lectures 291 rm. 

4 BoUenriicher: Gebete und Hymnen an Nergal (Leipziger semit. Stu- 
dien I) p. 20. B. identificerer hende fejlagtig med Mami, jfr. endvidere 
Scheil: Delegation en Perse VII p. 143 og Navnet Mamitusilim (se Tall- 
quist: Neubabylonisches Namenbuch s. v.). Jfr. Mercer: The oath p. 27; 
Mercer gør ogsaa opmærksom paa Mamitu som Navn paa en Maaned, der 
af ham i Tilslutning til Hommel bestemmes som den 10de (Tebet); se 
p. 28; jfr. 36 A. 1. 

som er Edens Qud^, hvilket formodentlig hænger sammen 
med hans Stilling som „Dommer". 

Hos Araberne ser vi vel Forbandelsen blive behandlet 
som en selvstændig Størrelse 2, og man kan ogsaa om Eden 
finde en Udtalelse, hvor En siger, at han er „en tapper Mand, 
med hvem min Ed styrter sig over sit Bytte (som et vildt 
Dyr)" (Tab. II, 83, 11). Men for en Del er der her Tale om 
rent poetiske Udtryksmaader, og et personligt Væsen, der 
skulde kunne stilles i Modsætning til Guderne, bliver Eden 
aldrig hos Araberne, hvilket dog maaske kommer af dette 
Folks ringe udviklede mythologiske Fantasi. Vi har i det fore- 
gaaende set, at Eden netop hos Araberne ikke almindeligvis 
er under Guders Herredømme. 

Hos Israeliterne er Forholdet væsentligt det samme som 
hos Araberne. Dog træder Guddommens Afhængighed af 
Eden ogsaa her frem, men paa anden Maade end den, der 
skildredes for Babyionernes Vedkommende, nemlig derved, at 
Jahve selv bekræfter sine Ord ved at sværge. . At de babyl.- 
assyr. Guder sværger (f. Ex. Ereskigal i „Istars Fart til Un- 
derverdenen" IV 31, Ungnad i Gressmanns: Altorient. Texte 
p. 67) er ikke underligt; men ogsaa Jahves Ed er ingenlunde 
altid at forstaa som et billedligt Udtryk. Han sværger ved sig 
selv (Gen. 22, 16; Ex. 32, 13; Jes. 45, 23; Am. 6, 8; 8, 7; stadig 
hos Jeremias); „ved sin højre Arm" (Jes. 62, 8), d. e. ved sin 
Kraft; „ved sit store Navn" (Jer. 44, 26); „ved sin Hellighed" 
(Am. 4, 2). Alle disse Udtryk vil sige, at han taler med al 
den Kraft, han sidder inde med som Gud, og han sætter sin 
Existens som Gud ind derpaa. Udtrykkene maa forstaas efter 
Fremstillingen i Cap. VIII. Jahves Ed er et af de stærkeste 
Vidnesbyrd om, hvor lidet abstrakt det israelitiske Gudsbe- 
greb er. Han er en stærkere Person end Mennesker, men 
„Absoluthed" er et Israeliten ukendt Begreb. I hans Ords 
Styrke kan der være Grader. Som bekendt kan han i ældre 
israelitiske Kilder ogsaa lyve. Men i at han sværger ved sig 
selv, ligger, at han ikke er afhængig af nogen anden. Hos 



1 K. 4209 Rev. L. 12 (Meddelelse fra B. Landsberger). Om Samas som 
Dommer se Jastrow: Religion p. 69. 

2 Se Citaterne S. 85 Anm. 2. 

de assyriske Guder er Forholdet et andet. Guder af anden 
Rang sværger ved Guder af første (saaledes Ereskigal i det 
ovenfor anførte Exempel). Istar sværger ved Stenen, som 
hun bærer ved sin Hals (Gilgamesepos XI 165)i. Formodent- 
lig er denne en Amulet, som beskytter hende i hendes Gud- 
dommelighed. 

Den her fremsatte Forestilling om Forholdet mellem Eden 
og Guderne er selv hos Assyrerne ikke konsekvent gennem- 
ført. Reglen er her som ellers, at Guderne udvider deres 
Magtomraade, saa Eden ogsaa falder inden for dette. For 
saa vidt Eden er en Forbandelse, bliver den da en Anraabelse 
til Guderne eller Guden om at straffe, og for saa vidt den 
er en Løssigelse fra det livsopholdende, bliver Eden en Løs- 
sigelse fra vedkommende Gud. Vi kommer derved til det 
Standpunkt, hvor en Ed altid forholder sig til en Gud. Der- 
ved har vi i Indskrifternes Sværgeformularer faaet overleveret 
en Del ellers ukendte Gudenavne. 

Reglen er, at man sværger ved sin egen Gud. Hvis Eden 
er en Løssigelse, følger dette af sig selv, men ogsaa hvor 
den er en Forbandelse, er det naturligt at anraabe den Gud, 
man staar i Forbindelse med. Dog forekommer det i dette 
Tilfælde, at Sejrherren lader den betvungne sværge ved sine 
Guder som de virkekraftigste. Tiglat Pilesar I (ca. 1100) 
lod Nairikongerne sværge ved sine store Guder foran Samas 
(altsaa et medført Samasemblem), at de vilde være tro Vasal- 
ler2. I Tilfælde af Edsbrud straffer disse ham (f. Ex. K. B. 
II 144 f., L. 17 f.). 

De gamle Babyloner svor ved Byens og Landets Hoved- 
gud, ved deres Konge og ofte ved deres Hjemsted 3. Derved 
har de nævnt de Magter, hvoraf de var afhængige. Naar der 
sværges ved to Konger, betyder det enten, at to strides om 



1 Hun sværger ogsaa ved sig selv lå anåku; se Mercer: The oath, 
p. 29 f. 

2 K. B. I 32 f. Naar 1 Sam. 29, 6 lader Akis sværge ved Jahve beror 
det vel paa en lapsus. 

3 Kohler og Ungnad: Hammurabis Gesetz. III passim; Meissner: Beitrage 
zum Altbab. Privatrecht p. 5. 

Magten, og man sværger for Sikkerheds Skyld véd begge, 
eller den ene er Bykonge, den anden Landskonge^. 

I Israel er, som alt omtalt, kun Eden ved Jahve tilladt, i 
Islam kun Ed ved Allah. Ikke desmindre har vi set mange 
Exempler paa, at man i den islamiske Verden sværger dels 
ved afdøde Fædre, dels ved wali'er, der har indtaget den 
Plads for disse Folk, som Profeten havde forbeholdt AUåh 
alene. Ved Eden, hvor reelle Interesser staar paa Spil, aaben- 
bares det, hvem der har den virkelige Magt i et Folk. 

Betegnende for Edens Art er det, at man ikke blot svær- 
ger ved lokaliserede wali'er, men ogsaa ved Standshel- 
gener. Saaledes sværger Søfolk ved den tunesiske Helgen 
Muhriz, der er særlig Skytspatron for Sørejsende^. 

Ud fra Forestillingen om Guden som den, der straffer Eds- 
brud, danner sig den nye Forestilling, at man ved Eden kal- 
der Guddommen til Vidne. Man siger: Gud ved, at jeg 
ikke lyver; saaledes Agh. XVI 157, 21; ligeledes Ham. 88, 
Vers 2. Kommentaren siger her, at denne Udtalelse har et 
fortællende Udtryks Form, men tilsigter en Ed, idet Gud kal- 
des til Vidne. Endvidere Ham. 110, Vers 4; 252, 8; His. 
827, 19; Tab. II 132, 3; Sur. 9, 108. Formen kan ogsaa være 
en Tiltale til Gud: Gud, du ved, at osv. Hos Israeliterne 
møder denne Forestilling os ofte. „Jahve er en hørende 
imellem os", hedder det Dom. 11, 10; „et paalideligt Vidne 
hos os". Jer. 42, 5, jfr. 1 Sam. 12, 5 f. Beslægtet hermed er 
denne Form: „Jahve skal dømme mellem mig og dig" (Gen. 
16, 5; 1 Sam. 24, 16) og endnu mere: „Jahve er mellem mig 
og dig" (1 Sam. 20, 23. 42). Denne Form findes ogsaa hos 
Araberne: 'alldhu bajni wabajnaka (Tab. II, 119, 12). 

En anden hermed beslægtet Forestilling foreligger navnlig 
ved Løfteed, naar Eden opfattes som et Tilsagn til Gud. Han 
er da medinteresseret, og vil eventuelt gribe ind. Denne Op- 
fattelse har vi mødt i Udtryk som: 'alajja 'ahda llåhi eller 
mitåqu llåhi eller dimmatu llåhi (se S. 13); hertil svarer 
i Hebræisk Udtryk som en Jahves b^rit. 



1 K. & U. No. 380; jfr. Daiches: Altbab. Rechtsurkunden p. 20. 

2 Jaqut I p. 899, 17, citeret Goldziher: Studien II 311. 

I Edsformlen kan man nævne den, ved hvem man svær- 
ger, med Sværgepartiklen uden videre Tilføjelse: j,ved Jahve", 
„ved Allah". Hensigten er, blot ved at nævne dem, at gøre 
sig dem nærværende (jfr. S. 15 f.). At „nævne de høje Gu- 
der" er et i Assyrisk forekommende Udtryk for at sværge i. 
Men som ved Forbandelsen er det ret almindeligt at nævne 
den, ved hvem man sværger, under en Omskrivning. Man 
siger f. Ex. qa'idaka^\ det betyder „den, der sidder hos dig" 
d. e. din Hjælper, hvilket kan tydes efter Behag paa de for- 
skellige Religionstrin. Gudsnavnet kan helt udelukkes, idet 
man blot erklærer; „Jeg sværger!" 3. Eller man siger: „Jeg 
sværger ved den, som jeg sværger ved!" (His. 135, 9; 203, 
18; Mu^ammarun p. 8. 43). En Del Omskrivninger i arabiske 
Kilder dækker rimeligvis over hedenske Formler. Vi har talt 
om Stedets og Ofrets Betydning ved Eden. En Mindelse 
herom er det sikkert, naar man i saa mange Formler sværger, 
dels ved det hellige Steds Herre, dels ved Offerfestens Herre. 
Blot Tilføjelsen af „Herre" gør det muslimisk. Man sværger 
ved Ka'baens Herre, ved det hellige Omraade, ved de der- 
værende Duers Herre*. Ved „de hoppende, fremadskridende 
(Kamelers) Herre" (Agh. X 22, 7). Ved hele hagg-¥&s\Qns Herre 
(Agh. XII 15, 28 f.). Ved den, for hvem Haaret klippes (Vaq. 
182, Note 2). Man sværger ved „Allah og hans Aabenbarin- 
ger og ved hagg-F asiens Sted og Tider" s. 

En anden Gruppe af Formler gaar ud paa nærmere at be- 
skrive den Gud, man sværger ved. Man siger: „Ved den 
Gud, foruden hvem der ingen findes" (Tab. II, 33, 10; 64,7), 



1 Jfr. det arabiske nasada, „citere" og „besværge" (i Bet. lade sværge). 

2 Se Noeldeke: Beitrage p. 102. 108 Anm. 3. Ibn Sidah {Al-Mu- 
hassas XIII, p. 116) anfører Formen qpdaka. Det samme som dette be- 
tyder vel det af Ibn Sidah anførte gajri. 

3 vra*uqsimu (Ham. 201); wra'ahlifu (Goldziher: Abh. II kitåb mu^am- 

marin XXXVIII, p. 40). 

•1 Dette sidste i Digtet af Ru'ba b. Al-'Aggåg His. 55, 11: „Nej, ved 
Herren over de trygge, som bor sikkert ved Offerdyrenes Tøjreplads og 
ved det vogtede Hus" (bajtu Imasdani). Lisån XVII, p. 222 f. o. citerer Ver- 
set (med al-qåtinåt for al-^åminåt) og siger, at Talen er om Mekkas Duer. 

Disse nævnes ogsaa ellers, f. Ex. His. 74, 10, jfr. 489, 4. 

5 Zamahsari iflg. Muhit al Muhit s. v. sV. For „Sted" kan man over- 
sætte ma¥ar ved Ritus. " 

eventuelt med Tilføjelsen: „som kender det dulgte og det 
aabenbare, den naadige, den barmhjertige" (Tab. II 600, 13 f.). 
Eller: „Ved din Gud og ved hans, som var før dig, og hans, 
som kommer efter dig" (Tab. I 1723, 2 ff.). Mere specielt 
muslimisk er: „Ved ham, der har udvalgt Muhammed frem 
for alle andre Mennesker" (Buch. II 89. En Jøde falder her 
ind: „Nej ved ham, der har udvalgt Moses frem for alle 
andre"). I Ederne hos Al-'Umari gives der en hel theologisk 
Beskrivelse af Gud, hans Væsen og Egenskaber. — Ofte giver 
man en Omskrivning, der er foranlediget ved Situationen. Til 
Mu^åwija siger En: „Ved den, der har gjort Chalifens Stilling 
stor" (Tab. II 194, 6). Muhammed besværger Jøderne ved 
den, der gav dem Aabenbaring, gav dem Manna og Vagtler 
og udtørrede Havet (His. 376, 18 ff.)^. Man sværger ved 
ham, der spalter Sædekornet og skaber Livsaanden (Ham. 
312, 2), ved ham, der sørger for Føden i Dal og paa Bjerg 
(Ham. 694, 2 f. n.), ved Skaberen af Himlen og Maanen (Ham. 
268), ved den, der giver min ringe Person Føde" (Ibn Sidah 
p. 118)2. 

Paa samme Maade sværges der Jer. 38, 16 „ved Jahve, 
som har skabt os dette Liv", og ifølge Jer. 16, 14; 23, 7 
ved „Jahve, som førte os op fra Ægypten". De gamle Ka- 
biner svor ved Naturfænomener „ved Tusmørket, ved Nattens 
Mulm, ved Morgenrøden, naar den slutter sig dertil" (His. 11, 
4), Eder, der stadig forekommer i de ældste Surer, og som 
vel mere har en æstetisk end en reel Karakter. 

Bestemte Personer har visse Yndlingseder. Håkim b. 
Hizåm, der kæmpede mod Muhammed ved Badr og slap 
med Livet, skønt han udsatte sig for Fare, svor altid siden, 
da han var bleven omvendt „ved den, der frelste mig i Slaget 



1 Muhammed kendte ^Aisas Humør paa, om hun svor „ved Muham- 
meds Herre" eller „ved Abrahams Herre" (Goldziher i Mélanges Deren- 
bourg p, 230 Anm.). 

2 Blandt de sjældne Edsformularer, Ibn Sidåh p. 118 opregner, forekom- 
mer: '■awdu (Var: ^awda) lå ''åtika. Dette %wd, der af arab. Filologer siges 

at betegne „Tiden" (se Ham. 271, Vers 2 og Freytag s. v.) og med Næg- 
telse gengives ved „aldrig", er iflg. Rob. Smith (Kinship 61 Anm.) opr. 
den Bakr-WaMlske Gud *awd, som han identificerer med det hebr. *os; jfr. 

Reste 66 og Religion, p. 29 Anm. 13, (hvor Noeldekes Bemærkning i 
Z D M G. XL 184 imødegaas). 

ved Badr" (His. 440, 20). Profeten havde flere Yndlings- 
eder i. Et Sted nævnes som en saadan: ^ållåhi lladi lå Hlåha 
gajrahu (His. 452, 2) „ved Gud, foruden hvem der ingen 
Gud gives". Hyppigst forekommer „ved den, i hvis Haand 
min (ev. Muhammeds) Sjæl er" (f. Ex. Buch. Icitåb 'ajmån 
Nr. 3; Muslim-Nawawi IV, p. 108) 2. En anden af hans Eder 
var: „Ved den, der har sendt mig med Sandheden" (Agh. X 
144, 7 f. n.). Dette anvendes ogsaa i Tiltale til ham: „Ved 
den, der har sendt dig med Sandheden" (Buch. IV 278; His. 
434, 14; 435, 4). Men hans kæreste Ed skal have været: lå 
wamuqallibi Iqulub „nej, ved den, der vender Hjerterne" 
(Musnad Ahmad II, p. 26). 

Man gentager Eden to, eller oftere tre, undertiden flere 
Gange 3 for at give den større Vægt, og man bruger i Ara- 
bisk alle tre Sværgepartikler: wa-llåhi wa-billahi wa-tillåhi^. 
En Del Sværgeformler hos Nutidsarabere er meddelt os af 
Wallin (Z D M G. VI 190. 183 f.)^. 

En Formel kan ved den hyppige Brug blive slidt, saa den 
ikke mere gælder som egentlig Ed. Saaledes er hos Ægyp- 
terne wa-llåh ingen rigtig Ed; men wa-llåhi, der bibeholder 
Genitivendelsen er det (Lane: Manners and customs^ I 469). 



1 Fra „Profetens Eder" maa skelnes „Ed ved Profeten"; se Goldziher 
anf. Sted i Mélanges Derenbourg. Ved Profeten sværges der ogsaa nutil- 
dags (Landberg: Arabica V, 142 i; Jaussen 58). 

2 Denne Ed forekommer ogsaa hyppigt i andres Mund, f. Ex. Agh. 
XVI 68, 30; His. 142, 2. 7; 144, 20; 153, 13; 154, 2; Muslim-Nawawi IV 
p. 115 (Abu Hurajra). 

3 ^Abdallåh siger: „Jeg vil hellere sværge 9 Gange end 1 Gang paa, 
at Profeten er bleven dræbt". (Ibn SaM ed, Sachau II g, p. 7, 17 ff.). 

* Burckardt: Beduinen undWahab. p. 103; Lane: Manners and customs^ 
I 168. Saaledes begynder ogsaa Ederne hos Al-*Umåri (hver atter gen- 
taget 3- Gange). Snouck-Hurgronje nævner fra Mekka YndUngseden: wa- 
llåhi l-^azim'^wa-billåhi I-karim. 

° Den af ham anførte Formel: „ved den Vej, som vi gaar" kaster næppe 
Lys over Am. 8, 14. Den moderne Orients Eder har mistet alt Princip. 
Rob. Smith (Religion 140 Anm. 254) foreslaar at overs. Am. 8, 14: efter 

Be^ersebas Ritus. Da derek efter Jer. 12, 16 kan betyde Kultus, vilde vi have 

den meget gode Ed „ved {hé) Be^ersebas Kultus" (jfr. S. 152). En Vanske- 
lighed er det dog, at det staar parallelt med en Sætning i 2den Pers. 

XI. 

Ophævelse af en Ed. 

Naar en Person har udtalt en Ed, hviler den over ham og 
binder ham, til deri er indløst. Men hvor Eden er en Løfte- 
ed, der gælder paa ubestemt Tid, kan der undertiden indtræde 
Tilfælde, hvor man ønsker at befri sig for det Baand, Eden har 
lagt paa En. Hvis der er Tale om et edeligt Løfte, som er 
afgivet til en anden, da er denne anden Herre over det og 
kan tilbagegive vedkommende hans Ord, hvorved Eden er 
ophævet. Dette gælder f. Ex., hvor En har givet sig i Be- 
skyttelsesforhold til en anden. 'Utmån b. Maz^tin stod under 
Beskyttelse af Al-Walid b. Al-Mugira som dennes går, men 
fik Skrupler ved at beskyttes af en vantro Mand, medens de 
andre Medlemmer af Menigheden maatte lide Forfølgelse. 
Han gik da til Al-Walid og sagde: „Din Forpligtelse er fyl- 
destgjort. Jeg giver dig herved dit ^/war-Forhold tilbage!" 
Dermed var Sagen afgjort, men Al-Walid forlangte, at det 
skulde forkyndes offentlig ved Ka'baen, som Indgaaelsen af 
Forholdet var bleven det, til Vitterlighed for alle. Walid er- 
klærede sig da her for løst {ban'), og Utman bekræftede det 
(His. 243, 13 ff.; 246, 15 f.; Agh. XIV 99 f. n.). Noget lig- 
nende fortælles om Abiji Bakr (Buch. II 60). — En Beduin, 
der havde „hyldet Profeten paa Grundlag af Islam", kom 
næste Dag febersyg til ham og sagde tre Gange: „Annuler 
min Forpligtelse!" hvad Muhammed imidlertid vægrede sig 
ved (Buch. I 470) i. Naar Edstageren har givet Edsgiveren 
håns Ord tilbage, har denne „løst" sin Ed, som naar han har 
fuldbyrdet den (Agh. XIII 2, 2 f. n.)^. 

1 I Profetens Udtalelse i denne Anledning: Medina er som Smedeessen; 
det uduelige, som kommer i den, vrager den, det gode bliver lutret", lig- 
ger en Anerkendelse af, at Feberen skyldes Antagelsen af Islam. 

2 Denne „Løsning" af Eden, enten den sker ved Opfyldelse eller Til- 
intetgørelse af dens. Krav, udtrykkes ved Verberne ^abarra og hallala. i en 

hadit hedder det: Hvis en troende mister 3 Børn, skal Helvedes Ild ikke 

berøre ham uden for at indløse Eden (tahillata-1-qasami), en Hentydning 

til Sur. 19, 72, hvor Allah siger, at alle skal komme i Helvede; tahillatu- 
1-qasami gaar derved over til at betegne et ringe Tidsrum og endog „en 
ringe Mængde". (Fachr al-Din Al-Råzi: Mafåtih VIII, p. 232 f.; Lane 
s.v. hil). 

Men selv om Edstageren ikke giver Ordet tilbage, kan en 
Ed dog afkræftes, idet vedkommende erklærer sig løst, hvis 
højere Formaal kræver det. Nogle jMekkanere løser sig fra 
Eden om at udelukke Muhammeds Slægt ved at afgive en 
Erklæring derom. (His. 248, 20, jfr. His. 546, 16 f.). Dog er 
der ogsaa Exempler paa, at en Beskytter efter Forgodtbefin- 
dende kan bryde sin Forpligtelse (f. Ex. Agh. XIX. 75). I en 
senere Praxis anordnes det ogsaa, at Eden ikke gælder, naar 
det tilsagte ligger uden for Ens Kompetence (Num. 30, 2 ff. 
Saaledes ogsaa i den islamiske Lære, hvorom nedenfor). 

Ophævelsen af en edelig Forpligtelse foretages undertiden 
ligesom Indgaaelsen af en saadan med visse Ceremonier. 
Disse bestaar i Reglen i, at man samtidig med sin Erklæring 
aftager et Klædningsstykke. Da man vilde afsætte Hårflns 
Søn Muhammed, stillede Dåwud b. 'Isa sig paa minbaren og 
sagde: „Jeg afklæder Muhammed b. HårCin for Chalif værdig- 
heden, som jeg afklæder mit Hoved for denne Turban", og 
han tog Turbanen af Hovedet og kastede den hen til En af 
Tjenerne neden for sig; den var af rødstribet Stof. Saa blev 
der bragt ham en sort hasimitisk Turban. Den satte han paa 
og sagde: Jeg indsætter herved 'Abdallåh Al-Ma'mfln i Chali- 
fatet som de troendes Behersker" (Tab. III 862, 14 ff.). Paa 
lignende Maade afsattes Jazid. Medinenserne gik til Moskeen 
og sagde sig løs fra ham ved minbaren. 'Abdallåh b. 'Umar 
sagde: „Jeg afsætter (hala'^tu) Jazid, som jeg aftager (halaHu) 
min Turban", hvorpaa han tog den af Hovedet. En anden 
sagde: som jeg aftager min Sandal, en tredje: min Kappe, en 
fjerde: min Sko, osv. til der var en hel Stabel af disse Klædnings- 
stykker (Agh. I 12 f.)i. Da Abfl 'Ubajda skal afsætte Hålid 
fra hans Post, tager han Hålids Turban af hans Hoved (Tab. 
I 2148, 17). Disse Ceremonier anvendes ikke blot, hvor Talen 
er om Afsættelsen af en Hersker, men overhovedet ved Løs- 
ning af edelige Forpligtelser. Qurajzas Høvding Ka'b b. Asad 
sagde til Profetens Udsendinge: „Jeg sønderriver Pagten med 
Jer, som jeg sønderriver denne Sandalrem" (Vaq. 197) 2. Denne 



1 Jfr. Goldziher: Abh. I 47 f. 

2 Andre Exempler findes hos Goldziher: Abh. I 47 f. og i hans Ar- 
tikel „Ueber Geberden- und Zeichensprache bei den Arabern" i Zeitschrift 
f. Volkerpsychologie XVI 1886 p. 379. 

Fremgangsmaade viser et tydeligt Slægtskab med de S. 106 ff. 
omtalte Riter. At de ogsaa har et positivt Modstykke viser 
det ovenfor nævnte Exempel med 'Abdallåh Al-Ma'miin (af 
Tab. III). Ejendommeligt er det, at den samme Ceremoni an- 
vendes ved Edsaflæggelse, som det synes at fremgaa af Buch. 
III 20 f. n.: Man skal kalde Muren ved Ka.'haen Ål-higr og 
ikke Ål-hatim, thi Mændene i Hedenskabet plejede (der) at 
sværge og kaste deres Pisk, deres Sko eller deres Bue. Dette 
Sted er imidlertid lidet klart og kan i hvert Fald ikke om- 
styrte den givne Forklaring af den her omtalte Brug. 

Hvor Eden opfattes som en Slags Besættelse, kan dens 
Virkning ophæves ved Modbesværgelse (jfr. Surpu IV 50). 
Beslægtet hermed er det, naar man soner en Mened ved et 
Syndoffer. Dette finder Sted Lev. 5, 1 ff.: „Hvis En har 
paadraget sig „Skyld" (her faktisk = Besættelse) ved ikke at 
efterkomme en hypotetisk udtalt Forbandelse eller ved at røre 
ved urene Genstande, eller En ubesindigt sværger at gøre et 
eller andet, uden at det er ham bevidst, saa 'skal han, naar 
han opdager det, bringe et Faar eller en Ged som Syndoffer, 
hvorved han løses fra sin Forsyndelse". Eden opfattes her 
som en Slags Infektion, der udslettes ved Ofrets Anderledes 
er Synspunktet i 5, 20 ff.: Hvis En har tilvendt sig noget ved 
falsk Ed, skal han erstatte det med ^/g af Værdien samt søge 
Jahves Tilgivelse ved at give Jahve en fejlfri Vædder som 
Bod 2. Her er Synspunktet socialt (Erstatning) og moralsk 
(Bod). Forskellen mellem de to Synspunkter er imidlertid 
noget udvisket^. Det sidste, at ophæve Eden ved en Bøde, 
er af mere sekundær Art og ligger Edens Væsen fjernere. 
Det slutter sig til den Opfattelse af Eden, at den er et Til- 
sagn til Gud, saa Mened er Uordholdenhed mod ham, hvad 
man maa skaffe sig hans Tilgivelse for. Dette genfinder vi i 



1 Thompson: Semitic Magic p. 215 ff. sammenstiller dette Offer med 
det græske Edsoffer, men Brugen af disse to er hinanden ganske modsat. 
Ved Edsofret skal Eden forstærkes, ved dette Offer skal dens Virkning 
opløses. 

2 Jfr. Hammurabi (Kohler & Peiser: Hams) Qesetz § 106. 126. 

3 bl. a. ved, at Syndofret, der skal tilintetgøre Infektionen, i V. 3 kaldes 
en Bøde (^åsåm). 

Koranen, hvor man soner Edsbrud ved Frigivelse af en Slave 
eller Æquivalenter derfor, hvorom vi senere vil høre. 

Hos Beduinerne i vore Dage hører der Offer til, hvor 
et bindende Ord skal tilintetgøres, f. Ex. hvor en uigenkaldelig 
Skilsmisseformel er udtalt over for en Hustru. Denne Formel 
har Karakteren af Ed, men et Offer kan ophæve den. Dog 
er Synspunktet her et andet end i Lev. 5. Ofret hos Bedu- 
inerne forvandler haråm til halål, gør det utilladte tilladt 
(Jaussen 59 jfr. 57; 347 f.). 



XII. 

Edens Anvendelse. 

Man deler Eden i den assertoriske og den promis- 
soriske, efter som den gælder noget for- og nutidigt, eller 
den er Tilsagn om noget fremtidigt. Den assertoriske Ed er 
fremdeles Renselsesed eller Bekræftelsesed, efter som den af- 
lægges af den anklagede eller af Anklageren. Under Be- 
kræftelsesed falder endvidere Vidneed. 

Det eneste Sted i den gamle semitiske Verden, hvor der 
findes et fuldt udformet Retsvæsen, udarbejdet paa Grundlag 
af Staten, er Babylonien og Assyrien. Araberne fik først 
med Islam en skreven Lov, som ganske vist kun for visse 
Deles Vedkommende har fundet Udførelse i Praxis. Hos de 
gamle Arabere beror Retten paa Brug, sunna, et Ord som 
vel ikke først ved Islam har faaet sin Betydning. Et abstrakt 
Retsprincip er her ganske ukendt. Man søger ikke Dommeren 
som Repræsentanten for den upartiske Retfærdighed. Hans 
Afgørelse af Sagen har ikke absolut Gyldighed, men den giver 
den ene eller den anden af Parterne et Plus over for Mod- 
parten; Vægtigheden af dette afhænger af Dommerens Auto- 
ritet. Det kan derfor forekomme, at Dommeren før sin Doms- 
afsigelse lader Parterne sværge, at de virkelig vil underkaste 

sig hans Domi. — Under disse Forhold kan vi ikke vente at 
finde Edens Brug bragt ind under faste Former. Den an- 
vendes ikke blot foran en Dommer; en Mand kan tage en 
anden med hen til Ka'baen eller en anden Helligdom og der 
lade vedkommende sværge. 

Hos Israeliterne finder vi som sædvanlig et Mellem.- 
standpunkt. Retsvæsnet har væsentlig samme Karakter som 
det arabiske, men der er en Stræben efter Centralisation. 



1. Den assertoriske Ed. 

Denne spiller en stor Rolle som Bevismiddel hos alle 
Semiterne. 

Den hedder hos Araberne qasåma'^. Sin største Betyd- 
ning faar denne ved Manddrab; thi dette var det vigtigste 
Emne for Beduinernes Stridigheder 3. Ibn 'Abbas beretter om 
et Tilfælde af qasdma^ der skal være det første i Heden- 
skabet^. Det meddeles Buch III 19 og gaar ud paa følgende: 
En Håsimit var bleven lejet af en Mand af en anden qurasitisk 
Slægt til at drive nogle Kameler for sig. Undervejs møder 
nu denne en Håsimit, der har Brug for en Rem til at binde 
sin Lædersæk med. Lejesvenden giver ham da en af Kame- 
lernes Grimer. Da de naar et Raststed, bemærker Ejeren, at 
den ene Kamel ikke er bunden som de andre og spørger efter 
dens Tøjr. Da han faar det Svar, at den intet har, slaar han 
til sin Kameldriver med en Stok saa stærkt, at det medfører 
Døden. Tilfældigvis kommer kort efter en Jemenit forbi den 



1 Se Wellhausen: Skizzen u. Vorarbeiten IV p. 39; jfr. G. Jacob: Alt- 
arabisches Beduinenleben Berlin 1897 p. 217. 

2 Se om denne Betegnelse S. 13 f. 

3 Dog bemærker Wellhausen med Rette over for Rob. Smiths Behandling 
af Emnet i Kinship, at qasåma ikke udelukkende anvendes om Ed ved 

Manddrab. Et Exempel er flg.: Da Talha og Al-Zubajr drog med Aisa 

mod Basra og havde indbildt hende, at de var paa Vej til Mekka, mente 

hun at genkende Brønden Al-Gub; men de svor med 50 Mand, at det 
ikke var denne. Dette Tilfælde nævnes som den første falske Ed i Islam 
(Masoudi: Prairies d'or IV Paris 1865 p. 306). 

4 Hvor absurd denne Meddelelse er, ses af at Abu Tålib optræder i For- 
tællingen som Håsimiternes Høvding. 

døende Lejesvend. Denne spørger: „Gaar du til Markedet?" 
Han svarer: „Nej! — Dog, maaske gaar jeg alligevel der* 
hen". Den døende beder ham da kalde Håsimiterne sammen 
og meddele deres Høvding Abu Tålib, at den og den havde 
dræbt ham for et Kameltøjr. — Da Kamelernes Ejer kom til 
Mekka, sagde han, at den Mand, han havde lejet, var bleven 
syg paa Vejen og død deraf. Kort efter ankommer Jemeniten 
og afgiver sin Beretning. Abii Tålib gik da til Drabsmanden 
og sagde: „Vælg eet af tre! Enten betaler du 100 Kameler, 
fordi du har dræbt vor Stammefælle, eller 50 af din Stamme 
sværger, at du ikke har dræbt ham, eller vi dræber dig til 
Blodhævn". Hans Stammefæller tilbyder at sværge. En 
hasimitisk Kvinde, som var gift i den Stamme, beder Abii Tålib 
lade være at fordre Ed^ af hendes Søn. En anden betalte 
sin Part af Bøden, nemhg to Kameler, de andre svor. Ibn 
'Abbas føjer til for egen Regning, at Aaret ikke var omme, 
før alle 48 døde. 

Qasåma er i denne Fortælling Renselsesed; men der gives 
andre Fortællinger, der viser, af den brugtes til at bevise en 
Anklage, f.Ex. Ham. 25 2; Nogle tilfældigt opstaaede Stridighe- 
der mellem nogle Hårititer og 'Uqajliter ender med, af en 'Uqajlit 
bliver dræbt, andre lemlæstede. De begiver sig nu til Muham- 
med b. Hisåm, som siger til 'Uqajliterne: „Bring mig Bevis 
{bajjind)V' De svarer: „Ed!^ Hvorledes kan vi bringe Bevis, 
og hvorledes kan vi stille Vidner? Men vort Blod(-skrav) er 
almindehg anerkendt, og der synges Viser derom, og det er 
vedgaaet!" B. Hisåm vil saa afslutte Sagen ved at betale 
Blodprisen; dog faar 'Uqajliterne underfundigt en af Modpar- 
ten dræbt. — Dette Exempel er vel egnet til at belyse den 
Betragtning af Eden, som er fremstillet i Cap. VIII., saa meget 
mere, som ingen af de sværgende har selv været Vidne til Be- 
givenheden — her saa lidt som i det foregaaende Exempel. 

Ogsaa i et Tilfælde, hvor Muhammed paalagde qasåma, er 



1 sabara jaminan. 

2 jfr. Agh. XI. 148, 28 og Reste 123 ff. 

3 fa-qålu qasåmatun, hvad Freytag (versio Hamasae p. 49) oversætter: 
tum dixit Kasamahus ! løvrigt forekommer Qasåma Ham. 434 som Per- 
sonnavn. 



161 



det først og fremmest en Anklageed og ikke en Renselsesed: 
En Muslim, ^Abdallåh b. Sahl var i Hajbar for at indsamle 
Dadler. Han fandtes saa henslængt ved en Kilde med knæk- 
ket Hals. Den dræbtes Broder og Søster træder frem for 
Profeten og beretter det. Han opfordrer dem til at udpege 
den skyldige og sværge 50 Eder paa, at det er ham; i saa 
Fald skulde han udleveres. De vægrer sig ved det. Profeten 
siger saa: „Da maa 50 af Jøderne (Hajbars Beboere) sværge 
paa, at de er uskyldige, og saa gaalri." Men de vilde ikke 
tage mod Ed af Jøderne, som de tiltroede at ville sværge 
falsk. Sagen bilagdes saa ved, at Profeten betalte Blodprisen 
(His. 777 f. Vaq. 293 f. Buch. II. 297. Muslim-Nawawi (Kairo 
1283) IV. p. 118 ff.). De 50 Mand er vel oprindelig alle Stam- 
mens Mænd. Da Jøderne i Hajbar sluttede Forbund med 
Qurasiterne mod Muhammed, svor saaledes 50 Qurasiter ved 
Ka'baen at ville staa Last og Brast med Jøderne mod Muham- 
med. Disse 50 svor for hele Stammen (Vaq. 190)i. I Islam 
er det ændret til, at den ene sværger 50 Eder 2. Her er qa- 
såma bleven det tekniske Udtryk for de 50 Eder ved Drab, 
men dens Betydning er bleven betydelig indskrænket. Den 
anvendes kun, hvor Klageren kan paavise Indicier over for 
en bestemt udpeget Person og gør det i Indicierne liggende 
Bevis fuldkomment 3. Hvis Klageren ikke vil sværge, kan den 



1 Kvinder, Børn, Slaver og Afsindige er udelukkede fra denne Ed. 

2 Iflg. Lisån XVI. 378 kan f. Ex. 5 Mand sværge, eller saa mange der 
ellers er; kun skal Edernes Antal være 50. Det oprindelige Synspunkt er 
her ganske forladt, hvilket hænger sammen med, at Eden i Islam har mi- 
stet sin egentlige Kraft og behandles paa rent udvortes, formal Vis. Maa- 
ske stammer det fra den ovenfor anførte Tradition, hvor Profeten siger at 
Anklagerne skal sværge 50 Eder, hvormed han rimeligvis i Virkeligheden 

mener, at 50 af dem skal sværge. Agh. XI. 55 f. fortæller om Manzur, 
der svor *Umar 40 Eder paa, at han ikke kendte Vinforbudet, som han 
havde overtraadt. 

3 Jfr. Sachau: Muhammedanisches Recht p. 798; JuynboU: Handbuch 
des islam. Gesetzes p. 287.319. Båguri II p. 230 ff.;se endv. Reste 187. Endnu 
i vore Dage er den i Brug (Landberg: Arab. V. 138 f). Wellhausens Be- 
mærkning, at qasama i Islam kun er Renselsesed, er ikke ganske korrekt. 
Muslim-Nawawi, Kairo 1283 IV. p. 119 f. nævner 7 forskellige Indicier, der 
kan suppleres ved qasama. løvrigt har man været uenig om qasåmas Til- 
ladelighed i Islam. Nawawi (IV. 118) kalder den en Grundsætning i Loven 
og en Søjle for det almene Bedste, men nævner dog, at nogle forkaster 
den; bl. disse erBuhåri, for hvem den kun er en hedensk Skik; jfr. Gold- 

ziher i Zeitsphrift f. vergleichende Rechtswissenschaft VIII. 1889 p. 412 ff. 

11 

anklagede sværge sig fri ved 50 Eder, i Overensstemmelse 
med den anførte Tradition. 

Allerede før Islam er der en Stræben mod en rationel Frem- 
gangsmaade ved Retsstriden. Zuhajr (I. 40 i Ahlwardts Udg.) 
nævner 3 Fremgangsmaader for at afgøre Sandheden: Ed, 
Proces for Dommeren eller klart Bevis, og Rollerne fordeles 
da saaledes, at Beviset paahviler Klageren, medens den ankla- 
gede rehser sig ved Ed (jfr. Agh. XIV. 171 infra; Buch. II. 116 
infra; 158). Denne Rollefordeling er en Grundsætning i Islam, 
hvor Eden anvendes i Proces, undtagen ved qasåma. Først 
paalægges der den anklagede Ed^ Hvis han nægter at sværge, 
kan Anklageren skaffe sig Ret ved at sværge 2. Den asserto- 
riske Ed er her bleven indskrænket til væsentlig at være Rensel- 
sesed. — Ved Siden af Eden nævner Zuhajr Proces og Bevis. 
Ved Bevis menes uimodsigeligt Bevis, medens der ellers 
maa forhandles. I det sidste Tilfælde maa man dels fremføre 
Beviser, dels Vidner (Ham. 25). Om Vidneinstitutionen kan 
have haft nogen Betydning i en ældre Tid, da qasåma i sin 
egentlige Form var livskraftig, er et Spørgsmaal. I hvert Fald 
kunde Stammefæller ikke være Vidner i vor Betydning af 
Ordet, da hele Stammen er Part i Sagen, og Brugen af Vid- 
ner forudsætter egentlig en abstrakt Opfattelse af Retten. 
Koranen (Sur. 2, 282) kræver to mandlige Vidner 3; to Kvin- 
ders Vidnesbyrd gælder lig een Mands („paa Grund af deres 
ringere Forstand" Buch. II. 152 infra). Er der kun eet Vidne, 
kan Dommeren paalægge Eden til Støtte i Stedet for det andet 
Vidne (Juynboll p. 319). — Hos Israeliterne forekommer den 
assertoriske Ed i Lovgivningen som Renselsesed. Hvis En 



1 forudsat at Klageren ikke har Bevis. „Det rette Bevis er bedre end 
den falske Ed" (Buch. II. 161). 

2 Sachau: Muh. Recht. p. 689. 728; Juynboll: Handbuch p. 319. Iflg. 
Burckardt: Beduinen p. 102 sværger Anklageren næsten aldrig. 

3 Nogle Steder tyder paa, at man før Islam har brugt 4 Vidner; se His. 
190, 3; Vaq. 128. Slavers Vidnesbyrd har næppe været anerkendt, thi der 
anføres en Tradition for at vise, at det anerkendes i Islam, og dog er de 
lærde uenige derom (Buch. II, 153 supra). Sønner af den interesserede 
Part antages ikke som Vidner; saaledes søgte *Air forgæves sin Søn anta- 
get som Vidne af Qådien Surajh (Agh. XVI. 36 f.). Om Vidner se iøvrigt 

Juynboll p. 315 ff.; sahida bruges synonymt med halafa (Ibn Sidah 
p. 117). 

har laant et Dyr af en anden, og det omkommer uden Laa- 
nerens Skyld, skal han sværge sig fri ved Jahve (Ex. 22, 9 
ff.); jfr. Num. 5, 21 ff. Under Renselseseden maa vi henregne 
Deut. 21, 1 ff., der er en Parallel til den arabiske qasåma^. 
Indholdet er følgende: Hvis der findes et Lig paa en Mark 
uden at man kender Drabsmanden, skal de Ældste maale Af- 
standen til de nærmeste Byer. Den By, der er nærmest, har 
da at rense sig for Skyld i Mordet. Det sker ved, at Byens 
Ældste (jfr. de 50 hos Araberne) tager en Kvie, der ikke har 
været under Aag, og fører den ned til en Bæk i en udyrket 
Kløft, hvor de knækker Halsen paa Kvien. Saa vadsker de 
Hænderne over Kvien og erklærer sig højtideligt overfor Jahve 
for udelagtige i Blodskylden. Saaledes vil de blive befriet for 
Blodskylden 2. — Den assertoriske Ed har sikkert spillet en 
større Rolle som Bevismiddel, end det direkte fremgaar af vore 
Kilder. Ved Siden af Eden spiller Vidneinstitutionen en frem- 
ragende Rolle, og der kræves mindst to Vidner (Num. 35, 
30; Deut. 17, 6; 19, 15). 

Hos Babyionerne forekommer denne Ed i Hammurabis 
Lov som Renselsesed. Saaledes for Hustruen, der er anklaget 
for Utroskab (§ 131. 132^ jfr. Num. 5, 21 ff.). Hvor Slags- 
maal har fundet Sted, befrier den anklagede sig ved at sværge 



1 Jfr. Kinship 64 Anm.2 . Nogle islamiske Forfattere henfører qasåma 
til Moses. Se Pseudo-Balchi (Huart: Le livre de la création III. p. 99 f.= 
den arab. Text p. 90 i). 

2 nikkapper kan her ikke betyde „sones" ; thi der er i Sammenhængen slet 
ikke Tale om at sone Blodskylden, men som hos Araberne om at konsta- 
tere den. Ordet maa bet., at de ikke kan kræves til Ansvar for Blodet, kpr er et 
Begreb, som vi ingen Æquivalent har for. Sygdom, Skyld, Synd, Besæt- 
telse er som et Baand, der skal løses for En. At løse dette heååox kipper, 
der bruges paa samme Maade som ''abarra og hallala med jamin som 
Obj. i Arab. (se S. 155 Anm. 2). At kpr virkelig er at opfatte saaledes, ses 
Jes. 28, 18, hvor wekuppar berit^k^m betyder „og eders Pagt (med Døden) 
skal opløses," og endnu klarere Jes. 47, 11; det forekommer her med ho- 
wåfi (Ulykke, Fordærvelse) som Obj., hvorved Begrebet Soning ligger 
ganske fjernt. Ved Overs. „Soning" lægger vi overhovedet en moralsk 
Betydning ind i dette Ord, som det ikke har. — Umiddelbart foran den 
her behandlede Sætning staar der: „Lad ikke dit Folk undgælde for uskyl- 
digt Blod." Meningen er ikke „det uskyldige Blod" (ni. den dræbtes); thi 
det staar ubestemt, men: lad der ikke blive udøvet Blodhævn over uskyl- 
dige Folk i Israel, ni. idet der øvedes Blodhævn over den nærmeste By, 
som Mistanken rettes imod. V. 9 opfordrer saa sluttelig Israel til fra dets 
Side at sørge for, at uskyldige ikke dræbes. 

3 citeret efter Kohler & Peiser: Hammurabis Gesetz I. Leipzig 1904. 

11* 

ikke at have saaret Modparten med Vilje (§ 206). Den Læge, 
som har fjernet Slavemærket paa en Person, frier sig for den 
temmelig høje Straf ved at sværge, ^at han er bleven narret 
til det (§ 226). Paa samme Maade den, som har lejet en Oxe, 
der pludselig dør uden hans Skyld (§ 249, jfr. Ex. 22, 6 i). 
Hyrden, hvis Dyr omkommer (§ 266). Den der paagriber en 
bortrømt Slave, som saa atter flygter uden hans Vidende (§ 20). 
Til at bevise en Klages Berettigelse forekommer Eden ikke i 
Hammurabis Lov. Derimod, hvor Rov eller Underslæb foreligger 
bevist, fastslaas den røvede Værdis Størrelse ved Klagerens Ed 
(§ 23. 106. jfr. 281).- Dog forekommer Klagerens Ed som Bevis- 
middel i det babyloniske Retsliv i. Renselseseden er her idelig 
i Brug 2, Ved Siden heraf spiller Vidner en stor Rolle, og de 
maa bekræfte deres Udsagn med Vidneeden ^. 



2. Den promissoriske Ed. 

Under denne Edsform falder for Arabernes Vedkommende 
alt, hvad der hører ind under Begrebet hilf: naar to Stam- 
mer slutter sig sammen, naar to Mænd forener sig om et be- 
stemt Formaal, naar en enkelt optages i en Stamme som halif. 
Herhen hører alle Slags Løfteeder, Hævned osv. Endvidere 
Eder, der staar i Forbindelse med Begrebet baj\ Hylding af 
et Overhoved og Handel. Ved Handelens Udvikling paa de 
store Markeder kommer ogsaa Kreditvæsnet i Brug, og den 
promissoriske Ed faar her Betydning som Garanti for Gæl- 
dens Betaling*. Til Støtte for den promissoriske Ed bruger 
man Vidner, og ved Siden heraf kommer Brugen af skrift- 
lige Dokumenter op. Et af de første Vidnesbyrd herom er 
Hårifs Mu'allaqa v. 66-68, der omtaler Eden ved Du-1 Magåz 
mellem Bakr og Taglib, hvor der afgaves Gidsler, og Over- 
enskomsten — naturligvis for at tjene som Bevis i Tilfælde 



1 f. Ex. Kohler & Ungnad: Ham.s Ges. III. 695. 

2 anf. St. 688. 697. 706. 713. 

3 f. Ex. 713. 1055. 1056. Det første Sted er der et Exempel paa, at Vid- 
ner forkastes. 

4 Se Noeldeke: Beitrage 198. 

af Edsbrud — blev opskreven paa Pergamenter i. Qurasiter- 
nes Overenskomst om at exkludere Håsimiderne blev opskre- 
ven i et Dokument (His. 230). Profetens Overenskomster med 
Stammerne plejede at nedskrives. Et Scolion til Ham. 760 
meddeler, at ved edelige Overenskomster plejede Araberne at 
skrive disse ned paa et Stykke renset hvidt Tøj, jfr. Ham. 635 
i. m.2 I Islam giver, i hvert Fald efter Såf ilternes Lære, 
skriftlige Dokumenter intet Bevis s. 

Hos Israeliterne forekommer denne Ed idelig i det pri- 
vate Liv som hos Araberne. Om faste Regler for dens Brug 
i Retslivet hører vi ikke. Ved Salg faar vi Meddelelse om 
Brug af Vidner samt Udfærdigelse af skriftlige Dokumenter 
Jer. 32; Rut 4. 

Hos Babyionerne spiller den promissoriske Ed en stor 
Rolle ved alle Kontrakter, idet begge Parter sværger ikke at 
ville ændre Overenskomsten'^. Ved Siden af Eden anvendes 
Vidner, et Dokument affattes og forsynes med Kontrahenternes 
Segl eller Negleaftryk. Saaledes gaar Eden i de gl.-babylon- 
ske Kontrakter ud paa, at alt er i Orden, og intet skal ændres. 
De nybabylonske Dokumenter er derimod ofte Gældsbreve, 
og Eden gaar ud paa, at den købende forpligter sig til at 
betale den skyldige Sum 5. Krediten er i Mellemtiden kom- 
men op. 

I Statens Tjeneste bruges Eden i den bab.-ass. Verden som 
Embedsmænds Troskabsed, der er analog med de betvungne 
Fyrsters Ed. Denne Ed af Embedsmænd tager Kongen under- 
tiden ved særlige Lejligheder. Saaledes Assurbanipal under 
hans Konflikt med Broderen Samassumukin*^. Den Embeds- 
mand, som er Kongen utro, „holder ikke sin Ed'^." Ved 



1 Iflg. Noeldeke: Funf Mu'allakat I. p. 53 f. var det Mundir b. Må-al- 

Samå, der forenede dem efter Basuskrigen; han regerede 506 — 54, jfr.. 
Agh. IX. 179 f. 

2 Jfr. endvidere Noeldeke: Beitråge 185 f. 

3 Jfr. JuynboU p. 315. 

4 Se Kohler & Ungnad III — V passim. 

o f. Ex. K. B. IV 296 f. Kohler &Peiser: Aus dem babylonischen Rechts- 
leben II p. 35. III 22. 33 f. IV 32. 47. 50. 

6 Se Peiser i MVG. 1898 p. 243 ff. 

7 Tell-Amarnabrev 154, 13 ff. (Der tales iflg. Winckler om en rabisu). 

hans Edsaflæggelse er der Vidner til Stedet Edsaflæggel- 
sen foregaar paa en bestemt Dag, tidlig om Morgenen med 
Offer2. 



XIII. 
Edens Forfald. 



I sin fulde Kraft finder vi Eden i det gammel-arabiske qa- 
sdma, hvor den ikke er et sidste, af Nøden tvunget Middel, 
men det egentlige Middel til at erkende Sandheden. Vi har 
set, hvorledes denne er bleven begrænset i sit Brug, men 
Respekten for Eden var dog stor, og man har haft Exempler 
nok at fortælle paa, hvorledes det er gaaet Menedere. Ibn 
'Abbas kunde i den ovenfor anførte Fortælling af Buch. III. 
19 medddele, at alle de sværgende døde, inden Aaret var 
omme. I Israel led man under David Hungersnød i 3 Aar, 
fordi Saul ved sit Mord paa nogle Gibeoniter havde brudt 
den Ed, som Israel havde aflagt til denne Bys Beboere om 
at skaane dem (2 Sam. 21, 1 f.), og Jahve lader Sidqijja føre 
i Fangenskab til Straf, fordi han har brudt sin Ed til Nebu- 
kadnesar (Ez. 17, 19). Imidlertid har man i Tidens Løb til- 
lagt Eden en noget mindre Vægt. To Faktorer virker her 
sammen: Den gamle Livsanskuelses Opløsning og den gen- 
nem Praxis fremmede Udvikling af mere rationelle Momenter 
ved Retsplejen. 

Hos Babyionerne er det vel snarest det sidste, som gør, 
at Eden i Tidens Løb træder tilbage. Allerede paa Hammu- 
rabis Tid er Eden væsentlig indskrænket til at være Rensel- 



1 Scheil i Hilprechtfestschrift p. 154. 

2 Delitzsch i BA I 217 f. Behrens: Ass.-bab. Briefe kultischen Inhalts 
(Leipziger sem. Stud. II.) 1906 p. 13. Iflg. p. 35 synes det at foregaa aar- 
lig ved en stor Fest. Om en ftflrtf-Præsts Ed ved Indvielsen tales der Zim- 
mern: Ritualtafeln p. 118 f., hvis det skal oversættes, at Præsten lader sin 

Søn „sværge for Samas og Hadad med Tavlen og Griffelen" (saal. Zim- 
mern), men det kan ogsaa forstaas saaledes: „han lærer ham at besværge 

for S. og H. med« osv., jfr. 1 — 20, 13 ff. 

sesed. Men Eden tages endnu meget alvorligt. Den, som 
bryder den, maa betale en vis Sum til fiscus, hvorhos hans 
Hoved „asfalteres", hvilket kun kan betyde, at der paaføres ham 
en forsmædelig Død. Andetsteds hedder det, at der skal slaas 
ham en Broncepløk i Munden i. I Eden har man da ogsaa 
Garantien for, at indgaaede Forpligtelser holdes. Men samti- 
dig har man i Vidner og Dokumenter en Garanti af rationel 
Art. Idet nu Staten tillige optræder som den upartiske Dom- 
mer og Fuldbyrder af Retten, bliver Eden i Forretningslivet 
gjort overflødig, og i de nybabylonske og assyriske Doku- 
menter forekommer den sjældnere. I Stedet for Eden tager 
man Pant og fastslaar en Bøde for den, der ændrer Overens- 
komsten 2. 

Hos Israeliterne klager Profeterne idelig over, at der 
sværges falsk ved Jahve. Saaledes Jer. 5, 2; 7, 9; Zak. 5, 3. 
4; Mal. 3, 5. Der advares udtykkelig herimod (Lev. 19, 12), 
og den Mand prises, som sværger sig selv til Skade og dog 
holder sin Ed (Salm. 15, 4; jfr. Ham. 27). Det, som her dad- 
les er, at man sværger falsk ved Jahve; thi det betegner et 
Frafald fra hans Religion (jfr. S. 136). Naar det hedder Ex. 
20, 7; Deut. 5, 11, at man ikke maa anvende Jahves Navn til 
Tant, da er det ikke just en Advarsel mod falsk Ed, men mod at 
sværge ved alle Ubetydeligheder, thi derved mister Anvendel- 
sen af Jahves Navn sin Værdighed og Betydning 3. 

Et virkeligt Forfald af Eden finder vi, hvor der udvikler sig 
en Skepticisme som hos Prædikeren. Til dennes Betragtnin- 
ger hører det, at „det gaar den sværgende som den, der skyr 
at sværge" (Præd. 9, 2). Her er Edens Kraft fornægtet paa 
Grund af den gamle Livsanskuelses Opløsning. 

Hos Araberne kan det samme Fænomen konstateres. Hvor 
man ikke mere har noget absolut, hvori Ens Livsbetingelser 
er samlede, mister den egentlige Ed, der jo netop bestod i, 
at man frasagde sig dette, sin Kraft. Men allerede før Mu- 



1 Kohler & Ungnad III. 458. 459. IV. 1150; Ungnad: Dilbat i B A p. 30. 

2 Saaledes i de ass. og bab. Kontrakter fra de senere Dynastiers Tid KB 
IV. p. 96 ff. Kohler & Peiser: Aus dem bab. Rechtsleben IV p. 67. 69. 74. 

3 Saaledes kan ogsaa Hos. 4, 2 forstaas. Se om den her anvendte Be- 
tydning af saw^ S. 110 Anm. 1. 

hammed var i Arabien Opløsningen af det gamle i fuld Gangi. 
Guderne, under hvis Omraade Eden var kommen ind, tiltroede 
man ikke engang altid Evne til at ramme En. Saaledes er 
det bekendt, hvorledes Imru'ul Qais slyngede Orakelpilene 
mod Guden Du-1-Halasa, da Oraklets Afgørelse ikke huede 
ham (Agh. VIII 70), og større Vægt tillagde den ellers strengt 
konservative Abu Gahl ikke Hubals Afgørelse før Slaget ved 
Badr (Vaq. 42). Hvor Eden er bleven afhængig af Guds- 
frygten, svinder dens Værdi med denne. — Der findes da og- 
saa i Beduinpoesien en Del Digte, der mere end noget andet 
godtgør Edens Forfald blandt Araberne, nemlig de som er 
samlede i sidste Afsnit af Buhturis Hamåsa, hvoraf Noeldeke 
har gengivet nogle (Beitråge p. 185 ff.). Digterne praler her 
af falske Eder 2, som de har aflagt. En Skyldner haaner sine 
Kreditorer for, at de har betroet ham noget. „Hvor kunde I 
forlade Jer paa mig og min Religion?" (Noeldeke p. 186). 
En anden har svoret sig fri for sin Gæld ved en Ed, der 
„spaltede Bjergene, som om den var en Sten fra en Ballist, 



1 Jfr. herom Buhl: Muhammeds Liv p. 77—124. 

2 Ål-jamin al-gamus ell. jaminu l-gamsi. Dette defineres af musHmiske 
Filologer som identisk med jaminu l-sabri, en bevidst løgnagtig Ed om 
noget fortidigt, og skal kaldes saaledes, fordi den sværgende ved den 
„dyppes" i Misgerningen og siden i Helvede. Denne Forklaring er selv- 
følgelig urigtig, og Udtrykket har oprindelig betydet „en alvorlig, bindende 
Ed", som det ses f. Ex. Buch. II 49 f. o. Man har formodet, at Udtrykket 
kommer af den Skik ved visse Pagtsceremonier at dyppe Hænderne i noget. 
— Om denne Ed hedder det Iqd I p. 336, at „den forvandler Husene til 
forladte Tomter" (jfr. Lane s. v. blq^). Dette Ordsprog overleveres som 
en Tradition fra Abu Hurajra i en alfabetisk ordnet Traditionssamling C o d. 
Warner Lugd. 355 fol. 134 v., hvor det ogsaa hedder, at a\-jamin al-gamus 
gør Moderlivet ufrugtbart. Smstds. defineres denne Ed saaledes, at det er 
en saadan, hvorved man berøver en anden Muslim noget af hans Ejendom. 
Iqd anf. St. anfører et andet Ordsprog: gaddahå (I. saaledes for gaddahå) 
gadda l-'^ajri l-silUjånata „han iler hen til den, som Æslet iler hen til 
sillijåna" (en Foderplante), hvilket siges om En, som iler med at sværge 
en Ed eller i Farten sværger en falsk Ed, fordi Æslet ofte rykker denne 
Plante op med Rode, idet den tager den for Græsning (Lane s. v. sillijåna 

Vsll). Forudsætningen maa være, at denne Plante i Virkeligheden ikke 

er saa værdifuld. I det i Tåg s. v. zbd citerede Vers anvendes hadå^un 

om den falske Ed. Det betyder ellers Sko. 1 et Vers af Nabiga (citeret 

Fachr al-Din al-Råzi: Mafåtih I p. 579) hedder det: halaftu jaminan gajra 

di matnawijjatin, hvilket maa betyde: en Ed uden Tvetydighed. Hassan b. 

Tåbit siger: 'ålajtu hilfata barrin gaira di dahalin „en oprigtig Ed uden 

Svig« (Ibn SaM II2 p. 91, 5). 

udslynget af Krigerne" (p. 194). En kalder sin Ed „en Pjalt 
sønderrevet, broget Tøj" (p. 195). En Digter af Stammen 
'Uql praler af at hele hans Stamme ikke skyr Meneden. „Hvor 
ved du, hvad *Uqls Eder er værd, saa snart Ganen er bleven 
tør for Spyttet" (ni. efter Udtalelse af Eden). Deres Eder farer 
ud som Ilden, der flammer i Krattet (p. 196). Aflæggelsen af 
saadanne Eder beror paa den Erfaring, som Prædikeren og- 
saa har gjort, at det ikke gaar Menederen ilde, og dertil 
kommer, at Allah jo er naadig og barmhjertig — man kan 
altid angre bagefter (p. 197). I andre Digte tales der om 
Skilsmisseed eller Frigivelsesed. Digteren erklærer da, at han 
dog vilde have skilt sig ved vedkommende Slave eller Hustru 
og taget sig en ny i Stedet. Her foreligger altsaa ikke egentlig 
Mened, men vel letfærdig Omgang med Sandheden, som imid- 
lertid ikke er væsentlig forskellig derfra. Af lignende Art er 
de Tilfælde, hvor Edens Ordlyd holdes, medens Forpligtelsen 
omgaas, f. Ex. naar En under Edens Form erklærer at ville 
foretage en Pilgrimsrejse og frigive Hafå og Sålim, og saa 
bagefter erklærer, at valfarte skulde han alligevel, og Hafå og 
Sålim er ikke Slaver (Iqd I p. 221). Af lignende Art er det, 
der fortælles om Negus, da Abraha havde faaet Magten i 
Jemen. Negus svor, at han ikke vilde lade Abraha være, før 
han fik nedtrampet hans Land og afskaaret hans Hovedlok. 
Abraha formildede imidlertid Negus, ragede sig saa og sendte 
sit Haar og en Sæk jemenitisk Jord til ham med Anmodning 
om at indløse Eden derpaa (His. 29; jfr. det af Jåussen 369 
anførte Exempel). Hvor liden Vægt man kunde tillægge Eden 
viser følgende Exempel: Al-Tufajl b. 'Amir svor at dræbe 
Al-Kutajjir for nogle Digtes Skyld. En fælles Ven, Handaq, 
forsonede ham, og han siger saa: „Havde ikke Handaq været, 
vilde jeg have indløst min Ed". — De fleste af disse Eder 
viser hen til Livsanskuelsens Forfald; Størstedelen stammer 
fra Islams Tid. Dog vilde det være urigtigt uden videre at 
skrive dem alle paa Islams Regning. Men at denne Religion 
ikke har styrket Eden, vil vi se i det følgende. 

XIV. 

Edens Stilling i Islam. 



1. Koranen og Traditionen. 

I Islam skabtes der paa semitisk Grund nye Værdier, der 
forlangtes anerkendte som absolute og som dem, hvoraf hele 
Livet afhang. For'saa vidt Islam har givet sine Tilhængere 
et fast og sikkert Grundlag, hvor der tidligere var Skepsis og 
Opløsning, har den haft Forudsætning for at forny Edens Be- 
tydning og Kraft. At der virkelig gives Exempler paa Respekt 
for Eden paa islamisk Grund har vi set tilstrækkeligt godt- 
gjort ovf. S. 131 ff. I det hele og store har Islam imidlertid haft 
den modsatte Virkning, idet den fuldstændig har undergravet 
Eden. 

Muhammed anvender i sin ældre Forkyndelse mange Eder. 
Han sværger „ved Solen og dens Glans, ved Maanen, naar 
den følger efter den, ved Dagen, naar den lader den skinne, 
ved Natten, naar den skjuler den, ved Himlen og hvad der 
har bygget den, ved Jorden og hvad der har udbredt den, 
ved Sjælen og hvad der har dannet den" (Sur. 91, 1 — 7). Eller 
mere mystisk „ved Figenen og Oljetræet, ved Sinaj Bjerg, ved 
det trygge Land"i (95, 1 ff.). Han sværger „ved Stjernernes 
Udgangssted" (56, 74), „ved de tilbageskridende Stjerner, de 
ilende, de der skjuler sig, ved Natten naar den mørknes, og 
Morgenen naar den vaagner op" (81, 15), „ved Opstandelses- 
dagen" (75, 1), „ved Himlen og Morgenstjernen" (86, 1), „ved 
Eftermiddagen" (103, 1), „ved Morgenrøden og de ti Nætter^, 
ved det parvise og den enkelte 3, ved Natten naar den ind- 
træder" (89, 1 ff.), „dette er en Ed for Jen indsigtsfulde", 
siger han. Her er vel ikke Tale om rigtige Eder, idet der 



1 Det fredede Omraade (ved Mekka). 

2 af Festmaaneden Du-l-higga. 

3 Menneskeparret og Gud. 

væsentlig tilsigtes en æstetisk Virkning; de dunkle Udtryk skal 
gøre Jndtryk paa „den indsigtsfulde" i. 

Paa visse Steder i Koranen formanes der til at holde de 
afgivne Eder. Saaledes hedder det 16, 93: „Hold den ved 
Allah paatagne Forpligtelse, naar I paatager jer den! I maa 
ikke bryde Ederne, efter at have bekræftet dem, thi I har der- 
ved gjort Allah til Garant over for jer. Visselig, Allah ved, 
hvad I gør!" Og det hedder V. 96: „Og I maa ikke paatage 
jer eders Eder til gensidigt Bedrag, at ikke Foden skal glide 
efter at have staaet fast, og I smage Ulykken, fordi I bragte 
Folk til Frafald fra Allahs Vej, og en smertelig Straf ramme 
jer!" Den vantro er den, der indgaar en Forpligtelse og saa 
bryder den (8, 58 jfr. 6, 153; 2, 172). Paa flere Steder fore- 
kaster Profeten sine Modstandere, at de sværger falsk, navnlig 
„Tvivlerne". Saaledes 58, 15: „Lagde du ikke Mærke til dem, 
der søgte Beskyttelse hos et Folk, som Allah vredes paa; de 
tilhører hverken eder eller dem, og de sværger falsk med vel- 
beraad Hu". V. 17: „De benytter deres Eder som et Dække 
og fører saa Folk bort fra Allahs Vej. Dem venter en van- 
ærende Straf!" V. 19: „Paa den Dag, da Allah opvækker dem 
alle tilsammen, da vil de sværge for ham, som de sværger 
for jer, i den Tro, at de har nogen Gavn deraf. Er de ikke 
Løgnere?" Det samme bebrejdes dem 63, 2. Det drejer sig 
om „Hyklerne" eller bedre „Tvivlerne", der svor de troende 
Troskab, men ikke vilde opgive deres Forpligtelser mod Jø- 
derne. 3, 71 hedder det: „De som sælger Allahs Forpligtelse 
og deres Eder for en ringe Pris, de har ingen Andel i det 
hinsidige, og Allah vil ikke tale til dem og ikke se til dem 
paa Opstandelsesdagen og ikke erklære dem for rene; en 
smertelig Straf venter dem". — Anledningen hertil skal have 
været, at Al-*As'at havde Strid med en Jøde om et Stykke 
Jord. De førte Sagen for Profeten, som krævede Jøden for 
Ed, da Al-*As^at intet Bevis havde. Den sidste sagde imid- 
lertid: „O, Profet, da vil han sværge og overtage min Ejen- 
dom", hvorpaa Sur. 3, 71 meddeltes af Profeten, jfr. 5, 58 
(Buch. II 90; IV 266). 



1 Jfr. S. 153 og Reste 135. 

Muhammed tiltaler paa alle disse Steder sine Modstandere, 
og de Forpligtelser, som det indskærpes dem at overholde, 
er Forpligtelser mod ham og hans Tilhængere. Fra den anden 
Side tager Sagen sig anderledes ud. Allah er den almægtige 
Hersker, som altid har Ret. Hensyn, som gælder for de døde- 
lige, gælder derfor ikke for ham, han kan sætte sig ud over 
Forpligtelsen, hvad Sure 9 er et talende Vidnesbyrd om. Og 
allerede tidligere havde Allah opfordret Profeten til at bryde 
en Overenskomst, hvis han frygtede Forræderi fra Modpar- 
tens Side, nemlig 8, 60 1. Dette synes at give til Resultat, at 
Eder til Muhammed skal holdes, medens Muhammed ikke 
behøver at holde sin Forpligtelse. I Virkeligheden gælder 
dette ogsaa til en vis Grad, nemlig hvor Profeten handler di- 
rekte paa Allahs Vegne. Allahs Storhed er et Synspunkt, for 
hvilket alt andet forsvinder, og hvorved alle Midler helliges 2. 

Men ogsaa uden for dette Synspunkt har Muhammed fak- 
tisk gjort det af med Eden. Dette stemmer ligeledes med Is- 
lams Aand. Hvor Eden har nogen Mening, maa den svær- 
gendes Ord have den Magt, at det paafører ham Ulykken i 
Tilfælde af Edsbrud. Hvor Eden er lagt ind under Guderne, 
betyder det, at man har Magt til selv at sige sig løs fra ved- 
kommende Gud eller til at vende hans straffende Haand imod 
sig. Men dette kan ikke forenes med det muslimiske Guds- 
begreb. Allah gør, hvad han vil og lader sig ikke i nogen 
Maade paavirke af Menneskers Ord eller Handlinger. Hvor- 
ledes skulde man da ved sin Ed kunne paalægge ham nogen 
Art Tvang? Det stemmer derfor fuldtud med Islams Aand, 
naar Profeten ikke tillægger Eden absolut Kraft. Men hvor 
dens Kraft ikke er absolut, er den faktisk ophævet, og Mu- 
hammed drager da ogsaa den praktiske Konsekvens, at Eden 
eventuelt kan brydes ^ Saaledes hedder det Sure 5, 91: „Gud 



1 Talen er her om Jøderne i Medina; se Noeldeke-Schwally: Geschichte 
des Qorans I p. 188. 

•2 I Laqåni: Djaouhara ed. Luciani p. 36 sættes Løgnen paa lige Fod 
med Hovmod, dog med den Restriktion „hvis den ikke er gavnlig" (pia 
fraus). 

3 Som bekendt forkaster Jesus ogsaa Eden ud fra lignende Forudsæt- 
ninger, idet det hedder Mt. 5, 36: Du skal ikke sværge ved dit Hoved, thi 
du kan ikke gøre eet Haar hvidt eller sort. Paa samme Maade maa vel 

straffer jer ikke for ubesindige Udtryk {bi-l-lagwi) i eders 
Ed^r, ved hvilke I forpligter jer^. Soningen derfor er Bespis- 
ning af ti fattige med det, som I plejer at give eders egne 
at spise, eller Beklædning af dem eller Frigivelse af en Slave. 
Om nogen ikke har Raad til det, da tre Dages Faste. Dette 
er Soningen for eders Eder, naar I sværger, men hold paa 
eders Eder 2. Saaledes klargør Allah eder sine Aabenbaringer; 
gid I vilde være taknemlige". — Andetsteds (Sur, 2, 224 — 225) 
hedder det (224): „Gør ikke Gud til en Hindring for eders 
Eder 3, at I kan være fromme og gudfrygtige og stifte Fred 
mellem Menneskene. Gud er hørende, vidende ! (225) Gud 
straffer eder ikke for ubesindige Udtryk i eders Eder, men 
for hvad eders Hjerter har tilegnet sig, Gud er tilgivende og 
mild." — Dette aabenbaredes ifølge Traditionen i Anledning 
af AbtJi Bekr, der svor ikke at ville give Mistah et Laan til- 
bage, da Allah havde erklæret hans Bagvaskelse af 'Aisa for 
løgnagtig; men Profeten opfordrede ham til at bryde denne 
Ed; eller den aabenbaredes i Anledning af 'Abdallåh b. Ra- 
wåha, der svor ikke at tale til sin Svoger eller besøge ham. 
Da man vilde have ham fra det, og han erklærede sig bun- 
den ved sin Ed, aabenbaredes disse Vers. 



V. 34 forstaas: Himlen, Jorden og den hellige Stad tilhører alle Gud, dem 
har du intet Herredømme over. Jesus drager deraf ikke den Konsekvens, 
at Eden kan brydes, men den, at man bør tale sandt uden Ed (V. 36). 
løvrigt bøjede Jesus sig for det praktiske Livs Fordringer og svor selv for 
Domstolen (Mt. 26, 63 f.). 

1 Der læses: ^aqadtum ell. ^aqqadtum ell. ^åqadtum ell. ^^aqadtum. 

2 d. e. spar paa dem. Bajdåwi nævner ogsaa Fortolkningen: overhold 

dem, hvilket strider mod Sammenhængen. Fachr al-Din al-Råzi: Mafåtih 

III, p. 652 ff, siger, at disse Vers er rettede til nogle af Profetens Fæller, 
der frasagde sig Føde og Klæder og valgte Munkelevevis og svor at ville 
leve saaledes. Da Gud havde forbudt dem det, spurgte de: Hvad skal vi 
da gøre med vore Eder? — hvorpaa 5, 91 f. aabenbaredes. 

3 Nemlig: Betragt ikke Gud som en Hindring for [at I kan bryde] eders 
Eder, hvis det vilde hindre jer i en from Gerning. Saaledes opfattes '•urda af 
Kommentatorerne (Bajdåwi ed. Fleischer; Tabari: Tafsir (Kairenserudga- 

ven) II, p. 224; Bagawi, Cod. Lugd. Warner 294). '■urda er mu'-arrad „det 
som stilles frem". Man kunde ogsaa opfatte det: Gør ikke Gud til Skive 
for eders Eder, d. e. overdæng ikke Gud med Eder (altsaa som i foreg. 
Anm.). Meningen blev da: Vær forsigtig med, hvad I sværger paa, at det 
ikke hindrer Jer i fromme Gerninger. Denne Opfattelse foretrækkes af 
Fachr al-Din al-Råzi: Mafåtih II, p. 355 ff., bl. a. med Henvisning til 

68, 10. Smh. med det flg. taler dog for den førstnævnte Opfattelse. 

Ifølge disse Traditioner har Profeten saaledes oprindelig 
kun anbefalet Edsbrud i Fromhedens Interesse. En ubesin- 
dig Ed skulde ikke kunne hindre en god Gerning. Men efter 
at det første Skridt er taget, gaar han snart videre, da Lej- 
ligheden byder sig. 

Sur. 66, 1 — 3 hedder det: „O, Profet! Hvorfor anser du 
for utilladt, hvad Allah har tilladt dig for at opnaa dine Hu- 
struers Bifald? Allah er dog tilgivende, barmhjertig (2). Allah 
har foreskrevet eder Ophævelse af eders Eder, og Allah er 
eders Foresatte (mawldkum); han er den vidende, den vise! 
(3). Dengang da Profeten betroede en af sine Hustruer en 
Fortælling, og efter at hun havde fortalt det, og Allah havde 
givet ham Kundskab derom, meddelte han noget og lod andet 
være, og efter at han havde meddelt hende det, sagde hun: 
Hvem har meddelt dig dette? Han svarede: Den vidende, den 
kyndige har meddelt mig det!" Det hedder derpaa, at hvis 
hans Hustruer ikke falder til Føje, da vil Allah sikkert give 
ham andre, som er ydmyge og lydige. — Det drejer sig her 
ifølge Kommentatorerne! om følgende: Profeten overraskedes 
en Dag i sin Hustru Hafsas Telt med den koptiske Slavinde 
Maria, som den ægyptiske Statholder havde skænket ham. 
Hafsa foranstaltede en saadan Scene, at Profeten maatte 
sværge at ville holde sig fra Maria. Senere fortrød han 
det, og denne Aabenbaring blev ham given^. Muhammed 
skal have ladet Hafsa love at fortie Historien, men hun kunde 
dog ikke lade være at fortælle 'Aisa derom. Herom handler 
V. 3. 

Det svageste Punkt i Profetens Karakter er her faldet sam- 
men med det svageste Punkt i hans Religion. -Resultatet er 
blevet en fuldstændig Ophævelse af Edens Betydning 3. 



1 Se Tabari: Tafsir, Kairens erudgaven XXVIII, p. 90 ff. Fachr al-Din al- 
Råzi: Mafåtih VIII, p. 231 ff. 

2 Den anden Historie, som meddeles, at Profeten en Tid foretrak Zajnab 
paa de andre Hustruers Bekostning, fordi han hos hende fik en særlig 
velsmagende Honning, hvorfor de andre lod ham sværge ikke mere at 
spise Honning (se Bajdåwi; Buhåri — Qastalåni (Bulaq 1288) IX, p, 445) 

— er selvfølgelig uden Værdi; jfr. Noeldeke-Schwally p. 217. 

3 Til Fuldstændighed skal det bemærkes, at Sur. 2,226 begrænser ^ilå, 
den Ed, hvorved Manden svor at holde sig fra sin Hustru, til kun at gælde 
4 Maaneder. Efter den Tid skal Eden brydes, eller Hustruen er skilt; jfr. 

Det Materiale, som Traditionssamlingerne leverer, er 
ganske analogt med Koranen. I enkelte Udtalelser dadles 
falske Eder. Saaledes i en Tradition fra'Abdallåh b. 'Umar, 
hvor det hedder, at Profeten sagde: „Om nogen sværger ^ for 
derved at tilegne sig noget af en Muslims Ejendom, vil Allah- 
vredes paa ham, naar han møder ham (Buch. II 90; IV 266). 
En anden Hadit nævner blandt tre Slags Mennesker, som 
Gud hader: Den, som en Eftermiddag tingede med en anden 
om Prisen paa en Vare og svor at have givet mere for den 
end sandt var, saa den anden købte den for dyrt (Buch. II 
160 kitåb sahådåt nr. 22) 2, og blandt de 7 Ting, Profeten 
særlig skal have paabudt, nævnes „Indløsning af Eden" (Buch. 
I 313 infra)3. 

Disse spredte Tilfælde opvejer imidlertid ikke den fuldstæn- 
dige Forkastelse af Eden, som fremgaar af andre Traditioner, 
der findes i Samlingerne under Afsnittet kitåb al-ajmdn wa-l- 
nudur. Som „Søjle" anføres her følgende Udtalelse, som Pro- 
feten skal have ytret til Ibn Samura: „Naar du sværger en 
Ed, men derpaa indser, at en anden er bedre end den, saa 
gør Soning for din Ed og antag den, som er bedre" (Buch. 
IV 258). Ifølge Abil Muså fandt denne Udtalelse Sted under 
følgende Omstændigheder: Nogle As'ariter kom til Profeten 
og bad ham give dem nogle Kameler at ride paa. Han sva- 
rede: „Ved Allah, jeg giver jer ikke nogen; thi jeg har ingen". 
Tre Dage efter fik han imidlertid nogle Kameler, som han 
saa gav dem. Da de havde fjernet sig, kom de paa Tanker 
om, at de jo havde gjort Profeten til Meneder ved at tage 



Sachau: Muh. Recht, p, 13. 68 ff.; Juynboll 224 ff. Om Wåti se S. 110. 
Beslægtet med ^ilå er zihår, hvorved Manden sværger, at hans Hustru er 
ham som hans Moders Ryg" for en vis Tid eller for bestandig. Den Ed 
fordømmes helt Sur. 58, 1 — 5. Et Stridsspørgsmaal er det, om ^ilå ogsaa 
gælder for vantro, og i Sammenhæng dermed om den gælder, naar den 
ikke er svoret ved AUåh. Abu Hanifa og Malik erklærer sig for det sidste, 
Shåfi^i og Ahmed for det første. Uenig er man ogsaa om, hvorvidt der 

skal ydes Kaffara, naar Mlå-Eder brydes, før de 4 Maaneder er gaaet (Ma- 
fatih II p. 359). 

1 Qastalåni IX, p. 433 tilføjer „en bevidst Mened". 

2 Der sigtes til et bestemt Tilfælde, men i Sammenhængen har det faaet 
en vis almindelig Form (jfr. dog Qoldziher i A R W IX, p. 300). Iflg. 
nr. 25 er det dette Tilfælde, som har foranlediget Sur, 3, 71. 

3 Jfr. „den troende er ikke en Løgner", Iqd I, p. 188). 



176 

Kamelerne trods hans Ed, og de vendte bekymrede tilbage til 
ham. Men han sagde: „Det er ikke mig, men Allah, som gav 
jer Kamelerne. Jeg sværger ikke en Ed, uden . at jeg, naar 
jeg indser, at en anden er bedre, gør Soning for min Ed og 
antager den, der er bedre" (Buch. IV 270; Qastalånis Kom- 
mentar IX p. 402. 436). I Tilslutning hertil hedder det i en 
Tradition fra Profeten: „Ved Allah! at En af eder holder 
haardnakket fast ved sin Ed angaaende sin Familie regnes 
ham til større Brøde hos AUåh, end om han giver sin So- 
ning, som Allah har paalagt ham" (Qastalånt IX, p. 402). 

Jævnsides med Ederne staar „Løfterne." Om Islams Stil- 
ling til dem er der samlet Traditioner i samme Afsnit som 
det, der behandler Eden, og Forholdet er ganske analogt. 
Nogle Traditioner (bl. a. i Tilslutning til Sur. 76, 7) paabyder 
at indfri de afgivne „Løfter" (Buch. IV. 273 jfr. 274 nr. 27 1). 
Det nævnes i denne Sammenhæng ogsaa som fortjenstligt at 
indfri afdødes Løfter; hvor disse gælder Ejendommen, er de 
forpligtende, angaaende personlige Ydelser er der ikke -Enig- 
hed 2. Den vigtigste Tradition, der angaar Løftet, er følgende 3: 
En Kvinde af Ansarerne (iflg. Nawawi Abu Darrs Hustru) var 
tagen til Fange. Samtidig var en Kamel erobret, som Profe- 
ten havde faaet paa et Togt. Det lykkedes hende hemmeligt 
af liste sig bort, hun faar fat paa Kamelen og rider af Sted. 
Da hun forfølges, aflægger hun Allah det Løfte, at hvis han 
fører hende frelst paa Kamelen til Medina, vil hun ofre denne. 
I Medina erklærer man nu, at Kamelen tilhører Profeten, og 
man spørger ham selv om, hvad der er at gøre. Profeten 
siger: „Hvor ilde har hun lønnet den ved at love at slagte 
den, naar Allah frelste hende paa den. Et Løfte om en Synd 
skal ikke opfyldes, ej heller om det, man ikke selv besidder." 
— Den sidste Passus er formodentlig en Tilføjelse, indehol- 
dende de almene Sætninger, man har uddraget af Profetens 
Svar. Tilbage bliver da det naturlige, at Profeten ikke vilde 



1 Jfr. hertil Qastalåni IX 445 ff. Muslim-Nawawi IV p. 95. 

2 Dårimi, Cod. Lugd. Warner 364, fol. 196 h. 

3 Muslim-Nawawi IV p. 97. His. 722. Vaq. 231. 

af med sin Kamel. Men Stedet viser, at han ikke har tillagt 
et saadant Løfte stor Vægt. — Det samme fremgaar endnu 
klarere af en anden Tradition (fra 'Abdallåh b. *Umar), hvor 
Løftet rent ud forbydes, med den Begrundelse, at det dog 
er uden Betydning, thi Allah lader sig ikke i sine Handlinger 
bestemme eller paavirke herafi. Løftet er her forkastet med 
en central Begrundelse ud fra Islams Princip. 

At det er det samme Princip, som ligger til Grund for Op- 
hævelsen af Edens Kraft, ses af Kravet om al-istitnå^-. En 
Muslim bør ikke forsikre noget bestemt, men tilføje „om Gud 
vil." Derved har han altid sikret sig mod Mened; ved istitnå 
„løser han sin Ed" {hallala jaminahu; Bajdåwi til Sur. 66, 
2; Muslim-N awawi 106; Qastalåni 460 f.)^. Eden har egent- 
lig kun Betydning som en Slags Trosbekendelse. Ved den 
lægger man for Dagen, at man bekender AUåh. Derfor er 
det strængt forbudt at sværge ved andre. Da 'Umar engang 
svor ved sine Fædre, sagde Profeten: „Allah forbyder eder at 
sværge ved eders Fædre. Den, der sværger, skal sværge ved 
AUåh eller tie stille (Buch. IV. 262 f.; Qastalåni 414; Muslim- 
Nawawi 99 f.). Qastalåni tilføjer, at Profeten sagde: „Om no- 
gen sværger ved Messias, gaar han til Grunde, og Messias 



1 Buch'. Kitåb *ajmån nr. 26. Qastalåni p. 447; Muslim-Nawawi p. 96; 
Dårimi fol. 196 h. Profeten saa en gammel Mand, der gik, støttet af sine 
to Sønner. Han spurgte: „Hvad er der med den gamle Mand?" Søn- 
nerne svarene: „Han har aflagt det Løfte at gaa til Fods." Profeten sagde 
da: „Rid! AUåh behøver ikke dig og dit Løfte!" 

2 Buch. IV. 280; Qastalåni IX. 460; Muslim-Nawawi IV. 106. 

3 De muslimiske Theologer kræver for at „Undtagelsen" skal være gyldig, 
1) at den udtales i Forbindelse med Eden, 2) at den er tilsigtet, før Eden 
er talt til Ende. Ang. 1) er Meningerne delte. Flg. Opfattelser betegner 
denne Drøftelses Art: Nogle siger, at man har Lov at trække Vejret efter 
Eden, inden „Undtagelsen" udtales. Andre: lade Røsten hvile en Smule; 
eller: tænke sig om. Andre: det gælder til han har rejst sig fra den Situ- 
ation, hvori han er; andre: saa længe han ikke har talt efter Eden. 'Atå 

siger: saa længe man er om at malke en Kamel. Nogle siger: 1 Maaned, 
andre 4, atter andre 1 Aar, og nogle saa længe det skal være (se Qasta- 
låni og Nawawi). MusUm belyser Nødvendigheden af istitnå ved en dra- 
tisk Fortælling om Salomon. løvrigt henvises til Sur. 68, 17, hvor „Have- 
ejerne" dadles fordi de svor: „I Morgen vil vi plukke Frugt", uden at tage 
Forbehold, og til 18, 28: „Du skal ikke sige: Jeg vil gøre saa og saa i 
Morgen, uden at AUåh vil." 



19 



178 

er bedre end eders Fædre i." — Hvis En har svoret ved en 
Afgud, skal han derfor strax udtale Trosbekendelsens første 
Led: Der er kun een Gud (Buch. IV. 264; Muslim-Naw. 100). 
„Den som sværger i en anden Religion end Islam, er som 
han siger," d. e. tilhører den Religion (smstds.). Alle andre 
Eder end Eden ved Allah er derfor ugyldige. Derfor har 
Eder, som man har svoret før sin Omvendelse, ingen Gyl- 
dighed 2. 

2. Det islamiske Læresystem. 

I enhver //^/?-Bog, som fremstiller Læren om en Muslims 
Pligter, findes der et Kapitel om Eder og Løfter, hvor det i 
Koran og Sunna givne Grundlag er sammenarbejdet og ud- 
arbejdet til et System, som her skal refereres efter Såfi^iter- 
nes Lære 3, idet de andre Riters Særanskuelser kun hist og 
her berøres. 

Eden er i den muslimiske Lov en Bekræftelse af noget 



1 Nogle Fortolkere finder derfor en Vanskelighed i Sur. 4, 1, hvor det 
hedder: Hav Ærefrygt for Gud, ved hvem I „besværger" hinanden wa-l- 
''arhåma „og Slægtskabet." Dette sidste- kan betyde „som I besværger 
hinanden ved Slægtskabet," men ogsaa „og hav Ærefrygt for Slægtskabet." 
Den første Betydning vilde være sikker, hvis Hamza har Ret i at læse 

Genitiv. Guds Ord havde i saa Fald selv anerkendt Eden ved Slægtska- 
bet. De fleste Fortolkere (f. Ex. Bajdåwi) forkaster derfor Hamza's Læse- 

maade og tager Ordet som Obj. Paa en anden Maade klarer Muham- 
med b. *Abduh Sagen. Han anerkender, at her er Tale om Ed ved Slægt- 
skabet, men „Eden ved andre end Allah er ikke absolut forbudt, en saa- 
dan Ed er kun forbudt, hvis man mener derved at paatage sig en religiøs 
Forpligtelse, ikke naar man ved den kun tilsigter en ren Forstærkelse (af 
sit Udsagn) saadan som Araberne forsikrer ved en Edsformel paa samme 
Maade som ved ^in. løvrigt, siger Muh. b. ^Abduh er det „at besværge 
hinanden ved Allåh" ikke det samme som en Ed. (Al-Manår XII. p, 493 ff.). 

2 Der er her nogen Vaklen. ^LJmar spurgte engang Profeten ang. et 
Løfte, han havde aflagt som Hedning. Profeten sagde: Opfyld det! (Buch. 
IV,. 274 f.) ; men Qastalåni (IX. 449) slaar fast, at en egentlig Opfyldelse er 
umulig, da en kåfirs Løfte ikke gælder; jfr. Vaq. 93: „Hjerterne har for- 
andret sig, og Islam har udslettet Overenskomsterne." Andre Steder op- 
fordrer Profeten dog til at overholde de før Islam indgaaede Forpligtelser. 

3 Til Grund er lagt Ibrahim Al-BågAris Glosser til Ibn Qåsims Kom- 
mentar til Abfl Sugås Text, frykt i Kairo 1326, II. p. 320 ff.; jfr. Nawawt; 
Minhådj At-Tålibin ed. van den Berg III., Batavia 1884 p. 327 ff. Om 

Båguri se Sachau: Muh. Recht. p. XXI og smlgn. dertil Snouck Hur- 
gronje i ZDMG. LUI. p. 144 f. 703. 

sket eller Bestyrkelse af noget fremtidigt ved Nævnelsen af 
Allahs Navn eller et af hans Væsens Attributer. Forudsæt- 
ningen er, at der foreligger andre Muligheder end den, man 
bekræfter. 

Edens „Søjler," d. e. det, som nødvendigvis maa høre med 
for at en Ed kan bringes i Stand, er fire, nemlig: En svær- 
gende; noget, hvorved der sværges; noget, hvorpaa der svær- 
ges, samt selve Udtrykket. Af disse behandles først „det, 
hvorved der sværges." Her gælder den Grundsætning, at 
man kun kan sværge ved Allah, hvilket begrundes ved den 
Overlevering fra Profeten: Den der sværger, sværge ved 
Allah. Hermed er udelukket Eder ved alt, hvad der er skabt, 
f. Ex. Profeten, Gabriel, Ka'baen ell. lign. Hvis En vænner 
sig til at sværge ved Profeten for derved at undgaa at betale 
Sonebøde ved eventuelt Edsbrud, ligger heri en Ringeagi: for 
Profeten, som gør, at man kan befrygte, at vedkommende 
falder i Vantro. I det, at man kan sværge ved Allah, ligger, 
at man kan sværge ved hans Væsen eller ved et af hans 
Navne eller et af hans Attributer. Hvad angaar Allahs 
Navne, da falder de i 3 Grupper: 1) Saadanne som kun 
anvendes om ham, f. Ex. Skabningernes Skaber, Verdenernes 
Herre, Beherskeren af Dommedag, den jeg tilbeder, den i hvis 
Magt min Sjæl er osv. 2) Saadanne, som væsentlig anven- 
des om ham, f. Ex. den barmhjertige. Skaberen, den som 
giver Føden, Herren o. a. 3) Saadanne, som lige godt anven- 
des om ham og andre, f. Ex. den existerende, den vidende, 
den levende. — Ved 1) er Misforstaaelse udelukket. Dog, 
hvis En siger: „Ved Allah, jeg vil ikke gøre det," og bagef- 
ter erklærer: „Jeg tilsigtede ikke en Ed, men kun at skaffe 
mig Velsignelse ved (at nævne) Allahs Navn og tage min Til- 
flugt hos ham," da er det at antage, undtagen naar det er 
for Dommeren. I andre Tilfælde anerkendes nemlig Beretti- 
gelsen til at anvende Udtryk, hvormed man mener noget an- 
det end det, som Flertallet vil forstaa derved i. — Ved 2) 



1 Et saadant Udtryk hedder tawrija. Minhåg siger: Om En siger: Jeg 
mente ikke en Ed, da er det at antage. Bagflrt bemærker, at denne Sæt- 
ning burde formes saaledes: Om En siger: Jeg mente ikke AUåh, da gæl- 
der det. 

gælder Eden, hvis det modsatte ikke er tilsigtet. Mener man 
derimod med disse Navne: den barmhjertige af Hjertet, Ska- 
beren af Løgnen, den Mand som giver Fødemidler, Kameler- 
nes Herre ell. lign., da gælder Udtrykket ikke som en Ed. — 
Ved 3) gælder Eden kun, hvis man positivt tilsigter at nævne 
AUåh med vedkommende Navn. Mener man noget andet, 
eller bruger man Navnet uden nærmere Hensigt, er det ikke en Ed. 

Hvad angaar Allahs Attributer, da kommer (foruden hans 
Væsens Attribut, nemlig Existensen) de (14) positive og de 
(5) negative i Betragtning, fordi de evigt hører sammen med 
ham. Derimod kan man ikke sværge ved hans (utallige) 
Handlingsattributer, f. Ex. Skabelsen og Opholdelsen, da de 
er forbundne med Tiden (accidentielle). Dette gælder efter 
de ortodoxe, As^ariternes, Lære, fordi disse Attributer ifølge 
dem afledes fra den effektive Almagts forskellige Anvendelser 
under timelige Former. Ifølge Måtåriditerne derimod er Hand- 
lingsattributerne evige og kan altsaa bruges til Ed; de afle- 
des nemlig efter deres Lære af ^ det guddommelige Attribut 
„Virken" (Sætten i Existens), og det er evigt. — Man kan 
sværge „ved Allahs Bog," „ved Koranen," for saa vidt man 
derved tænker paa Koranen som evigt, uskabt Attribut ved 
Gud. Tænker man derimod paa de materielle Koranexempla- 
rer, er det ingen Ed. 

Der er paa dette Punkt ingen væsentlig Uenighed, og hvor 
Eder forekommer ved noget skabt, forklares det i Reglen ved, 
at Eden gælder vedkommende Skabnings „Herre." Naar Al- 
lah i Koranen sværger ved det skabte, ved Solen, Maanen, 
Morgenrøden osv., er det ikke nogen Ed, siger Ibn Tajmija 
(i ndf. anf. Skrf.), men Allah nævner disse Ting for ved dem 
at henvise til sin Almagt, Visdom og Enhed. Dog er der rejst 
et Problem, nemlig om Ed ved Profeten er gyldig. Qasta- 
låni (p. 415) meddeler, at nogle Hanbaliter anser en saadan 
Ed for tilladt under Henvisning til, at Profeten nævnes i Tros- 
bekendelsen. Men de andre, Silterne iberegnet, forkaster 
dette. Ibn Tajmija har taget dette Spørgsmaal op i sit 
Skrift: al-tawassul wa-l-wasilaK Hans Hovedemne er her 



1 Aftrykt i Al-Manår XII. (1327), p. 624 ff. 

Anraabelse og „Besværgelse" af Gud ved Profeten i, men han 
behandler det i Forbindelse med Spørgsmaalet om Ed ved 
skabte Ting. I Overensstemmelse med sit strenge Standpunkt 
forkaster han Eder ved alt skabt, ogsaa ved Profeten. Han 
siger: „Alle Muslimer er enige om, at hvis En sværger ved 
de hellige skabte Ting {al-mahluqåt al-muhtarimd) eller ved 
noget, som han tror er helligt, som f. Ex. Thronen og Thron- 
skammelen, Ka^baen, den hellige Moske og den fjerneste Mo- 
ske, Profetens Moske — Gud give ham Naade og Fred — , 
ved Englene og Helgenene, ved Fyrsterne, ved deres Sværd 
som kæmper den hellige Krig, ved Profeternes og Helgene- 
nes Støv, endvidere Eder ved sadaq^ og de tapres Benklæ- 
der og lignende — da kommer der ingen Ed ud af det, og 
der skal ikke ydes Soning for Eder ved disse Ting (hvis 
Ederne brydes)." Ibn Tajmija tilføjer, at dette hævdes af 
de fleste, af Aba Hanifa, af Ahmad b. Hanbal og af Så^l iflg. 
en af to Overleveringer. Ibn Tajmija kan samle sin Betragt- 
ning i en karakteristisk Udtalelse, som han henfører til de tre 
^Abdallåh'er (Ibn Mas^fid, Ibn ^Abbås, Ibn ^Umar): „Jeg vil 
hellere sværge løgnagtigt ved AUåh end sværge sandfærdigt 
ved noget andet." At sværge ved andet er nemlig sirk, Po- 
lytheisme, og det er værre end Løgn, siger Ibn T. Han fort- 
sætter nu angaaende Eden ved Profeten: Kun ved vi, at der 
er Strid angaaende Eden ved Profeterne. Fra Ahmad haves 
der to Overleveringer angaaende Eden ved Profeten — 
Gud give ham Naade og Fred — . Ifølge den ene har Eden 
ved ham ikke Gyldighed, i Overensstemmelse med de flestes 
Mening: Malik, Abfi Hanifa og Såffi, ifølge den anden har 
Eden ved ham Gyldighed, og en Del af hans Tilhængere fore- 
trækker dette, f. Ex. Qådien og hans Efterfølgere; Ibn Al- 

1 Dette ejendommelige Thema har Goldziher behandlet i Noeldekefest- 
skriftet. Om Ibn Tajmija (f 652) se Goldziher: Zåhiriten. p. 189. 

2 For dette Ord anføres i de forskellige Lexica ingen anden Betydning 
end den kendte persiske Ildfest i den Ilte Maaned, som beskrives Al-Bi- 
runf (ed. Sachau p. 226, jfr. Sachaus Supplering af Texten ved Canon Ma- 
sudicus i hans Translation p. 213; endv. Goldziher: Stud. I. p. 210 Anm. 
1). I Al-*Umari's Edsformler forekommer sadaq-^zM&x (han skriver sa~ 
daq, ogsaa sadaq forekommer) i Magernes Ed. Men om det er den, som 
er sluppet ind i Ibn Tajmijas Text, er vel usikkert. Eden ved Benklæderne 
er mig ubekendt. 



182 

Mundir slutter sig til disse. De fleste af dem indskræniier 
Striden herom til Profeten alene — Gud give ham Naade og 
Fred — , men Ibn 'Aqil overfører denne Betragtning til de øv- 
rige Profeter. At anse Soning for Eden ved noget skabt for 
nødvendig er en yderst urigtig {da'if) Anskuelse, selv om det 
er Ed ved Profeten, stridende mod Lovene og deres Grund- 
lag {li-l-usul wa-l-nusus). Og at besværge Gud ved ham 
{al-iqsåmu bihi 'alå llåhi) og bede ved ham i Betydningen 
besværge tilhører samme Kategori. — Ibn Tajmija fortsætter 
nu med dette sit egentlige Thema, som ligger uden for denne 
Sammenhæng. Trods de fleste Theologers Modstand fore- 
kommer Eden ved Profeten ret hyppigt, undertiden i en Form 
som denne: Jeg besværger dig ved Allah og vor Del af Al- 
lahs Udsending (Ibn SaM 11.2 p, 52, 22; jfr. 63, 6 i), altsaa 
tydelig nok en barå'a-Ed. 

Angaaende Udtrykket hedder det i Systemet: Sværgepar- 
tiklerne er ta, wa, bi. Siger man blot „Allah" uden Sværge- 
partikel, er det en Ed, hvis en saadan er tilsigtet, ellers ikke. 
Man kan sige „Allah" i T^ominativ, Akkusativ eller Genitiv, 
en Sprogfejl ophæver ikke Eden. Siger En: "aqsamtu eller 
halaftu (jeg har svoret ell. jeg sværger nu), eller 'ahlifu eller 
"uqsimu (jeg vil sværge ell. jeg sværger) ved Allah, er det 
en Ed, med mindre vedkommende dermed ønsker at meddele 
et Faktum, som har fundet Sted eller vil finde Sted (ni. at han 
har svoret ell. vil sværge). Alle andre Udtryk {la^amru llåhi, 
'^alajja '^ahdu llåhi osv.) er kun Ed, hvis dette er tilsigtets 

1 Iflg. Abu Hanifa og Malik er det en Ed. SiUterne forkaster uden 

Forbehold alle saadanne Eder, ifølge Al-Murtadå, derfor ogsaa Skilsmisse- 
eden. „Hvis En siger: Hvis jeg gør saaledes, er min Hustru skilt ell: hun 
er for mig som min Moders Ryg eller: min Slave er fri ell.: min Ejendom 
er given som Almisse, saa er det ikke en Ed, ved hvilken Edsbrud og 

Soning kan finde Sted." Han siger, at Abu Hanifa, SåfiH og Malik døm- 
mer anderledes; den første henviser til Sur. 9, 76, hvor Allah dadler dem, 
som '^åhada llåha, men ikke holdt det. Al-Murtadå's Argumenter er: 
Skilsmisse kan ikke finde Sted under Betingelse, kun efter en ubetinget 

Formel; ang. Frigivelse af Slave og Almisse har nogle Sigter sagt, at 
hvis det udtaltes som Ed, var det en ugyldig lagw, men udtaltes det som 
„Løfte," var det gyldigt, men ogsaa Løftet kræver sin bestemte Formel: 

li-llåhi ta'^ålå '^alajja kadå Hn kåna kadå. Hovedbeviset er stadig de si- 
Mtiske Autoriteters Enighed. Endvidere at al Ed som ikke er Ed ved Al- 
lah, er ugyldig. (Se kitåb al-Hntisår af Al-Murtadå, lithograferet Udg. Bom- 
bay 1315 p. 87 f.). 

Siger En: Hvis jeg gør saadan og saadan, er jeg løst fra 
Allah feUer fra Profeten ell. fra Islam, eller: da er jeg en Jøde, 
gælder det ikke. Ønsker vedkommende derved at udtrykke, 
at han gerne vil være løst fra Allah, da er han vantro {kåfir). 
Vil han dermed udtrykke sin Væmmelse over for vedkom- 
mende Handling er han ikke kåfir, mef! maa dog strax frem- 
sige Trosbekendelsen. 

Den, der sværger, maa være mukallaf, d. e. en saadan 
som er forpligtet til at holde den hellige Lovs Forskrifter i. 
Herved udelukkes Børn og Aandssvage; paa samme Maade 
som disse betragtes den, der er besvimet, og den, der er be- 
ruset uden dermed at have begaaet en bevidst Overtrædelse; 
ligeledes den, der handler i Distraktion, og den sovende. En 
Ed af saadanne er ugyldig. Endvidere maa den sværgende 
handle frivilligt. Herved udelukkes de, som mod deres Vilje 
tvinges til at sværge. Endelig maa vedkommende være talende. 
Herved udelukkes den stumme, med mindre han kan tilkende- 
give sin Ed ad anden Vej paa forstaaelig Maade ^ og den 
sværgende maa tilsigte Eden, d. v. s. udtale den med Be- 
vidsthed om, at det er en Ed. Herved bortfalder de „ubesin- 
dige Eder", hvorom neden for 3. 

Det, hvorpaa man sværger, skal være en Fromheds- 
gerning (td'aj, som ikke i Forvejen er Ens Pligt. Hvis En 
sværger at ville begaa en Overtrædelse (ma'sijjaj, t Ex. ved 
at gøre noget „forbudt" (hardm) eller undlade en „Pligt"* 
fwdgib, fard), er selve Eden en Overtrædelse, og det er hans 



1 ni. enhver voxen Person, som er i Besiddelse af sin fulde Fornuft; 
jfr. JuynboU: Handbuch p. 69. 

2 Derimod er Tegn fra En, der kan tale, ugyldige, selv om de er for- 
staaelige. 

3 Hermed samstemmer Si^iterne. De andre Riter, og Såfi^i efter een 
Version, kræver Soning for saadanne Eder. Al-Murtadå siger, at Ansvar 

og Pligt bortfalder ved Tvang og Forglemmelse, som det hedder Sur. 35, 5 : 
I paadrager eder ikke Skyld ved det, som I „kommer til" at gøre ubevidst 
(APintisår p. 88). 

^ Enhver Handling tilhører ifølge den hl. Lov en af 5 Kategorier efter 
sin Tilladelighed: „Pligt", „fortjenstlig", „tilladt", „forkastelig", „forbudt". 
Overtrædelse af „Pligt" er „forbudt"; af „fortjenstlig" „forkastelig"; af „til- 
ladt" „tilladt" og omvendt. Se herom JuynboU: Handbuch p. 59 f. 

Pligt at bryde den og yde Soningen i. Sværger En at gøre 
noget „forkasteligt" (makruh) eller undlade noget „fortjenst- 
ligt" (mandub^ sunna, mustahabb), er Edsbrud med derpaa 
følgende Soning „fortjenstligt" (sunna). Sværger man at gøre 
noget „fortjenstligt" eller undlade noget „forkasteligt", er Eds- 
brud „forkasteligt". Sværger man at gøre eller undlade noget 
„tilladt" (mubåh, gåHz), f. Ex. gaa ind i et Hus ell, spise en 
Ret Mad ell. iføre sig en Klædning, er Undladelse af Edsbrud 
— ikke „tilladt", men „fortjenstligt", fordi man derved ærer 
Guds Navn. Hvis en Ed om noget „tilladt" er forbunden med 
religiøse Formaal, idet En f. Ex. har svoret ikke at spise godt 
eller klæde sig fint, er Meningerne delte. Nogle erklærer en 
saadan Ed for „forkastelig", andre kalder det et Fromheds- 
værk, atter andre siger, at det vexler efter som Menneskenes 
Forhold og Formaal er. 

Edsbrud hedder hint For at et saadant kan finde Sted, 
maa en efter de fremstillede Regler fuldgyldig Ed være aflagt. 
Hvor dette er Tilfældet, er, som vi har set, Edsbrud undertiden 
anbefalet, undertiden paabudt (nemlig hvor man har svoret 
at begaa en Synd). Koranen anbefaler, som det ovenfor blev 
fremstillet, Edsbrud, naar man er kommet med „en ubesindig 
Ytring" (lagw) i sin Ed. For denne positive Bestemmelse, 
er der kun daarlig Plads i det i sig selv afsluttede System; 



1 Si^iterne staar her i Modsætning til de sunnitiske Retninger ved 
at hævde, at hvis man sværger ved Allah at gøre noget forbudt eller und- 
lade noget paabudt, er det ingen gyldig Ed og det kan ikke drage Eds- 
brud og Soning efter sig. Beviset er foruden Autoriteternes Overens- 
stemmelse den Betragtning, at Betydningen af en Eds Gyldighed er, at 
det er den sværgendes Pligt at opfylde den, som Gud siger: hold eders 
Eder (Sur. 5, 1. 91), men det kan aldrig blive Pligt at udøve en Synd, 
altsaa er en saadan Ed ikke gyldig; den der overtræder den gør saaledes 
en from Gerning — hvorledes skulde det paahvile ham at yde Soning 
derfor? Den ovf. anførte Tradition fra Profeten, at om En har svoret, men 
saa ser at en anden Handling er „bedre", skal han bryde sin Ed og yde 
Soning, afvises: det er kun een Beretning, som intet kan bygges paa, „og 
i vore Beretninger, som vi overleverer fra vore Imamer — Fred over dem! 
— har vi utallige Udtalelser herimod i Bemærkninger der klart hævder, 
at Soningen borfalder". Endv. meddeles den omtalte Tradition i en anden 
„bedre" (forvansket) Skikkelse, hvor det i St. f., at han skål yde Soning 
for sin Ed, hedder: og Soningen for Eden er at undlade at holde den. 
De sorti anerkender den alm. Form af Udtalelsen, erklærer da, at Soningen 

kun er fortjenstlig, ikke Pligt (Al-Murtadå: APintisår p. 86 f.). Sigterne 

skelner saaledes ikke mellem en Eds Gyldighed og dens Tilladelighed. 

men naturligvis maa den optages, da den staar i Koranen, 
og dét er da Theologiens Opgave at fastslaa, hvad der skal 
forstaas ved dette lagw. Forklaringerne herpaa er mange; 
de vigtigste er samlede af Bagawi i hans Kommentar til Sur. 
2, 2241, nemlig følgende: 1) Hvad der i Skyndingen falder 
paa Tungen (jasbiqu Hid l-lisåni), 2) Udtryk som „Nej, ved 
Allah", „Ja, ved Allah", „ingenlunde, ved Allah" (som nemlig 
forekommer hvert Øjeblik i daglig Tale). 3) Hvad der siges 
i Spøg eller under Kiv og Strid. 4) Hvad Hjertet ikke bindes 
til. 5) Hvis En sværger paa noget i den Tro, at det er rig- 
tigt, men bagefter opdager det modsatte. 6) En Ed, som 
siges i Vrede. 7) En Ed angaaende en Synd. 8) En Mands 
Selvforbandelse, som naar En siger: Allah blænde mit Syn, 
hvis jeg ikke gør saa og saa, eller: han er en vantro, hvis 
han gør saaledes^. 

Disse Forklaringer støttes alle paa Traditioner fra 'Aisa, 
Abii Hurajra eller andre af Profetens Samtidige, og er ifølge 
den muslimiske Exegeses Principer alle at antage som rigtige. 
Det maa imidlertid bemærkes, at der er foregaaet en ikke 
uvæsentlig Forskydning i Betragtningen fra Koranen til Sy- 
stemet. Ifølge Koranen kan saadanne ubesindige Eder brydes 
og sones efter Forskriften. Men i det theologiske System er 



1 Cod. Lugd. Warner 294 I fol. 79 h. 

2 Bortset fra de to sidste Forklaringer gaar de alle væsentlig ud paa en 
af to Opfattelser, 1) en ubevidst Løgn, 2) et ubetænkt, ikke alvorlig ment 
Udtryk. Den sidste af disse Opfattelser hævdes af Abu Hanifa, den første 

af Såfi*i. I Konsekvens heraf kræver Såfi^i Soning for en besvoren ube- 
vidst Løgn, ikke for de daglige ubetænkte Eder, Abii Hanifa omvendt — 

i Theorien naturligvis. En meget klar Fremstilling af disse to Opfattelser 
og deres forskellige Begrundelser gives i Mafåtih til Sur. 2, 224 (II 356 ff.). 
I øvrigt har Ordet ellers i Koranens Sprogbrug ikke saa uskyldig en Be- 
tydning, idet det er det stadige Udtryk for Mekkanernes „Snakken" om 
Profeten og Beskyldningerne imod ham, 41, 25 (i verbal Form), 28, 55, 
noget som ikke skal høres i Paradiset, 19, 72; 52, 23; 56, 24; 78, 35; 88, 11 
{lågija), det staar parallelt med „at beskylde for Brøde" 52, 23, med „at 
aflægge falsk Vidnesbyrd" 25, 72, med „Løgn" 78, 35; at vende sig derfra 
staar nævnt midt imellem de vigtigste religiøse Pligter 23, 3. Parallelt 

med „Bedrag og Løgn" staar det endnu hos Gazåli: Al-Adabft-l-din (Sabris 
Udg. p. 72). Ikke desmindre har Kommentatorerne sikkert Ret i at give 
det en videre Betydning, hvad man bl. a. kan se af dets Sidebetydninger: 
det bruges om Fuglenes Kvidren og om Kamelføl, der endnu ikke bruges 
(Mafåtih), og i Grammatiken bruges det om et Ord, som er uden Ind- 
flydelse paa Konstruktionen (Wright II p. 339 A; Freytags Lexikon s. v.). 

de slet ikke at regne for virkelige Eder, thi for at saadanne 
kan komme i Stand kræves, som vi har set, den sværgendes 
bevidste Hensigt (analogt med Forholdet ved Opfyldelsen af 
alle andre Punkter i Loven). Båguri kan derfor i Tilslutning 
til AbtJi Sugå og hans Kommentator sige rent ud^: Ved en 
ubesindig Ed (lagwu-l-jamini) foreligger intet, f. Ex. naar 
Tungen kommer til at udtale Eden, uden at det er tilsigtet, 
eller naar vedkommende sværger paa noget og bagefter op- 
dager, at han har taget fejl, eller hvis han sværger i Vrede 
eller Hast. 

For at der kan blive Tale om Edsbrud, maa der foreligge 
en reel Overtrædelse af Edens Indhold. Der er her et rigt 
Felt for den muslimiske Logiks Spidsfindigheder. Minhåg 
(III p. 333 — 51) opregner en Række Exempler. Her skal med- 
deles nogle efter Båguri (p. 324 ff.): Hvis En sværger, at 
han ikke vil sælge denne eller hin Slave, begaar han ikke Eds- 
brud, naar han lader en anden foretage Salget. Det samme 
gælder Emiren, hvis han sværger ikke at slaa Zajd og saa 
lader Bøddelen gøre det, eller ikke at bygge et Hus og saa 
lader Bygmestren gøre det, eller ikke at barbere sig og saa 
lader Barberen gøre det. Andre mener dog, at der her af 
Hensyn til den almindelige Sprogbrug maa hævdes, at der 
foreligger Edsbrud. — Sværger En, at han ikke vil købe eller 
sælge dette eller hint, da gælder det kun for et efter alle den 
hellige Lovs Fordringer gyldigt Køb eller Salg. Hvis En 
sværger, at han ikke forlader sin Skyldner, før denne har be- 
talt sin Gæld, begaar han ikke Edsbrud, hvis denne flygter, 
selv om den sværgende er i Stand til at følge ham, og selv 
om han selv har givet ham Tilladelse til at flygte. Hvis En 
sværger ikke at tage en Signetring paa, og han saa sætter 
den paa en anden Finger end Ringfingeren, foreligger der 
intet Brud; thi „at tage en Ring paa" vil sige at sætte den 
paa Ringfingeren. Sværger En, at han ikke vil sælge en Gen- 
stand og ej heller give Fuldmagt til at sælge den, begaar 
han intet Brud, hvis han allerede i Forvejen har givet en 
Person Fuldmagt og lader ham foretage Salget i Kraft af den. 



1 i den ovf. anførte Udg. p. 324. 

Sværger en Mand: Jeg vil ikke tage den Klædning paa, og 
han saa paa en Fingerbredde river Traadene ud paa langs, 
og da tager den paa, begaar han ikke Brud; derimod hvis 
han siger: Jeg vil ikke ride paa dette Æsel, og han saa 
skærer Øret af det og rider paa det, da begaar han Edsbrud. 
Forskellen er, at ved Klædningen berøres hele Legemet, ikke 
ved Ridning paa Æslet. — Karakteristisk er endelig følgende: 
Hvis En sværger, at han ikke vil spise Hasis, og han saa 
sluger det uden at tygge det, begaar han Edsbrud; thi i den 
almindelige Sprogbrug kaldes det at spise, og Eder dannes 
efter den almindelige Sprogbrug paa vedkommendes Egn 
Cald l-'urfi). Men sværger han ved Skilsmisse fra sin Hustru 
ikke at spise Hasis og saa sluger det uden at tygge det, da 
foreligger der Edsbrud; thi i klassisk Sprogbrug kaldes det 
ikke at spise, og Skilsmisse formes efter klassisk Sprogbrug. 
^onmgQXi \kaffåra) for Edsbrud i er i Henhold til Koranen 
Frigivelse af en Slave 2, Bespisning af ti fattige eller Beklæd- 
ning af lige saa mange. Mellem disse Maader at sone paa 
kan man vælge. Formaar man intet af dette at yde, kan man 
sone ved 3 Dages Faste^. De 3 første Sonemaader kan fuld- 
byrdes før Edsbruddet, Fasten derimod ikke. Skønt Valget 
mellem de 3 første Arter er frit, anses dog Frigivelse af en 
Slave af nogle for at være det mest fortjenstlige. For at 
kunne vælge maa man være fri og kunne disponere over sin 



1 Qastalåni IX, p. 330 L; Minhåg p. 330 f; Båguri p. 326 f. 

2 tahriru raqabatin ell. ''itlåqu ell. fakku raqabatin, egl. „Frigivelse af 
en Nakke". Filologerne (f. Ex. Malåtih III, p. 654) siger, at dette Udtryk 

kommer af, at Araberne plejede at binde en Fanges Hænder sammen paa 
hans Nakke med et Baand, og naar han frigaves løstes dette Baand. At 
Araberne virkehg har anvendt denne praktiske Fremgangsmaade, ved 
hvilken Fangen stranguleredes, hvis han vilde slide sig løs, er rigtigt, som 
det ses f. Ex. His. 301, 16; 459, 9. 13; 690, 9; 837, 11. I Forbindelse her- 
med kan man forstaa det overførte Udtryk: holde Haanden fast paa Nak- 
ken, hvor vi vilde sige paa Ryggen, Sur. 17, 31. 

3 En ejendommelig Bestemmelse har Si^iterne. Skønt de ikke aner- 
de en Ed af den oa^. S. 182 Anm. 1 omtalte Form, kræver de dog en 
Slags Soning ved Undladelse af det tilsagte, for saa vidt det drejer sig om 
en from ell. tilladt Handhng, dog ikke Eds-soningen, men: Frigivelselse 
af en Slave, Bespisning af 60 fattige ell. Faste i 2 paa hinanden følgende 
Maaneder; mellem disse 3 Ting har vedk. frit Valg. (Det er Soningen 
for Brud paa Ramadan-Fasten og Zihår-Løftet, se JuynboU: Handbuch 
p. 122. 225 Anm. 5). ' Se Hntisår p. 88. 

Formue. En Slave kan kun sone ved Faste, da han ikke har 
Ejendom, og hans Herre kan ikke udrede Soningen for ham; 
dog kan dette gøres efter hans Død, thi da er han ikke mere 
Slave. En, der er under Formynderskab paa Grund af Ødsel- 
hed eller Fallit, kan ligeledes kun yde Faste. 
Hvad Soningen angaar, gælder følgende Regler: 

1. Frigivelsen gselder kun en troende Slave, som er fri 
for Fejl, og som det er hans Herre føleligt at maatte und- 
være. 

2. Bespisning af 10 fattige foretages ved, at man giver 
hver 1 mudd^ = U/s ratl af det paa den sonendes Egn bru- 
gelige Brødkorn. 

3. Beklædning (kuswa ell. kiswa) af 10 fattige finder 
Sted, idet man giver hver af dem et Klædningsstykke. Et 
stort Klædningsstykke til fælles Brug, eller som de fattige 
selv kan dele, gælder ikke. — Alt, hvad der kan kaldes et 
Klædningsstykke, kan bruges til Soning, f. Ex. en Skjorte, en 
Kappe, en Turban osv. Sko, Handsker, Bælte gælder ikke, da 
de ikke kaldes Klædningsstykker. Om det, der gives, passer 
vedkommende fattige eller ej, er ligegyldigt; man kan f. Ex. 
give en Mand et kvindeligt Klædningsstykke eller en Barne- 
kjole. Det behøver hverken at være nyt eller ubrugt. Er' det 
behæftet med rituel Urenhed, skal det meddeles. 

4. Faste i 3 Dage, der ikke behøver at være i Træk^ er 
gyldig for den, der intet kan yde af det foregaaende. Man 
er berettiget til at foretrække Faste, hvis man intet har ud- 
over det, man behøver til sig selv og dem, der er i Ens 
Brød; dette gælder, selv om han besidder det skattepligtige 
Mindstemaal {nisdby eller mere. 

Lige med Ederne stilles visse Former af Løfter*. Vi har 
set, at der angaaende Løfter er en Dobbelthed i Traditionen. 



1 Det er en mudd, som den var i Medina paa Profetens Tid (al-mudd 
al-nabawi; se herom Goldziher: Studien II p. 22). Det maa saa omsættes 
til de forskellige Egnes Maal. Derved kommer der nogen Usikkerhed ind; 
se Qastalåni IX, p. 456 f. 

2 hvad dog Hanafiterne kræver. 

3 Om dette se Juynboll: Handbuch 102 Anm. 

4 Båguri II, p. 329 ff. Minhåg III, p. 352 ff. Nawawi IV, p. 95 ff.; Qa- 
stalåni IX, p. 444 ff.; jfr. Juynboll: Handbuch p. 268. 

Nogle Traditioner opfordrer til at holde Løfterne, andre for- 
byder dem. Dette forenes i Systemet, idet man skelner mel- 
lem to Slags Løfter: Fromhedsløfte {nadru l-tabarruri), 
ved hvilket man kun ønsker at skaffe sig religiøs Fortjeneste, 
og Edsløfte, som tjener til Tilskyndelse, Hindring eller Be- 
kræftelse. Paa det første anvendes den førstnævnte, paa det 
andet den sidstnævnte Gruppe af Traditionerne^. Den sidste 
Slags Løfter er det, som her kommer i Betragtning. Det kaldes 
nadru l-lagågi wa-l-gadabi^ egl. „Udholdenheds- og Vredes- 
løfte", fordi det, som det hedder, mest bruges, naar man er 
vred og vil gennemføre sin Strid. Det stilles lige med en Ed, 
fordi det tilsigter det samme, og Brud af det sones som Eds- 
brud. Efter som man vil 1. tilskyde, 2. hindre, eller 3. be- 
kræfte noget ved det, kan det have følgende Former: 1. Hvis 
jeg ikke gaar ind i Huset, paatager jeg mig over for Allah 
det og det. 2. Hvis jeg taler til N. N., paatager jeg mig osv. 
3. Hvis Sagen ikke forholder sig som jeg siger, paatager jeg 
mig osv. 

Den, som udtaler et saadant Løfte, maa have de Egenska- 
ber, som efter det ovenfor fremstillede kræves af den svær- 
gende, og dertil have Myndighed til at udføre det, som er 
Genstand for Løftet. Dette, som man altsaa i Tilfælde af 
Uordholdenhed skal udøve, maa ikke være en Overtrædelse, 
d. V. s. det, som er „forbudt", og det, som -er „forkasteligt"; 
i saa Fald har Løftet ikke Gyldighed 2. Det samme er Tilfæl- 
det, hvis det er noget, som i Forvejen er individuelt pligt- 
mæssigt {wågib 'ajniY. Det, som er blot „tilladt", f. Ex. hvis 



1 Naturligvis er dette ganske vilkaarligt. I Begrundelsen for Løftets For- 
kastelse hedder det nemlig i vedkommende Tradition, at der ved det ingen 
Indflydelse øves paa den guddommelige Raadslutning, hvilket viser, at 
Talen er om Løfter, der skal indvirke paa Gud, ikke saadanne, der kun 
skal indvirke paa den talende selv. 

2 SåfiUterne stemmer heri overens med Sigterne, men ifølge Al-Mur- 
tadå ikke med de andre Sunniter. Hos Sigterne maa der heller ikke 
forekomme en Overtrædelse i Betingelsen, mens der paa det Punkt skal 
være Uoverensstemmelse om Såfi^is Mening (APintisår p. 90). 

3 Anderledes er det med det, som er f ard kifåja, d. e. det, hvorved det 
kun fordres, at et tilstrækkeligt Antal Muslimer sørger for Opfyldel- 
sen af den religiøse Pligt. Saaledes er f. Ex. Fredagsgudstj enesten en 
Pligt for Menigheden, men ikke for den enkelte Muslim; ligeledes Døds- 
salat; jfr. JuynboU p. 60. 

man siger: „Jeg vil ikke spise Kød", kan ikke være Genstand 
for Fromhedsløfte, men vel for Edsløftet, hvorom her er Tale; 
f. Ex. i Formlen: Hvis jeg taler til Zajd, vil jeg ikke spise 
Kød. Hvis man bryder dette, har man at yde sin kaffåraK 

Det er klart, at Udviklingen i Islam har været en stadig 
fremadskridende Opløsning af Eden. Begyndelsen er, at ube- 
sindige Eder kan brydes og Edsbruddet saa sones. Profeten 
udvider Begrebet „ubesindig" ved at anvende det, hvor det 
gælder Tilfredsstillelsen af personlig Lyst. I Systemet regnes 
slige Eder slet ikke for Eder. Det, som man kan sone paa 
den i Koranen angivne Maade, bliver nu bevidste Meneder ^ 
samt Eder, hvor man tilsiger en Overtrædelse mod den gud-r 
dommelige Lov. Da, som vi har set, reservatio mentalis og- 
saa har et stort Spillerum, maa man sige, at der ikke er 
blevet meget tilbage af Eden. For at begrænse Vilkaarlig- 
heden har man dannet den Traditon: „En Ed skal forstaas 
efter Edstagerens Mening"^, hvilket skal udelukke reservatio 
mentalis. Men dette gælder kun for Dommeren, og selv i det 
Tilfælde er Fordringen uden Værdi, thi enhver kan sige: „For 
at kunne stille en Qådis Krav maa vedkommende selv op- 
fylde alle de Krav, som den hellige Lov stiller til en Qådi", 
og en saadan findes ikke paa denne Jord. 

En Konsekvens, man kan drage af denne Underkendelse 
af Eden, er helt at undlade at sværge. Dette anbefales af 
Gazåli, som priser Såfi1 for denne Udtalelse: „Jeg sværger 
aldrig ved Allah, hverken sandt eller løgnagtigt" \ Og man 
tillægger 'Ali en Udtalelse, som fraraader Sværgen, det er 



1 Shi^iterne anerkender ikke denne Sammenblanding af Ed og visse 
Løfter, idet Eden altid er ubetinget, Løftet altid betinget (se S. 182 Anm. 
1). Soningen bliver derfor i denne Sammenhæng ikke Edssoning, men 
den S. 187 Anm. 3 omtalte i^intisår p. 90). 

2 Al-jamin al-gamus; jfr. S. 168 Anm. 2 og Båguri II p. 241. Om Brugen 
i Ægypten se Lane: Manners and customs^ I, p. 469 f. Karakteristisk er 
Tab. II 600, 20 ff. : Muhtår, som har svoret ikke at rejse sig mod 'Abdallåh 

b. Jezid og b. Talha citerer haditen: „Naar jeg har svoret en Ed og an'ser 

en anden for bedre, opgiver jeg den første og sværger den anden og giver 
Soning for min Ed", og tilføjer saa: „og det er bedre, at jeg angriber 
dem, end at jeg forsvarer dem;" jfr. ogsaa Agh. XVI 131, L. 12 f. n., hvor 
Al-Zubajr ophæver Eden om at beskytte *Ali ved at frigive en Slave. 

3 Muslim-Nawawi IV, p. 105, Qastalåni IX, p. 444. 
•1 Ihjå 'ulum al-din, Kairo 1322, p. 18 infra. 

kun til Skade og øves i Vredet Ta'ålibi fraraader ogsaa 
Eden 2 med den Begrundelse, at den enten fører til Edsbrud 
eller Fortrydelse, og det hedder: Løgneren kendes paa, at 
han sværger meget uden at være opfordret dertil. Til de 
Egenskaber, som en Købmand bør have hører ifølge 'Abd 
al-Qådir, at han holder sin Tunge fra Løgn, ubesindige Ud- 
talelser (lagw) og Eder 3. I Overensstemmelse dermed har 
man dannet Ordspillet: katiru l-hilfi halifu l-mahånati^ „den 
der sværger meget, er en foragtelig" (efter Sur. 68, 10). Som 
vi har set, opfatter nogle Fortolkere Sur. 2, 224 som rettet 
mod saadan hyppig Sværgen. Fachr al-din al-Råzi advarer 
i den Sammenhæng mod det, og siger, at det er en Ned- 
værdigelse for Allah, naar han med sit ophøjede Navn skal 
drages ind i de verdslige Smaating^ Hertil slutter sig Re- 
daktøren af det modernistiske Tidsskrift Al-Manår, der klager 
over, at „man træffer mange Muslimer, der ikke holder deres 
Eder som Polytheisterne gjorde det i Hedenskabets Tid", og han 
siger om sin Samtid, at „Folk lærer den megen Sværgen fra 
de er smaa af deres Mødre og af de Børn de voxer op sam- 
men med, og de bliver saaledes vænnet til ikke at respektere 
Guds, den Ophøjedes, Navn; ja undertiden finder vi denne 
Sværgen udbredt endog blandt dem, der giver sig af med 
Religionsvidenskaben, hvilket viser, at Religionsvidenskaben 
for dem kun er Ord, der ikke har Rod i Hjertet" '5. 

Men det kan ikke nægtes, at man langt oftere har draget 
den modsatte Konsekvens: da Eden intet betyder, kan den 
brydes. Ta'ålibi meddeler i sit ovenfor anførte Skrift denne 
Udtalelse af Abu Hantfa: Naar du har Vanskeligheder med 
Herskeren, saa sønderriv din Sandfærdighed med Eden, og 
gør den i Stand ved at bede Gud om Tilgivelse. Abu Hanifa 



1 Lisån XVIII 42. 

2 Jawåqitu 1-mawåqit fi madhi l-saj'i wa-dammihi (Cod. Lugd. Warner 
443 fol. 286). 

3 Al-Gunja p. 28 f. 

4 AI-Manår VIII, p. 323. 

5 Mafåtih II, p. 355 ff. 

6 Al-Maiiår VIII (1315) p. 321 ff. 

har faaet et særligt Ry i denne Henseende i, men nogen prin- 
cipiel Forskel mellem ham og de andre Imamer er der ikke 
paa dette Punkt. Eden er det Omraade, hvor den fremragende 
faqih har særlig Lejlighed til at vise sin Skarpsindighed; 
Anekdoter om hellige og lærde Mænds Indsigt bevæger sig 
derfor særlig paa det Omraade 2. Ja, der har dannet sig en 
Litteratur, der giver Anvisning paa at omgaa og bryde Eder. 
Et Hovedværk er Ål-Chassåfs Skrift om Bedrag, hvor et Af- 
snit handler om Eder 3. De forskellige Forhold og Former, 
under hvilke man sværger, gennemgaas, og det vises, hvor- 
ledes Eden kan omgaas. Principet er, som man vil kunne 
forstaa af den givne Fremstilling, dels Omtydning af de an- 
vendte Ord, dels reservatio mentalis. Undertiden faar det en 
moralsk Vending ved Tilføjelsen wa-huwa mazlum „hvis ved- 
kommende er forurettet". I Bogens Indledning forsvares Be- 
drag (hijal) ved forskellige Overleveringer, hvoraf en udtaler: 
Eden skal forstaas efter den sværgendes Mening, hvis han er 
forurettet, har han Uret, efter Edskræverens Mening. Men 
naturligvis er det vedkommende selv, der afgør, om han har 
Uret. Denne Udtalelse føres ikke tilbage til Profeten selv, 
• men i en anden siger Umm Kttltum om Profeten, at han saa 
igennem Fingre med Løgnen i 3 Tilfælde: hvor det drejer 
sig om en Mand, som stifter Fred mellem Menneskene (der- 
ved), eller om en Mand der lyver over for sin Hustru, eller 
om Krig^. I flere af disse Overleveringer spiller Ali Hoved- 
rollen, og han kalder sig selv en snedig Mand (ragalun 
mukdj'idun, p. 3). I øvrigt er Principet fremsat i en Over- 
levering (p. 4), hvor det hedder, at Bedrag ikke er af det 
onde over for det tilladte, thi derved befrier vedkommende 



1 Jfr. hertil Goldziher: Vorlesungen uber den Islam, 1910 p. 68 f. og 
Anm. 8—10 p. 79. 

2 selv hos dem, der lejlighedsvis fraraader den megen Sværgen, se Ma- 
fåtih I, p. 13 i. 'Abd Al-Qådir: Al-gunja, Indledn. p. 7. 

3 kitåb fi-1-hijal, Kairo 1314, p. 107—39. Ogsaa Aba Jusuf hår forfattet 

et saadant Værk; se Goldziher anf. St. Ahlwardt: Verzeichnis der arab. 
Handschriften der konigl. Bibi. zu Berlin IV No. 4972 — 74 er Anvisninger 
til Retsbedragerier, deriblandt Omgaaelse af Eder. 

4 p. 3; jfr. Profetens Udtalelse p. 4: Min Mening er den, at Krig er 
Bedrag. 

sig fra at begaa en Overtrædelse. Altsaa: Hvad et Menneske 
skal gøre, er altsammen fastsat, den menneskelige Ed kan 
hverken gøre fra eller til, den er med andre Ord faktisk op- 
hævet. Bogen viser sig her som ægte islamisk. 

Karakteristisk er det, at man i islamiske Lande, naar man 
vil have en virkelig bindende Ed, ikke holder sig til den hel- 
lige Lovs Forskrifter, men griber til Fremgangsmaader, som 
ofte tilhører en anden Religionsform, der findes som en kraftig 
Understrøm under den islamiske Overflade i. Saaledes er Eden 
dog bleven bevaret inden for Islams Omraade, og dette har 
bl. a. ført med sig, at vi i de arabiske Kilder har mere Ma- 
teriale til Forstaaelse af Eden, end man skulde vente efter 
Islams Stilling til den. 



1 Selv de stærke Eder, der omtaltes i Cap. VIII er iflg. Systemet ikke 
gyldige Eder (se S. 183). — løvrigt bryder ogsaa i disse Edsformer under- 
tiden det islamiske Forhold til Eden igennem. I Marokko forekommer 
det, at Folk siger ved Indgangen til en walVs Helligdom, hvor de ellers 
frygter at sværge falsk: O, wali, vi agter at sværge dig en falsk Ed; dog 
maa du intet ondt gøre os, vi vil aflægge dig et Løfte — hvorpaa man 
roligt sværger falsk. Mouliéras: Le Maroc inconnu Paris 1895, p. 391. 



194 



De vigtigste Forkortelser. 



Agh = Kitåb al-Agåni, Bulaqerudgaven. 

ARW = Archiw fur Religionswissenschaft. 

BA = Beitråge zur Assyriologie und semit. Sprachwissenschaft. 

Buch = Le recuil des traditions Mahométans par Abu Abdallah Mo- 
hammed ibn Ismail el- Bokhåri, publié par L. Krehl I-III, 
continué par Th. W. JuynboU, Leyde 1862. 64. 68. 1907. 

Ham = Hamasae Carmina ed. Freytag, Bonn 1828. 

His. = Ibn Hischåm: Das Leben Muhammeds, ed. Wustenfeld, Qottin- 
gen 1858—60. 

KAT = Eb. Schrad.er: Die Keilinschriften und das alte Testament, 3. 
Aufl., bearbeitet v. H. Winckler und H. Zimmern, Berlin 
1903. 

KB = Keilinschriftliche Bibliothek, herausg. von Eb. Schrader, Ber- 

lin 1899 ff. 

MVG = Mitteilungen der vorderasiatischen Gesellschaft. 

OLZ = Orientalistische Litteraturzeitung. 

Tab = Annales auctore Abu Djafar Muhammed b. Djarir at-Tabari 
ed. de Goeje Lugd.. 1879 ff. 

Vaq = J. Wellhausen: Muhammed in Medina, Berlin 1882. 

WZKW =^ Wiener Zeitschrift fiir die Kunde des Morgenlandes. 

ZDMG = Zeitschrift der deutschen Morgenlåndischen Gesellschaft. 



Endnu bemærkes følgende forkortede Bogtitler; 

Jaussen = P. Antonin Jaussen: Coutumes des Arabes au 

pays du Moab, Paris 1908. 

Goldziher: Abh. := Abhandlungen zur arabischenPhilologiel-IL Leiden 

1896—99. 
— Studien = Muhammedanische Studien I-II. 1889—90. 

Musil = A. Musil: Arabia Petræa III, Ethnologischer Reise- 

bericht, Wien 1908. 

Rob. Smith: Kinship := Kinship and Marriage in early Arabia, new edi- 
tion by Stanley A. Cook, London 1907. 
— Religion =: Die Religion der Semiten, iibers v. Stube, Frei- 
burg 1899. 

Wellhausen: Reste = Reste arabischen Heidentums, 2. Aufl. 1898. 

Zimmern: Beitråge = Beitråge zur Kenntniss der babylonischen Religion. 

Leipzig 1890—1901. 
— Surpu = 1ste Del af ovennævnte Værk. 

